CADRILATERUL 


1. Despre noua administraţie din Cadrilater. Cum a fost 
pregătită şi organizată de guvern 


1/1. Copie de pe raportul D-lui Prefect al județului Dobrici 

Către D-I Ministru de Interne. /Fără număr şi dată - n.n... ” 

În urma constatărilor noastre ce am putut face timp de aproape 
trei săptămâni cât am stat în judeţul ce administrez, am onoare a vă 
expune în alăturatul raport întreaga situaţiune aşa cum se prezintă 
ea astăzi din punct de vedere administrativ, cultural, economic şi 
politic. Judeţul este complect lipsit de administrațiune propriu zis 
prin faptul că titularii celor 5 plăşi cari compun județul precum şi 
ajutoarele lor numai că nu au nici un fel de pregătire pentru 
asemenea funcţiune, dar o parte din ei sânt elemente foarte rele, 
vițioşi şi cu antecedente foarte puţin recomandabile. Comunele au 
păstrat fiecare consiliile comunale care se găseau în funcţiune în 
momentul ocupaţiunei, s'a numit însă pe lângă fie care consiliu 
comunal un secretar aşa zis delegat al puterei centrale. 

Funcţionarii aceştia sânt oameni adunați de pretutindeni, fără de 
nici o conştiinţă în cea ce priveşte chestiunile administrative, cea 
mai mare parte foşti scriitori /mici funcţionari - n.n./ pe la 
administrațiunile din Dobrogea, certaţi cu Justiția, fiind condamnaţi 
pentru fapte infamante. Aceşti funcționari plătiţi cu salarii de la 150- 
200 lei lunar sunt pentru moment plaga comunelor şi a întregei 
populațiuni, ei ştiind că cu greu'şi pot păstra postul caută să adune 
ce pot frustrând averea comunei şi jefuind lumea. De la ocupațiune 
şi până azi singurul serviciu care este mai rău organizat, sau mai 
bine zis nu este organizat de loc este serviciul administrativ propriu 
zis. 

După informaţiunile ce am căpătat, armata română ocupând 
teritoriul acesta şi punând mâna pe localurile comunelor au risipit şi 
distrus archivele primăriilor cari s'au mai găsit căci o parte din 
aceste archive fusese deja ridicate de secretarii-birnici bulgari cari 
s'au retras în Bulgaria. În aceste archive se găseau lucrări foarte 
importante relative la statistica populaţiunei, a vitelor, situaţiunea 
proprietăței, lucrări relative la averea comunelor şi a şcoalelor, 
creanţele şi datoriile lor la Băncile Agricole etc. S'au luat măsuri ca 
aceste archive să se strângă din toate părțile şi să se pună în 

ordine. Am disposat ca până la legea de organizare pentru ca 
serviciile comunale să nu sufere, fie care comună să închidă anul 
financiar la 31 Decembrie 1913 şi să întocmească budgete 
provizorii pe lunile Ianuarie, Februarie şi Martie. În aceste budgete 
să se treacă ca resursă principală şi venituri zecimile comunale aşa 
cum rezultă din recensământul întocmit de administraţiunea 
financiară, celelalte venituri după legile bulgare aşa cum s'au 
încasat până azi. 

La cheltueli să se facă toate economiile posibile astfel ca 
budgetele ce vom întocmi la Aprilie să nu aibă să acopere deficite. 
Toate zecimile comunale încasate până la 25 Ianuarie şi cari sânt 
foarte importante căci impozitul funciar bulgar era foarte ridicat, am 
dispozat să se consemneze iar recipisele să se înainteze 
Prefecturei. În rezumat, Domnule Ministru, până în prezent nu 
există nici o organizare comunală şi totul urmează să se facă de la 
început. Pentru aceasta însă cu personalul ce avem este absolut 
imposibil şi ori câtă silință şi ori câtă bună voință am pune, nu 
ajungem la nici un rezultat. Subprefecţilor le lipseşte cele mai 
elementare cunoştinţe administrative şi nu au nici bunavoinţă de a 
le dobândi. 

Pentru ami forma personalul mam adresat la câțiva 
administratori de plasă din țară rugându-i să accepte posturi de 
subprefecţi dar nu am putut găsi nici unul care să primească şi 
motivul este că nimeni nu voeşte să accepte o situaţiune unde de 
sigur trebuie să depună o muncă îndoită de cât aceia care o au în 
tară şi pentru un salariu aproape egal, la aceste ei adaogă de sigur 
incovenientul de a se transporta aşa departe ei şi familia şi în plus 
privaţiunile de tot soiul ce pot îndura aci. 

Aşa fiind singura soluție ce întrevăd este ca Dvs. să delegați 
obligatoriu dintre administratorii de cl I-a cu o vechime de cel puţin 
5 ani, 5 sau 6 persoane după numărul plăşilor ce voiu forma, timp 
de cel puțin 6 luni, să gereze afacerile subprefecturilor locale. 
Acesta este singurul mijloc ca să putem organiza viața comunelor 
din noul teritoriu. Cu persoane cari nu au practica administrativă 
îndelungată nu se poate face absolut nimic, şi socotesc că este 
imperios ca de la început să pornim lucrurile bine, căci numai astfel 
putem ajunge la un rezultat satisfăcător. Obligatoriu delegați însă 
aceşti administratori cred că urmează să li se facă o situațiune 
materială ca să poată face față necesităților, şi în această privință 
socotesc ca un minimum de tratament ar fi ca să li se plătească pe 
lângă salariul lor de administratori de cl. l-a o diurnă lunară de 300 

lei. 

Această sumă nu este nici de cum exagerată față de lipsa 
aproape complectă de căi de comunicaţiune şi scumpetea 
mijloacelor de transport. În privința secretarilor comunali, socotesc 
de asemenea ca până să ne formăm un personal cum trebuie să 
delegați de asemenea notari cu experienţă din țară dintre aceia cari 
nu sunt familişti şi cari mai uşor s'ar putea transporta, în locul lor în 
țară s'ar putea cu înlesnire alte persoane care provizoriu le-ar putea 
ţine locul. 

JANDARMERIA. Jandarmeria este foarte bine organizată şi 
elementele care o compun sânt din cele mai bune. Compania 
comandată de un major care'şi cunoaşte foarte bine atribuțiunile şi 
pune multă inimă pentru îndeplinirea datoriei, are un efectiv dublu şi 
se compune aproape din 350 oameni. Pentru moment singurul 
agent administrativ în comunele rurale este jandarmul; prin el ne 
îndeplinim toate serviciile noastre. j 

Bine înțeles că chiar printre jandarmi se pot strecura elemente 
rele, am luat înțelegere însă cu D-l Comandant că la cea dintăi 
abatere de la datorie, să se ia măsuri riguroase în contra celui 
căzut în greşală căci numai ast-fel am putea păstra disciplina şi 
grija împlinirei datoriei, în acest corp, care este cel mai prețios 
auxiliar administrativ. i 

POLIT A. Poliția atât cea din oraşe cât şi aceia de la punctele de 
la frontieră, mi se pare că se compune din elemente bune şi este 
suficientă, atât în ceia ce priveşte numărul ofiţerilor de poliție cât şi 
a sergenţilor de oraşe. Š 

BRIGADA DE SIGURANȚĂ. În afară de poliție avem la Dobrici o 
brigadă de siguranță care'şi face serviciu în conștiință, şi după cât 
mi s'a părut este bine condusă. Această brigadă de siguranță ne dă 
foarte prețioase  informaţiuni, atât politice cât şi de ordin 
administrativ, foarte multe anchete provocate de informaţiunile 
siguranţei au dat rezultate favorabile. Socotesc că ar fi bine să se 
mai creeze câte o subbrigadă la Cavarna şi Balcic. 

CORPUL DE GRĂNICERI. Judeţul Dobrici are două puncte de 
frontieră față de Bulgaria: la Ceatal-Cişme şi Kuiungiul, ambele le- 
am Vizitat şi am găsit totul în ordine. Socotesc că numărul 
grănicerilor este insuficient şi numărul pichetelor ar trebui să se 
sporească, aceasta din cauză că granița este în mod natural cu 
totul deschisă şi trecerea clandestină este foarte uşoară. Faptul 
acesta se constată din marele număr de persoane care se 
arestează zilnic pentru trecerea frontierei fără paşaport, tot acelaş 

lucru ne îndritueşte să credem că se fac şi multe contrabande. 

În legătură cu acestea ţin să aduc la cunoştinţa D-vs. că 
prefectura de Dobrici eliberează zilnic de la 30-51 paşapoarte. 
Faptul se explică prin acea că cea mai mare parte din populațiunea 
limitrofă şi în special Dobrici, are legături comerciale şi de familie cu 
Varna, din cercetările însă făcute de noi, rezultă că foarte mulți 
temându-se ca mai târziu să nu fie contestați că se găseau aci în 
momentul ocupațiunei, caută să se asigure de pe acum de 
supuşenia română. 

JUSTIȚIA. Atât tribunalul din Dobrici cât şi judecătorie de ocoale, 
funcţionează foarte bine, magistraţii sunt dintre cei mai distinşi, şi 
neavând o lege de organizare s'a delegat temporal personal de la 
tribunalele din țară, acesta ar fi un argument mai mult în sprijinul 
cererei mele ca să se facă şi pentru administrație acelaş lucru ca şi 
pentru justiție. Tribunalul şi judecătoriile sunt pentru un moment 
ocupate mai mult cu organizarea biurourilor şi punerea în ordine a 
archivelor bulgare. Procesele civile sunt foarte puţine şi cele 
corecționale şi mai puţine. În oraşul Dobrici, s'au stabilit aproape 20 
avocați români, Atât tribunalul cât şi judecătoriile sunt pentru un 
moment cuviincios instalate. 

FINANȚELE. Una din administraţiunile care a pus încă de la 
început piciorul pe noul teritoriu este Fiscul: astfel se explică că 
Administraţia Financiară locală este bine organizată cu personalul 
complect şi care a lucrat aşa de bine în cât recensământul este 
terminat pentru tot judeţul şi cea mai mare parte din dări sunt deja 
încasate până la zi. Comisiunea de apel îşi va începe în curând 
lucrările, astfel că la finele Februarie se va putea şti precis veniturile 
impozitelor directe. Impozitul financiar bulgar fiind un imposit pe 
capital, dările noastre sunt cu mult mai uşoare, populaţiunea 
apreciază în mod sensibil această uşurare şi din acest punct de 
vedere este mulțumită de stăpânirea română. 

Trebue să vă aduc la cunoştinţă Domnule Ministru, că printre 
perceptori se găsesc şi elemente rele, care frustrează pe locuitori 
încasând mai mult de cât dările legale, liberând chitanţele bine 
înțeles numai pentru sumele cuvenite. Aceasta am constatat'o prin 
cercetările mele personale, în cele câteva inspecțiuni care le-am 
făcut prin comune şi din rapoartele ce le-am căpătat de la 
Jandarmerie şi Siguranță. Evident că dacă am avea o 
administrațiune generală bine organizată, asemenea fapte s'ar 
întâmpla mai rar. Am adus faptele cunoscute la cunoştinţa D-lui 
Administrator financiar, şi am avut promisiunea că se vor lua măsuri 

riguroase. În legătură cu chestiunea de ordin financiar, vă aduc la 
cunoştinţă că comisiunea pentru slăbirea rechiziţiilor române şi-a 
terminat lucrările iar la 1 Februarie a început să funcţioneze 
comisiunea ce am întocmit pentru rechiziţiile bulgare. 

Moneda bulgară mai circulă în mare cantitate la Balcic, cea 
română fiind insuficientă, numai printre negustorii bulgari. Marile 
instituțiuni financiare din țară, Banca Naţională a României, Banca 
Românească, Banca Agricolă şi Banca Marmorosch-Bank şi-au 
stabilit sucursala la Dobrici şi şi-au început operaţiunile. O 
nemulțumire mare printre comercianții musulmani este că nu li se 
primesc polițele lor în Banca Naţională şi prin faptul că nici aceste 
Bănci române nu le acordă credit, fiind astfel obligați a se 
împrumuta la cămătarii bulgari cu dobânzi colosale. Cauza este că 
regulamentul Băncei se opune să primească cambii care nu sunt 
semnate cu literă latină sau slavă. Am semnalat acest fapt 
Directorului Băncei Naţionale române ca să se găsească o 
soluțiune. 

CĂILE DE COMUNICAȚIUNE. Cestiunea cea mai importantă şi 
care reclamă o soluțiune imediată este acea a căilor de 
comunicaţiune. Actualmente nu posedăm nici un drum care să ne 
lege cu Dobrogea veche sau cu Silistra. Din cauza aceasta, mai cu 
seamă acum când drumurile sunt desfundate, comunicaţiunile au 
devenit aproape cu desăvârşire imposibile. La şoseaua Constanța- 
Caraomer-Dobrici lipseşte aproape 40 kim. terenul fiind şes şi 
piatra în abundență în apropiere, această porţiune s'ar putea foarte 
bine termina până la 1 Septembre, dacă Serviciul de Poduri şi 
Şosele ar pune stăruință antreprenorului căruia i s'a încredințat. La 
şoseaua cu Silistra prin Carapelit, lipseşte de asemenea o porțiune 
cam de aceiaş lungime şi care s'ar putea da gata mai curând. 

Terminându-se aceste şosele am putea avea şi corespondența 
mai regulat care acum se face la 4-5 zile după cum se întâmplă ca 
vaporul să poată sau nu acosta la Balcic. Trebue ca să spun 
Domnule Ministru că este puţină probabilitate că vom putea vedea 
o grabnică îndreptare în ceia ce priveşte drumurile. Avem un 
inginer şef al serviciului technic care de la 1 Decembrie de când a 
fost numit a fost o singură dată la Dobrici şi acum stă la Bucureşti. 
Am căutat din primele zile ale numirei mele ca prefect să-mi asigur 
concursul unui inginer capabil şi muncitor şi am indicat D-lui 
Ministru de Lucrări Publice, care i-a arătat multă bună voință mai 
multe persoane cărora le putea da această însărcinare. Întrebaţi de 
Domnul Ministru dacă primesc postul, toți au refuzat pe motiv că au 

familie şi că le este greu să se deplaseze. 

Cu consideraţiuni sentimentale nu se mai poate dar face nimic şi 
socotesc că pentru acest serviciu ca şi pentru administrație să se 
delege obligator ingineri de la alte servicii. Am găsit de la Bulgari 
vre-o 170 km. de şosea /în/ foarte bună stare dacă se va întreține. 
Cea mai mare parte din aceste şosele sunt prevăzute cu cantoane 
frumoase, confortabile şi solide, cari însă stau goale căci nimeni nu 
s'a îngrijit până acum de numirea cantonierilor. Am vorbit de 
drumurile mari de circulație, în ceia ce priveşte drumurile care merg 
la comună nici nu se poate vorbi, noroiul este aşa de mare în cât cu 
patru cai abia se pot face trei km. pe oră. Din această cauză nu 
numai că se suspendă ori ce viață comercială dar nu se poate face 
nici un fel de administrațiune. Este imperios dar Domnule Ministru 
ca până la construcţiunea drumului de fier să se ia urgente şi 
serioase măsuri pentru construcțiunea şoselelor. 

POȘTA ŞI TELEFOANELE. Din cauza lipsei de comunicațiune, 
putem spune că suntem complect izolați de țară, căci nu putem 
avea corespondența de cât la 5-6 zile ceia ce aduce o întreagă 
perturbare în viața administrativă, comercială şi familială. Dacă s'ar 
termina mai curând şoseaua prin Caraomar la Constanţa, s'ar 
putea stabili trenuri automobile care să ne aducă zilnic 
corespondenţa. Telefoane nu există de cât în foarte puţine centre, 
lipsa aceasta sar fi putut complecta de armată încă de la 
ocupaţiune, dar nu s'a făcut. Aşa fiind este urgent ca să legăm 
toate comunele acestea mai cu seamă din punctul de vedere al 
siguranţei. Formalităţile prea multe lâncezeşte lucrarea, căci deşi 
s'a însărcinat oficiul local cu instalarea acestor telefoane, nu i s'a 
pus la dispoziţie de cât 1500 lei şi deşi administrația Domeniilor a 
oferit gratuit stâlpii, oficiul nu are mijloace cu ce să'i doboare. 
Operațiunea aceasta nu se poate face de cât până la 1 Aprilie, ori 
dacă la această dată nu avem toți stâlpii, care ne trebue, suntem 
ameninţaţi să rămânem încă multă vreme, fără telefoane, afară 
dacă va aduce lemne din țară. 

ADMINISTRAȚIUNEA DOMENIALĂ. În acest serviciu după cât 
sunt informat s'au cheltuit sume însemnate până acum cu studiile şi 
cu personalul nu s'a făcut încă nimic. Statistica populaţiunei sau a 
vitelor nu s'a făcut încă, abia acum vre-o 10 zile s'au luat măsurile 
preliminare în vederea statisticei populaţiunei. Pentru chestiunea 
proprietăței s'a înființat un întreg personal, cu inspector, 
subinspector, etc., care mai mult stau în țară şi aci nu se face nimic. 
Pe lângă bunurile care au aparținut Statului Bulgar şi care erau 

foarte puţine şi pe lângă bunurile găsite fără stăpân, s'au luat în 
stăpânire bunurile comunelor şi în special islazurile şi bunurile 
şcoalelor. 

Aceste bunuri cu bună dreptate dacă se va găsi că este necesar 
să le ia Statul, trebueşte să se plătească valoarea lor comunelor, 
căci veniturile lor erau mijloacele principale de existență mai cu 
seamă când zecimele s'au micşorat, Administraţia pădurilor şi-a 
înființat şi ea de asemenea un întreg serviciu şi a luat în stăpânire 
toate pădurile care au fost ale Statului, comunelor şi şcoalelor. 
Personalul inferior adică pădurarii, nu este din cel mai bun, şi cea 
mai mare parte fac furtişaguri însemnate. 

BISERICA. În ceia ce priveşte chestiunea bisericească în 
conformitate cu  disposiţiile fostului Guvern şi ale Sinodului, 
archereul care este delegat cu episcopatul în noul teritoriu, a 
hotărât ca în fie care biserică să oficieze un preot român şi un preot 
bulgar şi ambii să slujească deodată toate serviciile, unul în limba 
română altul în limba bulgară, de asemenea răspunsurile să se dea 
de cântăreț în limba română şi bulgară, Preoții din Balcic şi 
Cavarna, s'au supus şi actualmente serviciul se face astfel precum 
s'a hotărât de episcop, La Dobrici însă cei patru preoți bulgari, cari 
se găsesc acolo, refuză să primească deciziunea Sfântului Sinod, 
fapt pentru care a fost dat judecăței. Ei pretind exclusiv pentru ei 
una din cele două biserici care se găsesc în Dobrici, sub cuvânt că 
această biserică s'a construit cu cheltuiala credincioşilor bulgari, iar 
nu de stat sau comună. 

Evident că lucrul acesta nu s'a putut face, i'am chemat personal 
la prefectură şi le-am arătat că din momentul anexiunei noi nu mai 
putem recunoaşte altă biserică creştină ortodoxă în țara noastră, de 
cât aceia al cărui şef este P.S.S. Mitropolitul Primat şi că nouii 
noştri supuşi au fost deslegaţi de schismă astfel că pot foarte bine 
primi soluțiunea Sinodului. Preoţii au refuzat să dea ascultare 
intervențiunei noastre şi continuând să intereseze populațiunea 
oraşului la o plângere ce voiau să adreseze Mitropolitului Primat, le- 
am interzis cu desăvârşire să facă să circule prin oraş plângerea, 
prin care adunau semnăturile credincioșilor. 

Unul din aceşti preoți Ilie Sapincef, beneficiind de paşaportul ce i 
s'a eliberat de unul din predecesorii mei, merge foarte des la Varna, 
la Mitropolie, de unde capătă instrucțiuni ca să stăruiască continuu 
în cererea lor şi să refuze de a se supune. În cele 34 biserici care 
se găsesc în județ, funcționează preoți bulgari care pomenesc încă 
pe Țarul Bulgariei sau Țarul Rusiei; am dat dispozițiuni 

Jandarmeriei ca să ia parte /în zilele de - n.n./ sărbătoare la 
serviciul religios şi în caz când preoții bulgari stăruiesc în 
procedarea lor, să ia măsuri pentru darea lor în judecată. 

Chestiunea aceasta bisericească împreună cu chestiunea 
şcolară, preocupă pentru un moment opinia publică a populaţiunei, 
mai cu seamă a populaţiunei din Dobrici şi soluţiunea lor cât mai 
grabnică ar fi de dorit. Pentru bisericile de la țară, socotesc 
Domnule Ministru, că ar fi bine să se trimită de urgență călugări de 
pe la mănăstirile din țară, ca să ţină de o cam dată locul preoților 
care cu greu se vor deplasa pentru asemenea situaţiuni, 

Numirea acestor călugări este cu atât mai imperioasă cu cât 
populaţiunea este la discrețiunea preoților bulgari, care pretind 
sume exorbitante pentru săvârşirea ceremoniilor religioase la 
botezuri, cununii şi înmormântări, 

ŞCOALA. Chestiunea asupra căruia Guvernul urmează să ia o 
hotărâre imediată este chestiunea şcolară. Această chestiune 
preocupă pentru moment în mod foarte viu populațiunea de la 
oraşe şi ea aşteaptă cu nerăbdare ca Guvernul să dea un răspuns 
la cererile care s'au făcut, ca să aprobe funcţionarea şcolilor 
bulgare întreţinute de particulari. Pentru moment la oraşe, localurile 
de şcoli sunt ocupate de armată, iar şcolile române au început să 
funcționeze în localurile închiriate. După raportul ce ne-a făcut D-l 
revizor şcolar, la sate s'au înființat pănă în present 20 şcoale, din 
care numai 10 funcţionează, din informaţiile noastre însă, nici o 
şcoală rurală nu funcționează. În trei, patru comune vizitate de noi, 
am găsit învățători presenţi, dar n'am găsit şcoala deschisă, cauza 
este că s'au trimis învățători fără de nici o experienţă, tineri de tot, 
care n'au nici un prestigiu şi nici o pricepere. 

Altfel cu toată lipsa de administrațiune care este, ar fi găsit 
mijlocul ca să deschidă şcoala timp de o lună sau două de când se 
găsesc prin comune. Socotesc că este bine să se trimită ca 
învățători oameni maturi şi cu experiență, numai astfel vom putea 
câştiga teren şi vom înlătura deschiderea şcoalelor particulare la 
țară. Localurile şcolare la țară sunt foarte bune, şi mai toate 
şcoalele sunt dotate cu averi însemnate de pământuri, păduri care 
au fost luate în stăpânire de Stat. Evident însă că nu toate satele au 
localuri şi cred că se impune ca de îndată să se construiască de 
Casa Şcoalelor localuri ale căror lucrări să se acopere din creditul 
de 50.000.000 deja votate de Parlament. Este urgent iarăşi 
Domnule Ministru, ca să supuneţi Parlamentului înainte de 1 Aprilie 
legea de organizare pentru noul teritoriu, ori ce întârziere este 

dăunătoare unei bune administraţiuni şi pe de altă parte cea mai 
mare parte a populațiunei, văzând că încă nu s'a făcut nimic în 
această privință, este încă în credință că stăpânirea noastră este 
vremelnică şi că în curând are să modifice ceia ce sa făcut prin 
tratatul de la Bucureşti./.../. 

Prefecul judeţului Dobrici /ss/ Indescifrabil. 


2. Atitudinea bulgarilor față de România 


2/1. Direcţiunea Poliției şi Siguranței Generale. 

Brigada 1. Notă din 3 Septembrie 1913. Agent 2" 

În tot timpul cât am fost mobilizat şi ataşat la Marele Cartier 
General, am fost în contact direct cu poporul bulgar, precum şi cu 
rezervişti — soldați bulgari cari s'au predat armatei Române. 
Poporul bulgar, în general, nutreşte cea mai mare ură contra 
României şi se exprimă pe față şi fără nici o jenă că cel mult peste 
cinci ani ei o să ne ia înapoi ceia ce am cucerit acum de la ei, 
precum şi Dobrogea, ca să ne înveţe minte. Rezerviştii bulgari se 
exprimau față de rezerviştii români zicând: De ce ați venit voi peste 
noi, mă, şi ne-aţi luat pământul? Ce, voi credeți că statul vostru o să 
vă dea pământ? Noi dacă ne-am bătut cu Turcul şi am luat pământ, 
l-am luat pentru noi şi dacă ne batem cu Sârbii, e ca să luăm 
pământ pentru noi, dar voi nici nu ştiţi pentru ce vă bateți, că nu o 
să aveți nici un drept asupra pământului precum avem noi. Soldaţii 
noştri stau la gânduri când auzeau astfel de cuvinte din gura unor 
simpli țărani bulgari. 

Se introduc fraudulos ziare şi broşuri care fac propagandă 
antiromânească, instigând la ură prin inventarea sau exagerarea 
unor aşa-zise asupriri. 


3. Românii cer ca slujbele religioase să se facă de preoții 
români. 


3/1. Ziarul „Seara” nr.1309 din 7 septembrie 1913. 

Sinteză: Românii din Turtucaia cer ca bisericile ortodoxe să aibă 
preoți români, aceştia fiind goniţi în anul 1900, şi ocupate de preoții 
bulgari, în bisericile zidite de români în anul 1863. 


1) F.D.P.S.G.- DOSAR 41/1913 

4. Regele se implică în guvernare 


411. Ziarul “Epoca” nr. 247 din 7 Septembrie 1913. 

Sinteză: M.S. Regele a cerut guvernului să i se raporteze, în mod 
amănunţit, ororile comise de populaţia bulgară contra supuşilor 
mahomedani cari emigrează în noua noastră provincie anexată şi 
vor să se stabilească, cum şi măsurile ce s'au luat contra bulgarilor 
care fac propagandă în teritoriul ocupat. 


5. Bulgarii au început să acţioneze în Cadrilater împotriva 
autorităţilor prin diverse metode (propagandă 
antiromânească, pregătirea bandelor de comitagii, 
înfiltrarea acestora, spionaj etc.). Carenţele administraţiei 
româneşti 


5/1. Direcţiunea Poliției şi Siguranței Generale. 

Notă din 17 Septembrie 1913.” 

Cea mai mare parte a intelectualilor bulgari vor rămâne în 
Dobrogea în scopul de a agita populaţia bulgară împotriva 
dominației române. În fruntea acestor intelectuali stau foştii deputați 
bulgari Babageanoff şi Brasovanoff. Aceştia propagă ideea că toate 
relele de care suferă Bulgaria se datoresc României care prin 
intervenţia sa a zădărnicit planul armatei bulgare de a înconjura pe 
sârbi, de a-i bate şi apoi de a bate şi pe greci; că bulgarii nu vor uita 
niciodată aceasta şi că prin ocuparea Dobrogei a creat o chestie 
Alsaciană. Din cauza României, acum toate statele vor sărăci, 
fiindcă se vor înarma având fiecare din ele de luat câte o revanşă. 
Astfel Bulgaria va profita de primul moment când România va fi 
ocupată la Nord, pentru a-i da lovitura de graţie şi a-şi relua 
Dobrogea. 


5/2. Ziarul “Viitorul” Nr.2018 din 21 Septembrie 1913. 

Articolul: „Anarhia din Cadrilater” ( G. Diamandy). 

Era necesar ca până la votarea prin Parlament a anexării regiunii 
Silistra-Turtucaia-Dobrici-Balcic aceasta să fie ocupată şi 
administrată de autoritatea militară căreia, eventual, i se puteau 
alipi funcționari auxiliari. Să nu uităm că avem de-a face cu o 
populație în efervescenţă, agitată din afară şi hrănită cu ştiri şi 
speranțe cari vor îngreuia mult rolul administraţiei viitoare. A judeca 


1) F.D.P.S.G. - DOSAR 42/1913 

pe bulgari după blândețea ţăranului român, e o greşeală tot atât de 
mare ca aceea care am comite-o dacă în fiecare bulgar şi în modul 
lor primitiv de a se purta am vedea apriori numai duşmani şi 
duşmănie. Ei au fost educați în ura şi disprețul a tot ce e român. 
Lipsa oricărui instrument organizator, pe lângă alte urmări va 
încredința şi mai mult pe bulgari că cele spuse la Sofia sunt 
adevărate: “Românii vor părăsi în curând Cadrilaterul”. Această 
lozincă, ici şoptită, colo strigată, şerpuieşte din sat în sat, din casă 
în casă, din câşă în câşiă, dela om la om, nedesminţită de nimeni 
şi acreditată prin absența românilor. Turcii vor să emigreze în 
Turcia, deoarece bulgarii îi amenință îngrozindu-i: “După ce vor 
pleca românii, vă vom tăia”. Ei îşi părăsesc familiile şi averea şi fug 
la Stambul. Cu cei şase jandarmi pierduţi în comunele bulgare, care 
numără mii de oameni, nu se poate administra o populaţie, de nu 
ostilă în toată masa ei, dar străină de noi ca stare economică, ca 
moravuri, ca drept şi formă de proprietate. 


5/3. Direcțiunea Poliţiei şi Siguranţei Generale. 

Extras din Raportul cu data de 29 Septembrie a.c. 

presentat de agentul special de siguranță No. 73. ” 

Teritoriul ocupat: Fiind delegat cu cercetări la granița bulgară din 
prejurul Turtucaiei, în acest scop am plecat în ziua de 23 curent din 
Dobrici prin Silistra, la Turtucaia, vizitând satele Turk-Ismiel, Cara- 
Memetler, lanuşiar şi Camalar, după care m'am întors prin Beliţa la 
Turtucaia. Toate aceste sate sunt locuite în mare parte de turci zişi 
şi deliormăneni, şi sunt toţi mulțumiți de ocupaţiunea noastră, şi ține 
mai mult la M.S.Regele României de cât chiar la sultanul lor. Peste 
tot se aude cuvintele de: (bizin Carol) adică Carol al nostru 
Populaţiunea musulmană dela graniţă ar dori să li se dea arme 
pentru ca să se poată apăra în cazul unei invaziuni bulgare. Arme 
nu se găsesc la populațiunea bulgară de pe lângă granița 
românească ele au fost toate confiscate de armată. Atât bulgarii cât 
şi turci din această regiune se plâng că soldaţii dela graniță iau cu 
forța din fiecare sat câte 10-15 săteni pe care îi întrebuințează fără 
plată, punându-i să care apă, să taie lemne, să reguleze drumul 
frontierei, sau alte lucrări de acest soiu, la care îi întrebuințează şi 
cu carele şi vitele lor fără a le acorda vreo plată. 

Din această cauză populaţiunea nu-şi poate vedea de culesul 
porumbului. De asemenea țăranii turci şi bulgari ce vin la Turtucaia 


1) F.D.P.S.G. - DOSAR 235/1913 

în oraş se plâng că sunt întrebuințaţi fără plată de regimentul 40 
Călugăreni, la căratul nisipului din Dunăre. Din această cauză spun 
ei că nici nu mai îndrăsnesc să vină în oraş pentru afacerile ce au. 
În jandarmeria rurală sunt daţi câte 5-6 soldaţi detaşaţi de fiecare 
regiment. Aceştia n'au primit leafa dela 1 până astăzi decât 5 lei. 
Neavând ce mânca ei se duc prin sate şi cer alimente dela țărani. 
Din cercetările făcute, am aflat că la comuna urbană Camalar din 
Bulgaria, la frontiera dinspre Turtucaia, Mesimler, s'a format o 
societate Naroden Sniz, care are de scop a apăra interesele 
naţiunei bulgare în teritoriile ocupate. 

Această societate are ca scop strângerea de arme şi trimiterea de 
agitatori şi propagandişti în teritoriile ocupate. În această comună 
se face un târg de vite, săptămânal, unde se duc locuitorii din 
satele dinprejurul Turtucaiei pentru a vinde şi cumpăra vite. De 
asemenea sunt informat că este un loc de propagandă şi satul 
Balbunar, unde se află o şcoală (pepinieră) unde se duc copii de 
țărani din cadrilater la învăţătură. Am aflat că ordinul de mobilizare 
parțială care se dădese acum câteva zile în Bulgaria, pentru 6 
contingente era îndreptat contra serbilor, dar că s'a contramandat. 
În comuna Eminler la granița dinspre Rachman Asiclar am fost 
informat că se ascund arme, lucru ce lam adus la cunoştiința 
comandantului jandarmeriei care a dat ordin în consecință. 

Săteanul Ivan Coleff din Comuna Belița mi-a spus că de către 
ofițerii regimentului 40 Călugăreni s'a ridicat care cu fân, plătind 
numai 100 lei, iar dela alţi săteni li s'au luat vitele plătindu-le cu 20- 
30 lei bucata. În dreptul postului 9 grăniceri Vlad-Țepeş, santinelele 
bulgare obişnuesc a trage focuri de puşcă în vânt, acum 5-6 zile pe 
ziua de 23 curent, un glonte tras în vânt a căzut la picioarele 
soldatului grănicer Petre, şi numai grație tactului grănicerilor noştri, 
nu s'a produs un incident pe frontieră. Grănicerii bulgari din dreptul 
posturilor noastre 6 şi 7 de grăniceri, au vizitat pe ai noştri, iar unul 
din ei a spus că armata bulgară va isgoni în curând pe români, din 
care cauză a fost pălmuit de un grănicer. 

Ancheta asupra acestui conflict s'a făcut de către sergentul major 
dela granița bulgărească care a găsit vinovat pe soldatul bulgar. În 
dreptul comunei Calimoc spre Breşman, în drumul ce duce la 
Rusciuc se află mai multe bălți în legătură cu Dunărea. Drumul prin 
aceste bălți nu se poate controla de cât numai cu şalupa. Prin 
aceste locuri pescarii bulgari din Turtucaia, comunică cu cei din 
Bulgaria şi fac contrabandă. Tot prin aceste locuri au trecut şi s'au 
refugiat cei trei soldaţi şi sergentul cari au desertat din regimentul 

40 Călugăreni. Acest punct trebue neapărat să fie controlat noaptea 
cu o şalupă militară. 


5/4. Ziarul “Dimineaţa”. 2 Octombrie 1913. 

Articolul: „Administrația în Cadrilater”. 

Mijloacele de existență se procură cu multă greutate de 
funcţionarii din Cadrilater, unde viața locuitorilor e trăită într-o 
modestie ce întrece orice aşteptări. Milionarii bulgari, “ciorbagii” 
cum sunt numiți, se hrănesc ca şi țăranii cei mai puțin avuţi şi 
pentru că ei nu cumpără şi nu produc alimente întrebuințate de cei 
veniți din România, aceştia şi le procură cu prețuri foarte mari. 
Populaţia musulmană este de 250.000 față de 70.000 bulgari. 


6. Rapoarte şi note privind situaţia locuitorilor turci. 
Despre unii grăniceri români. Comitagii. 


6/1. Direcţiunea Poliției şi Siguranței Generale.Copie după 
raportul no. 446 al Mutftiatului /căpetenie religioasă = DEX/ 
al județului Constanţa, din 2 Octombrie 1913. 


Către d-l Ministru de Finanţe şi ad-interim, Prim Ministru şi 

Ministru al Afacerilor Streine. 

Domnule Ministru, Guvernul țărei vrând să aibă date exacte 
asupra modului de instalare a refugiaților musulmani din Bulgaria, 
prin diferitele sate din cadrilater, cum şi asupra organizaţiunei 
populațiunei musulmane de acolo, în ce priveşte cultul religios, a 
binevoit a mă delega pe mine subsemnatul, spre a vizita localitățile 
acelui teritoriu. Ordinul Onor. Minister de Război poartă no. 
627/913., iar acel al Departamentului Cultelor şi Instrucţiunei e sub 
n0.30091 a.c. Mi-a trebuit un interval de timp de aproape 20 de zile, 
spre a mă transporta în tot cuprinsul noului teritoriu alipit țărei, şi 
“de vizu” am putut constata cele următoare: $ 

1) Refugiații musulmani din Bulgaria, (în număr de mai bine de 
200 familii) au fost repartizați prin satele din județul Silistra, dându- 
li-se de către locuitori (coreligionari de ai lor) locuință şi primele 
ajutoare materiale. Refugiații au început a fi angajaţi şi la munca 
câmpului în schimbul unei plăți în bani. Subsemnatul încă am 
stăruit pe lângă musulmani, determinându-i prin sfaturi amicale a fi 


cât se poate mai favorabili confraţilor refugiaţi, rămaşi astăzi în 
mizerie. 


1) F.D.P.S.G. - DOSAR 40/1913 

2) Populaţiunea musulmană din întregul cadrilater consideră ca o 
mare fericire trecerea lor sub stăpânirea românească, ştiindu-se cât 
de mult au fost năpăstuiţi sub trecutul regim bulgăresc cum şi cât 
de bine sunt trataţi coreligionarii lor din vechea Dobroge 
românească. Chiar astăzi Bulgarii din Cadrilater nutresc sentimente 
duşmănoase conlocuitorilor lor de religie musulmană, şi aceste 
sentimente ale lor se relevă în intrigile şi clevetirile urzite pe 
ascuns, de către dânşii, pe lângă autorităţile româneşti. 

3) Nu odată mi s'a spus de personalități musulmane marcante din 
cadrilater, că ademeniţi de bulgari, nişte şefi de jandarmi, cu dela 
sine putere citează la sediul lor pe un țăran musulman şi îl 
somează să plătească bulgarului X sau Y din acelaşi sat o fictivă 
datorie. Musulmanul citat neștiind româneşte se sileşte pe limba 
turcă a convinge pe jandarm că reclamațiunea de bani a bulgarului 
e nefondată - neputând documenta cererea sa printrun act în scris 
ori mărturie - însă jandarmul fără a sta mult pe gânduri forțează pe 
musulman, prin bătăi şi maltratări să se execute la ordinul său. 

4) Epidemia de holeră făcând victime şi prin cadrilater, serviciul 
sanitar pentru combaterea flagelului se vede nevoit a lua măsuri de 
prevenire, dând ordine în consecință. Ei bine, jandarmii şi soldații 
aflaţi prin sate pentru paza şi menţinerea bunei ordine, fără a fi 
însoțiți de imanul /preotul - n.n./ satului, sau de vreun bătrân 
locuitor, sub pretext că vor să facă control sanitar, bruschează uşa 
domiciliului musulman (act ireligios după credința otomană) şi odată 
dânşii introduşi în familie, ocărăsc nevestele şi fetele în vârstă, 
dedându-se chiar şi la devastări. S'a văzut lucruri de preț în mâinile 
soldaților, precum ceasornice, cercei şi alte scule. 

5) Rechiziţiile militare au ajuns adevărate inchizițiuni, şi făcute 
fără nici o normă. Locuitorii musulmani din acelaşi sat, sunt supuşi 
fără răgaz să facă încontinuu mai multe transporturi cu căruțele lor, 
în diferite direcțiuni. 

6) Din faptul că pădurarii sunt bulgari, pe o simplă declarațiune a 
lor, cum că au văzut anume locuitori musulmani devastând pădurea 
din vecinătatea satului, au fost luați în mod brusc de către jandarmi, 
ca pe nişte rău făcători, şi culmea nedreptăței oameni bătrâni, şi de 
bună seamă, au fost bătuţi fără cruțare de jandarmi. 

7) O altă nenorocire pentru musulmanul din cadrilater, mai este 
teroarea la care e supus de către perceptori, pentru dările fiscului. 
Sunt recente toate mizeriile îndurate de musulmani sub stăpânirea 
bulgărească, în cursul celor două războaie din urmă. Statul bulgar a 
cerut musulmanilor sacrificii de sânge, bani, vite fără nici o 

compătimire. Afară de aceasta, dela anexare şi până în prezent, ei 
n'au avut posibilitatea de a-şi duce pe pieţe productele agricole şi a 
le desface. Nu li se liberează încă din partea autorităţilor comunale 
bilete pentru vânzarea vitelor. Aceste restricțiuni i-a adus pe 
locuitorii satelor din cadrilater la o excepţională jenă de numerar, şi 
deşi aceste împrejurări sunt de notorietate publică, agenții fiscali nu 
le îngăduiesc nici o amânare, somându-i cu rigurozitate la plata 
tuturor dărilor pe anul financiar 1913. Ar fi un act de umanitarism şi 
patriotic, a se face o concesiune locuitorilor de cadrilater, la plata 
contribuţiunilor. 

8) Pe timpul celor două războaie, guvernul bulgar a strâns armele 
ce le avea fiecare familie musulmană. După anexare şi guvernul 
român la rândul său a confiscat armele găsite la locuitorii din 
cadrilater. Mi s'a comunicat însă confidenţial de către musulmani, 
că bulgarii au dat autorităților româneşti numai armele ce fuseseră 
luate dela musulmani pe timpul regimului bulgăresc, iar puştile 
sistem Manlicher, şi alte se găsesc ascunse în mai toate casele 
bulgăreşti pentru orice eventualitate de agitaţie în contra statului 
român. 

9) Fiecare comună rurală locuită de musulmani, şi-a angajat cu 
plată câte un tâlmaciu prin intermediul căruia locuitorii se pot 
înțelege cu autorităţile româneşti. Acest lucru neconvenind nici 
bulgarilor, nici jandarmilor, (deveniți nişte organe neconştiincioase) 
s'a văzut cazuri când acel tâlmaciu a fost îndepărtat cu forța din 
comună de către jandarmi, sub diferite pretexte. 

10) Bulgarul din sate (din cadrilater) secundat fiind şi de către 
speculantul armean, care exercitează nesupărat de nimeni meseria 
de comersant, între săteni, nu se sfiesc a şopti musulmanului 
credul că stăpânirea românească e provizorie în teritoriul anexat, şi 
că în curând armata română va evacua acel teritoriu. Atunci - zic 
bulgarii - va fi vai de capul musulmanilor; toți vor fi masacrați 
pentrucă dânşii au întâmpinat cu mult entuziasm pe nouii 
stăpânitori. Bulgarii prin această manoperă tind să intimideze şi să 
terorizeze pe musulmani, făcându-i să emigreze din România. 
Ajungând la ținta dorită, fac două servicii statului bulgar: 

1) Discreditează statul român, dovedindu-se ca intolerant şi 
incorect şi al 2-lea, prin plecarea musulmanilor din cadrilater se 
ridică zidul de apărare al statului român, zid format din piepturile 
oțelite şi clocotinde de o legitimă ură ale musulmanilor, către 
stăpânirea bulgărească, şi gata a se jertfi pe altarul noei patrii 
române. 

Subsemnatul, fiu credincios al patriei, şi devotat slujbaş al 
statului, vă rog cu mult respect, Domnule Ministru, să binevoiți a lua 
de urgență dispozițiunile cuvenite, pentru ca locuitorii de religie 
musulmană din cadrilater, să fie puşi la adăpost de orice prigoniri, 
impilări, ingerințe şi nedreptăţi, făcând să le fie respectată viața, 
averea, onoarea şi libertatea individuală. 4 

Singurul cusur al acelor musulmani este necunoştința limbei 
române, făcându-i neapţi întru a-şi lua ei înşişi apărarea legitimă. 
Subsemnatul, pretutindeni în cadrilater am stăruit pe lângă 
musulmani să nu emigreze, asigurându-i în acelaşi timp că 
guvernul român nu va întârzia a lua măsuri largi pentru siguranța, 
propăşirea şi fericirea tuturor locuitorilor din cadrilater, iar față de 
musulmani - cetățeni fideli - guvernul țărei hrăneşte cele mai bune 
sentimente. /.../. 

Muftiu /ss/ Hafiz Rifat, Secretar, /ss/ Dimitrie Nicolescu 

Rezoluţie: 16 Noembrie 1913. La dosar. /ss/ Panaitescu. 


6/2. Ziarul “Dreptatea” nr. 175 din 5 Octombrie 1913. 

Articol: „Comitagiii cutreieră Cadrilaterul. Guvernul ia 

măsuri militare pentru a preîntâmpina eventuale tulburări”. 

Bandele /de comitagii - n.n./ organizate cu asentimentul celor de 
la Sofia şi-au şi făcut aparițiunea şi excită populația la nesupunere, 
sub cuvânt că stăpânirea noastră este trecătoare în Cadrilater. 
Aceasta producând anarhie şi pentru a face față oricărei 
eventualități, s-a dispus trimiterea unui regiment de artilerie, a 
câteva batalioane de infanterie şi un regiment de cavalerie, cel din 
Tecuci. Pe de altă parte, contingentul din Corpul V de armată care 
urma să se libereze pe ziua de 1 Nov., în mod excepțional va fi 
reţinut sub arme, până la noui dispozițiuni. 


6/3. Direcțiunea Poliției şi Siguranței Generale. 

Notă. /5 octombrie 1913 - n.n. © 

În Varna se află în prezent şi de mai mult timp stabilit acolo fostul 
căpitan de armată bulgară anume Mihail Vuceff, care este cunoscut 
ca revoluţionar bulgar şi fost şef de bandă în Macedonia având titlul 
de “Voevod”. Știind că se află în localitate şi având în vedere 
ordinul ce am primit de a cerceta dacă se organizează în adevăr 
bande pe lângă frontiera noastră, pentru a fi introduse în 
quadrilater, mi-am procurat o scrisoare de recomandație dela 

Vuceff dela o rudă a mea din Silistra, fost şi el comitagiu şi buni 
prieteni amândoi. Această scrisoare mi-a servit de minune, căci am 
putut afla dela Vuceff următoarele lucruri: Comitetul central 
revoluţionar macedo-bulgar din Sofia, hotărâse ca să organizeze 
bande de comitagii pe care să le trimeată în quadrilater, unde să 
procedeze ca în Macedonia pe vremuri. 

Nu mai departe de cât acum 20 de zile, Vuceff adunase în 
împrejurimile frontierei noastre aproape 2000 comitagii, pe care îi 
ținea ascunşi în câteva sate aproape de comuna Balage dela 
frontiera noastră şi anume 500 în apropierea citatei comune, 500 la 
Teşeol şi Ghebage, câteva sute la Provadia, iar restul la Varna. Nu 
ştie nici el sau n'a vrut să-mi spuie pentru ce motive comitetul 
central revoluționar donat pornirea lor spre granița sârbească, 
trimițându-i pe toţi împărţiţi în grupe, parte la Sofia şi parte la 
Vratza, de unde au fost trimişi spre frontiera sârbească. 

Vuceff mi-a mai spus că a rămas singur în Varna fără oameni, dar 
că la ideia de a se organiza şi trimite bande în quadrilater, nu s'a 
renunțat şi s'a amânat numai pentru mai târziu, probabil pentru la 
primăvară. Un lucru m'a mirat mult şi anume spusa lui că mulți turci 
s'au înscris în bande pentru ca să meargă în contra sârbilor. 

Rezoluţie: 10 Oct.1913. Se va da ordin poliţiilor din T,Cedat şi 
jandarmerii rurale să ia măsuri pentru a prinde pe Vucef şi când va 
pune mâna pe el să ne avizeze telegr. /ss/ Panaitescu. 


6/4. Direcțiunea Poliției şi Siguranţei Generale. Brigada 1. 

Agent 40. Notă din 6 Octombrie 1913. * 

A plecat la Livada o delegaţie compusă din 10 bulgari, care se vor 
prezenta M.S. Regelui căruia îi va cere ca tinerii elevi cari au 
absolvit şcolile primare şi gimnaziale să li se recunoască acest 
drept fără examen şi să fie primiţi în şcolile superioare române. De 
asemenea se va cere ca toți funcţionarii bulgari să fie reprimiţi în 
slujbele ocupate de mai înaintea ocupațiunei româneşti. 


7. Marele Stat Major cooperează cu Ministerul de Interne 
7/1. Marele Stat Major. Secţia II. Biuroul 5. 


Confidenţial. No.414 din 7 Octombrie 1913. ? 
Domnului Ministru de Interne. 


1) F.D.P.S.G. - DOSAR 213/1915 

Fiind informat că un număr de tineri din Cadrilater s'au refugiat la 
Varna unde fac propagandă întinsă contra României, în acest oraş, 
în populația bulgară din teritoriul ocupat: a). Cu scop de a pregăti o 
revoluție a acestei populaţii contra noastră; b). De a arma 
populațiunea bulgară ca la momentul oportun să fie gata de a ne 
ataca; c). De a distruge podul dela Cernavodă. Că aceste comitete 
sunt în legătură cu comitetul central din Sofia, iar ca mijloace de 
acțiune se servesc chiar de către locuitorii bulgari din vechea 
Dobroge, care sunt cetățeni Români şi ca atare mai puțin 
supraveghiaţi. Având acestea în vedere şi pentru a preîntâmpina 
orice rebeliune, cu onoare vă rog a da ordin autorităților 
administrative a supraveghia cu atențiune populațiunea bulgară ca 
să se poată lua măsuri la timp. 

p.Ministru, General /ss/ Indescifrabil. PA 

p. Şef de Stat Major General, Colonel, /ss/ Indescifrabil. A 

Rezoluţie: 9 Oct.913. Se va comunica ştiinţele ce avem până 
acum în această privință. Se va da ordin în cadrilater. /ss/ 
Panaitescu 


8. Terenurile agricole din Cadrilater au început să 
constituie o importantă sursă de nemulțumiri 


8/1. Ziarul “Epoca” nr. 278 din 8 Octombrie 1913. 

Articolul: „Cumpărarea pământurilor în Cadrilater”. 

Ziarele liberale acuză pe dl ministru C. Arion, că a lucrat fără 
pricepere şi cu uşurinţă, dând în vileag intențiunea statului de a 
cumpăra pământuri de cultură în noile teritorii şi făcând publicaţii 
intense în acest sens. Rezultatul ar fi fost că bulgarii au ridicat 
peste măsură prețul pământului, iar acest pământ destinat țăranilor 
români va fi plătit prea scump. DI Arion a procedat aşa cum trebuie 
să se procedeze /.../. S'a grăbit să ceară creditul necesar şi să 
trimită o comisiune, care pe faţă, şi nici nu se putea altfel, să 
cumpere pământuri. Oferte s'au făcut. Preţurile ofertate nu întrec de 
cât foarte puţin acele cu care terenurile au fost cumpărate. 


9. Raportul Muftiatului județului Constanța 
9/1. Direcțiunea Poliţiei şi Siguranţei Generale. 


Copie după raportul no. 468 din 15 Octombrie 1913 
al Muftiatului judeţului Constanța. 

Către d-l Ministru al Cultelor şi Instrucțiunei publice. ” 

Domnule Ministru, Cu ordinul no. 30091 din 6 Septembrie trecut, 
ați binevoit a mă delega să mă transport de azi în cadrilater 
constatând starea populațiunei musulmane, în ce priveşte cultul 
mahomedan. Conformându-mă acestui ordin, subsemnatul am 
vizitat cu deamănunt în decurs de 22 zile, tot cadrilaterul, şi cu 
onoare vă supun în acest memoriu cunoștinței d-vs, constatările 
făcute la fața locului, cum şi măsurile ce cred de cuviință a se lua în 
consecință. E de remarcat în primul rând că nu există nicăeri un 
tribunal mahomedan propriu zis. În teritoriul anexat se află 5 Muftii, 
cari pe lângă atribuțiunile muftiatului, au şi însărcinarea de cadii, 
adică preşedinţi de tribunale mahomedane. 

Trebue relevat de asemenea că nici seminariu, propriu zis nu 
există; copii care frequentează şcolile primare cum şi cursurile 
secundare din şcolile numite “Rujdie” sau gimnazii, primesc acolo 
noțiuni elementare privitoare la religie. Şcoalele existente precum şi 
geamiile sunt întreținute şi administrate de comunitățile musulmane 
din veniturile vacufurilor. 

E drept însă că după multe stăruințe, primăriile, judeţele şi 
guvernul central din Sofia, acordau din timp în timp unora dintre 
şcoli o mică subvenție anuală. Totuşi mijloacele de întreținere fiind 
insuficiente, atât şcolile cât şi mai toate geamiile, sunt într-o stare 
deplorabilă. Trebue să adaog că şcolile erau recunoscute de statul 
bulgar, şi că Mulftiul în afară de unele venituri, primea şi dela stat o 
retribuție, (variind între 120 şi 150 lei lunar). Aceste zise, fie-mi 
permis, Domnule Ministru, să expun aparte situația oraşelor 
principale. 

BALCIC. Acest oraş numără aproximativ 4000 locuitori 
musulmani; în jurul oraşului sunt 25 sate musulmane. În Balcic 
există 5 geamii, şi două şcoli mixte primare. Directorul şcoalei este 
supus otoman, numit şi retribuit de guvernul otoman, ca şi la alte 
şcoli din Bulgaria. Acest sistem datând încă de pe timpul vasalităței 
Bulgariei. In Balcic se află un muftiu girant. 

CURTPUNAR. Acest oraş numără vre-o 600 locuitori musulmani 
şi e înconjurat de 74 sate musulmane. În Curtpunar se află un 
muftiu girant. 

CAVARNA. Oraşul are vre-o 600 locuitori musulmani, totuşi nu 
există geamie, de oarece aceia care a existat a fost transformată în 
biserică de către bulgari. Din această cauză credincioşii musulmani 

sunt nevoiţi să se adune în case particulare, spre a face rugăciuni. 

DOBRICI. Acest oraş posedă aproximativ 7000 locuitori 
musulmani şi 52 sate musulmane. Sunt în oraş vre-o 12 geamii şi 
mai multe şcoli, dintre care una superioară “Rujdie” (gimnaziu). 
Directorul gimnaziului este supus otoman, numit şi retribuit de 
Ministerul Instrucțunei publice din Constantinopol. 

SILISTRA. Populaţiunea musulmană din acest oraş numără vre-o 
6800 suflete; 64 sate musulmane depind de acest oraş. Numărul 
geamiilor este de opt (8) şi şcolile trei (3) dintre care una “Rujdie”. 
În aceasta din urmă şcoală funcționează şi o profesoară 
musulmană, numită şi retribuită, de un timp îndelungat, de către 
statul otoman. Există şi un muftiu. 

TURTUCAIA. Populaţiunea musulmană e de 3000 suflete. 
împrejur sunt 42 sate musulmane. Oraşul are 4 geamii şi 2 şcoli 
primare. Există şi aci un muftiu. În urma constatărilor de mai sus, 
îmi permit a formula următoarele propuneri. Ca chestie de 
organizare cu caracter general este foarte de dorit, în primul rând, 
ca populația musulmană din ţinuturile noi, să trăiască din punctul de 
vedere religios şi cultural, sub un regim uniform cu musulmanii din 
Dobrogea. Programele şcoalelor şi regulamentele să fie identice cu 
cele din vechea Dobroge. Administraţia şcoalelor particulare şi 
geamiilor cum şi întreținerea lor, să fie lăsată pe mâna obştiilor, 
reprezentate de către un comitet. Preşedinţia comitetelor în oraşele 
de reşedinţă ale muftiilor, să fie încredințată de drept mulftiilor, iar în 
sate imamiilor. 

Comitetele din oraşe vor fi constituite în baza unor statute, 
legalizate de către Onor. Minister al Cultelor, pe când statutele 
comitetelor din comunele rurale vor fi sub aprobarea muftiilor 
respectivi, Şcoalele primare particulare ale musulmanilor din oraşe, 
vor fi prevăzute cu unul sau doi institutori de limba română, numiți 
şi retribuiti de stat. Pe la şcoalele primare ale statului de prin 
comunele rurale se vor înființa cu timpul, pe lângă personalul 
didactic românesc, să figureze şi câte un învăţător de limba şi 
religia turcă, care învățător să fie numit şi retribuit de stat. Pentru 
reparaţiuni de şcoli şi geamii, cum şi pentru întreţinerea 
personalului lor atât didactic cât şi eclesiastic, ar fi o măsură de 
înaltă prevedere, dacă s'ar dota şcolile particulare musulmane şi 
geamiile din sate cu o întindere de pământ de 10 ha. 

Având în vedere împărţirea teritorială după care se vor forma 
două judeţe, ar urma să fie şi în cadrilater 2 muftii şi 2 cadii, având 
drept reşedințe capitalele județelor. Totuşi având în vedere numărul 

ridicat al populaţiunei musulmane din cuprinsul Turtucaia, precum 
şi împrejurarea că acest oraş e situat la o îndepărtare prea mare de 
centrul, (sau capitala județului) Silistra, ar fi bine ca şi în acest oraş 
să se numească un muftiu şi un cadiu. Este absolut indispensabil 
ca pe lângă fiecare muftiu şi fiecare cadiu, să se numească şi să se 
plătească de către stat, şi un secretar interpret, cunoscând limbile 
română şi turcă. Aşa dar în total vor fi trei mulftii şi trei cadii (şefi de 
tribunale mahomedane) şi anume în localităţile Dobrici, Silistra şi 
Turtucaia. Pentru recrutarea unui bun personal eclesiastic şi 
didactic musulman, va fi de trebuință să se mai lărgească rolul 
seminarului din Medgedie, mărindu-se numărul bursierilor din acest 
institut, care chiar în ziua de astăzi seriile anuale de absolvenți 
seminarişti sunt foarte restrânse, şi prin urmare nesatisfăcând 
decât în mică parte cerințele de locuri vacante de prin şcolile şi 
geamiile din vechea Dobroge. 

Salariile încă cu care se deservesc clericii geamiilor de prin 
comunele urbane şi rurale, clerici retribuiți de stat, cum şi învățătorii 
de limba şi religia musulmană ataşaţi pe lângă şcolile primare ale 
statului, să fie egalizate acele salarii cu ale clericilor şi învăţătorilor 
români. În fiecare oraş din cadrilater, una din geamiile existente să 
poarte denumirea de moschee principală, al cărei personal clerical 
cum şi celelalte cheltueli necesitate de reparaţii ale clădirilor cu 
întreţinerea lor, să fie în sarcina statului, ceia ce se practică şi în 
vechea Dobroge. 

În afară de toate acestea ar fi de un incontestabil folos, atât 
pentru simplificarea corespondenței cu Onor. Minister al Cultelor şi 
Instrucţiunei, cât şi din consideraţiunea că personalul mulftiatului 
Constanţa prevalează în sentimentul patriotic, şi cunoştinţa limbei 
române; peste toate având şi o îndelungată şi încercată practică în 
administrația instituţiunilor culturale-religioase, ar fi zic de folos ca 
cei trei muftii şi cadii, împreună cu toţi clericii şi funcţionarii 
dependenți de ei, să aibă drept şef ierarhic religios (echivalent în 
putere cu un episcop ortodox) pe muftiul județului Constanţa. În 
această unificare s'ar putea alătura şi muftiatul din Tulcea. 

Muftiul şef din Constanţa ar avea îndatorirea să facă cât mai des 
inspecțiuni pastorale în ținuturile noi, stabilind astfel trăsura de 
unire, care să puie în contact permanent pe toți musulmanii din 
întreaga Dobroge, (veche şi nouă) şi raportând încontinuu Onor. 
Minister rezultatul constatărilor şi reformelor necesare de introdus. 
Acest sistem de centralizare, preconizat de către subsemnatul ar 
aduce cu sine şi un control mai serios, şi ar stabili o autoritate mai 

mare în administrațiune. Complectez cele expuse până aci prin 
necesitatea presantă, ca până la organizarea definitivă a cultului 
musulman din cadrilater să se recunoască în mod oficial cei 5 mufti 
existenți deservindu-le câte un salariu de cel puțin 250 lei lunar, iar 
pentru ținerea corespondenței în limba română, e absolut necesar 
ca să se numească încă de pe acum, şi câte un secretar-interpret 
pe lângă fiecare muftiu şi cadiu./.../. 

Muftiul judeţului Constanţa, /ss/ Haviz-Rifat. 

p. Conformitate /ss/ Indescifrabil 

Rezoluţie:16 Noembrie 1913. La dosar /ss/ Panaitescu.) 


10. Pentru destabilizarea situației din Cadrilater, bulgarii 
se folosesc de orice mijloace, comițând chiar şi crime 


10/1. Direcţiunea Poliţiei şi Siguranţei Generale. Biroul 

Central al Presei, serviciul special, 15 Octombrie 1913.” 

Sinteză: Bulgarii, îmbrăcaţi turceşte, comit crime în noile teritorii 
pentru ca ura să se răsfrângă asupra turcilor. 


10/2. Direcțiunea Poliţiei şi Siguranţei Generale. 

17 Octombrie 1913. Secret. 

D-lui Director al Poliţiei şi Siguranţei Generale. ? 

Achitându-mă de însărcinarea ce aţi binevoit a-mi da în Bulgaria, 
am onoare a vă comunica rezultatul cercetărilor mele: În ziua de 28 
Septembrie am fost în Rusciuk unde am întâlnit pe inginerul Nicola 
Tufeccieff, inginer la atelierele pentru repararea locomotivelor 
C.F.B. din Rusciuk, membru marcant al Comitetului central 
revoluţionar macedo-bulgar din Sofia. Acesta mi-a spus că a primit 
însărcinarea - ca specialist în fabricarea bombelor, întrucât este 
chimist, lucru ce-l ştiu şi eu foarte bine - să fabrice bombe cari sunt 
destinate să fie introduse în teritoriul ocupat de noi; mi-a spus că a 
acceptat această însărcinare, că a şi început fabricarea bombelor 
pe cari le expediază pe măsură ce sunt gata la Siştov şi Vidin unde 
sunt depozitate şi de unde, la timpul oportun, vor fi introduse în 
Quadrilater prin portul Silistra, ascunse în baloturile sau lăzile cu 
marfă sau în bagajele călătorilor, ce vor sosi în acel port cu 
vapoarele austriace şi ungare; dacă în acest chip nu vor reuşi să le 
introducă, vor încerca să introducă bombele prin contrabandă cu 

ajutorul bărcilor de pescari. 

Acest Nicola Tufeccieff este frate cu Naum Tufeccieff, amestecat 
în afacerea vasului “Zora” naufragiat pe coastele româneşti, care 
era încărcat cu arme şi cartuşe destinate de Comitetul revoluționar 
macedo-bulgar din Sofia, să fie introduse în Dobrogea şi distribuite 
populaţiunei bulgare de acolo. În Rusciuk am mai întâlnit pe 
Voivodul Gh.Ciausoff care mi-a spus că se află cu întreaga bandă 
pe care o comandă în Rusciuk, unde aşteaptă ordine dela Sofia 
pentru a trece în Quadrilater spre a opera conform instrucțiunilor ce 
va primi (vezi cartea poştală No.1 ilustrată). 

El mi-a spus că la Siştov se află în aşteptare tot în acest scop 
Voivodul Petco Spirof (v.c.p. No.2) cu banda lui precum şi Voivodul 
Ivan Paşata din Bitolia (v.c.p.No.3), care lucrează împreună cu 
ceilalți doi.Toţi aceşti Voivozi mi-au spus că până la primăvară se 
vor ocupa cu introducerea de arme şi bombe în Quadrilater, cu 
depozitarea lor în locuri sigure, cu găsirea de gazde şi apoi vor 
începe să opereze bandele. În ziua de 30 Septembrie am fost în 
Sofia şi prima întâlnire pe care am avut-o aci a fost cu D-r Tatarcef 
Hristu, vicepreşedintele comitetului central revoluționar macedo- 
bulgar care m-a invitat la el acasă, spunându-mi că acolo va fi o 
adunare interesantă. 

A doua zi la 1 Octombrie am fost acasă la dr., unde am avut 
întâlnire cu următorii şefi revoluționari: V. Protogherof, preşedintele 
comitetului, fost căpitan în armata bulgară; Vasile Atanasof, Voivod 
din Cumanovo, cu domiciliul la Osman-Pazar în Bulgaria; Tanea 
Nicolof din Melnik, Voivod; Cernopeief (v.c.p.No.4) Voivod vestit şi 
Donciu, Voivod din Melnik. Cum ne-am întâlnit toți aceştia la 
Tatarcef, au sosit următoarele persoane din Quadrilater: 4 notabili 
din Balcik; 5 notabili din Dobrici; 2 notabili din Turtukaia; 3 notabili 
din Silistra. 

Unul din notabilii din Dobrici a expus situația rea cu care se 
găsesc dela ocupațiunea română bulgarii din Quadrilater, şi 
persecuţiunile pe cari le îndură din partea autorităților române; între 
altele spunea că: 1) Autorităţile române le percep dări pe cari şi le- 
au plătit deja bulgarilor; 2) Militarii şi jandarmii le percep dări 
imaginare; 3) Soldaţii şi jandarmii se poartă rău cu ei şi cu femeile 
lor la sate şi în special cu văduvele celor căzuţi în răsboiu; 4) 
Românii vor să înroleze în armată pe bulgari cari n-au luptat în 
răsboiu; 5) Rechiziţiile forțate, mita şi batjocurile de orice fel sunt la 
ordinea zilei. 

După cuvântarea acestui notabil - al cărui nume ca şi al celorlalți 

nu-l ştiu întrucât nu ne-au fost prezentaţi cu numele, dar pe care i- 
aşi cunoaşte ori când i-aşi revedea - Cernopeef se scoală şi spune 
că comitetul central a hotărât ca la primăvară să trimeată bande de 
revoluționari în Quadrilater şi până atunci are să trimeată arme, 
bombe şi dinamită pe cari le vor introduce pe Dunăre, pe frontiera 
de uscat prin vămi şi printre pichete - de oarece grănicerii români 
închid ochii pentru bani - şi pe la Balcik şi Kavarna cu caicuri cari 
vor veni cu marfă din Burgas şi Varna şi le va introduce armele şi 
explosivele cu bărci pe timpul nopței, care bărci vor fi scufundate 
imediat ce grănicerii ar căuta să pună mâna pe ele. 

Cernopeef a întrebat după aceasta pe notabili dacă ei consimt să 
dea concursul comitetului şi să lupte pentru isbucnirea revoluției şi 
aceştia, după o scurtă chibzuinţă între ei, au primit şi în urmă au 
jurat cu toţii cu mâna pe revolver că vor fi credincioşi comitetului 
central şi vor lupta până la moarte. După aceasta numiții notabili au 
convenit şi acceptat apoi propunerea lui Cernopeef ca acei dintre ei 
cari vor fi desemnaţi de comitetul central prin sorți, să primească 
depozitul de arme şi bombe şi să aibă grija lui. 

Apoi Cernopeef le-a spus notabililor că au deja partizani pe foştii 
soldați din Reg. 8, 31 şi 44 din Quadrilater, cari au fost liberați de 
guvernul bulgar, au jurat că vor lupta sub ordinele comitetului 
revoluţionar central şi apoi s-au întors la vetrele lor Dobrici, Silistra, 
Turtukaia, etc. unde aşteaptă semnalul. În urma acestor hotărâri 
marele comitet central, mi-a dat mie însărcinarea - ca unul ce sunt 
bun prieten cu Tatarceff şi Cernopeef, şi în Macedonia am lucrat 
împreună cu revoluționarii bulgari - ca să servesc de legătură între 
notabilii sus menţionaţi şi Comitet şi de consilier al lor şi în acest 
scop, imediat ce chestia bănească va fi regulată (subsidii de la 
guvernul bulgar, cari acum n-are de unde da bani) voi primi şi 
fondurile necesare acţiunei, eu fiind însărcinat şi cu funcțiunea de 
casier al acestei mişcări. 

Comitetul central s-a împărțit acuma în două secţiuni: una pentru 
organizarea bandelor, în Macedonia contra grecilor şi sârbilor şi 
alta pentru organizarea bandelor şi provocarea revoluţiunei în 
Quadrilater. În această privință am vorbit chiar cu Voivodul Cole 
Elefterof din Kunianova, care e desemnat să plece în Macedonia în 
scopul arătat mai sus. Fiind în Sofia am mai avut convorbiri cu 
macedoneanul revoluționar Alecu  Constantinof (v.c.p.No.5) 
profesor la universitatea din Sofia. Tot în Sofia se mai află în 
aşteptare următorii Voivozi: /.../. 

Pe când mă aflam în casă la dr. Hristu Tatarcef el a primit o 

scrisoare (era în ziua de Sâmbătă 5 Oct. a.c.) a desfăcut-o şi 
citindu-i conţinutul mi-a spus următoarele: “lată scrisoarea asta; ea 
vine din Bucureşti şi este dela un ofițer superior (colonel) din 
armata austro-ungară - român de origină - care se află acum în 
Bucureşti şi-mi scrie că a venit acolo şi a luat înțelegere cu 
macedo-românii refugiați ca să lucreze de comun acord cu el şi cu 
comitetul central revoluţionar din Sofia, pentru autonomia 
Macedoniei, adăugând Tatarceff că acest ofițer lucrează din ordinul 
guvernului austro-ungar”. 

N.B. În legătură cu cele spuse mai sus în privința conlucrărei 
pentru autonomia Macedoniei între macedo-românii refugiaţi în 
Bucureşti şi comitetul central din Sofia şi cu emisarul guvernului 
austro-ungar, țin să atrag atenția D-v. că macedo-românii în 
cestiune conlucrează tot în scopul arătat mai sus şi în alte scopuri 
(nu sunt edificat pe deplin, în această privință) cu comitetul june- 
turc din Constantinopole; în acest scop vă presint dovezile 
următoare: telegrama prin care maiorul Bekir, membru marcant al 
comitetului june-turc chiamă la Constantinopole pe Toli Hagigogu şi 
Tacit ca să desăvârşească acolo înțelegerea pe care a avut-o cu ei 
acest Bekir luna trecută când a fost în Bucureşti; telegrama prin 
care Haralambie Tărăreşcu, chiamă din Constantinopole pe Toli 
Hagigogu să vie acolo cu primul curier, desigur tot în scopul arătat 
mai sus.Dacă m-aşi duce la Constantinopole aşi descurca complect 
această afacere. Dela 10-14 Octombrie am stat în Varna unde m- 
am întâlnit cu următorii voivozi ce se aflau acolo: /.../. 

Nicolae Aleabacoff, mare negustor de fierărie din Varna mi-a spus 
că grănicerii români în schimbul banilor lasă să intre şi să iasă din 
Quadrilater pe cine vrea, fără să le pretindă vre-un act de călătorie; 
în acest fel îmi spune că trec şi oamenii lui cari se duc după 
încasări la oamenii din Quadrilater şi negustori carii datorează bani 
pentru marfă. Căutând să întâlnesc la Sofia pe Voivodul Sandanski, 
mi s-a comunicat de Tatarceff şi Cernopeef că el împreună cu 
Voivodul Ceaule din Ohrida, Crâstea, Voivod din Balno ținutul 
Resne, sunt plecaţi din Bulgaria cu o bandă de 205 oameni şi au 
trecut în Albania operând cu albanezii în contra sârbilor. Notez că 
banda a fost de 205 oameni la plecare, însă s-a mărit în drum 
numărul comitagiilor şi s-au trimes încă alţi mulţi să-i întâlnească în 
Albania. „L...” 

11. Starea învățământului. Rapoarte referitoare 
la învățământul din Cadrilater 


11/1. Direcțiunea Poliției şi Siguranței Generale. 

Notă din 31 Octombrie 1913. ” i 

Turcii din Silistra nu-şi pot deschide şcolile, fiindcă toate localurile 
lor de şcoli, ocupate în mod arbitrar de bulgari, credeau că le vor fi 
înapoiate de autorităţile române. Lucrul acesta nu sa întâmplat. 
Bulgarii ocupă şi azi clădirile clădite din obolul tutulor locuitorilor, 
altele luat cu japca de la turci şi unele clădite pe locurile 
moscheelor, care, de drept, nu le pot aparţine. Din această cauză 
populația otomană este foarte amărâtă. Este vorba ca să se ţie un 
congres la care să se elaboreze un memoriu cari apoi o delegație 
să se prezinte guvernului şi M.S. R., spre a le spune doleanţele lor. 


141/2. Direcţiunea Poliţiei şi Siguranţei Generale. Raport nr.1. 

IFără dată - Probabil octombrie 1913 - n.n. ? 4 

Din cauza ploilor şi drumurilor impracticabile nu s-a putut călători 
nici pe apă nici pe uscat, de la Constanţa la Dobrici. Automobilele 
nu pot circula fiind expuse împotmolirii. În Silistra, localurile de 
şcoală în funcţiune, ca şi cele care de moment sunt ocupate de 
servicii administrative lasă de dorit în ce priveşte întrebuințarea şi 
îngrijirea lor. Se lasă impresia de o gospodărire vremelnică, 
formând convingerea locuitorilor că ocupația românească este de 
scurtă durată şi de aci neîncrederea părinţilor de a-şi trimite copiii la 
şcoală. Toţi speră că în curând Tratatul de la Bucureşti să fie 
revizuit. Drept argument se aduce lipsa de seriozitate şi orânduială 
în tot ce s-a făcut de către autorităţile române. ; 

Se întrebuințează astfel timbre, chitanțe sau recipise, imprimate 
tot bulgărești; străzile, barierile şi târgurile, aproape toate au 
denumiri vechi, bulgărești. Elevii de liceu bulgari, cu uniformă şi 
chipiuri bulgărești, întotdeauna în grupuri de 8 — 12 cutreieră 
străzile, discută aprins evenimentele politice; când văd vreun român 
(mai ales funcționar, profesor) vorbesc cu glas tare adresându-le 
insulte sau fac spirite jignitoare în limba bulgară. Aceştia neştiind 
bulgara trec mai departe fără a-i lua în seamă. Apoi îşi îndeasă 
calpacul pe cap aruncându-le priviri vrăjmaşe. 5 Hg 

Toate acestea se petrec zilnic în piețele şi pe străzile principale, 

deoarece elevii au convingerea, sugerată de profesori, că ocupaţia 
românească este cu totul vremelnică. Sunt mulți agenți, aleşi dintre 
elevi sau foşti elevi, care au însărcinarea de a afla adresele 
românilor nou veniţi, funcţiile lor; alți agenţi fac propagandă printre 
localnici, pe care-i îndeamnă să stea într-o rezervă cât mai mare. 
Părinţii elevilor sunt foarte îngrijorați de soarta fiilor lor. Ei spun: 
“Voi românii nu ştiţi ce legături intime sunt la noi între copii şi 
şcoală, grădini, pomi, florile din curţile şcoalei, toate au fost plantate 
şi îngrijite de mâna copiilor din şcoală. Fiecare copil are sădit câte 
un pom altoit de el. Chiar şi pădurea din preajma Silistrei, de la 
poalele dealului Medgidi-Tabia, în mare parte a fost semănată şi 
îngrijită de şcolarii noştri, din dorința de a-şi înfrumuseța oraşul 
Silistra”. 

Drept concluzii cer să se lase şcolile pe seama lor. Pătura 
intelectuală, mare parte vorbesc şi scriu româneşte, mulţi dintre ei 
şi-au făcut studiile în țară, însă din cauza sentimentelor şovine 
bulgăreşti este puțină speranță că se vor putea împăca cu 
dominaţia românească, preferând să emigreze în Bulgaria 
Negustorimea şi muncitorii însă, gândesc altfel. Dacă se vor înființa 
bănci şi mai ales dacă în învățământ se vor introduce programe 
adaptate intereselor şi împrejurărilor actuale, întreaga populaţie de 
afaceri se va ataşa de cultura şi stăpânirea românească, de la care 
ştim mai dinainte că se pot aştepta la o mai bună stare 
românească. Ceea ce dă însă oraşului Silistra un caracter cu totul 
străin, făcând pe oricine să creadă că se găsesc pe un teritoriu 
bulgăresc este biserica — unică în oraş — unde nu se rostește nici o 
vorbă românească, unde de la preot şi până la paracliser sunt 
bulgari neaoşi, având aerul că nici nu vor să ştie că se găsesc sub 
dominație românească. Acolo, obiceiuri, elevi în uresc; iar 
funcționarii români, magistraţii, ofițerii, profesorii şi familiile lor sunt 
condamnați să asculte rugăciunile într-o limbă străină, aceeaşi 
limbă care se aude şi în bisericile din Basarabia! Se propun 
următoarele măsuri: 

- Înființarea a două şcoli secundare în Silistra cu directori şi doi 
profesori români, restul din foşti profesori bulgari, cei mai docili, 
care însă vor fi înlocuiţi treptat. Profesorii români să cunoască limba 
bulgară. Internatul să aibă 100 elevi, din care 50 % să fie absolvenți 
din țară, iar ceilalţi din Cadrilater, cu uniformă românească. Încetul 
cu încetul şi aceştia vor învăța limba română mult mai repede. Să 
se înființeze o şcoală secundară de fete cu internat şi cu 
majoritatea absolventelor din țară, cu un program profesional şi de 

menaj, în care țesăturile, broderiile cu motive româneşti să 
predomine, pentru ca astfel gustul şi caracterul românesc să 
pătrundă cât mai adânc, în familiile bulgare. ve 

- Şcoala primară să fie de 5 ani, în care ultimii doi cu aplicații 
serioase la pomicultură şi viticultură, cu un maestru specialist. 
Acest program va fi precedat de un curs frobeliane, de cel puțin doi 
ani. 

- La Silistra să se numească un preot român paroh, secondat de 
alți doi preoți români, iar restul bulgari. Serviciul Duminica, în zilele 
de sărbătoare şi zilele naţionale să fie numai în româneşte. 

- Administraţia materială a bunurilor şcolare şi chiar de cultură să 
fie, pentru întreg Cadrilaterul, încredințată unui delegat „al 
ministerului. În centrele principale, el să fie secondat de un comitet 
cultural administrativ, compus din funcționarii locali cei mai de 
seamă. Atribuţiunile acestui comitet să fie față de şcoală identic cu 
cel al eforiilor bulgăreşti, aşa cum sunt primăriile din țară. Comitetul 
cultural administrativ, compus din persoane civile, în afara şcolii, va 
avea darul să crediteze buna reputațiune a instituţiunilor noastre 
față de populaţia civilă băştinaşe, care, la rândul ei, va purta un mai 
mare interes şi căpăta ataşament pentru ele. e 

- Să se înființeze o şcoală de adulți şi un organ de publicitate, 
pentru interesarea populaţiei la reformele ce trebuie să se 
introducă. x; 

- Factorii principali ai autorităților locale să aibă un contact mai 
des, o apropiere mai democratică cu fruntașii populației. Se 
observă că funcționarii noştri tratează cu indiferență şi dispreț 
populaţia locală. Deci, formarea de cercuri, societăți literare, 
muzicale etc, ar putea contribui în mai mare măsură la sădirea 
culturii şi civilizației româneşti în noul teritoriu cucerit. 


12.Turcii din Bulgaria, fiind persecutați de autoritățile 
bulgare, trec în mod clandestin granița, în România 


12/1. Direcțiunea Poliției şi Siguranţei Generale. A 

Brigada Specială Dobrici Nr. 39 din 2 Noiembrie 1913. ) 4 

1... Locuitorii otomani, supuşi bulgari, din comunele situate în 
apropierea nouei granițe româneşti, fie că sunt persecutați de 
autoritățile bulgare, fie din alte temeri, mai mult sau mai puţin 
justificate, au părăsit căminurile lor intrând fraudulos pe teritoriul 

nostru, de unde au plecat la Constanţa şi dându-se drept locuitori în 
Dobrogea, au şi obținut de la Consulatul Otoman paşapoarte cu 
care emigrează. Până în prezent suntem informaţi că au trecut în 
acest mod un număr de aproximativ de 15 familii. Din cele expuse 
mai sus, precum şi din constatarea ce zilnic o facem dela instalarea 
brigăzei prin anchetarea persoanelor intrate fraudulos în țară 
rezultă, domnule director, că paza frontierei noastre spre Bulgaria 
este insuficient făcută, aşa că urmează neapărat să se avizeze la 
măsuri mai serioase.Şeful Brigăzei, Comisar /ss/ Indescifrabil 


13. Statul român cumpără terenuri agricole de la 
musulmani 


13/1. Direcţiunea Poliției şi Siguranței Generale. 

Brigada Specială Dobrici. Nr. 40 din 2 Noembrie 1913. ” 

Cu privire la curentul de emigrare al populațiunei musulmane din 
acest județ avem onoare a vă aduce la cunoştinţă următoarele: 
Ministerul Agriculturii şi Domeniilor, prin organele sale, cumpără în 
prezent diferite terenuri din județ şi pentru a hotărî populațiunea a 
se preta la aceasta, subinspectorul Zadic a însărcinat pe un hoge, 
Haadil, ca să facă propagandă în acest sens. Astăzi chiar, cu 
ocasiunea trecerei prin oraş a D-lui Secretar General dela Domenii 
au fost aduşi aci, toți acei musulmani, locuitori în majoritate 
aproape de linia frontierei, pentru ca să îndeplinească formalitățile 
cuvenite de vânzare-cumpărare. Statul însă, natural că, caută să 
cumpere şi de la bulgari, dar aceştia fie din causa credinței ce se 
păstrează încă, de retrocedare a cadrilaterului, fie din causă că 
doresc să ridice preţul terenurilor sunt greu de convins. 

Rezultă deci că întreaga populațiune musulmană cu drept cuvânt 
îşi pune întrebarea de ce Statul român caută să îi forțeze la 
emigrare. prin cumpărarea terenurilor lor. În această privință se 
impune a se lua dispozițiunile cuvenite, cum de asemeni se impune 
să se aibă în vedere — pe cât posibil — şi prescripțiunile religioase 
ale musulmanilor care sunt cu totul în contradicție cu măsurile 
noastre sanitare sau unele administrative întrucât şi acestea sunt 
cause care îi decid tot la emigrare. Şeful Brigăzei /ss/ Indescifrabil. 

Rezoluţie: 4 Nov. 913. Raportat. /ss/ Panaitescu 


1) F.D.P.S.G. - DOSAR 42/1913 


48 


14. Comitagiii şi spionii bulgari 


14/1. Direcțiunea Poliţiei şi Siguranţei Generale. 

Notă din 2 Noiembrie 1913. Agent P. P. ” p3 

Sinteză: Comitagiii sunt în număr de vreo 400 în Silistra, Dobrici, 
Balcic, Acadanlar, Esibei. n 

Rezolutie: 4 Nov. Se va comunica Brigăzilor respective 


1412. Direcțiunea Poliției şi Siguranței Generale. y 

Poliția oraşului Călăraşi. Notă din 2 Noiembrie 1913. 

/...l. Guvernul bulgar are trimişi o mulțime de spioni în Dobrogea, 
cea mai mare parte deghizați în bragagii şi covrigari şi că aceşti 
spioni sunt recrutaţi dintre ofițeri îmbrăcați în haine de macedoneni. 
În special insistau asupra podului de la Cernavodă, spunând că 
acesta este piedica cea mare pentru ei, dar în jurul podului sunt 
bragagii şi covrigari, ofițeri Bulgari. h 4 

Rezoluţie: 4 Nov. 913. Se va scrie Brig. Cernavodă şi se va vesti 
Brigăzile Dobrici şi Silistra. /ss/ |. Panaitescu 


14/3, Direcțiunea Poliţiei şi Siguranţei Generale. 

Silistra. /Fără dată — n.n./ % E : 

Sinteză: Funcţionarii bulgari cari servesc ca agenți ai statului 
bulgar sunt profesorii bulgari, ofițerii de rezervă din armata bulgară 
şi avocaţii bulgari din localitate. Profesorii bulgari continuă şi în 
prezent să primească salariul de la statul bulgar. 


15. Administrația română nu ţine seama de unele facilități 
ale sătenilor, de care aceştia au beneficiat în vechea 
administrație. Abuzul de putere al jandarmilor 


1511. Direcţiunea Poliţiei şi Siguranţei Generale. 

Brigada de Siguranță Turtucaia. 

Raport No.1 din 6 Noiembrie 1913.” ç 

Populația turcă şi cea bulgară din satele, cătunele şi comunele 
din Plasa Turtucaia şi în general din jud. Silistra se plâng că de la 
ocuparea acestui ținut de către români nu se mai bucură ca în 
trecut de oarecari înlesniri şi anume: De unde până în prezent erau 
îngăduiți să se aprovizioneze cu lemne din pădurile comunale, 
plătind 1 leu de căruță, astăzi le este interzis. De asemenea li sau 

luat dreptul de a-şi păşuna vitele prin ostroave şi terenuri comunale, 
precum şi tăierea stufului de prin bălți, neecesar la acoperirea 
căşilor. Cât priveşte nevoile locuitorilor de naţiune turcă şi bulgară, 
care diferă de la sat la sat, precum şi neajunsurile pe care le pot 
întâmpina o parte din ei de la militari şi diferiți funcţionari ai statului 
român, am onoare a vi le expune mai jos, în ordinea satelor vizitate: 
- soldații grăniceri le iau oi şi alimente în mod samavolnic, dându-le 
prețuri derizorii sau nu le dau de loc; - li se dau fel şi fel de amenzi 
fără a li se elibera chitanțe; - autorităţile bulgare, înainte de 
ocupație, le-au rechiziționat vite şi acum, când se prezintă după ele, 
acele autorităţi îi pun pe fugă; - şeful de jandarmi le-a interzis să 
meargă în oraş pentru a-şi vinde produsele, luându-le el cu prețuri 
derizorii; - jandarmii permit trecerea graniţei în România contra unui 
ciubuc, fără a controla actele respectivilor; - grănicerii se îmbată 
aproape zilnic, cer mâncare gratuită locuitorilor, cer să le aducă apă 
cu sacalele, se iau de femeile acestora şi îi amenință cu 
împuşcarea. 


16. Dificultăţi funciare 


16/1. Direcţiunea Poliţiei şi Siguranței Generale. 

Şeful Poliţiei Turtucaia.Notă confidențială.8 Noembrie 1913. ” 

O stare îngrijorătoare se creează față cu dreptul de proprietate al 
pământurilor pe teritoriul cucerit. Bulgarii, încă de la începutul 
consolidării statului lor au lucrat în aşa mod să silească pe Turci, ce 
formau masa populaţiunei ca sub regim de teroare să fugă, 
abandonându-şi proprietățile sau dându-le pe nimic. A ajuns un 
timp în care ținutul, rămânând despopulat, aşa că pământurile 
refugiaților Turci, s'au repopulat cu bulgari aduşi de aiurea, iar 
autoritățile lor sub o formă de licitaţie sumară i-au făcut proprietari 
adjudecându-le cumpărarea chiar cu rate de 2 lei decarul de 
pământ. Bulgarii, ocupând asemenea pământuri s'au întins şi pe 
locurile comunelor şi altor instituțiuni, aşa că astăzi agenții 
domeniului vor întâmpina mari dificultăţi în alegerea domeniilor 
cuvenite statului şi comunelor şi cu această ocazie prevăd a se 
crea o stare anormală de agitație, care va provoca statului bulgar 
un mijloc de protestare contra statului nostru putând exploata cazul 
ca asuprire. Unii din refugiații Turci reîntorşi, cei cari şi-au găsit 
locurile şi le-au reluat, ocupând şi pe ale altora nereîntorşi, 
întinzându-se astfel şi pe domeniile statului, mai ales acum cu 

ocazia ocupărei. 


17. Bănuieli în ce priveşte introducerea de către bulgari a 
armelor şi comitagiilor în Cadrilater 


1711. Direcţiunea Poliției şi Siguranţei Generale. 

Telegramă cifrată Nr. 35173 S. din 9 Nov. 913 

Şefului Brigăzei de Siguranță Dobrici, Telegrama 63 ” 

V'am expediat telegrafic 180 lei pentru Rădulescu; să plece în 
județ şi faceţi-l atent asupra intențiunei bulgarilor de a introduce 
arme şi bombe şi a le depozita în cadrilater şi chiar comitagii. să 
caute a afla depozitele eventuale pe marginea frontierei. În acelaşi 
sens lucraţi şi Dv. cu agenţii şi cu ajutorul hogilor. Brigada Silistra 
îmi semnalează apariția a 3 regimente de infanterie pe graniță la 
Balbunar; Dv. aveți vreo ştire în spre județul Dv.? Se remarcă o 
stare de iritaţie a bulgarilor mai mare ca de obicei? 

Director, /ss/ Panaitescu 


1712. Telegramă cifrată prezentată la Oficiul Dobrici No. 704 

din 15 Nov. 1913. Către Ministru de Interne Bucureşti. 

Primită la D.P.S.G. la 15 Nov, 1913 — Nr. 51317 bis. ? 

Se observă agitaţie printre locuitorii din județ şi o mare 
nemulțumire din cauza păşunatului oprit; populațiunea turcă de 
asemenea, fapt ce face pe bulgari a-i ațăța în contra noastră şi a-i 
îndemna la emigrare. Această măsură ar trebui moderată mai cu 
seamă că era foarte permisă la bulgari şi ocupaţiunea cea mai 
mare a lor. Prefect Dobrici, /ss/ Fălcoianu Nr.13 s.d. 


171/3. Direcţiunea Poliției şi Siguranţei Generale. 

Notă din 16 Noiembrie 1913.” 

l.l. În plasa Turtucaia trăieşte o populaţie turcească de cca 
30.000 locuitori. Această populaţie se ocupă exclusiv cu creşterea 
vitelor. De la stabilirea dominaţiunei române, locuitorii sunt 
împiedicaţi de a-şi paşte vitele ca şi mai înainte. Unii primari şi 
jandarmi au transformat această prohibiţiune legală într-o resursă 
de venituri ilicite. Locuitorii turci, din această cauză sunt disperaţi. 
Muftiul din Turtucaia este zilnic solicitat să intervie pe lângă 
autorități pentru a se găsi o soluțiune care să împace legea cu 

nevoile locuitorilor. Până acum nu a făcut nici un demers, deoarece 
legalmente nu este recunoscut muftiu. 

Rezoluţie: 16.11.1913. Se va comunica Dlui Ministru de Domenii. 
A se avea în vedere şi celelalte rapoarte primite în această privință 
de la brigăzi şi cel de la cancel. Aj. Bârzescu. /ss/ |.Panaitescu. 


17/4. Direcţiunea Poliției şi Siguranței Generale. 

Notă. /Fără dată - n.n.| ” 

Sinteză: Datorită interzicerii păşunatului vitelor turcilor pe 
domeniile statului, aceştia sunt aţâţaţi de către bulgari contra 
noastră şi sfătuiți să emigreze. Se recomandă ministrului ca 
această măsură să fie moderată deoarece bulgarii le-au permis 
întotdeauna turcilor să păşuneze liber, deoarece păstoritul este 
ocupația de bază a turcilor. 


18. Militari corupți 


18/1. Ziarul „Minerva” Nr. 1769 din 16 Noembrie 1913. 

Articolul: „Situația în Cadrilater. Jandarmii şi grănicerii 

nu-şi fac datoria” 

Am scris acum câteva zile asupra stărei de lucruri din Cadrilater 
arătând unele fapte de o revoltătoare neglijență administrativă şi 
mai ales procedarea necorectă a jandarmilor care spoliază prin 
toate mijloacele, pe locuitori. Primim noui ştiri asupra acestei 
intolerabile situaţiuni /.../. 

Publicându-le atragem atenţiunea d-lui ministru de interne asupra 
lor cu credința că va lua imediate măsuri pentru suprimarea răului 
ce-l semnalăm. Astfel ni se aduce la cunoştinţă că autorităţile 
centrale neglijează cu desăvârşire pe funcţionarii trimişi în noul 
teritoriu. Nu li s'a trimis lefurile şi nici nu s'au luat măsuri pentru 
înzestrarea serviciilor înființate cu mobilierul necesar. Nu există 
mese de scris, lipsesc sobele pentru încălzit. Din această cauză 
funcționarii sunt nevoiţi să-şi facă slujba prin cafenele, singurele 
localuri unde îşi pot scri câteva rânduri. /.../. 

Un fapt însă asupra căruia atragem în deosebi atenția d-lui 
ministru de interne şi comandamentului jandarmeriei este 
procedarea mai mult decât necorectă a jandarmilor şi grănicerilor. 
Astfel ni se aduc la cunoştinţă că familii întregi de turci emigrează, 
jandarmii protejând — bine înțeles nu dezinteresat — pe bulgari în 
detrimentul populaţiei turceşti.La frontieră paza este iluzorie, de 


1) F.D.P.S.G. - DOSAR 42/1913 


52 


oarece grănicerii lasă liberă trecere oricui, în schimbul unei taxe de 
5 lei în profitul lor personal. De acest lucru profită în primul rând 
comitagii bulgari cari aşteaptă în bandă pe la graniță ca să poată 
trece în noul teritoriu şi să facă opera lor de propagandă 
antiromânească şi cu vorba şi cu fapta. 


19. Diferite aspecte şi comportamente ale bulgarilor 


19/1. Telegramă cifrată nr. 36.033 S din 16 Noiembrie 1913 

Către Prefectura Dobrici şi Silistra. ” 

Sunt informat că în cea mai mare parte din cârciumile din 
comunele rurale ale acelui judeţ sunt ţinute de bulgari macedoneni 
şi că servesc ca locuri de întâlnire şi găzduire a diferiților emisari şi 
propagandişti bulgari. Rog alcătuiți şi înaintați o statistică pe 
comune de cârciumile existente cu arătare pentru fiecare, cine o 
ține, dacă e bulgar macedonean sau de altă naţionalitate, de când 
o ţine şi de la cine o are arendată. 

P. Ministrul de Interne /ss/ |. Panaitescu. 


19/2. Direcțiunea Poliției şi Siguranței Generale. 

Notă. /Fără dată - n.n./ 2 

Sinteză: În Cadrilater se vând, de către comercianţi, arme şi 
muniții oricui, fără nici un fel de restricții. 


19/3. Direcţiunea Poliției şi Siguranței Generale. 

Notă. /Fără dată -n.n./% 

Sinteză: În multe sate, bulgarii deţin arme şi cartuşe îngropate 
pentru a le folosi la nevoie. 


19/4. Direcţiunea Poliției şi Siguranței Generale. 
Notă. /Fără dată — n.n./ ° 
Sinteză: Nu s'au găsit arme sau cartuşe. 


19/5. Direcțiunea Poliției şi Siguranței Generale. 

Secțiunea Secretariatului. 

Telegramă cifrată Nr. 36784 din 21 Noiembrie 1913. % 

Domnului Comisar Şef al Brigăzei de Siguranţă Dobrici 

Înaintaţi raport detaliat asupra organizării eforiilor şcolare bulgare 
pentru biserici şi şcoale sub regimul bulgar cu numele celor cari 


1) F.D.P.S.G. - DOSAR 34/1913 
2) F.D.P.S.G. - DOSAR 34/1913 
3) F.D.P.S.G. - DOSAR 34/1913 
4) F.D.P.S.G. - DOSAR 34/1913 

compuneau eforiile la Dobrici, Balcic şi Cavarna. 
Directorul Siguranței Generale, /ss/ |. Panaitescu 


19/6. Telegramă cifrată prezentată la oficiul Dobrici 

cu Nr.161 din 23 Nov. 1913. 

Către Direcţia Siguranței Generale Bucureşti 

Primită şi înregistrată la Nr. 52767 din 23 Nov. 1913 ” 

Suntem în posesia unei scrisori adresată din Varna unui învățător 
de aci prin care îi dă oare care instrucțiuni cu privire la şcoalele din 
Circumscripţia Dobrici; se spune ast-fel că Inspectorul şcoalelor din 
Varna cere institutorilor să rămână la posturi, să facă ori şi ce ca să 
deschidă şcoalele, iar dacă nu reuşesc, să aştepte la posturi până 
la rezolvarea chestiunei, întrucât lor li se socotesc numirile de la 
Septembrie şi îndată ce vor trimite listele vor primi salariul şi 
subvențiunile. Li se cere apoi să se adreseze comitetelor şcoalelor 
spre a fi înscrişi în listele ce se prepară şi îi obligă să stea fiecare în 
satul său; aceia care vor reuşi să deschidă mai repede şcoalele vor 
fi recompensaţi, iar dacă sunt urmăriţi să plece la Varna. Aceleaşi 
instrucțiuni sunt şi pentru şcoalele. din oraşe. În legătură cu 
aceasta, poliția punctului Cuiugiuk omunică intrarea, în ultimele trei 
zile a unui număr de opt învățători; urmează raport detaliat şi 
originalul scrisoarei. Şeful Brigăzei, /ss/ Dragomir. 


19/7. Direcţiunea Poliţiei şi Siguranţei Generale. 

Notă din 24 Noembrie 1913. Agent 9.2 

Eri când se băteau tobele în oraş, prin care se anunța 
deschiderea şcoalelor române şi că au început înscrierile la şcoli, 
în populațiunea bulgară se manifesta mari nemulțumiri, mai ales 
pentru motivul că se spunea că cei ce nu vor trimite copii la şcoală 
vor fi amendaţi. Ast-fel în cafeneaua lui Caprel, unde se găseau şi 
câţi-va profesori, se arătau nemulțumiri şi unii spuneau, că mai bine 
să-şi facă copii pescari, de cât să-i dea la şcolile româneşti. În toate 
părțile unde s'au bătut tobele populația bulgară era la fel 
nemulțumită şi îşi arătau indignarea, că Românii cu sila vrea să-i 
învețe româneşte. Pe când turcii erau mulțumiți, bulgarii lăsau să se 
înțeleagă că vor lupta mereu pentru această causă. 


5) F.D.P.S.G. - DOSAR 42/1913 

20. Austro-Ungaria îngrijorată de emigrarea 
românilor ardeleni în Dobrogea 


20/1. Direcţiunea Poliției şi Siguranței Generale. 

Notă din 28 Noiembrie 1913.” 

O importantă comunicare a sosit astăzi la Consulatul Austro- 
Ungar dela legaţiune. Legaţiunea Austro-Ungară a fost întrebată 
dacă în adevăr agenți români fac propagandă prin Transilvania şi 
Bucovina printre români din acele ținuturi să emigreze în 
Quadrilater, de oarece guvernele austro-ungare au fost informate 
de către autorități de aceşti propagandişti. În Transilvania toți 
agenții sunt urmăriți, însă până în prezent n'au fost prinşi. Ministerul 
de Externe austro-ungar a informat legaţiunea n'ar fi străin de 
aceste propagande. Legaţiunea din Bucureşti a fost însărcinată a 
face cercetări în această direcţiune. Statul austro-ungar consideră 
aceasta ca un pericol cu atât mai mare cu cât succesul 
propagandiştilor s-a întins şi prin județele săcuilor din Transilvania. 
Pentru aceste motive legaţiunea a intervenit şi pe lângă consulatul 
austro-ungar din Bucureşti să facă cercetări discrete în această 
privință. 

20/2. Direcţiunea Poliţiei şi Siguranţei Generale. 

Brigada Dobrici. Notă din 30 Noembrie 1913 ? 

Sinteză: Mulţi locuitori îşi trimit copiii la şcoli în Varna, nevrând 
a-i înscrie la şcolile româneşti din Cadrilater 


21. Diferite rapoarte asupra cercetărilor în teritoriul cedat 


21/1. Direcţiunea Poliției şi Siguranței Generale. 

12 Decembrie 1913. Raport asupra cercetărilor făcute 

în teritoriul cedat, în chestiunea bulgară. ® 

În ziua de 28 Noembrie cor. plecând din Bucureşti am mers la 
Turtucaia - unde am stat 2 zile. În acest timp am întâlnit pe un 
cunoscut al meu numit Diamandoff, originar din Turtucaia, fost 
inspector vamal, iar actualmente fără ocupațiune. După ce mi-a 
afirmat mişcarea comitetului revoluționar a adăugat că este şeful 
comitetului din Turtucaia având tovarăş şi pe Mavrodinoff fost 
deputat precum şi pe Jeneff şi Ivancio Abraşoff, toţi din Turtucaia, 
Relativ la mişcările comitetului revoluționar mi-a declarat că 


1) F.D.P.S.G. - DOSAR 78 vol.1/1913 

guvernul român până în prezent n-a luat nici o măsură serioasă la 
frontiera nouă româno-bulgară, aşa că intrarea din Bulgaria în 
România este foarte uşoară şi că dese ori au corespondențe prin 
oameni speciali cu comitetul din Rusciuk. Intrarea acestor oameni 
speciali se face prin punctul de frontieră Turc-Smil, noaptea pe 
lângă vamă.De asemenea au corespondență şi cu comitetul din 
Şumla, care corespund la Turtucaia prin punctele: Chiose-Abdi, 
Saliler şi Sarmenchioi; iar înlesnirea trecerei prin aceste puncte se 
face de plutonierul grănicerilor dela această frontieră. Trecerea e 
înlesnită - după cum mi-au spus bulgarii - de către plutonierul 
Nedelcu Ivan (lon) de la Chiose-Abdi, care e cumpărat cu bani. În 
Turtucaia am aflat că notabilii acestui oraş cari s-au dus la Sofia nu 
s-au înapoiat încă. Din Turtucaia am mers la Silistra cu un vapor 
ungar. În vapor am întâlnit pe notabilul Hristo Tomoff unul din cei 
cari au fost la Sofia pentru organizarea răscoalei şi revoluțiunei în 
Quadrilater. Tomof era însoțit încă de alţi 4 bulgari, toți din Silistra. 

Vorbind cu Tomof, care mă cunoştea din Sofia, mi-a spus că 
putem vorbi liber fără să ne temem de ceilalți 4 însoțitori ai săi, de 
oarece sunt toţi oameni de încredere ai lor, recomandându-mă şi 
pe mine tot ca un om de încredere. Însoțitorii lui Tomoff se numesc: 
Sava Peneff, Hristo Ivanoff, Hristo cum vom putea lucra pentru 
reuşirea programului nostru şi mi-a declarat că totul este pregătit şi 
nu se aşteaptă decât luarea în primire a fondurilor dela guvernul 
bulgar, lucru ce se face de ceilalți notabili bulgari ce au rămas la 
Sofia.Mai mi-a afirmat că un fond însemnat s'a strâns în teritoriul 
cedat prin oameni speciali trimişi de comitetele din Sofia şi Varna. 
Dintre aceştia fac parte: faimosul căpitan Vuceff şi Samoil Mefanoff. 
Am mai întrebat pe Tomoff care sunt ceilalți representanți ai 
comitetului în județul Silistra şi mi-a spus că la Acandanlar este 
Todor Hagi Stoioff, la Bei-Bunar, Raicio. La Dobrici este llie 
Curdoroff. 

Apoi ne-am despărțit. Voind să plec din Silistra, m-am dus să caut 
o trăsură la hanul Hristo Peneff, Aci am găsit din nou pe Tomoff. 
Intrând în conversaţie cu Peneff în privința mişcărei comitetului, am 
arătat acestuia că o să fie cam greu pentru reuşirea programului din 
cauză că Bulgaria se găseşte astăzi într-o stare critică, la care 
Peneff mi-a răspuns că nu va fi greu de oarece şi Romănia se va 
găsi într-o aceiaşi stare în urma căderei actualului Guvern, după 
care va avea loc o mare revoltă romănească.În acest scop - arată - 
că s-au trimes din Bulgaria oameni speciali pentru a face 
propagandă în satele din interiorul țărei. 

Din Silistra am plecat la Acandanlar, aci am întâlnit pe Todor 
Hastoioff, representantul comitetului din acest loc cu care vorbind 
mi-a declarat cam la fel cu cele aflate dela Tomoff. Din Ancandalar 
am mers la Beibunar, aci am căutat pe Raicio, pe care nu l-am 
găsit deoarece se dusese la moară. Am vorbit însă cu hangiu Ivan 
Boceff care mi s-a recomandat că este român macedonean din 
Strumița. Din cercetările făcute am stabilit că acesta nu este român 
macedonean ci bulgar din com. Popina, jud. Silistra şi face parte şi 
el din comitet.Tot la Bei Bunar am găsit vre-o 5-6 tineri bulgari cari 
au luat parte la răsboiul balcanic şi după ce s-au înapoiat la casele 
lor au plecat la Varna de unde şi-au procurat paspoarte bulgare, 
după care s-au înapoiat iar la Beibunar.D-l Subprefect respect. 
cercetându-i de ce şi-au scos paspoarte bulgăreşti, numiții i-au 
răspuns că sunt bulgari şi vor muri tot bulgari; dacă nu le permite să 
stea în satul lor natal, n-are decât să le spue să plece. Plecând din 
Bei Bunar am mers la Dobrici unde am stat 3 zile. În tot acest timp 
am întâlnit pe Dumitru Popoff originar din com. Zelenicevo, jud. 
Costur (Macedonia), care a avut la Tulcea o fabrică de băuturi 
spirtoase şi a fost isgonit fiind descoperit că este membru. în 
comitetul revoluționar bulgar. Numitul a venit în Dobrici la 22 
Noembrie a.c. 

Din convorbirea avută cu el mi-a afirmat că la primăvară în 
teritoriul cedat va fi o mare răscoală pentru care totul este pregătit. 
Dumitru Popoff domicilia în Dobrici la hanul lui George Nicola 
Gunguli, un bulgar macedonean tot din Costur. Având şi cu acesta 
o convorbire mi-a spus că în com. Bogdali-Ceamurii s'a trimes din 
Varna un preot bulgar, un macedonean originar tot din Costur, care 
are şi însărcinarea de a face propagandă de răscoală în satele 
dinprejur.Preotul se numeşte Nicola Petrof. Plecând din Dobrici, am 
mers la Balcik descinzând la hotel Bulgaria, unde am fost vizitat de 
notabilii acestui oraş pe care i-am văzut la Sofia unde am făcut şi 
cunoscință. Aceştia se numesc Vasile Neicef şi Vârlo Ivanoff, cu 
care intrând în discuție mi-a spus că s-au înapoiat cu notabilul 
avocatul Anghel Lutzcanof. Acesta a plecat din nou la Sofia tot în 
scopul ştiut. Mi-a mai spus că aci în Balcik mai au în comitet şi pe 
bancherul Zlate Atanasof, pe Jancu Janachieff şi Hagi Pavlov. 

Despre mişcările şi programul comitetului spunea că totul este gata 
şi aşteaptă fondurile necesare dela guvernul bulgar, pentru care s-a 
dus din nou la Sofia avocatul Lutzcanoff. În Balcik am mai întâlnit şi 
pe voivodul Risto Traicoff bulgar macedonean originar din 
Ghergheli, Macedonia, care a fost cu banda lui Lefterof (voevod). 

Pe Traicoff l-am cunoscut în Salonic. În Balcik este stabilit cu 
familia şi mi-a spus la fel, adăugând că aceste locuri le vor relua în 
curând bulgarii. În Balcik am mai găsit şi pe cunoscutul revoluționar 
din 1902 A. Nasipoff care a făcut parte din comitetul lui Sarafof, şi 
care a fost expulsat din Bucureşti.De asemenea se mai găseşte în 
Balcik un ofițer bulgar numit Iuda Hazmanachi, israelit, şi care se 
ocupă cu comerț de grâne şi lână. Acesta are la Varna pe socrul 
său care este foarte bogat. Se bănueşte că sub forma de grânar 
numitul Hazmanachi, face propagandă şi spionagiu.Tot în Balcik 
am mai aflat că în com. lridge se găseşte un alt ofițer bulgar numit 
Pavel Ivanoff. La plecarea mea din Balcik notabilul Vasile Neiceff 
mi-a dat o scrisoare pentru notabilul Rafail Mandofski din Kavarna 
în care mă recomanda că sunt omul lor de încredere. Sosind în 
Kavarna, am dat scrisoarea personal numitului Rafail Mandofski cu 
care vorbind mi-a afirmat la fel cu cei lalți şi că ei primesc ordine din 
Balcik.În Kavarna am mai întâlnit şi pe un înfocat naționalist şi 
revoluționar bulgar numit Kost Uzunof care mi-a afirmat că merge 
dese ori la Bucureşti unde vizitează pe ministru bulgar S. Radeff. 
Din Kavarna prin via Mangalia m-am dus la Constanța. /ss/ „L.” 

N.B. Că luda Hazmanaki şi Pavel Ivanof sunt ofițeri bulgari în 
activitate din Varna m'a informat nu numai bulgarii din Balcic cu cari 
am fost în relațiuni ci şi doui notabili bulgari din acel oraş, 
proprietari de vapoare comerciale pe cari i-am întâlnit la hotel 
Bulgaria. /ss/ „L.” 

Rezoluţia 1: 14 Dec.1914. Raportat. Se va rezolva fie care chestie 
în parte. A se vedea rezoluţiile de mai jos puse în înțelegere cu D-l 
Secretar General. /ss/ Panaitescu. 

Rezoluţia 2. Se va da ordin pref. să ia măsuri pentru cercetarea şi 
verificarea acestei inf. /vezi Bei Bunar - n.n./ noi fiind hotărâți dacă 
se adevereşte să-i expulsăm din țară. De asemenea şi pe Boceff 
dacă nu va fi devenit român. /ss/ Panaitescu. 

Rezoluţia 3: 16 Dec 913, Se va da ordin telegrafic Pref. de Dobrici 
pentru arestarea şi percheziționarea ambilor oficeri /ss/ Panaitescu. 
/Mai sunt câteva rezoluţii necitețe - n.n.I. 


21/2. Direcțiunea Poliţiei şi Siguranței Generale. 

13 Decembrie 1913. Raport. ” 

Ca urmare şi completare a raportului meu cu data de 12 cor. 
Comunic — după cum am aflat de la Neiceff — că la 22 Nov. a.c. s'a 
încărcat la Sofia 6 vagoane, din care trei cu puşti mauser şi trei cu 

cartuşe, din cele luate de la turci la Kârklisse şi au fost trimise în 
următoarele localităţi: 1 vagon de arme şi cu cartuşe la Varna; 1 
vagon cu puşti şi 1 cu cartuşe la Şumla şi restul la Rusciuk. Aceste 
arme şi cartuşe sunt destinate a fi introduse în Cadrilater. Tot el mi- 
a spus că până acum nu s'a introdus nici arme, nici cartuşe, nici 
bombe de către Comitet în Cadrilater, introducerea lor va începe 
când Comitetul va pune mâna pe banii promişi de guvernul bulgar. 
La lali Ciorba, un sat de găgăuți situat lângă Kavarna, este un 
moşier bulgar, Dumitrof din Kotel, care e membru în Comitetul din 
Kavarna. În sat are o cârciumă care e condusă de un fiu al lui. La 
Durani-Culak sunt doi membri ai Comitetului din Varna. Am 
cunoscut pe unul din ei, anume Stefan Cuiumgief, care mi-a spus 
că mai are un alt tovarăş, dar nu mi-a spus numele. Amândoi se 
dau drept reprezentanţi ai unei societăți agricole, dar în realitate 
sunt însărcinați a strânge fonduri pentru Comitet şi a face 
propagandă. 


211/3. Direcţiunea Poliţiei şi Siguranței Generale. 

Raport nr. 8 din 20 Decembrie 1913. ” j 

Sinteză: Populația din Balcik este eterogenă, compusă din 
bulgari, turci, armeni, greci şi găgăuţi. Majoritatea o formează turcii. 
În şcolile româneşti (două şi una foebeliană) se simte lipsa oricărui 
fel de material didactic. 


21/4. Direcțiunea Poliţiei şi Siguranței Generale. 

Raport nr. 14. /Fără dată - n.n.1? 4 

Sinteză: În oraşul Cavarna este necesară o şcoală de adulți şi 
trimiterea a 500 abecedare româneşti. 


21/5. Direcțiunea Poliției şi Siguranței Generale. 4 
Raport nr. 15. /Fără dată - n.n. I. Scurt istoric al înființării 
şcoalelor primare ale comunităților: ® T 
Învățământul bulgar diferă de cel român, nu numai prin prea mare 
extensiune ce i s-a dat şi prin solicitudinea cu totul deosebită de 
care se bucură, ci şi prin organizarea lui ca toate celelalte 
instituţiuni naționale din Bulgaria şi învățământul se caracterizează 
prin intervenţia însemnată a inițiativei private în conducerea şi 
sprijinirea lui, prin sistemul de descentralizare şi prin popularizarea 


1) F.D.P.S.G. - DOSAR 24/1913 

lui. Poporul nu numai că se înfruptă din binefacerile şcoalei, dar 
participă în chip efectiv la conducerea şi administraţia ei. Încă de pe 
vremea turcilor, când statul nu avea nici un rol în crearea şi 
administrarea şcoalelor creştine din imperiu, au existat comunități 
şcolare — aşa cum există în Ardeal şi la românii grecomani din 
Macedonia — care-şi sprijineau şcoalele lor. 

Aceste comunită administrau şcoalele prin mandatari aleşi din 
sânul ei, care constituia Eforia şcolară. Această organizare este 
prin tradiție moştenită de la grecii bizantini,de pe vremea când turcii 
au acordat tuturor creştinilor din imperiu autonomia şcolară şi 
bisericească, pusă în jurisdicția Patriarhului Ecumenic, sub a cărui 
autoritate confesională au stat bulgarii până la 1869, când s-a 
declarat schisma şi s-a înființat Exarhia. Autoritatea confesională a 
Patriarhului este reprezentată prin Episcopia de Eparhie în jurul 
căreia se adunau numai din sânul Comunităţii, formată din 
elementele creştineşti, fără deosebire de neam, iar limba care se 
învăța în şcoală şi se citea în biserică era, bineînțeles, cea 
grecească. Asemenea consilii există numai la reşedinția 
episcopilor. Din sânul acestor consilii se delegau persoane care 
formau Eforia şcoalelor de o parte şi alţii care formau Epitropia 
bisericei. În celelalte oraşe şi sate existau comunitățile din sânul 
cărora se alegeau de-a dreptul eforii şcoalelor şi epitropii bisericilor, 
care se confirmau de către Episcopul respectiv. 

Odată cu constituirea statului bulgar, guvernanţii, în loc de a 
centraliza învățământul au organizat mai complet aceste comunități 
generalizându-le în toate oraşele şi satele, iar mai târziu, care 
corespunde cu epoca înființării comitetelor revoluționare. pentru 
trimiterea de bande în Macedonia şi Tracia, bulgarii au schimbat 
titlul de eforie şcolară prin cel de comitet şcolar, care devine organ 
executiv al comunităţilor respective şi mai târziu degenerând, au 
servit de comitete teroriste, care urmăreau şi încurajau scopurile 
revoluționare şi formând bande pe care le aprovizionau până în 
punctele cele mai puțin cunoscute din Macedonia şi Tracia. 

Totuşi, aceste comitete nu au lipsit de la chemarea lor reală de a 
îngriji şi susţine şcoala din satul respectiv. În fine, la 1902 se 
editează un regulament, prin care se stabileşte, până la cele mai 
mici amănunte, modul de constituire şi funcționare al acestor 
comitete, se regulează îndatoririle şi drepturile lor, se stabilesc 
raporturile lor cu şcoala, cu învățătorii, cu autoritatea comunală, cu 
autoritatea administrativă superioară, cu inspectorul regional sub 
controlul căruia trebuie să funcţioneze şcoala etc. lată pe scurt 

dispozițiunile din acest Regulament: d 

Comitetele sunt instituţii elective autonome. Alegerea lor trebuie 
să fie confirmată la inspectorul şcolar regional. Comitetul se 
compune din un preşedinte, un secretar ales dintre învățătorii din 
comună şi un casier contabil. Fondurile comitetului şcolar se 
formează din: PTA F| 3 

|) Averi imobiliare ca tarini, grădini, păduri, livezi, clădiri, prăvălii, 
mori, fabrici de cherestea etc. etc., care au fost tăiate de către 
locuitorii filantropi din comună sau de aiurea. TA 

II). Din ajutoarele pe care le votează comuna în fiecare an, după 
modalităţi amănunţit reglementate de lege, din daruri etc. Este de 
notat că statul bulgar, în ultimul timp a obligat prin lege pe fiecare 
comună ca din izlazul său să constituie un quantum de hectare 
pentru şcoală. 

Din veniturile acestea se întocmesc anual bugetele conform cu 
indicaţiile legii, după care se plăteşte personalul şcolar, personalul 
de serviciu, mobilier, cărţi, construcții noi sau reparaţiile la clădirile 
de şcoală etc. În comunele unde comitetul respectiv nu poate 
suporta toate cheltuielile, atunci vine în ajutorul său Statul şi 
completează suma cu care se acoperă toate Cheltuielile. Pentru 
fiecare categorie de cheltuieli, regulamentul stabileşte condițiunile 
în care să se efectueze, cuprinzând şi dispoziţii precise asupra 
modului cum trebuie administrată această avere, asupra dreptului 
de control al Statului prin organele sale administrative şi prin 
autoritatea superioară şcolară, cum şi dispoziţii asupra penalităților 


22. Bulgarii pregătesc tulburări în Cadrilater. Din nou 
despre indiferența guvernului român faţă de situaţia din 
Cadrilater. Direcţia Siguranței. îşi face totuşi datoria 


22/1. Direcţiunea Poliţiei şi Siguranţei Generale. 7 

Secțiunea Secretariatului Nr. 42244 S din 25 Decembrie 1913. 

Strict confidențial. ” r una 

D-lui comisar şef al Brigăzii Speciale de Siguranță Silistra. A 

Suntem informaţi că comitetele revoluționare din Bulgaria 
corespund /corespondează - n.n. cu cele din teritoriul cedat, prin 
oameni speciali, cari trec fraudulos frontiera prin diferite 
puncte.Trecerea prin aceste puncte le-o înlesneşte plutonierul de 
grăniceri Nedelcu Ivan dela Chiose Abdi care e cumpărat cu bani. 


1) F.D.P.S.G. - DOSAR 235/1913 

Din Silistra suntem informați că a fost de curând la Sofia pentru a 
organiza răscoale din Cadrilater, Hristo Tonef, însoțit de Sava 
Peneff, Hristu Ivanof, Hristu Peneff şi Hristu Ghiortzof. Pentru 
reuşita programului revoluționar se zice că comitetele din Cadrilater 
nu aşteaptă decât să le sosească sumele de bani necesare 
promise de guvernul bulgar. Afară de aceste fonduri, însemnate 
sume de bani suntem informați că s'au strâns şi din Cadrilater prin 
oamenii trimişi la timp din comitetele de la Sofia şi Varna. Printre 
aceştia figurează faimosul căpitan Vuceff şi Samoil Mefanoff. 
Reprezentant al comitetului revoluționar pentru Silistra este Tudor 
Hagi Stoiof şi Acadanlar. 


23. Colonizarea Cadrilaterului 


2311, Ziarul „Dimineaţa” No. 3527 din 26 Decembrie 1913 
Sinteză: Colonizarea  Cadrilaterului se face prin români 
macedoneni 


23/2. Direcţiunea Poliţiei şi Siguranței Generale. 

Brigada Specială de Siguranţă Silistra. 

Nr.777 din 27 Decembrie 1913. * 

În luna Nov. a.c. la Constantinopol s'a constituit mai de seamă 
voievozi din toate ţinuturile din Macedonia şi Bulgaria. Bandele care 
operează în prezent în Macedonia şi Albania sunt conduse de lany 
Sandanschy, comandant suprem. 


23/4. Direcţiunea Poliţiei şi Siguranţei Generale. 

IFără număr şi dată — n.n. ? 

Sinteză: Administraţia română n'a dispus confiscarea sau 
predarea armelor, aşa că aproape toți bulgarii au arme şi muniții 
ascunse. h 

23/5. Direcțiunea Poliției şi Siguranței Generale. 

Notă: Corupţia funcționarilor bulgari şi români din Cadrilater. 

IFără număr şi dată — n.n. % 

Sinteză: Se trec fraudulos mărfui de contrabandă din Bulgaria 
mărfuri de contrabandă de tot felul de produse din Bulgaria 


1) F.D.P.S.G. - DOSAR 235/1913 
2) F.D.P.S.G. - DOSAR 235/1913 
3) F.D.P.S.G. - DOSAR 235/1913 

24. Preoții bulgari din teritoriul cedat sunt chemați treptat 
la Rusciuc unde primesc instrucțiuni pentru sustragerea 
obiectelor de valoare aflate în biserici. 


24/1. Direcţiunea Poliţiei şi Siguranţei Generale. 

Raportul Şefului Brigăzii Speciale al Siguranței Dobrici 

No. 450 din 30 Decembrie 1913. ” 

Pe 28 Decembrie 1913 în Dobrici a sosit IPSS Episcopul 
Bartolomeu cu 6 preoți cu care a oficiat serviciul divin pe 29 
Decembrie 1913, la ambele biserici din localitate, luându-le în 
primire şi dându-le protoereului județului, părintele N. Gheorghiu. 
Înainte de oficierea serviciului, IPSS a chemat pe preoții bulgari 
cărora le-a propus să servească /slujească - n.n./ împreună cu 
preoții noştri, ei în limba slavonă, iar ai noştri româneşte. Preoții 
bulgari au arătat că nu le convine întru cât n'ar înțelege nici 
credincioşii şi nici ei n'ar putea oficia în acest mod, tot din cauza 
necunoaşterei limbii; au cerut însă să li se aprobe a servi cu 
săptămâna alternând ei cu preoţii noştri. Propunerea le-a fost 
refuzată şi atunci ei au cerut timp pentru a se consfătui şi a aduce 
rezultatul înțelegerii lor. 


25. Multe nemulțumiri ale românilor, care se simt 
nedreptățiți... 


25/1. Direcțiunea Poliţiei şi Siguranței Generale. 

IFără număr şi dată - n.n./? 

Sinteză: Medicii români sunt nemulțumiți, deoarece au drepturi 
mai puţine decât cei bulgari. Ei nu primesc nici un fel de 
indemnizaţie pentru chirie, transporturi ale familiei din România 
până acolo. În afară de acestea medicii bulgari au o clientelă mare, 
clinica lor e mai mare, mai bine dotată şi întotdeauna plină, pe când 
a noastră nu are decât câțiva soldați răniţi şi turci etc. 


25/2. Direcţiunea Poliției şi Siguranţei Generale. 

Cabinetul Directorului No. 581 S. din 7 lanuare 1914. 
Dragomir, Seful Brigăzii Siguranței Dobrici. ” 

Sunt informat că mare parte din agenți vor să părăsească 


1) F.D.P.S.G. - DOSAR 235/1913 
2) F.D.P.S.G. - DOSAR 40/1913 
3)F.D.P.S.G. - DOSAR 40/1913 

serviciul, unii din cauză că şi-ar fi găsit ocupaţiuni mai rentabile, iar 
alții că sunt siliţi prea mult de Dv. să producă peste puterile lor 
având în vedere timpul scurt de când se găsesc în localitate şi 
faptul că oraşul fiind mic sunt cunoscuți acum. 

Comunicaţi-mi telegrafic cum stau lucrurile şi dacă este aşa cum 
sunt informat, căutați să-i convingeţi să rămână pe cei buni, 
făgăduindu-le îmbunătăţirea situației şi ne forțâncu-i să producă 
când nu este omeneşte posibil. Căutaţi să vă procuraţi informatori 
serioşi şi sinceri şi în oraş şi în județ şi sumele necesare vi le voi 
pune la dispoziție. Faceţi tot posibilul să nu se descomplecteze 
personalul, căci este foarte greu să vi-l complectez de aici şi nu 
trebue să ne surprindă primăvara care poate să ne aducă mari 
dificultăți, cu un personal descomplectat şi nepregătit. Ataşaţi-vă pe 
cei buni prin purtare afabilă, prin atențiuni în diferite ocaziuni şi prin 
acordarea consideraţiunilor cuvenite culturii şi rargului social pe 
care l-a avut în societate înainte de a intra în servicul nostru. Celor 
cari sunt buni şi nu pot pătrunde acolo unde credeţi că trebuie, dați- 
le posibilitatea să-şi recruteze indicatori, punându-le sumele 
necesare în acest scop la dispoziţie. Celor pe cari îitrimiteți în afară 
de Dobrici, le veți pune la dispoziție sume mai mari ca până în 
prezent, după situaţia fiecăruia având în vedere şi alte cheltueli 
stricte de întreţinere şi transport ca să culeagă informaţiuni. Puneţi 
în vedere agenţilor că cu începere din această lună vom acorda 
gratificații speciale băneşti celor ce se vor distinge în cursul lunei şi 
în afară de aceasta şi recompense băneşti în chestiunile importante 
pe cari le-ar descoperi. Director, /ss/ Panaitescu. 


26. Spionaj. lredentism bulgar 


26/1. Ziarul “Universul”. (Turtucaia, 18 lanuarie 1914). 
Articolul: „Atentatul unor bulgari contra unor funcționari 
români” 

Acum câteva zile, secretarul comunei Viscioi a fost insultat chiar 
în localul primăriei, de către locuitorul bulgar Raiciu lordanof. 
Secretarul, cerând anchetarea cazului, ieri s-a prezentat la primărie 
di subprefect Ionescu, care a chemat la primărie pe lordanof. 
Acesta a venit înarmat cu un cuţit şi chiar în fața subprefectului a 
încercat să-l lovească pe secretarul comunei. Pe când subprefectul 
încerca să-l dezarmeze pe atentator, au intrat în primărie încă vreo 
treizeci de bulgari, care au insultat şi ameninţat pe subprefect. 
lordanof, profitând de ocazie, s-a făcut nevăzut. Jandarmii comunei 

şi ai unui alt post vecin, sosiți în grabă, au arestat pe 15 dintre 
bulgari. Arestaţii au fost duşi la Sarsalar. S-au luat măsuri pentru 
prinderea lui lordanof. 


26/2. Direcțiunea Poliției şi Siguranței Generale. Brigada 

Specială de Siguranță Dobrici No. 156 din 20 Ianuarie 1914. © 

La Sofia, populaţia spune că România a avut o purtare 
incalificabilă, necavalerească față de Bulgaria şi se nădăjdueşte 
într'o revanșă. În Bitolia, bulgarii macedoneni sunt într'o continuă 
agitaţie din cauza maltratărilor ce sufăr din partea grecilor şi 
sârbilor, ceea ce i-a determinat la formarea cetelor de comitagii, 
colaborând cu albanezii. După cele ce spun bulgarii macedoneni, 
este sigur că în primăvară va avea loc revoluție generală. Se mai 
spune că oamenii politici din Sofia se silesc a atrage prietenia şi 
neutralitatea României, ca apoi Bulgaria, aliată cu Turcia - alianță 
despre care se spune că va fi sigur - contractată să lupte contra 
grecilor şi sârbilor, lăsând însă să se înțeleagă, că de neutralitatea 
României se vor servi numai la nevoie, iar dacă vor reuşi se vor 
îndrepta contra noastră. 

Acesta este curentul ce se formează şi se discută acolo. Grecii şi 
sârbii însă simțind alcătuirea acestor mişcări macedo-sârbeşti, în 
teritoriile cucerite de ei, au luat energice măsuri contra populaţiei 
bulgare, ținându-i în supraveghere continuă şi caută să 
zădărnicească formarea bandelor de comitagii. Se mai spune că 
bulgarii îi vor convinge pe politicieni şi guvernul să rupă relațiunile 
cu România, căci ei având aproape sigură alianța cu Turcia vor 
reuşi a căpăta Dobrogea. Scopul alianței turco-bulgare este în 
primul rând autonomia Macedoniei şi Albaniei sub suzeranitatea 
Turciei. Turcia stăpânită actualmente de bulgari o să se dea 
Turciei, împreună cu Salonicul, iar Bulgaria să ia teritoriile cucerite 
de la sârbi şi greci şi parte din Macedonia, iar dacă vor reuşi se vor 
întoarce contra României. Aceste toate însă trebuie făcute grabnic, 
pentru ca să nu apuce să se organizeze România în noile teritorii. 
Cum însă Bulgarii se tem de Rusia, se vorbeşte că vor trimite doi 
oameni politici de marcă să ia înțelegere cu Austria şi Japonia spre 
a face ca aceste două puteri să ţie în loc pe Rusia. 


26/3. Direcţiunea Poliţiei şi Siguranței Generale. Brigada 
Specială de Siguranță Dobrici No. 446 din 21 Februarie 1914. 
D-sale D-lui Director al Poliției şi Siguranţei Generale. 


1) F.D.P.S.G. - DOSAR 239/1913 

Confidenţial. ” 

D-le Director, În referire la raportul nostru No.36:4 din 14 
Februarie a.c., am onoare a vă raporta că agentul Rădiulescu ne 
comunică că tinerii bulgari ce fug din Cadrilater, din cauz:a armatei, 
fac armata în Bulgaria, în mod excepțional 6 luni de zile. IPe de altă 
parte ni se comunică că aceşti tineri sunt primiţi ca voluntari, dar că 
li se pune în vedere că nu pot cere vreo favoare nici îmainte, nici 
după eliberare; li se spune însă că, după terminarea serviciului, 
aceia care vor fi meritoşi, vor putea fi reangajați ca instructori, 
conform legilor militare bulgare. 

Şeful brigăzii de siguranţă /ss/ Indescifrabil. 


26/4. Direcțiunea Poliției şi Siguranței Generale. 

Notă din 25 Februarie 1914. Extras din raportul agentului “L” 

trimis în misie la Constantinopole. 2 

În privința Cadrilaterului mi-a declarat că dacă România s'ar fi 
mulțumit să ia numai teritoriul care i-a fost cedat şi pe care-l are 
alipit acum, Bulgaria ar fi putut să uite repede acest lucru, de 
oarece ar fi câştigat mult în Macedonia. Din cauză însă că România 
a înaintat cu armata aproape de Sofia şi a capturat o mulțime de 
trenuri cu hrană şi muniţiuni, făcând imposibilă acţiunea militară a 
bulgarilor contra armatelor duşmane, grăbind catastrofa Bulgariei, 
lucru care nu poate fi uitat cu nici un chip de bulgari. Ei vor organiza 
bande puternice de comitagii, vor trimite bombe şi vor organiza 
mişcări care să dea mult de lucru României. Bandele vor fi 
comandate de 12 voevozi, dintre care şi căpitanul Vuceff. 


26/5. Direcțiunea Poliției şi Siguranței Generale. 

Brigada Specială de Siguranţă Silistra 

No. 443 din 12 Martie 1914. Personal-Confidenţial. % 

Cu ocazia razei din 7-10 Martie a.c., agentul acoperit H. Sa. din 
comuna Alfater, în referire la raportul nostru No.234 din 6/2.914, ne 
informează despre unele consfătuiri, pentru constituirea în bande 
de comitagii. Capul mişcărei este Rascu Gheorghief din acea 
comună, La o astfel de consfătuire a luat parte şi locotenentul 
Nicola Coltsicof, semnalat cu raportul No., cu ocazia trecerei sale 
prin comuna Alfatar îndemnând a se organiza în bande /../. 
Bandele ar fi conduse de voevozii Talef Cuzman (cunoscut 


1) F.D.P.S.G. - DOSAR 89/1911 
2) F.D.P.S.G. - DOSAR 89/1911 
3) F.D.P.S.G. - DOSAR 18/1914 

Direcţiei) şi Taniu Colef (Nicolof); acest din urmă voevod este foarte 
popular în Bulgaria; are la adresa sa mai multe poezii populare şi 
este cel mai înverşunat duşman al lui lani Sandanschi 

Agentul ne informează că în satul Cirecci, pendinte de comuna 
Usulchioi şi Țar Asen, pendinte de comuna Senir Eni Mahle, toți 
locuitorii bulgari au arme şi nu aşteaptă de cât momentul oportun 
pentru a să uni cu comitagii, cari ar năvăli în Cadrilater, informaţie 
de altfel culeasă şi de agentul 181, la punctul de frontieră Ibrahim 
Mahle, de la llie Ivanof din satul Cirecci, care a luat pe acest agent, 
ca unul din ai lor şi căruia i s'a dat un jurnal bulgar, de agent, pentru 
a-i căpăta încrederea; fapt comunicat (numai acesta) şi D-lui şef al 
Poliției acelui punct, pentru a-l avea în supraveghere (prevăzut în 
raportul general de razie). Agentul acoperit şi-a procurat pentru 
suma de lei 60, două puşti militare “Mauzer” în cea mai perfectă 
stare, de la locuitorul Haralamb Minciu (unde fusesem cu DI sub 
Prefect al plasei şi făcusem o observație domiciliară, lăsându-l în 
supraveghere), şi aşteaptă a să da gloanțe, pe care le-ar avea în 
păstrare numitul Buzduganof Ştefan, fost comisar, acum 
comerciant de băuturi spirtoase, în comuna Alfatar. Agentul ne 
spune cum să procedeze, pentru că i s'a propus a i să vinde încă 
trei puşti “Mauzer” pentru acelaşi scop, a câte 60 lei bucata. /.../ 

Şeful Brigadei de Siguranţă /ss/ Indescifrabil 


27. Comportamentul evreilor în Cadrilater 


27/1. Direcțiunea Poliției şi Siguranței Generale. 

Ciornă No. 1024 din 19 Martie 1914. 

D-lui Comisar Şef al Brigăzii de Siguranţă Silistra. Confidenţial. 

Brigada de Siguranță Dobrici ne-a raportat că după încheierea 
tratativelor de la Petersburg, când se hotărâse ca Silistra să fie 
cedată României, primarul oraşului Silistra, în asociaţie cu un evreu 
din Bucureşti, ar fi recrutat mulţi evrei din țară în schimbul unor 
însemnate sume de bani şi i-a înscris în registrele primăriei, ca fiind 
stabiliți acolo înainte de ocupaţiunea română /.../. Făcându-se 
cercetări s'a stabilit că în adevăr /.../ mai mulţi evrei au cumpărat 
deja locuri în Silistra înscriindu-se la primăria locală ca cetățeni. 


28. Conducerea de la Sofia îi încurajează pe bulgari să 
emigreze din Cadrilater 


28/1. Direcţiunea Poliţiei şi Siguranței Generale. Biroul 


1) F.D.P.S.G. - DOSAR 89/1911 

Secretariatului No. 12546 S. din 2 Aprilie 1914. » 

D-lui Comisar Şef al Brigăzii de Siguranță Silistra. 

Suntem informaţi că guvernul bulgar ar fi oferit bulgarilor cari ar 
emigra din Cadrilater în Bulgaria, locuințe şi pământuri în comuna 
Popova şi Balbunar din apropierea Rusciukului şi că autorităţile 
bulgare de la frontieră ar avea instrucţiuni de a le da tot concursul şi 
a le face toate înlesnirile posibile la trecerea frontierei. Tot în acest 
scop s'ar fi constituit şi un comitet în acele comune spre a face 
propagandă printre populaţiunea bulgară pentru a emigra în 
Bulgaria unde i se va face mari înlesniri şi vor scăpa de persecuțiile 
autorităţilor române. După ce se vor stabili în Bulgaria, guvernul 
bulgar va interveni pe lângă cel român spre a permite bulgarilor 
emigrați să-şi vândă avutul ce-l mai au în Cadrilater. 


29. Societatea “Dobrogea” a bulgarilor, din teritoriul 
ocupat de România, cu sediul în Sofia face propagandă 
antiromânească 


29/1. Direcţiunea Poliţiei şi Siguranței Generale. 

Sofia, 14 Aprilie 1914. 2 

1...]. Printre agitatorii din Dobrogea s-a ivit o dezbinare vizibilă şi 
inițiatorii acestei mişcări sunt, din cauza aceasta, foarte deprimați. 
Pe lângă societatea culturală “Dobrogea” s-a format o “Înfrățirea 
Dobrogei”, care exercită o activitate mult mai febrilă şi are deja un 
organ de presă al său - deocamdată apare bilunar. În primul număr 
al acestui organ, care se numeşte şi el “Dobrogea” să publică un 
“apel către toți bulgarii” în care se spun printre altele următoarele: 
„Astăzi se exercită în teritoriul Dobrogei subjugat de România, o 
teroare ne mai pomenită față de fraţii noştri cari nu au nici un 
sprijin; bătrâni, văduve şi orfani, blestămă soarta, care după ce le- 
au luat fiii şi părinţii i-a lăsat fără sprijin în mâinile unei națiuni 
degenerate, care nu cunoaşte sentimentul uman, sentimentul milei 
şi al dreptăţei. Teroarea, violarea, furturile, corupțiunea, spionajul şi 
înjurăturile formează în Dobrogea un sistem. Toate şcolile sunt 
închise şi toate bisericile în mâinile româneşti. Proprietăţile şcolilor 
şi bisericilor au fost confiscate în favoarea Statului.” 

Primul număr al organului “Dobrogea” publică şi statutul înfrățirei, 
care este deja în general cunoscut. Scopul înfrățirei este: ridicarea 


1) F.D.P.S.G. - DOSAR 235/1913 

culturală a bulgarilor din Dobrogea nouă subjugată şi unirea lor cu 
bulgarii din Bulgaria liberă, apoi sprijinirea morală şi materială a 
dobrogenilor şi să ființeze pentru o intervenție politică spre 
îmbunătăţirea situației bulgarilor din Dobrogea subjugată şi pentru 
menţinerea libertății şcolare, bisericească şi politică. Mai departe se 
spune că înfrățirea “Dobrogea” în afară de ziarul său mai are şi un 
drapel propriu şi o zi de sărbătoare a societăţei şi anume o zi de 
doliu - ziua încherei păcei de la Bucureşti. Merită să mai amintim în 
detaliu şi anume că organul oficios al ministerului de răsboi 
“VOJENNI IZMESTIJA”, în ultimul său număr, cu ocazia precizărei 
locului natal al unei persoane militare, spune: “Numitul e originar 
din comuna X din Dobrogea furată Bulgariei”. 
Rezoluţie: 27 Apr.914. La dos. Soc. “Dobrogea” 


29/2. Ziarul “Adevărul” No. 8835 din 20 Aprilie 1914. Ultima ir, 
oră. Articolul: „Campaniile societății “Înfrăţirea Dobrogeană 
în Parlament. Interpelarea d-lui Julian Vrăbiescu”. 

Am arătat eri atacurile violente din presa engleză şi franceză 
mijlocite de societatea “Înfrăţirea Dobrogeană” din Sofia, împotriva 
Romîniei pe tema noui legi de organizare a teritoriului anexat. În loc 
să vedem în presa guvernului un răspuns la aceste atacuri şi să se 
arate cari sunt adevăratele intențiuni ale guvernului față de 
populația din Dobrogea nouă, am avut azi la Cameră o interpelare 
adresată ministrului de externe de către un membru al majorităţei, 
d. Julian Vrăbiescu de la Craiova, prin care ministrul de externe 
este întrebat ce măsură are de gînd să ia ca să înceteze campaniile 
societăței “Dobrogea” din Sofia, campanii cari pot avea urmări 
grave. Deşi ministrul de externe era de faţă la şedinţă, d-sa nu sa 
gindit nici pe departe să primească a răspunde imediat dacă e 
dispus să intervie, ci s'a mulțumit să zîmbească şi interpelarea a 
fost depusă la birou pentru a fi pusă la ordinea zilei... după ce 
Parlamentul va fi dizolvat! /.../. 


29/3. Direcţiunea Poliţiei şi Siguranţei Generale. Notă. Cum 
urmăresc bulgarii prietenia /cu/ România. Un document 
senzațional. Curentul anti-românesc alimentat de oficialitate. 
Societăți şoviniste bulgare. Bande de comitagii. Bombe şi 
explosibile în Cadrilater. Dovada uneltirilor bulgăreşti. 

Sofia, 28 Aprilie 1914. ” 

Pentru cei ce trăesc în Bulgaria sau cari întâmplător trec prin 
această țară, credem că nu mai este un secret faptul că cu toată 
bunăvoința românilor de a restabili relaţiuni normale şi de bună 
prietenie cu vecina sa, poporul şi oficialitatea bulgară nu pierd nici o 
ocazie, fie cât de mică, pentru a o insulta, preconizând revanşa, 
aşa de apropiată, după bulgari. Presa de toate nuanțele, în frunte 
cu cea oficioasă, publică zilnic articole injurioase la adresa 
Romăniei numind-o o țară de briganzi laşi şi tâlhari. Insultele 
acestea sunt aşa de numeroase, încât ar trebui pagini întregi pentru 
a le reedita în fiecare zi. La Sft. Gheorghe generalul Cantardgieff a 
ţinut trupelor din Rusciuk un discurs aşa de trivial încât 
corespondentul nostru din acea localitate a fost nevoit să-l 
amelioreze, ca respect pentru ziar şi cititori. Alimentat din toate 
părţile şi mai ales de oficialitate, curentul anti-românesc în Bulgaria 
creşte pe zi ce merge, - în timp ce presa aruncă unt peste foc 
inventând pe socoteala autorităţilor româneşti din Cadrilater acte de 
teroare şi banditism faţă de locuitorii bulgari. 


* 


Dar toate acestea nu sunt îndeajuns. Şoviniştii bulgari aparținând 
tutulor partidelor politice, în care unii joacă roluri importante, 
nemulțumiți cu campania publică de ponegrire contra României, 
s'au hotărât să lucreze şi din umbră, pentru ca rapoartele dintre 
ambele ţări vecine să se înăsprească în aşa fel încât un viitor 
răsboiu să devie absolut inevitabil. În acest scop, şoviniştii în 
chestiune, au format societățile “Dobrogea” şi “Înfrăţirea 
Dobrogeană” cu caracter ostil contra Romăniei, având drept scop 
afişat prin statute, strângerea de relaţiuni naționale între bulgarii din 
patrie şi cei din Dobrogea, cum şi demascarea prin presa străină a 
ororilor imaginare, la care se dedau autoritățile române, față de 
bulgarii din Cadrilater. În ultimul timp ambele societăţi au fuzionat, 
pentru a lupta cu puteri unite contra României, alegându-se un nou 
comitet în care în afară de personalități de marcă din partidele 
opoziționiste, fac parte şi d-nii Dr. Vaceff preşedintele Camerei şi 
R.V. Radeff liederul guvernului Sobraniei. Intrarea d-rului Vaceff 
prieten intim al primului ministru şi a deputatului R.V. Radeff, în 
comitetul acestei societăți, dă un caracter de semioficialitate 
înființărei ei. Pornirea şoviniştilor bulgari nu s'a oprit însă aci. 
Paralel cu acţiunea de ponegrire contra românilor, ei au hotărât să 
meargă cu îndrăsneala până a preconiza formarea de bande care 

uzând de bombe şi exposibile, să transforme Cadrilaterul în a doua 
ediție a Macedoniei de eri, unde măcelurile provocate de comitagii 
se ţineau lanț. Intențiunea aceasta resultă cu prisosință din 
următoarea împrejurare: În afară de organul său public, societatea 
“Dobrogea” are şi un alt organ secret numit “Obnovlenie” şi în care 
se comunică membrilor adevăratele intenţiuni ale societăţii. Acest 
organ care este redactat în întregime de foştii redactori ai ziarului 
guvernamental “Vecerna posta” care a încetat să mai apară, 
publică în numărul 12 dela 10 Aprilie cor. drept program 
următoarele: "Revista Obnovlenie” preconizează instituirea... unei 
organizațiuni revoluţionare în teritoriile noui ocupate de români, 
sârbi şi greci. Noua organizațiune are datoria de a se ocupa cu 
crearea de bande de comitagii, cu fabricarea bombelor şi 
explosibilelor, iar conducătorii al căror sediu va fi la Sofia, vor avea 
misiunea de a se pune în legătură cu toți nemulțumiți din noile 
provincii sârbe, române şi grece, cum şi cu diversele organizațiuni 
revoluționare, care funcționează deja în Bulgaria, Macedonia şi 
Albania.” “Obnovlenie” se ocupă apoi de modul cum vor decurge 
evenimentele după intrarea în acțiune a acestor bande şi termină 
preconizând războiul de revanşă. 
Rezoluţie: Raportat. /ss/ Panaitescu, 


30. Studiu „În chestia colonizării Dobrogei Noi cu români 
din Transilvania, Ungaria şi Banat, semnat de preotul V. 
Luca, referitor la unele măsuri pentru împiedicarea emigrării 
românilor în America şi pentru înfăptuirea sistemului de 
colonizare a Dobrogei Noi cu elemente româneşti 


30/1. Direcțiunea Poliţiei şi Siguranţei Generale. 10 Mai 1914. 

Promemoria. În chestia colonizării Dobrogei Noui cu români 

din Transilvania, Ungaria şi Banat ” 

|. Constatarea faptelor. 

1). E fapt, că mulțimea de români din toate provinciile 
Transilvaniei şi ale Ungariei emigrează în America. 

2). Fiind această emigrare continuă şi neîntreruptă, nu să poate 
preciza exact numărul emigranților. 

3). Din informaţiunile primite dela preoții de ambele confesiuni cari 
păstoresc pe românii emigraţi, se calculează, să fie numărul lor 
peste 100.000. 

4). Cunoscând condiţiile grave /grele - n.n./ cari se cer pentru 
admiterea emigraţilor în America să poate afirma că persoanele 
cari emigrează, bărbaţi şi femei sunt indivizii cei mai harnici de 
lucru: sănătoşi, deştepţi, capabili de orice fel de muncă. 

5). Aceşti emigrați, toți muncitori agricoli, acasă, în America sunt 
aplicaţi la lucrările cele mai grele, în uzine, în fabrici adesea 
pestilențiale, în mine de cărbuni. E drept, că sunt bine plătiţi, 
câştigă mult, însă în puțină vreme, în câţiva ani, să enervează, să 
istovesc, slăbesc din toate puterile şi să întorc acasă cu bani, dar 
incapabili de orice muncă şi să prăpădesc înainte de vreme, în 
boalele contractate prin fabrici şi mine. 

6). Emigrații care rămân în țară nouă, unde.şi agonisează case şi 
averi sau îşi înzestrează ateliere, să pierd în marea străină, se 
asimilează cu indigenii şi formează un contingent de cetăţeni 
valoroşi pentru Statele-Unite, însă perdut cu desăvârşire pentru 
națiunea română. 

7) Se constată în lunile mai recente că puterea guvernativă a 
Ungariei pe români îi împinge spre America şi-i opreşte a căuta o 
soartă mai bună în România, iar pe săcui şi pe maghiari din Sudul 
Ungariei îi îndeamnă spre România, şi aci îi ajută în tot chipul să se 
conserve în ființa lor etnică - națională - maghiară. Scopul e evident 
şinue trebuință de explicațiuni şi lămuriri. 

8). E clar prin urmare că această chestie a emigrării românilor, 
trebue să formeze un obiect de preocupațiune specială, pentru cei 
ce au sentiment patriotic pentru interesele românismului. 

ll. Stabilirea unor principii fundamentale în chestia emigrării 
românilor din Transilvania şi Ungaria. 


1). Emigrarea românilor din Transilvania şi Ungaria, nu se poate 
împiedica fiind ca o urmare fatală din situația politică, etnografică şi 
economică a regatului ungar. 

2). Prin urmare, chestia aceasta trebuie să fie regulată şi 
chivernisită, trebuie condusă în interesul românismului. 

3). Această regulare şi conducere în spirit patriotic şi național 
român, o poate face exclusiv numai guvernul regatului român. 

4). În Dobrogea nouă este lipsă arzătoare de o populație 
românească prin care numita provincie să fie legată de patria 
mumă, cu legături indisolubile ale sângelui şi ale intereselor 
naționale. Acest element național românesc să poate câştiga prin 
îndreptarea emigraţiunei americane spre Dobrogea-Nouă. 

5). Regularea practică a acestei afaceri pretinde înfii ințarea unui 
sistem bine organizat de colonizare, fără atingerea sau deşteptarea 

susceptibilităților imperiului vecin şi în special a guvernelor 
Ungariei. 

III. Înfăptuirea sistemului de colonizare cu elemente naţionale 
româneşti în Dobrogea-Nouă. z A 

1). Modele de sisteme de colonizare avem multe şi variate 
înaintea ochilor noştri: ale italienilor în Argentina şi în zilele noastre, 
în Tunizia şi Tripolitania; ale francezilor în Maroc şi mai ales în 
Algeria; ale germanilor în Cameron; ale belgienilor în Congo; ale 
englezilor în Transvaal. Nu face pentru noi sistemul englez din Indii, 
sau cel olandez pentru provinciile sale coloniale, nici cel francez 
pentru Madagascar sau Cochinchina. Acestea sunt exploatări 
forțate ale bogățiilor naturale din acele țări în folosul stăpânitorilor. 

2). Pentru scopurile noastre naționale româneşti avem la 
îndemână şi sistemul de colonizare ce au întreprins şi realizat 
guvernele maghiare în Ardeal şi în Banat, în detrimentul 
elementului naţional românesc din acele provincii. 

3). În Dobrogea Nouă pe averile întinse aquirate de statul român, 
se vor forma sau întemeia comune puternice române cu colonişti 
români, iar între masele de populaţie străină sunt a se forma colonii 
puternice de români cu organizație separată de viaţă bisericească, 
culturală-economică românească. y 

4). Pentru organizarea, apărarea şi desvoltarea acestor colonii 
este neapărată trebuinţă înființarea unei secțiuni de sine stătătoare, 
în sânul ministerului de agricultură, combinat cu ministerul de 
interne. Această secţiune trebuie să fie înzestrată cu atribuțiuni 
speciale, după firea chemărei sau a misiunei sale. 

5). Secţiunea aceasta de colonizare va aşeza în locuri acomodate 
familiile române, ce se vor strecura din Ardeal şi din Sudul Ungariei, 
cu toate piedicele ce se vor pune la cale din partea guvernelor 
maghiare. $ 

6). Colonizare în proporțiuni mai mare se va face prin readucerea 
emigraților români din America. Calea este pregătită prin 
comunicaţia directă ce s-a inaugurat şi care trebue să se desvolte 
conform cerinţelor, între Constanţa şi America de Nord.Spre acest 
scop sunt a se aplica trei oameni devotați cauzei, discreți şi aleşi pe 
sprânceană; foarte cinstiți şi vrednici de o încredere necondiționată. 

7). Aceşti oameni în înțelegere cu secţiunea de colonizare pot să 
readucă familiile române emigrate în America şi pot să le aşeze 
deadreptul în Dobrogea Nouă pe locurile destinate pentru 
colonizare. i 

8). Cu modul acesta în decurs de câțiva ani se vor putea aşeza în 

Dobrogea Nouă 50 mii familii române cari vor forma o fortificaţie vie 
şi neînvinsă a noului pământ românesc, fără să provoace 
susceptibilitățile vecine. 

Pentru cazul când Înaltul guvern al României va primi această 
propunere bună, bucuros mă angajez să prelucrez un plan detaliat 
pentru secţiunea de colonizare, care va putea servi de bază pentru 
începerea lucrărilor eminamente politico-naţionale. 

/ss/ Indescifrabil. i 
Rezoluţie: 11 Mai 1914. Dosar special. Originalul e la DI. Ministru. 
/ss/ Panaitescu. 


31. Societatea „Dobrogea” îl felicită pe ministrul de 
externe englez pentru atitudinea luată împotriva guvernului 
român 


31/14. Direcțiunea Poliției şi Siguranței Generale. 

Din ziarul “Dnevnic” No. 4235 din 16 lunie 1914. 

Articolul: „Dobrogenii şi sir Eduard Grey”. ” 

Societatea “Dobrogea” a adresat Ministrului de externe al Angliei, 
DI. Sir Eduard Grey, la Londra următoarea telegramă: "Societatea 
Dobrogea din Sofia, în numele populațiunei bulgară din Dobrogea, 
este profund mişcată de îndrăsneaţa iniţiativă, a Excelenței voastre 
de a lua apărarea drepturilor populaţiunilor asuprite în persoana Dv. 
tradiționala politică a marei voastre patrii care este aceea a patrona 
pe cei slabi şi fără de apărare şi are profunda încredere că nu va fi 
lipsită de grija Dv. întrun moment când este supusă unui regim 
exclusivist încă necunoscut în istoria popoarelor balcanice. 

/ss/ Pres. Dr. K. D. Spisarevski. 


32. Măsurile luate pentru preîntâmpinarea unor atentate 
contra regelui Carol puse la cale de Societatea „Dobrogea”, 
sub influența atentatului de la Sarajevo 


32/1. Direcțiunea Poliției şi Siguranţei Generale. 

Direcţia Presei şi a Interpreților. Sofia 17 Iunie 1914. 2 
„Domnule Grigorescu, Cred de cuviință să vă comunic, că eri s'a 
ținut o şedinţă la Societatea “Dobrogea” din Sofia şi s'a hotărât 
uciderea regelui Carol. Dacă doriți pot să vă fac cunoscut şi alte 
lucruri de la societatea Dobrogea. Adresa Dv. o am de la un 


1) F.D.P.S.G. - DOSAR 53/1914 

cunoscut din Sofia. 
Amicus. p. conformitate /ss/ Indescifrabil. 
Rezoluţie: S'a citit de DI. Ministru prin DI. Prefect Corbescu. 


32/2. Direcțiunea Poliției şi Siguranței Generale. 

Secret. Notă din 29 lunie 1914.” 

B.L. din Balcic deține o informaţie dela unii bulgari din acest oraş, 
după care cei din fruntea societăței “Dobrogea” intenționează să 
pună la cale, în Bucureşti, o serie de atentate în contra tuturor 
acelora cari întrun fel sau altul s'au manifestat pînă în prezent ca 
duşmani ai unei mari Bulgarii. Aceste atentate sugerate de 
asasinatul dela Sarajevo au de scop să răspîndească o adincă 
teroare şi în România. /ss/ V.I. 

Rezoluţie: 30 lunie 1914. Raportat D-lui Ministru. S'a comunicat 
D-lui Prefect Corbescu, cu rugămintea de a raporta D-lui Prim 
Ministru, anunțând D-sale şi denunțarea din Sofia. Se vor reînnoi 
ordinele date Brigăzii Sinaia p. măsurile de siguranţă din localitate. 
Ordine noi la frontiere să fie vigilenţi la intrarea persoanelor 
suspecte cu destinația Sinaia-Bucureşti. Se va da ordin Brigăzii 
Bazargic să angajeze provizoriu pe indicatorul despre care face 
menţiunea în raportul No... şi să-l însărcineze cu verificarea acestei 
informaţiuni ca unul ce face parte ca membru al Soc. Dobrogea 
Nouă. În acelaş scop, se va trimite mâine vorbă prin aj. Petru Toli 
lui H.S. aflat acum la Constantinopol să plece imediat la Sofia. Se 
va atrage atențiunea asupra activităţei societății Dobrogea Nouă şi 
Brig. Silistra /ss/ Indescifrabil. 


32/3. Direcţiunea Poliţiei şi Siguranţei Generale. 

Notă din 16 Iulie 1914. ? 

Joi, la orele 8 dimineaţa voind să plec la Sumla mi s'a spus în 
gară că trenul nu pleacă în acea direcţie din cauza inundațiilor cari 
au stricat podurile. Tot aci am aflat că jumătate din oraşul 
Eskrigiuma este sub apă. Înapoiat la Varna m-am dus la cafeneaua 
macedonilor vis-a-vis de primărie şi aci am întâlnit pe Gh. Mihailoff 
cunoscut personal de mine, fiind originar din aceeaşi comună cu a 
mea. El primise în aceeaşi zi o telegramă din Sofia din partea lui 
Protoghroff prin care-l chema la Sofia. Cuprinsul telegramei, era 
următorul: „Du-te Burgas, opreşte-te lamboli, vino Plovdiv şi apoi 
Sofia.” Am văzut şi eu acea telegramă. l-am cerut explicațiuni şi 

numai după multe insistențe mi-a spus că mai mulți comitagii sunt 
însărcinaţi de comitetul Societăţii Dobrogea să comită o serie de 
atentate în România ca să provoace încurcături şi că vor profita 
acum când atenţiunea generală este îndreptată la evenimentele de 
la ordinea zilei, ca să se strecoare în țară neobservați. Nu l-am 
putut decide în nici un chip să-mi arate în contra căror persoane vor 
fi îndreptate atentatele. 

Refuzul mi l-a justificat prin jurământul ce l-au depus în Sofia. 
Atentate se vor face şi în Serbia şi în Grecia. Am reuşit însă să 
obţin numele celor însărcinaţi cu atentatele. Ei sunt următorii: 1). 
Gh. Mihailoff, fost sublocotenent în armată, 33 ani, mustață mică, 
blondă, ochi căprui, statura înaltă. 2). Arsenoff, 26 ani, statura 
potrivită, oacheş, mustață mică, robust, păr mare dat pe spate 
(chikă). 3). Miloş Petcoff, gras, mustață căruntă, 40 ani, sprâncene 
stufoase, căutătură fioroasă, vorbeşte gros, oacheş, stat potrivit. 
Aceştia doi din urmă mi-au fost recomandați în cafenea de 
Mihailoff, precum şi 5). Pavloff (fost prin oraşul Dobrici), pe aceşti 
doi nu i-am văzut. 


33. Starea de spirit a populaţiei din Cadrilater nefavorabilă 
statului român, supravegherea persoanelor suspecte pentru 
propagandă naționalistă bulgară. Contrabanda cu arme şi 
muniții 

33/1. Direcţiunea Poliţiei şi Siguranţei Generale. Brigada 
Specială de Siguranţă Silistra No. 1185 din 28 Iulie 1914. ” 

Am onoare a vă raporta rezultatul raziei făcută în zilele de 24 şi 
25 lulie a.c. în satele Alfatar, Babuc şi Calipetrova, însoțit de Dl. 
Tuliu Apostolescu, translatorul Brigăzei. Agentul acoperit H. Sa. din 
Alfatar, acum o săptămână ar fi avut de gând să introducă din 
Bulgaria, bombe. Astăzi verificând informaţia, agentul ne afirmă că 
şi dânsul face parte din comisiunea compusă din: Mihal Mocanu şi 
Raiciu Gheorghief, însărcinată a transporta bombele de la graniță 
în Alfatar. Bombele sunt aduse la graniță la un pichet bulgar, între 
Ibrahim Male şi Omurgea de către şeful de bandă Calcicof Locot. 
de rezervă bulgar, de fel din Tard-Lenovo, acest judeţ, care şef de 
bandă face parte din Comitetul din Alfatar, fiind în acelaş timp şi în 
banda lui lani Sandanschi. Până în prezent au fost în două rânduri 
la graniță, pentru a ridica bombele, dar n'au reuşit să le treacă, din 
cauza armatei române ce se afla acolo. Astă-zi li s'a comunicat, că 

ar fi un oare-care, Gheorghe, la vamă, care în schimbul sumei de 
şase mii lei, pe care i-a pretins, le va înlesni trecerea lor. În seara 
de 27 lulie a.c. pentru aducerea bombelor, se va ţine consfătuire, 
de către capii comitetului din Alfatar. A 

[... în tot timpul raziei m-am interesat de starea de spirit a 
populației musulmane, în actuala situație şi am constatat că sunt 
foarte deprimaţi văzând mişcările bulgarilor şi versiunile care circulă 
printre ei; fiind ameninţaţi de bulgari, că imediat ce armata lor va 
năvăli în Cadrilater, toți turcii vor fi măcelăriți, din cauză că până 
acum au luat partea românilor. /.../. Din toate cercetările făcute, 
populaţia turcă, la o eventuală mişcare din partea României, contra 
Bulgariei, va rămâne neutră, dacă în caz nu ar lua partea Bulgarilor, 
şi acest fapt se poate constata că această populație împreună cu 
copiii lor, care până acum o lună erau cei mai buni patrioți români, 
azi îi vedem de la mare până la mic liniștiți şi cu capul plecat, fără 
ca să mai rostească o vorbă, în contra bulgarilor. /.../. 

Comisar Ajutor /ss/ D.C.Popescu. 


33/2. Direcţiunea Poliţiei şi Siguranţei Generale. 

T. Apostolescu, translator. Notă din 30 Iulie 1914. ilh x 

Am onoare a depune alăturata traducţie a scrisoarei care mi-a 
fost dată de către agentul acoperit H. Sa., care scrisoare a fost 
adusă din Bulgaria de către Mihal Mocanu din Alfatar. 

Şeful brigadei de siguranță, /ss/ Indescifrabil. A A 3 

“Domnului Ganazof, Dacă întrebaţi despre noi, noi sântem bine şi 
bine organizaţi. N'avem de la voi nici o scrisoare. Ce faceți? Scrieți- 
mi câte persoane sânteţi în bande şi câte puşti aveți? Vă e de 
ajuns, ori nu? Dacă nu ajung comunicaţi-mi să pregătesc, Bombele 
sânt gata, scrieţi-mi când veți veni să le luaţi ca să pregătesc şi 
puştile ca să le luaţi toate împreună. Ce mai face fratele Raiciu şi 
de ce n'a venit de loc pe la noi şi nici Petăr Bojinof. Să ne spui ce 
faceţi; ce fac tovarăşii din Babuc, Calipetrovo şi din Cara Osman. 
Ştiţi că noi ne găsim la Gicoel-Dag vreo 300 de inşi aici gata. Mă 
întrebaţi de Sandanschi. Ştiţi că el a venit până aici şi iarăşi a 
plecat pentru Macedonia /.../. Prietenul vostru /ss/ Calcişcof. 


34. Se fac pregătiri pentru apărarea teritoriului 


34/1.Telegramă cifrată. Direcția Poliției. Biuroul Secretariat 

No. 35125 S. din 3/X/914. Cheia circulărilor. ” 

D-lui Prefect al Judeţului Durostor. 

Vă rog să luați măsuri pentru grăbirea lucrărilor de apărare 
națională ce se execută la Turtucaia, să se pună la dispoziţiunea 
direcţiunei acestor lucrări, un număr de 500-600 lucrători civili, cari 
sub conducerea maiorului Negru Atanase să extragă şi să 
transporte materialul lemnos necesar la construcția adăposturilor 
acestor lucrări. Ministru de Interne /ss/ Indescifrabil. 


35. Încercări de spionaj militar 


35/1. Ministerul de Război. Marele Stat Major. 

Secţia |. Biroul 1. No. 6645 din 2 Octombre 1915 — Secret 2 

Către Ministerul de Interne. 
g Cetățenii din Cadrilater, care serveau în armata bulgară ca grade 
inferioare sau ofițeri şi care au renunțat la supuşenia bulgară au 
fost (cei dintăi) înscrişi în controalele armatei noastre, dar 
nerepartizați, Ofițerii însă au fost repartizați la trupele din C.1 şi 4 A. 
Nici unul nu a fost însă concentrat şi s'au dat ordine speciale ca 
această categorie de militari să nu fie chemaţi decât atunci când se 
vor da ordine anume. Cu toate acestea însă, unii din ei, sub 
pretextul că sunt chemați, îmbracă uniforma şi caută a pătrunde 
Chiar prin părțile unde se execută lucrări militare, cu scopul de a 
afla tot ce se face acolo. Roagă pe ministrul de interne să ia măsuri 
să-i aresteze pe cei care s'ar găsi în această postură. 


35/2. Direcţiunea Poliţiei şi Siguranței Generale. 

Brigada 1. Notă din 1 Decembre 1915. Agent 13% 

August Viceoff, zis Viciulescu, zis Dumitrescu, supus bulgar, 
originar din Turtucaia, refugiat la noi înainte de a se fi anexat noul 
teritoriu, are afaceri cu contele Montefortte, reprezentantul Persiei 
în Capitală, cu care face afaceri de paşapoarte, înlesnind trecerea 
multor bulgari sub protecţia Persiei, în schimbul unor sume de bani 


35/3. Prefectura Județului Durostor No. 71 
din 4 Februarie 1916. Secret. Către Ministerul de Interne. ” 
Cea mai mare parte din corespondența locuitorilor băştinaşi cu 

Bulgaria se face de curieri, care, pornind din satul lor de reşedinţă, 
se strecoară pe fundul văilor până dincolo de frontieră, fără ca să 
treacă prin sate şi fără ca să fie expuşi a fi văzuți de autorități sau 
de jandarmerie. Natura terenului îngăduie aceasta, deoarece văile, 
povalele între ele sunt dirijate de la Nord la Sud, perpendicular pe 
Dunăre, alcătuind o legătură neîntreruptă între Dunăre şi frontieră: 
Văile sunt pustii, prăpăstioase şi sălbatice. Este lesne de prevăzut 
că aceasta va fi calea firească aleasă de locuitorii potrivnici 
intereselor noastre naţionale şi pentru trecerea treptată a vitelor lor 
mari şi mici în Bulgaria, de îndată ce vor simţi că se apropie ceasul 
mobilizării generale în România. Numărul văilor care străbat astfel 
Cadrilaterul este de 10-12. S'a dovedit că este aproape imposibil 
pentru grăniceri de a păzi încontinuu comunicațiunile lor cu 
Bulgaria. /.../. Ne permitem a propune ca să se înființeze posturi 
fixe de câte 3 la 5 grăniceri în 2 sau 3 puncte din văile cele mai 
inaccesibile circulaţiunei obişnuite şi la o depărtare destul de mare 
de frontieră şi unul de altul. S'ar construi pentru aceste posturi 
bordeie provizorii, la fel cu cele care adăpostesc posturile de pază 
ale lucrărilor de artă de pe şosele. 


36. Urmând exemplul grecilor şi bulgarii au început 
prigoana aromânilor 


36/1. Direcțiunea Poliţiei şi Siguranţei Generale. 

Notă din 27 Februarie 1916. ” 

În cercurile macedo-române din Capitală se agită ideia de a 
începe o campanie de protestare contra represaliilor barbare la 
care sunt supuşi fraţii lor macedoneni din teritoriile ocupate de 
bulgari. Aceasta în urma celor povestite de macedo-românul Th. 
Narte, interpretul român al Consulatului din Bitolia care a fost silit să 
părăsească teritoriul bulgar şi a sosit la Bucureşti, unde povesteşte 
suferințele poporului macedonean îndurate din partea autorităților 
bulgare, care îi expulzează sau depărtează din căminele lor pe 
simple bănueli politice trimițându-i sub escortă nu se ştie în ce loc, 
şi fără a mai şti de soarta lor. 


37. Contrabanda bulgarilor 


37/1. Direcţiunea Poliţiei şi Siguranţei Generale. 
Informațiuni. 23 Martie 1916. ? 

La legaţiunea bulgară din Capitală s'a întocmit un tablou /tabel - 
n.n. cu numele tuturor bulgarilor din Cadrilater cari fac contrabandă 
cu vite sau cu diferite articole, prohibite, pe cari le trec în Bulgaria. 
Preţul vitelor pe cari le trec dincolo se plăteşte la legațiunea 
bulgară. Punctul pe unde se fac contrabandele este unul singur iar 
grănicerii din partea locului sunt bine plătiți. 

Rezoluţie: Din ordin s'a comunicat D-lui Prim Ministru, Ministru de 
Interne şi D-lui Secretar General al Ministerului de Răsboi 

/ss/ Indescifrabil. 


37/2. Brigada Specială de Siguranţă Silistra 

No. 1107 din 1 August 1916.” 

Către Direcțiunea Poliţiei şi Siguranței Generale. 

La ordinul telegrafic No. 65874 S./1916 făcând cercetări la 
frontieră asupra celor raportate de sub-brigada Turtucaia, relativ la 
bande de comitagii, organizate, nu să poate preciza, circulă însă 
svonul că aceste bande puse sub comanda unor oameni, 
cunoscând bine poziţiile Deliormanului (judeţul Caliacra şi Bazargic) 
vor coopera în caz eventual de război cu trupele regulate, aceasta 
mai mult pentru a produce efecte morale asupra populaţiunei de 
aci, cu deosebire musulmană. Că astfel de bande s'ar afla în satul 
Mungilar, nu s'a putut stabili exact. 

În Mungilar se află o companie din reg.19 infanterie. În ce priveşte 
pe Gheorghe Marin Neicof şi Radi Ivan Neicof, avem onoare a vă 
raporta: ambii au locuit în comuna Cadichioi, acest județ, fiind ţinuţi 
în supraveghere în tot timpul cât au locuit. Din aceste supravegheri 
rezultă că numiții fac propagandă antiromânească; primul, 
Gheorghe Marin Neicof a fost expulzat în anul 1914 (prevăzut 
actualmente în buletinul de urmărire No.48 din 1 Decembrie 1914), 
iar al doilea, Radi Juan Neicof, sub. Lt. de rezervă fiind repartizat la 
Reg. 2 Vâlcea, în luna Sept.1915, a trecut frontiera în mod 
fraudulos, luând cu sine şi uniforma română, iar după informațiile 
făcute în urmă, ar rezulta că s'ar fi înrolat în Reg.5 inf. Rusciuk /.../. 
Cunoaşte limbile română, turcă şi bulgară. 

Şeful Brigadei de Siguranţă. /ss/ Indescifrabil. 


38. Despre instalarea autorităţilor române în Dobrogea şi 
Cadrilater. 


38/1. Locotenent Popescu loan către Marele Cartier General 

(Secția Informaţiilor). /6.12.1918 - n.n./ ” 

Am onoare a vă raporta că o parte din această ocaziune am putut 
afla mici episoade petrecute cu ocazia instalărei autorităților 
române în Dobrogea şi Cadrilater. Faptele pe care le voi povesti 
mai jos deşi sunt mai mult chestiuni de amănunt totuşi din ele se 
poate vedea clar starea de lucruri care domneşte astăzi în 
Dobrogea şi Cadrilater. 

La Silistra. Un funcţionar din poliția secretă dela prefectura 
județului Durostor mi-a spus următoarele: În ziua de 6.XII.918 ora 
5.30 p.m., 140 funcţionari împreună cu Domnul Prefect (General 
Castriş) şi 60 jandarmi au sosit cu vaporul dela Călăraşi şi Silistra. 
Până la ora 8 seara au trebuit să aştepte în vapor spunându-li-se 
că nu pot debarca. Generalul Englez a ordonat ca jandarmii români 
să depună armele în camera corpului de gardă a soldaţilor englezi 
din port /dezarmarea detaşamentului român, care intrase în propria 
lui țară, a constituit o gravă jignire adusă nu numai armatei române, 
dar şi statului nostru, jignire adusă de un stat „aliat - n.n./ apoi 
santinelele engleze să conducă pe funcţionarii şi jandarmii români 
la liceul din oraş unde trebuieau să petreacă noaptea. După ce au 
intrat în localul liceului - peste o jumătate de oră s'au adunat la 
ferestre o ceată de elevi de liceu care au dat cu ho. Soldaţii englezi 
i-au împrăştiat. A doua zi jandarmilor români li s'au dat armele şi au 
fost împărțiți pe la posturile lor, totul petrecându-se în ordine. 

La Ostrov. Acelaş agent povesteşte că cu ocazia trecerii aliaților 
în Dobrogea, un român a arborat un triculor la Ostrov. Atunci un 
bulgar fruntaş din Ostrov s'a repezit şi a rupt drapelul zicând: “N'a 
sosit timpul vostru şi încă Dobrogea nu este a voastră”, au sărit mai 
mulți români şi au tras bulgarului o bătae bună. Întâmplarea făcând 
ca tocmai atunci să treacă o patrulă engleză liniştea a fost 
restabilită. Bulgarul din Ostrov care a făcut trebuşoara asta se 
cheamă Nicolau şi este om cu stare. 

Judeţul Constanța. Comandantul companiei de jandarmi din 
judeţul Constanţa mi-a spus că comandantul francez din Constanța 
are o atitudine foarte bine voitoare față de români dar nu mai puţin 
față de bulgari. 

Cazul dela Inam-Ceşme. Se ştie că bulgarii din sat au întâmpinat 
cu focuri pe jandarmii români. Aducându-se cazul la cunoştinţa 
Colonelului Boneaut, comandantul francez din Constanţa, acesta a 
declarat în fața prefectului Negulescu şi a Căpitanului de jandarmi 
Panaitescu că va lua măsuri represive pentru a da un exemplu 

celorlalte comune. A doua zi 60 de jandarmi români, o companie 
franceză şi o secție de mitraliere pornesc spre Inam-Ceşme. 
Locotenentul Francez care comanda acest detaşament în loc să 
intre în sat şi să aresteze pe capii rebeliunei şi să dezarmeze satul, 
a oprit detaşamentul mult afară din sat şi a trimis parlamentari. 
Bulgarii în loc să vie şi să stea de vorbă cu parlamentarii, s'au 
apucat să tragă clopotele, alarmând satul, eşind fiecare cu furci, 
topoare, ghioage țintuite, ocupând tranşeele. Li s'a spus 
parlamentarilor neted că primesc pe francezi dar nu primesc pe 
români şi că dacă printre francezii care vor intra în sat va fi un 
singur român, vor trage cu armele. Față de acest răspuns dârz 
compania franceză şi jandarmii români n'au intrat în sat şi s'au 
întors înapoi. Raportându-se aceasta Colonelului francez, acesta a 
ordonat Locotenentului francez să meargă să dezarmeze satul şi să 
instaleze jandarmii români. Locotenentul francez a venit din nou în 
sat şi s'a mulțumit să strângă 20 arme şi 300 cartuşe pe care 
bulgarii au bine voit a le da. Na putut instala jandarmi români. 
Colonelul Boneaut a făcut o aspră observațiune Locotenentului 
care nu-şi îndeplinise misiunea şi atâta tot. 

Cât priveşte despre măsurile represive pe care le-a promis în fața 
prefectului român, Colonelul francez îşi schimbase acum complect 
ideile. El spunea acum că trebuie să se facă tot posibilul pentru a 
se evita orice conflict care ar da naştere la vărsare de sânge. Ca 
atare a propus ca el împreună cu prefectul şi Căpitanul de jandarmi 
să facă un raid prin comunele cu pricina din judeţul Constanţa 
Rezultatul acestui raid îl va comunica Căpitanul de jandarmi. 

La Potur. Întâlnindu-mă cu învățătorul român din Comuna Potur 
mi-a declarat că în sat toți bulgarii au arme şi că trag noaptea cu 
puştele. Şi bulgarii din Potur sunt hotărâți să nu primească 
jandarmii români. 

Preotul bulgar din Constanţa. Este un preot înalt, voinic, țanțoş, 
bine îmbrăcat şi cult. Vorbeşte la perfecție româneşte. A fost şi este 
un spion bulgar de prima clasă. Se găsea în Constanţa înainte de 
începerea răsboiului. Şeful brigăzei siguranței din Constanţa, Dl. 
Duca i-a făcut o percheziţie acasă, unde s'au găsit mai multe probe 
de spionajul ce-l făcea. Între lucrurile ce i s'au confiscat este şi un 
caet intitulat “spovedania mea”, unde sunt trecute zi cu zi impresiile 
lui din ziua de când a venit în Constanţa. 

Caetul se traduce la siguranța din Constanţa. Acest preot a 
afurisit în altarul bisericei bulgare poporul român zicând: “aşa cum 
sting eu lumânarea aceasta aşa să se stingă poporul românesc, 

amin” şi zicând aceste vorbe a întors lumânarea cu flacăra în jos 
stingând-o de masa altarului. J a d 
Ceilalţi bulgari din oraş (puţini la număr) au o atitudine rezervată 
evitând contactul cu românii. 7 £ 
Oraşul Constanta. Oraşul are o înfăţişare tristă. Case incendiate, 
dărâmate, bombardate, locuințe pustii, geamuri sparte, cam acesta 
este aspectul oraşului. Centrul se menţine mai bine, periferia şi în 
special cartierul dinspre Anadolchioi este trei sferturi distrus. 
Şcoalele şi hotelurile au fost devastate. Regimentele 34 şi 74 
Infanterie, 5 Obuz., 13 şi 18 Art., 9 Călăraşi, Cercul Militar, 
Comandamentul Corpului 5 de Armată, Comenduirea în stare 
bunişoară; ferestrele şi uşile sunt încă în ființă, lipseşte numai 
ilierul. i 
in dărâmat şi devastat. Cuibul Reginei devastat, Din tot 
mobilierul luxos al defunctei Regine n'a rămas decât arcurile de 
sârmă ale fotoliilor şi cioburi de oglindă. În ceia ce priveşte averea 
cetățenilor, cine a plecat din oraş, a pierdut tot, cine a rămas a mai 
scăpat câte ceva. Povestirile locuitorilor din Constanța despre 
cruzimile şi nelegiuirile făcute de bulgari la sosirea lor în oraş nu se 
mai isprăvesc. Toţi întreabă când vine Armata Română pe care o 
aşteaptă cu mare nerăbdare. y ZA , 
Portul. În bună stare, Am văzut cărbuni suficienți. În port tocmai 
sosise dela Sulina cargoboturile: laşi, Bucegi şi Milcov care 
aşteptau ordinul de plecare la Marsilia pentru a aduce mărfuri. Se 
mai aflau şi vapoarele Turnu-Severin şi Împăratul Traian. Vaporul 
Împăratul Traian avea amenajate paturi pentru soldații francezi şi 
cabine pentru ofițeri, pentru a face drumul în bune condițiuni la 
Marsilia. 400 de permisioneri francezi şi 20 de ofițeri au şi plecat cu 
acest vas în ziua de 22 Decembrie 1918. Ba-da i 
Comandantul vasului spunea ofițerilor francezi că în 5 zile vasul 
ajunge la Marsilia. În port se afla şi vaporul bulgar “Boris” sub 
pavilion francez, dar cu echipaj bulgăresc. Era un vas rechiziționat. 
Venea din Sebastopol şi a descărcat la Constanţa: ceai, cafea şi 
făină. Tot atunci sosise şi vaporul francez “Seine” (3500 tonaj), vas 
modern, frumos şi armat cu tunuri, venea dela Salonic. Se mai 
aflau 2 torpiloare bulgare, unul cu echipaj francez, altul cu echipaj 
bulgar, ambele sub pavilion francez, cel dintâi capturat, cel de-al 
ilea rechiziționat. 
Aba două torpiloare au fost construite în anul 1904, în 
Şantierul naval francez dela Chalon-sur-Saonne. Aceste torpiloare 
construite au fost demontate şi transportate cu calea ferată în 

Bulgaria şi apoi montate în Marea Neagră. În dimineaţa zilei de 
21.12.1918 a apărut în fața portului Crucişătorul Italian “Roma” pe 
care l-am lăsat staționând în afară de port. Ofițerii italieni spuneau 
că vasul are misiunea să îmbarce prizonieri italieni. În magaziile 
portului am văzut mai multe lăzi care purtau câte o etichetă roşie cu 
inscripția: “Raviatilement de la Roumanie”. Paza portului se face cu 
soldați francezi. 

Cadrilater. În ziua de 10.XI1.1918 ora 8 dimineața autoritățile 

române împreună cu două sute cincizeci şi doi de jandarmi am 
plecat din Medgidia la Bazargic. La ora 4 p.m. am ajuns în 
Bazargic. Deşi sa anunțat aproape în fiecare staţie venirea 
autorităţilor române în Bazargic, totuşi la gară nu era nimeni să le 
întâmpine. Ba încă mai mult, au fost împiedicaţi de a debarca de 
către ofițerul englez din gară sub cuvânt că nu are nici un ordin 
relativ la primirea autorităţilor române. 
z Funcţionarii români şi jandarmii au fost siliți să aştepte 4 ceasuri 
în tren până la 8 seara, când li s'a permis să debarce. O 
delegațiune românească s'a prezentat Generalului englez /parcă 
am fi fost în Anglia, nu în România! - n.n.I care i-a primit foarte bine. 
Generalul englez a spus: “ştiam că autorităţile române vor veni, 
însă nu ştiam când; /dacă generalul englez ştia că românii vor veni, 
de ce i-a lăsat să aştepte 4 ore în tren, după ce a aflat că aceştia 
se găsesc în gara Bazargic? Fără comentarii - n.n. în orice caz nu 
mă aşteptam să sosiți atât de curând. 

Am dispus să fiţi cartiruiți provizoriu la un hotel."Seara pe 
întunerec jandarmii şi funcţionarii români au fost conduşi la hotel. În 
noaptea aceea patrulele bulgare au umblat din casă în casă vestind 
bulgarilor să ia parte cu mic cu mare la manifestaţia /de ostilitate - 
n.n ce urma să aibă loc a doua zi. A doua zi la ora 9 toate 
prăvăliile din Bazargic erau închise contrar obiceiului. Manifestanţii 
s'au adunat în număr mare în piața publică şi de acolo cu 4 drapele 
mari negre au pornit la locuința Generalului englez. Acesta nu s'a 
arătat de loc manifestanților care cereau să vorbească cu el, şi n'a 
voit să primească deputaţiunea bulgară, în schimb a spus să i se 
aducă drapelele negre şi să împrăştie mulțimea. În acest timp 
funcţionarii români se aflau închişi în hotel, înfricoşaţi de urletele 
bulgarilor; jandarmii români făceau cu curaj paza în afara hotelului. 

Cartiruirea. Funcţionarii români încep să caute case pentru locuit. 
Bulgarii nu voesc să le dea locuințe spunând că nu au case de 
închiriat pentru români. Funcţionarii români umblau de colo până 
colo, umiliţi, lipsiți de autoritate şi batjocoriți de bulgarii care făceau 

cerc în jurul lor vorbind bulgăreşte şi râzând de ei în chip ostentativ. 
/Datorită guvernului român, care s-a dovedit incapabil de a lua 
măsurile ce se impuneau în acea situaţie - n.n.I. Atunci s'a adus la 
cunoştinţa Generalului englez că bulgarii nu voesc să dea locuințe 
pentru români, acesta a luat atunci următoarea dispoziţie: La 
comenduirea pieţei engleze se găsea un tablou /tabel - n.n./ cu un 
număr de case pentru încartiruire împărțit în trei categorii: foarte 
bune, bune şi bunişoare. Din prima categorie s'a cedat 7 case 
pentru şefii de servicii şi înalții funcţionari, iar din categoria a II-a, 
s'au cedat toate casele pentru funcţionarii români; ofițerii englezi 
urmând să-şi găsească alte locuințe. 

Chestiunea primăriei (la Bazargic). Bulgarii au spus că în 
conformitate cu proclamația lui Berthelot vor preda autorităților 
române tot aparatul administrativ de stat, afară de biserici, şcoli şi 
primărie, de care românii nu trebuie să se atingă căci altminteri se 
face vărsare de sânge. Primăria nu o predă deoarece primarul, 
ziceau bulgarii, este ales de Comună şi nu este numit de Stat. 
Generalul englez, care după cum se vede, nu prea cunoştea 
lucrurile, a spus românilor: “Primăria nu o veți ocupa căci aici sunt 
numai bulgari”. “Dle General, noi n'am venit să ocupăm nici o 
palmă din teritoriul bulgar, acest pământ pe care am venit să-l 
administrăm acum, a făcut parte din corpul României la 1916”. 
Atunci Generalul a cerut instrucţii dela Comandamentul englez dela 
Varna, iar autorităţile noastre au telegrafiat Ministerului de Interne 
la Bucureşti. După multă ciorovăială, bulgarii au trebuit să cedeze şi 
primăria. Cu şcolile şi biserica nu ştiu cum a rămas. 

Papagalul bulgăresc. Pe pereții primăriei era lipită o gravură în 
culori intitulată: Papagalul. În acea poză România era reprezintată 
călcată în picioare de bulgari, turci şi germani. | s-a atras atenția 
primarului bulgar zicându-i-se: Îți place dumitale poza aceasta ca 
estetică? Nu mai vorbim de incompatibilitatea de fapt în care se 
găseşte azi Bulgaria, ci numai ca chestiune de estetică. Cum poate 
rămâne această bâzgâlitură pe pereții primăriei?” Cum nici Anglia şi 
Franța nu erau mai frumos zugrăvite în acel tablou, primarul s'a 
grăbit să-l ridice. 

Ofițerii englezi. Sunt bine primiţi în familiile bulgăreşti, regalati, 
ospătaţi cu vin şi friptură de curcan. Se dau baluri, serate, unde ei 
iau parte. La un bal s'a cântat pe lângă cântecele naționale 
bulgăreşti şi cântece antiromâneşti. “Na Dobrogeanschi krai”. 
Atrăgând atenția ofițerilor englezi că bulgarii manifestează fățiş 
contra României, au răspuns: “ei, bine, nu sunt bulgarii liberi în țara 

lor?” Se pare că ofițerii englezi nu cunosc altă istorie decât aceea 
englezească /dacă o cunoşteau şi pe aceea! - n.n./. Aşa, unii ofiţeri 
abea îşi dau seama că România este aliata lor; iar unui ofițer 
englez când i s'a vorbit de Mărăşeşti a început să exclame: “What, 
What”, habar n'avea de Mărăşeşti. În aceste condițiuni este uşor de 
înțeles de ce englezii atunci când li se dă de mâncat şi băut din 
belşug simpatizează cu bulgarii. 

Vama. Un judecător din Cadrilater îmi spunea: „Guvernul român a 
trimis în Cadrilater funcţionari vamali. Ce vor face aceşti funcționari, 
nu ştiu, atâta vreme cât nu există soldatul grănicer român, şi atâta 
vreme cât nu este trasată granița să se ştie de toți că aici e 
România şi dincolo Bulgaria.” | 

Ziarele bulgărești. Presa bulgară a început o campanie 
înverşunată pentru susținerea dreptului lor asupra Dobrogei. Aceste 
ziare se vindeau la Bazargic, ca şi la Sofia, în ochii englezilor, fără 
a se împiedeca aceasta, Nu mai vorbim de celelalte broşuri scrise 
în franțuzeşte, unde bulgarii ne ponegreau în fața străinilor 
arătându-ne ca barbari. O ordonanţă a prefecturei judeţului Caliacra 
a interzis aceasta /în zadar, deoarece englezii nu au luat măsuri de 
aplicare a ordonanţei - n.n.. 

Concluziuni. a). Manifestul dat de Generalul Berthelot către 
populația dobrogeană, susceptibil la interpretări, a făcut mai 
pretutindeni ca populaţia Bulgară să aibă o atitudine agresivă față 
de autoritățile româneşti şi în special contra jandarmilor români b). 
Comandamentul francez şi în special cel englez nu se poartă față 
de populaţia bulgărească din Dobrogea şi Cadrilater ca față de o 
țară învinsă, ci se poartă aproape ca cu nişte aliați. c). Generalul 
englez a dat după cum sunt informat un manifest şi patru 
ordonanțe; ar trebui să avem şi noi un exemplar din acestea, căci 
numai aşa putem cunoaşte precis situația. 


39. După instalarea autorităţilor române în Cadrilater 


39/1. Direcțiunea Poliţiei şi Siguranţei Generale. Biuroul 

Presei şi Interpreților. Serviciul de Informațiuni Francez 

din Varna No. 407. Bucureşti 27 August 1919. Traducere din 

limba franceză. Copie. Varna 30 lulie 1919. Notă.” 

Stavro Constantin Papadopulo, supus grec a făcut următoarea 
declarație: Eu domiciliez la Dobrici (Bazargic), unde exercit meseria 
de spoitor. Acum 15 zile m-am dus cu gazda casei mele, birjarul 


1) F.D.G.P. - DOSAR 45/1919 

Ivan Gali, în satul Vladimirovo (Cadrilater) pentru a cumpăra 
cositor. La întoarcere noaptea pe când treceam în drumul 
dealungul frontierei la o distanţă de 3 km. am fost arestați de vreo 
10 comitagii bulgari, cari — cu toată rugămintea lui Ivan Gali, care îi 
cunoştea, mi-au legat mâinile şi m-au bătut într-un mod sălbatec. 

Dânşii mi-au furat şi 6000 leva, care îi aveam asupra mea. 
Deasemenea ei au vrut să mă omoare, însă Ivan Gali le-a atras 
atenţia că absenţa mea va fi comentată, aşa că dânsul va fi ținut 
responabil la înapoierea lui în Bazargic. Comitagii, în fruntea cărora 
era Volcio Todorof, ne-a trecut dincolo de frontieră şi m-a predat în 
mâinile polţiei bulgare din satul Corcut. Sergentul de poliție Mincio, 
după ce m-a bătut cu ultima cruzime m-a trimis în satul Emirovo, iar 
sergentul din acest sat m-a condus până în târguşorul Borişni, de 
unde comisarul de poliție, declarându-şi incompetenţa în cazul cu 
mine, m-a înaintat Prefecturei de Poliţie din Varna. După multe 
şovăieli am fost eliberat provizoriu depunând garanție 1000 de leva. 

Susnumitul mărturiseşte şi următoarele: Numitul Sava Chircof, 
pericolos comitagiu bulgar, fugit din România, unde este şi urmărit, 
a trect cu banda sa de comitagii în număr de 10 în satul de la 
frontierea bulgară Crumovo, de unde continuă să treacă frontiera în 
Dobrogea furând şi asasinând drumurile puțin păzite ale acestei 
părţi a Cadrilaterului. 

Cazuri: Acum 20 de zile, supusul grec Pandeli, pe când mergea 
din Bazargic spre un sat din Cadrilater, în drum a fost prins de 
această bandă, jefuit de o sumă de 10 000 leva şi transportat în 
zona bulgărească, unde a fost asasinat. Doi din rudele lui Pandeli, 
bulgarii Pavel Nenof şi Diaco Ivanof din Bazargic, aflând imediat de 
asasinarea lui Pandeli s-au dus să reclame la autoritățile bulgare 
din Varna şi să ceară arestarea criminalilor. În drum dânşii au fost 
arestaţi de Sava Chircof, care i-a obligat să sape groapa pentru 
ruda lor. Aceştia pot arăta locul mormântului. /.../, /ss/ Şeful postului 


39/2. Direcţiunea Poliţiei şi Siguranţei Generale 

Brigada de Siguranță Turtucaia. 

Notă din 16 August 1919. Agent No. 297 ” 

Bulgarul Denico Sargarof din Comuna Sărsănlar ne informează 
acum vre-o 2-3 săptămâni, DI. Alexandrescu şeful poterei ce 
urmăreşte comitagii bulgari a venit în acea comună şi a cerut 
numitului să-i arate pe bulgarii ce sunt în legătură cu bandele de 
comitagii el a arătat pe Ivan Petrof, Ivan Cazacof, Draşco Zlatcof, 


1) F.D.G.P. - DOSAR 46/1919 

Niculae Gh., Agi Stanian şi pe Dima Pancef. 

După ce i-a cercetat le-a spus că, dacă dă ceva bani le dă 
drumul, de frică a dat fiecare cât a putut: Ivan Petro 400 lei, Ivan 
Cazacof 600 lei, Niculae Gh. 500 lei şi Dima Pencof 600 lei. Bani s- 
a primit prin bulgarul Safcio Sazarof care umblă împreună cu Dl. 
Alexandrescu. Şeful Brigăzei /ss/ Gh. Al. Florecu 


39/3. Direcțiunea Poliției şi Siguranței Generale. 

Brigada de Siguranță Turtucaia, 

Notă din 19 August 1919. Agent No.172” 

Femeia Atina Bone Cosef din localitate, Str. Belica No. 6, ne 
informează în timpul retragerei armatei noastre un soldat s-a 
ascuns la dânsa în casă. Bulgarul Ivan Țancu dimpreună cu fiul său 
Petre Ivan Țancu din localitate şi aceiaş stradă văzându-l l-a scos şi 
l-a împuşcat în lemne fiind ascunşi încă câţi-va soldați cari au voit 
să fugă i-a prins şi pe aceştia voind a-i împuşca însă nişte soldați 
bulgari i-a ferit în urmă a spus soldaţilor bulgari să o împuşte şi pe 
sus numita că este româncă şi că a ascuns soldaţii românii în casă 
însă soldaţii bulgari au lăsat-o în pace, ei au plecat cu armele în 
mâini pe străzi strigând după soldații români ce-i întâlnea. S-a 
comunicat şi Poliţiei p. Cercetări. 

Şeful Brigăzei /ss/ Gh.Al. Florescu 

Rezoluţie: D. 2.1X. Să-mi comunice rezultatul cercetărilor 

/ss/ Indescifrail 


39/4. Telegramă: Direcţiunea Poliției şi Siguranței Generale. 

No. 28698 bis. Primită la 22 August 19192 

Eri a sosit în localitate DI. Locotenent Diaconescu din marina 
militară având ordinul Marelui Cartier General să ia măsuri pentru 
aranjarea pontoanelor necesare debarcărei trupelor diviziei 10-a în 
acest oraş. Cu această ocazie raportăm că din informaţiile ce le 
avem, aceste trupe împreună cu trupele Diviziei 3-a vor înlocui 
armata franceză de ocupațiune la Rusciuc şi Sofia, care urmează a 
se scobori spre Tracia şi Macedonia. 

Şeful Brigăzei /ss/ Florescu no. 522/919 

Rezoluţie: Comunicat D-lui Min. de Interne. 


39/5. Ministerul de Război /Fără dată şi număr — n.n. % 
Înaintează raportul Diviziei 9 prin care arată că populația din 


1) F.D.G.P.- DOSAR 46/1919 
2) F.D.G.P. - DOSAR 46/1919 
3) F.P.C.M. - DOSAR 70/1920 

Cadrilater este terorizată de bandele de comitagii, care atacă 
populația, furându-le vitele şi comițând chiar omoruri. Populația 
este agitată din cauza revoluționarilor bulgari, pe care numai starea 
de asediu şi teama de instanţele militare şi măsurile luate de 
Comandament le mai potoleşte activitatea. /Şi ca întotdeauna, 
măsurile se lăsau aşteptate — n.n./. Ridicându-se starea de asediu, 
propaganda ar fi mai întensă, după cum este cazul deputatului 
Boris Stefanoff, care ţine întruniri şi împarte afişe comuniste. Cere a 
se lua măsuri pentru a se pune stavilă iredentismului bulgar şi este 
de părere a se menține starea de asediu. 


39/6. Direcţiunea Poliției şi Siguranţei Generale. 

Notă din 23 August 1919. /Fără semnătură. ” 

D-lui Corbescu, D-lui Ministru de Război, M.C.G. 

Compania de Jandarmi Durostor raportează că în ziua de 14 c. în 
comunele Atchioi şi Chiosi-Abdi, pe frontieră, o bandă de 19 bulgari 
înarmați au atacat din marginea pădurei cu focuri de armă pe o 
Patrulă de jandarmi din postul Atchioi, omorând pe jandarmul 
caporal de gardă Constantinescu Vasile şi rănind grav pe soldații 
Socol lon şi Udrea lon, cari făceau parte din acea patrulă. 

Rezoluţie: 25/8. Comunicat 


39/7. Prefectura jud. Caliacra. Serviciul Administrativ. 

No. 3920 din 25 Aug. 1919. Buletin zilnic. ? 

Domniei-Sale Domnului Gh. Mârzescu, Ministru de Interne. 

Postul de Jandarmi Duvan-luvassi raportează că azi 23 August 
a.c. pe şoseaua Balcic-Teke s-a găsi cadavrul sergentului de poliție 
lonescu Serim, din poliția Balcic, împuşcat în noaptea de 19-20 
August a.c. de la postul său de pază din Balcic. Cercetările s-au 
făcut de poliția respectivă, bănuiţii sunt arestaţi. Se va cerceta şi de 
şeful postului /.../. p. Prefect /ss/ Indescifrabil 


39/8. Ministerul de Răsboiu. Cabinetul Ministrului. 

Nr. 12956 din 1 Octombrie 1920. Confidenţial - Personal. 

Către Preşedintele Consiliului de Miniştri. ” 

Sinteză: Se cere reintroducerea stării de asediu şi cenzurei în 
Cadrilater, ca şi în Basarabia, pe o zonă de 30 km lățime, de-a 
lungul frontierei sud-dobrogene 


1) F.C.R. - DOSAR 3/1925 
2) F.C.R. - DOSAR 3/1925 
3) F.C.R. - DOSAR 7/1921 

40. Despre bandele de comitagii 


40/1. Direcțiunea Poliţiei şi Siguranței Generale. 

Notă din 17 Noembrie 1921. * 

Inspectoratul general de Siguranță Constanţa raportează că 
actualmente, în judeţul Durostor, există două bande de comitagii, 
care operează sub conducerea lui Petre Encef şi Colciu Dobref. 
Acestea se compun din /.../. Înainte toate bandele care cutreera 
județul Durostor, erau întrebuințate de societatea „Dobrogea” din 
Kemanlar, de sub conducerea lui Anghel Papoff şi Drune Matef 
urmărind un scop politic şi fiind încurajate de guvernul bulgar. 
Văzând însă că prin acest mijloc nu vor putea ajunge la nici un 
rezultat decât numai a înrăutăţi relaţiunile româno-bulgare, 
societatea „Dobrogea” a hotărât ca nici o bandă să nu mai treacă 
granița, în urma cărui ordin toate bandele s'au retras de pe teritoriul 
nostru. În urmă însă, după dezbinarea ce a avut loc în sânul 
societăţii „Dobrogea” şi anume între comitet şi Petre Encef şi 
Anghel Popof, aceştia din urmă, împreună cu Drume Matef, s'au 
retras şi şi-au format bande pe socoteală proprie, luând cu ei şi 
toată arhiva şi averea societății din Kemanla. Preşedinte al acestei 
formaţiuni a fost ales Petre Encef, încă din luna Aprilie a.c. Aceste 
bande ar fi protejate de comisarul Tancu Colef, maiorul Boiagief şi 
Petre Săulescu din Kemanlar, cu care îşi împart banii luaţi dela 
locuitorii jefuiţi. P. Săulescu este acela care face naveta Varna, 
Rusciuc, pentru a schimba aurul adus de bande. Pichetele de 
grăniceri români 3-25, aflate între satele Saraman şi Atchioi şi cel 
bulgăresc dela Saladiu şi Eski Balabanlar, ar fi în legătură cu 
bandiții, căci prin acel punct este locul lor de trecere” 

Comunicat: Dlor M.I.; SG.MR; MSM.b.2 Comp. Jandarmi.” 


40/2. Bazargic Nr.1301 p 100 18/12 17. Universul, Bucureşti 2 

Sâmbătă noaptea 20 bandiți înarmați cu arme manlicher, 
revolvere şi cuțite în uniformă militară bulgară au atacat casa 
locuitorului Constantin Deatcof din Ghiursuciuc. Şase din bandiți au 
pătruns în casă şi înțepat cu cuţitele pe acesta, soția şi fiica sa fiind 
simţiţi de caraule şi jandarmi în urma unui viu foc schimbat de 
ambele părți bandiții au dispărut fără urmă şi fără a putea jefui unul 
din bandiți a fost recunoscut în persoana lui Athanase Lefterof din 
acel sat fugit în Bulgaria. Din ordinul procurorului Frumuşeanu sau 


1) F.C.R. - DOSAR 7/1921 
2) F.D.G.P. - DOSAR 41/1925 

format puternice potere pentru prinderea lor. /ss/ Petrescu. 
Rezolutii: C. M.R., M.Ext. 20/XII. Comunicat /ss/ Indescifrabil 


41. Neînțelegeri între liberali şi averescani în Cadrilater 


4111. 4 Decembrie 1923 „Stimate Domnule General” 

Generalul Averescu — n.n.” 

La Tutova lupta este grea, din pricina luptei cu ură pe care o duce 
partidul liberal contra noastră; Toată administrația e în picioare şi a 
început a face tot felul de neajunsuri şi persecuții, aflu de la un 
liberal bun prieten al meu că de la centru au ordin formal a ne 
distruge, - şi numai aşa îmi explic, venirea aici, în timpul 
congresului nostru la Bucureşti — a Generalului Moşoi, care a 
cutreierat județul întovărăşit de Simionescu Vicepreşedintele 
camerei liberale şi şef al organizației liberale în Tutova. Primul gest 
de abuz, efect al vizitei lui Moşoi, a fost percheziționarea Dlui 
Lupaşcu fost secretar al nostru de jandarmi la /indescifrabil — n.n, 
în comuna sa — sub pretext că are mână forte contra guvernului — 
în ziua când el revenea de la congresul nostru. Faptul mai grav 
este că au falsificat listele electorale, omițând din listele din 1922, 
dată alegeri de azi, numai la oraşul Bârlad, peste 1200 alegători din 
3100 total, toţi averescani şi bănuiți averescani sau manişti. La fel 
sunt date instrucții la țară la comunele rurale. Cu toate aceste mari 
greutăţi pentru noi — vom lupta hotărât, Vi le comunic acestea ca să 
ştiţi şi Dvs. — căci fiind eu la Bucureşti — mi s'a afirmat de acei de ai 
noştri căci au raporturi cu liberali fruntaşi şi cu Ministerul de Interne, 
că liberalii să dezinteresează la Tutova şi Caliacra. La Caliacra da, 
- căci acolo legea proprietății — nu le dă 100 de voturi; la Tutova e 
lupta pentru a se afirma puterea liberală în masa țărănească, cu 
speranța a justifica alegerile comunale. Vă rog a-mi scrie dacă 
sunteţi dispus să veniţi 2-3 zile, de mers prin județ, prezența Dvs. 
fiindu-ne un foarte mare ajutor. N'am găsit prea multă bună voință 
din partea multor amici politici din alte județe — la cari apelasem 
telegrafic şi în scris, a ne da concursul; nu mă pot plânge de 
Tecuci, Vaslui şi amicul Pogonatu de la laşi, care astăzi vine la 
Bârlad pentru câteva zile a ne ajuta. Ajutorul bănesc ne va fi 
necesar, cel puţin 250.000 lei. Eu am mare nădejde în reuşita 
noastră, cu toate greutățile, puse de guvern, - şi de opoziţia unită, 
toţi fiind de acord a lupta contra noastră. /ss/ T.Cudalb 


1) F.D.G.P. - DOSAR 41/1925 

42. Comercianţii şi industriaşii doresc ridicarea stării de 
asediu 


4211. Notă. /Fără emitent, dată şi număr — n.n.] ” 

Comercianții şi industriaşii din oraşul Silistra fac o plingere către 
primul ministru în care arată: 

„Vremurile turburi de după răsboi, a avut ca consecință că un timp 
oare care după încheerea păcii să domnească starea de asediu în 
regiunea noastră, ca şi în alte părţi ale țării. Încetul cu încetul însă 
măsurile severe dela început s'au îndulcit şi starea excepțională n'a 
mai fost menţinută decât pe teritoriul coprins în întindere de 20 
kilometri cu toate bandele ce mişunau în județ şi atacau în toate 
părțile destul de des. Astăzi, deşi din luna Aprilie a.c. bandele nu 
mai există şi nici atacurile asupra satelor şi la drumul mare nu se 
mai produc în urma incidentelor regretabile dela Paşabalâ şi Satul 
Vechiu, s'a instituit din nou şi dăinuieşte încă starea de asediu pe 
aproape întreg teritoriul județului Durostor. Prin crearea şi 
menținerea situației excepţionale şi ca o consecință firească a 
măsurilor severe luate, viața economică lâncezeşte, locuitorii sunt 
stingheriţi în mişcările lor şi împiedicaţi de a lucra în mod normal 
pământurile lor, producătorii agricoli, mai ales acei din părțile unde 
recolta a fost mediocră, suferă lipsă din faptul că sunt impuşi a 
preda o cotă importantă din bucatele lor armatei, care trebue să'şi 
procure în mod imperios cele necesare hranei oamenilor şi 
animalelor. Din cauza îngreunărei circulației, căci fiecare locuitor 
este dator să se prezinte posturilor de jandarmi, ca să vizeze bilete 
de liberă eşire din sate — aducerea produselor pământului la oboare 
se face cu mare greutate şi astfel mişcarea economică este ținută 
pe loc, iar oraşul nostru ale cărui resurse se trag dela populația 
rurală, se vede amenințat de un adevărat dezastru. Prin măsuri 
vexatorii, prin încătuşarea libertății individuale, munca este redusă, 
producția se micşorează şi locuitorii acestei regiuni nu vor mai 
putea, decât prin ruina lor, să'şi achite obligațiunile, precum şi dările 
către Stat. Dacă noi, comercianții şi industriaşii purtăm pe umerii 
din ce în ce mai îngreunaţi consecințele crizei ce a mers tot 
crescând din an în an, ne vedem puşi în imposibilitate de a mai 
lucra şi trăi azi, când la criza financiară se adaogă şi urmările 
dezastruoase ale stării de asediu, polițele se păstrează tot mai 
multe, falimentele se anunță numeroase, avutul nostru iroseşte zi 
de zi sub apăsarea unei situaţii cu desăvârşire neprielnice. Dacă 

înlăturarea crizei reclamă din partea Onoratului Guvern chibzuială 
şi măsuri ale căror binefăcătoare rezultate nu se pot vedea decât 
mai târziu, ridicarea stărei de asediu, care ne înăbuşe, poate fi 
ordonată, de îndată consecințele sale vor fi eradicate şi vom putea 
astfel vedea o ameliorare imediată a situației în care ne găsim. 
Faptul că pe tot lungul frontierei şi de o parte şi de alta a şoselelor 
şi drumurilor s'au tăiat pe o lărgime destul de mare pădurile, faptul 
că o administraţie înțeleaptă şi dreaptă ia toate măsurile ca să 
asigure liniştea, buna ordine şi siguranța în general, constituie la un 
loc o garanţie că bande nu vor mai exista şi atacurile atât de dese 
altă dată, nu vor mai avea loc. Prin reprezentanții ce delegăm a vă 
comunica doleanțele noastre, vă rugăm respectuos şi cu toată 
insistența, Domnule Prim Ministru, să binevoiți a face ca starea de 
asediu să se ridice complet, sau cel puţin până la o adâncime care 
să meargă la linia dela zece kilometri de-a lungul frontierei. Salvaţi 
industria şi comerțul, salvaţi liniştita desvoltare a vieței economice 
în județul nostru /.../. 
Semnează câteva zeci de persoane. 


43. Congresul organizației „Refugiații Dobrogeni” 


43/1. Copie de pe hotărârile luate de congresul organizațiunei 

refugiaților Dobrogeni care a avut loc în oraşul Târnovo în 

zilele de 26-27 şi 28 Septembrie a.c. /1925- n.n.” x 

1) Sforțările inernaționale ale guvernantilor şi popoarelor din 
Europa pentru a deține pacea în viitor prin încheerea de tratate de 
granițe şi instituirea arbitrajului obligatoriu, câştigă teren. z 

2) Liga Națiunilor nu a rezolvat însă până în prezent, în mod 
echitabil şi drept, chestiunea minorităților din diferitele state 
Europene. 

3) România şi celelalte state vecine Bulgariei, care stăpânesc 
minorități străine şi în special Bulgaria, caută să amâne la infinit 
rezolvarea chestiunei minorităţilor şi să pareze toate sforțările 
făcute de minorităţi în Direcţiunea de a li se acorda drepturile 
prevăzute în tratatele de pace aflate în vigoare. 

4) Că influența opiniei publice din statele apusene asupra 
deciderei chestiunei minorităţilor a început să aibă un rol 
determinant în hotărârile diferitelor conferințe internaţionale, ce au 
avut loc şi vor mai avea pe viitor. Faţă de constatările enumărate 
mai sus, congresul hotărăşte: 

Să se întreprindă o largă propagandă în străinătate asupra 
regimului inchizițional aplicat minorităţilor bulgare din Dobrogea. 
Această propagandă urmează să fie întreprinsă, în cel mai scurt 
timp posibil, prin presă şi conferință pentru aducerea la cunoştinţă 
în Bulgaria şi străinătate a regimului minorităței bulgare din 
Dobrogea. Se va căuta ca folosindu-se influența cercurilor politice 
bulgare şi străine, chestiunea Dobrogeană să fie rezolvată în acord 
cu doleanțele congresului. 2) Să se pretinză cu energie că situația 
economică a bulgarilor din Dobrogea să fie îmbunătățită. De 
asemenea să se întreprindă o acţiune pentru locuitorii bulgari din 
Dobrogea să obțină drepturi civile şi politice egale cu ale locuitorilor 
din vechea Românie, ca şi pentru aprobarea legilor care distrug 
dreptul de proprietate şi libertate politică populațiunei Dobrogei.3) 
Să se întreprindă o vie acțiune pentru împiedicarea colonizărei 
Dobrogei cu români şi macedoneni în care scop comitetul suprem 
al organizațiunei refugiaților Dobrogeni să urmărească de aproape 
desfăşurarea evenimentelor internaţionale şi să profite la timpul 
oportun de aceste evenimente pentru a putea astfel rezolva 
chestiunea Dobrogană, care constă în eliberarea Dobrogei de sub 
jug Românesc. 


44. Fărădelegiile comitagiilor 


44/1. Copie după telegrama Prefecturei Jud. Durostor No. 

6395/13 Octombrie 1925, adresată Ministerului de Interne. ? 

Astă noapte o bandă de 30-40 comitagii atacând satul Daidâr au 
jefuit pe cârciumarul Petre Arnăudof. Un jandarm din patrula de 
jandarmi a comunei Balica şi o caraulă în luptă au fost împuşcaţi 
mortal. Banda a atacat şi satul Mesle Mahle jefuind pe locuitorul 
Vasile lordanof. Urmează raport prin poştă. P. Prefect de Durostor 
/ss/ M.T. Huşanu. p. conformitate /ss/ Indescifrabil 


4412. Direcţiunea Poliției şi Siguranței Generale. 

Inspectoatul General de Siguranţă Circ. Il-a din Constanţa 

Nr.14845 din 16 Dec. 1925 

În referire la ordinul Dvs. No.55391 din 28 Octombrie a.c., avem 
onoare a vă raporta, că dela 1 lanuarie până în prezent s'au 
săvârşit 93 atacuri şi jafuri pe teritoriul județului Durostor, unele 
asupa satelor, altele la drumul mare. În luptele duse cu jandarmii şi 
caraulele, unii bandiți au fost identificaţi şi recunoscuţi că sunt din 

Bulgaria. La alte atacuri, în lupte, au căzut prin împușcare bandiți, 
care au fost ientificați şi dovediți că sunt de asemenea veniți din 
Bulgaria. 

Pentru dovedirea celor 93 atacuri ale bandelor, anexăm copii 
depe rapoartele de evenimente, iar pentru dovedirea, că bandiții au 
fost în mare număr, că după atac s'au retras în Bulgaria, că bandiții 
erau îmbrăcaţi în uniformă militară bulgară, că bandele formate din 
refugiați dobrogeni erau ajutați şi susținuți în luptă de către soldați 
bulgari, anexăm 13 declaraţiuni (un dosar cu 31 file). 

Inspector General Delegat /ss/ Indescifrabil 

Şeful biuroului /ss/ Inescifrabil 


4413. Direcțiunea Poliţiei şi Siguranței Generale. 

Inspectoratul General de Siguranţă Circ. II-a din Constanţa 

Nr. 14878 din 18 Decembrie 1925 ” 

Avem onoare a vă raporta rezulatul obținut de către D-l Colonel 
Stănescu Comandantul Regimentului 1 Grăniceri, cu privire la 
anchetarea incidentelor depe frontieră. 

În ziua de 2 Decembrie a.c., a sosit în oraşul Turtucaia D-l 
Colonel Stănescu şi apoi a mers la punctul de frontieră Turkşmil, 
unde a luat contact cu Colonelul bulgar Penef şi Căpitanul bulgar 
Ofcearoff Comandantul Sectorului de grăniceri. 

Colonelul Penef comunicând D-lui Colonel Stănescu că în afară 
de D-sa se mai află în Comuna Brăslea şi Locotenentul Colonel 
bulgar Pantofceff, Comandantul Corpului de grăniceri depe frontiera 
jud. Caliacra, Prefectul Județului Rusciuk şi Comandantul 
Garnizoanei Ruşciuk care ar dori să ia contact cu D-l Colonel 
Stănescu, a primit propunerea şi fiind anunţaţi după 20 minute au 
sosit şi D-lor. 

Prefectul Jud. Ruşciuk luând cuvântul a citit două rapoarte 
transmise de Ministrul bulgar din Bucureşti din care reeşea că 
Marele Stat Major, român, aduce la cunoştiința Ministerului de 
externe român, că bandele de comitagii ce bântue în Cadrilater se 
organizează în mod fățiş pe teritoriul bulgar şi cu ştirea autorităților, 
iar conducătorii bandelor sunt Hristu Naceff şi Tone Toncef, cari ar 
fi şi funcţionari ai statului bulgar. După teminarea cetirei acestor 
rapoarte D-sa combate această informaţie şi explică că aceşti 
indivizi nu sunt conducători de comitagii şi nici odată n'au fost în 
vre'o slujbă a statului bulgar, tot ce ştie însă despre dânşi este că 
sunt nişte hoţi evadați din închisoarea „Lovici”, şi că au săvârşit mai 

multe atacuri în interiorul Bulgariei, fapt ce a determinat autoritățile 
bulgare să-i urmărească; unul din ei a fost omorât, iar unul grav 
rănit şi se află închis în unul din aresturile bulgare. Şi-a exprimat 
dorința ca Şef al Judeţului, împreună cu cei prezenţi, că vede 
necesitatea unei strânse colaborări, între autoritățile de frontieră 
româno-bulgară, cu ocaziunea cercetărilor ce fac asupra atacurilor 
de bande şi numai atunci se va obține rezultatul dorit, de ambele 
părti A mai arătat că statul bulgar luptă de ani de zile contra 
Comunismului şi contra  formidabilului partid agrarian 
(Stambuliinski), că Bulgaria a pierdut 384 de vieţi omeneşti printre 
care 14 Generali, 50 ofițeri, în plus persoanele oficiale asasinate, 
că a făcut atâtea jertfe pentru menținerea ordinei în statul bulgar şi 
că Bulgaria este călăuzită de ideia să poată avea o legătură strânsă 
cu statul vecin pentru a le da putinţa să progreseze şi să se achite 
de poverile ce le are depe urmele războiului şi că nu doresc alt- 
ceva de cât pacea, iar în ceia ce priveşte chestiunea de ordin 
superior, lasă să fie tranşate la Bucureşti şi Sofia. După aceasta D-l 
Colonel Peneff şi D-l Prefect al Judeţului Ruşciuk, au mai spus că 
tot ce a fost până acum, să se lase la o parte, iar de aici înainte se 
va da ordine severe pentru a nu se mai întâmpla nimic. Apoi au 
hotărât ca a doua zi să se întrunească Comisiunea pentru a 
proceda la facerea cercetărilor asupra incidentelor petrecute. 
Întrunindu-se au dresat un proces-verbal depe care anexăm 
copie.Inspector General Delegat /ss/ Indescifrabil. 

Şeful biuroului /ss/ Indescifrabil, 

Rezolutii. 9 lan. 926. Com. D-lui Ministru Tătărescu şi D-lui 
General Broşteanu. /ss/ Indescifrabil 18.1.926. 


4414. Regimentul 1 Grăniceri Serviciul Pazei către Corpul 

Grănicerilor Serviciul de Stat Major. No.72/9 Martie 1926 ” 

Urmare raportului nostru No.4903 din 7 Martie a.c. /1926 - n.n. 
Am onoare a înainta aici alăturat copie după raportul Confidenţial 
No. 80 din 8 Martie a.c. al Sectorului 3 Grăniceri pază Turtucaia, 
prin care raportează modul cum s'a produs atacul şi asasinarea a 
celor doi soldați ai noştri de către comitagii. /.../. De asemenea 
reese clar şi complicitatea ofițerilor bulgari, care păzesc frontiera 
1...] se constată că autorităţile bulgare nu dau nici un concurs aşa 
după cum ei au propus la ancheta care a avut loc în luna 
Decembrie 1925 /.../. Din contră ei alimentează şi sprijină bandele 
de comitagii contra noastră. Dacă aceştia comit această crimă 

contra Statului Român, vina lor nu este atât de mare, ca a Casei 
rilor. A 

i-l Domniei Voastre omorârea celor doi soldaţi, pe lângă 
cei mulţi care au fost în trecut, aceste crime nu vor înceta decât în 
ziua când, Casa Pădurilor va fi chemată a răspunde de ce nu lasă 
să se defrişeze pădurile pe o zonă de 1 km. la frontieră, în dreapta 
şi stânga drumurilor câte 200 m. şi parcelarea pădurilor mai mari de 
100 hectare. Aceste cereri de cinci ani le solicităm cu stăruință şi 
nimeni nu ne aude iar soldații noştri cad victime. Il. Noi ofițerii şi 
soldaţii care avem răspunderea pazei frontierei şi viața ne este 
veşnic în pericol, cerem a se hotărâ de alţii mai mari asupra acelora 
ce nu înțeleg că prestigiul Țărei e lovit de atâta vreme. Eri 8 curent 
vorbind cu Domnul Director al Casei Pădurilor deşi i-am spus crima 
a arătat aceeaş rea voință ca întotdeauna. /Precum ieri este şi 
astăzi, în toate domeniile de activitate — n.n. 1,..]. 

Comandantul Regimentului | Grăniceri, Colonel /ss/ Stănescu 

Rezoluţii: No.83 din 9 Martie 1926, Corpul Grănicerilor către 
Ministrul de Interne, Domnului Tătărăscu Subsecretar de Stat. Am 
onoare a înainta în original raportul de față, care dacă nici de astă 
dată, nu va raporta imediata şi energica soluționare favorabilă, apoi 
de sigur sacrificiile de viață ale grănicerilor, privite cel puţin cu 
indiferență de Casa Pădurilor, pot submina aparatul de Siovotar tt 
şi de jertfă al grănicerilor de care dau dovadă, cu atâta tenacita le. 
Comandantul Corpului Grănicerilor, General | de Divizie /ss/ 
Broşteanu. Dacă în mod ostentativ suntem lipsiţi de concursul şi 
solicitudinea organelor de Stat, atunci ce vor face oare grănicerii 
care vor constata aceasta? /ss/ Indescifrabil 


4415. Direcțiunea Poliţiei şi Siguranței Generale 

J. 42431. Notă din 1 lulie 1926 ” 

Serviciul Special de Siguranță Giurgiu aportează că la opel Sul 
refugiaților dobrogeni, ce a avut loc la Plevna în zilele de 20-22 
lunie a.c. s'a atacat fără menajament România, indicându-se 
mijloacele violente de luptă contra țărei noastre, ca răspuns, la 
pretinsele atrocități comise în Cadrilater de funcţionarii români şi 

oniştii macedoneni. de 
Ls a, s'a făcut dovada elocventă, că a fost sub anca 
guvernului bulgar. Astfel, au participat ca delegaţi ai diferitelor filiale 
din provincii, un mare număr de înalți demnitari şi funcţionari ai 
statului bulgar, cărora li s'au acordat concedii speciale. Toţi 

conducătorii mai principali ai mişcării iredentiste, au călătorit în mod 
cu totul gratuit cu permise liberate de Ministerul comunicaţiilor /.../. 
Congresiştilor li s'au făcut o primire oficială la Plevna, iar autorităţile 
le-au acordat mari avantaje. i 

]...].. Primele cuvântări au fost începute de H. Stefanoff, 
preşedintele comitetului suprem al organizației, care a arătat că 
motivele ce a determinat pe comitet să convoace acest congres în 
lunie, nu în Septembrie după cum prevedea statutul, a fost că 
sistemul de exterminare al elementului bulgar din Dobrogea a luat 
extensiuni înspăimântătoare în ultimul timp şi pentru a se putea 
aviza cât mai curând la măsurile ce trebuesc adoptate, pentru a 
pune capăt ororilor din Dobrogea. 


4416. Direcțiunea Poliției şi Siguranţei Generale 

Nr. 77711 din 16 Nov. 1927 ” 

Suntem informaţi că în Bulgaria s'au organizat în ultimul timp 5 
bande de comitagii, instruite şi comandate de ofițeri de rezervă 
bulgari, care îşi vor începe activitatea între 22 - 25 Noembrie a.c. 
De asemenea se lucrează şi pentru formarea a două bande în 
interiorul Cadrilaterului, cu a căror organizare a fost însărcinaţi Gh. 
Stancov, din comuna Babuk, fost locotenent în armata bulgară şi 
Marin Teodorof Colef, din satul Alfatar, fost sub-locotenent de 
rezervă. Cele două bande din interiorul Cadrilaterului vor lucra de 
comun acord cu cele din Bulgaria. Centrul de adunare a bandelor 
este pădurea Caracuz. S'au luat măsuri. Inspector General /ss/ 
Stefu Rezolutii: 15 Noembrie 927. Com şi Cdm jandarmi 

/ss/ Indescifrabil 15. Nov. 927. Comunicat. 


4417. Ministerul Afacerilor Străine. Direcțiunea Politică. 

No. 46718 din 24 lulie 1928 ? 

Domnului Ministru de Interne (Siguranța Generală) 

Am onoare a Vă trimite aci alăturat, în copie, raportul pe care'l 
primesc de la Consulatul nostru din Varna sub No. 355 din 6 lulie 
a.c., relativ la atacul banditesc din comuna Viişoara. 

Ministru /ss/ Indescifrabil Director /ss/ Indescifrabil. 

Rezolutii: 26 Iulie 928. Cu lucrările ce avem de la Insp. GI. C-ţa şi 
intervenții la Externe /ss/ Indescifrabil. 27 Iulie 928. În copie Insp. 
GI. Constanţa. 28.VII. 928. Comunicat /ss/ Indescifrabil 

Copie de pe raportul Consulatului nostru din Varna No. 555 din 6 

lulie 1928 către Ministerul Afacerilor Străine înregistrat sub Nr. 
46718 din 12 lulie 1928 

Domnule Ministru, În noaptea de 23 lunie trecut, o bandă de 6-7 
indivizi s'a introdus în satul Viişoara (fost Umurkioi) jud. Caliacra şi 
a atacat locuința locuitorului Muzechia Halil, de la care au luat, cu 
ameninţare cu moartea, suma de 230 mii lei, salbe de aur şi alte 
obiecte de valoare. În fuga lor din sat bandiții au întâlnit pe paznicul 
satului, Mitiu Atanase, pe care l'au împuşcat, înainte ca acesta să fi 
avut timpul a face uz de armă. Chiar în aceiaşi noapte, ei au reuşit 
să revie pe teritoriul bulgar, prin apropiere de satul Botievo, unde 
au dat de patrulă, cu care — după informaţiunile mele particulare — 
neînvoindu-se asupra recompensei ce li s'a cerut spre a fi lăsaţi în 
libertate, au fost conduşi la pichet şi de aci predat autorităților 
competinte din Varna, ceea ce n'a întârziat a se afla, atât aci, cât şi 
la autorităţile noastre din Bazargic. 

Îndată după întoarcerea mea la 2 curent, am văzut pe Prefectul 
județului şi i-am cerut să-mi comunice informaţiunile ce ar avea 
asupra acestor arestări, rugându-l în special să-mi comunice, dacă 
din declaraţiile bandiţilor s'ar putea afla numele complicilor, ce de 
sigur ei trebuie să aibă pe teritoriul nostru, Spre surprinderea mea, 
Prefectul mi-a răspuns, că a aflat şi dânsul din ziare de acest atac, 
dar că n'are nici o cunoştinţă de arestarea bandei în Bulgaria, deşi 
încă de Marţi 26 Iunie ei fuseseră aduşi în Varna şi deținuți mai 
întâi la circumscripția IV poliţienească şi apoi în arestul Siguranței 
Generale de aci, autorități depinzând direct de dânsul. 

Trebue să adaog aci, că a doua zi după săvârşirea atacului 
agenţii Soc. iredentiste „Dobrogea” din Bazargic şi de aci au 
răspândit svonul că atacul ar fi opera coloniştilor macedoneni, atât 
spre a-i compromite şi spre a deruta autoritățile noastre. Ziarul local 
„Varnenschi Novini” a publicat chiar aci-alăturata informaţie în acest 
sens, ce i-a fost dată de comitetul Soc. Dobrogea. 

Bandiţii arestați sunt în număr de 5 şi anume: /.../ cu toți originari 
din Cadrilater, unii dezertori din armata noastră, stabiliți de cât-va 
timp pe aci. Cei dintâi trei au fost până acum 2-3 luni agenți 
polițienești, al patrulea în serviciul flotei. Numitul Boiciu Atanasof a 
făcut parte şi din banda de care am vorbit în raportul meu No.711 
din 18 August 1927 şi care după ce a săvârşit mai multe jafuri şi 
nelegiuiri în Dobrogea Nouă şi chiar aci a fost achitat de Tribunalul 
local... din lipsă de dovezi, deşi acuzaţia se baza pe mărturisiri 
proprii. /.../. Banditul Ivan lanakief mai are o condamnare de 3 ani, 
pentru un omor săvârşit aci; este liberat sub garanție, procesul se 

află pendinte la apel; aceasta n'a împiedicat autoritățile de aci ca 
să-l numească agent polițienesc, în care calitate a funcţionat până 
acum de curând, precum am spus. 

/...]. Şeful Sigurantei mi-a declarat, că asupra bandiţilor s'au găsit 
numai 21 mii lei, despre care sumă ei declară că le-a fost dată de 
rudele lor din Dobrogea, la care se duseseră. /../. Or, din 
informaţiile pe care le am, întreaga sumă a fost găsită asupra 
bandiţilor; ea însă a ajuns în casa Soc. „Dobrogea” la fondul pentru 
construcția „Casei Dobrogenilor”, în schimbul apărărei de care vor 
beneficia din partea Preşedintelui şi membrilor din Comitetul 
Societăţii. /.../. În tot cazul, atitudinea actualului Prefect, care în loc 
în a-mi cere concursul spre a-i procura prin autoritățile noastre 
informaţiuni de natură a contribui la descoperirea adevărului, s'a 
menținut într'un mutism absolut, lasă loc la toate presupunerile. 

/ss/ C. Meta 

Acest raport a fost înaintat şi Legaţiunei noastre din Sofia. 


4418. Direcţia Poliției şi Siguranței G-le. Serviciul Special de 
Siguranţă al Jud. Durostor No.1321 din 2 Decembrie 1928 ” 
Către Directorul General al Siguranței Statului 

Urmare raportului Nr.1327 de azi: Cu ocazia cecetărilor făcute 
pentru identificarea cadavrului banditului comitagiu Enciu Milanoff, 
cercetând asupra activităței bandelor de comitagii, am stabilit 
următoarele: 

Sediul prncipal al bandelor din sectorul de frontieră român Chili- 
Câdâ, Ujulchioi, este comuna Beştepe cu ramificaţiune în satele 
Givel, Buromlar, Sofular, Mahmuzilia şi Chiuciuc-Ahmet din 
Bulgaria. 

Aceşti comitagii — cum s'a făcut dovadă sunt echipați milităreşte 
dupe informaţiuni sigure — chiar de plutoanele de grăniceri bulgari 
cu sediul în Beştepe, Givel şi Mahmuzilia. Grănicerii bulgari au 
ordin a le permite şi înlesni trecerea; iar în ce priveşte frontiera 
română în aceste locuri fiind prea accidentată cu teren păduros şi 
lăstăriş des şi nedefrişat, este greu de supravegheat. /.../. Tot după 
aceste informaţiuni, de către organizatorii bandelor s'a admis o 
nouă tactică de atacare a satelor româneşti de către bande. 

Aceste bande sunt formate numai de 3-5 oameni bine echipați şi 
făcând parte dintre refugiații comunelor respective atacate şi 
aceasta din motivul că cunosc bine configuraţia terenului pentru ca 
eventual să bată în retragere, cum şi victimele ale căror nume în 

cele mai multe cazuri sunt bine determinate... 
Şeful Serviciului de Sig. Durostor /ss/ Stroian 


45. O cârtiță s-a introdus în Serviciul de Siguranță 
Constanța 


4511. Copie de pe raportul Serviciului de siguranță Giurgiu 

No. 91 din 7 Ianuarie 1929 

Către Inspectoratul GI. de Siguranță Constanţa ” 

Începând din anul 1924, prin nenumărate rapoarte adresate Onor 
Direcţiunei Generale, am semnalat faptul că multe din informațiunile 
acestui Serviciu, cari prin natura lor urmau să rămână secrete, se 
publică în întregime adliteram în ziarul „Cuvântul” din Bucureşti, 
după 15-20 zile dela trimiterea lor autorităților superioare în drept. 
Concomitent cu semnalarea acestui fapt, am cerut instituirea unei 
severe anchete, pentru a se stabili cine anume furnizează ziarului 
„Cuvântul” informațiunile în chestiune. 

Onor Direcţiunea Generală ne-a răspuns numai la unul din aceste 
rapoarte, în sensul că informaţiunile inserate de „Cuvântul” sunt 
reproduse din ziarul „Pravda” din care probabil au fost luate şi de 
noi, Am cerut atunci să ni se indice localitatea unde apare „Pravda” 
întrucât în Europa există trei ziare cu acest nume, dar şi acest 
raport al nostru a rămas fără răspuns. Faptul că ziarul „Cuvântul” 
inserează în condițiuni arătate mai sus, informaţiunile acestui 
Serviciu, s'a raportat şi Dvs. în cursul anilor 1927 şi 1928. 

La începutul lunei lanuarie 1929, ziarul „Cuvântul” a publicat 
deasemenea adliteram, informaţia trimisă cu raportul nostru No. 
8398/21/12/1928, iar „Universul” a înregistrat aceiaşi informaţiune 
în numărul dela 6 Ianuarie 1929, cu menţiunea că o deţine dela 
Inspectoratul General de Siguranță Constanţa. Cum Onor 
Direcţiunea Generală atribuie acestui Serviciu vina că ar fi furnizat 
ziarelor „Cuvântul” şi „Universul” informațiunea comunicată 
Dvoastre cu susmenţionatul raport, am întreprins cercetări 
amănunțite din cari rezultă: 

1. Informaţiunea apărută în ziarele „Cuvântul” şi „Universul”, n'a 
fost comunicată zhiarelor în chestiune de personalul acestui 
Serviciu. 

2. Că nici unul din agenții şi informatorii noştri n'au legături nici 
directe, nici indirecte cu aceste ziare. 

3. Că până anul trecut informaţiunile primite de noi şi publicate în 
ziarul „Cuvântul” erau furnizate de DI Costin pe atunci redactor la 
acest ziar şi însărcinat cu procurarea ştirilor dela Ministerul de 
Interne şi Direcțiunea Generală a Siguranţei Statului. 

Pentru stabilirea responsabilităţilor, vă rugăm să binevoiţi a 
ordona o severă anchetă, pentru a se dovedi cine anume 
furnizează aceste informaţiuni ziarelor din Bucureşti, cu atât mai 
mult cu cât „Universul” şi-a permis să afirme că informaţiunea 
publicată în numărul dela 6 lanuarie 1929, o deţine dela 
Inspectoratul de Siguranță Constanţa. /.../. Cu această ocazie mai 
raportăm că şi acest serviciu a întreprins o anchetă pentru stabilirea 
persoanelor, cari înlesnesc posibilitatea, în special ziarul 
„Cuvântul”, să publice informațiunile, ce trimitem confidential 
autorităților în drept. Şeful Serviciului /ss/ Gh. Elisevici 


46. Dare de seamă asupra activității bandelor de comitagii 


46/1. Direcţiunea Poliţiei şi Siguranței Generale 

Inspectoratul General de Siguranță şi Poliție Circ. Il-a 

Constanța No. 429 din 16 lanuarie 1929” 

Domnului Director General al Poliției şi Siguranţei Generale 

UMA A i iunilor şi ilor. 

omitagii bulgari, trecuti frontieră din Bulgaria în județul 
Durostor, în intervalul dela 1 lanuarie 1928 şi până în prezent. 

1. În seara zilei de 11 Februarie 1928, un număr de 3 comitagii 
bulgari au atacat, pe şoseaua Silistra-Bazargic, la km. 68, un 
convoi de căruțe, jefuind pe locuitorii /.../, după care luându-le şi 4 
cai, au trecut peste frontieră în Bulgaria. În timp ce bandiții jefuiau 
pe numiții locuitori, fiind surprinşi de o patrulă de 5 soldaţi, din 
compania mobilă Durostor, au deschis foc de armă rănind grav pe 
soldații Burlacu Ignat şi Enache Marin, primul încetând din viață, 
secundul rămânând cu o mână fracturată /De unde se trage 
concluzia că patrula era neinstruită, de îndată ce ea i-a surprins pe 
comitagii pe care putea să-i omoare, mai ales că raportul de forțe 
era de 5/3, dar în loc să se întâmple aceasta, soldaţii din patrula 
românească au avut pierderi, comitagii scăpând nevătămaţi — n.n.]. 

2. În seara zilei de 12 Februarie 1928, a fost atacat prin focuri de 
armă, jandarmul caporal Neagu lon /.../ de către 7 comitagii bulgari. 


[...I; jandarmul a reuşit să se retragă prin fugă, neatins, la postul 
său. 

3. În naptea de 16 spre 17 Martie 1928, doi comitagii necunoscuţi, 
veniți din Bulgaria, au jefuit casa Iocuitorului turc Ali Agi Amet din 
comuna Carameli, judeţul Durostor. /.../. În noaptea de 17-18 Martie 
1928, pe şoseaua între Turtucaia — Ahmatlar,alți trei comitagii 
bulgari /.../, au jefuit pe locuitorul Asan Mahmut, din comuna 
Ahmatlar. : 

4. În noaptea de 9 Aprilie 1928 o altă bandă, compusă din 8 
comitagii înarmaţi /.../ au fost împiedecați de o patrulă de jandarmi, 
cu care au avut schimb de focuri de armă. 

5. În aceiaşi seară, o bandă compusă din 5 comitagii bulgari, 
îmbrăcaţi în uniformă militară bulgară, au jefuit pe locuitorul Petre 
Tiningief, din comuna Casinlar-Durostor, luându-i suma de 12000 
lei şi obiecte casnice. 

6, În noaptea de 13 Aprilie1928, o bandă de 14 comitagii 1... au 
atacat casa locuitorului Aliman Suliman, din satul Harmanchioi, 
comuna Atchioi, judeţul Durostor luându-i suma de 30.000 lei /.../. 

7. În ziua de 12 Aprilie 1928, un număr de 3 comitagii înarmaţi au 
jefuit un convoi de căruțe /.../ ducând cu ei 3 locuitori până la 
frontiera bulgară, după care, luându-le bagajele, i-au lăsat liberi /.../. 

8, În noaptea de19-20 Aprilie 1928, făcându-şi apariția în comuna 
Cainargeaua-Mare, județul Durostor, o bandă compusă din „5 
comitagii, la alarma făcută, a fost capturat de jandarmi comitagiul 
Rade Gheoghief /.../. 

9. În noaptea de 20-21 Mai 1928, pe când patrula postului de 
jandarmi Asfatchioi, judeţul Durostor, traversa şoseaua, a fost 
atacată de o bandă numeroasă de comitagii /.../. 

10. În noaptea de13-14 Iunie 1928, o bandă din 6 comitagii /.../, a 
jefujit pe locuitorul Ivan Caraivanof din satul Ceatalagea, județul 
Durostor, luându-i suma de120.000 lei şi siluind şi pe o noră a sa. 

Concluziuni, În cursul anului 1928, s'au dat în total 27 de atacuri 
din partea bandelor de comitagii, iar în cursul anului 1929 numai 
unul, acela din comuna Siahlar. Au fost arestaţi 21 indivizi, în curs 
de cercetare. 


47. Stare de spirit agitată în Cadrilater 


4711. Brigada de Informaţiuni. Referat din 1 Octombrie 1929 ” 
Printre coloniştii din Cadrilater, în special, printre macedoneni 
există o agitaţie foarte mare din cauza măsurilor luate de guvern 
pentru a verifica aceste colonizări şi de a lua unei anumite categorii 

de colonişti pământurile cu care au fost împroprietăriți şi cari le-au 
muncit până acum. 

Agitaţia care era pronunțată a crescut şi mai mult atunci când s-a 
răspândit svonul că treimile din pământurile „mirie” cari de drept 
trebue să aparţină statului şi nici de cum bulgarilor, vor fi 
retrocedate vechilor stăpâni, cari prin fraudă şi le au apropiat, de 
oarece nici astăzi nici în trecut ei nu intraseră în stăpânirea lor cu 
vre o formă ci erau toleraţi numai să muncească pământul beilor şi 
paşalelor din „Paşalâcul Silistrei”, care până la 1878 a fost turcesc. 

O altă cauză care a contribuit la înăsprirea stărei de spirite este şi 
aceia că, probabil persoane interesate au răspândit printre 
macedoneni versiunea că ei fiind deposedaţi din Cadrilater vor fi 
colonizați în alte ținuturi ca Basarabia, Bucovina şi Maramureş, 
localități unde ei nu se pot acomoda. Elementul bulgar din acea 
regiune, în loc să stea liniştit caută să ațâțe şi mai mult această 
stare de spirite şi astfel fricțiunile pot deveni din zi în zi mai violente 
şi să dea loc la fapte deplorabile. 

Astfel printre macedoneni se vorbeşte că comitagii bulgari chiar, 
au început, în atacurile ce fac, să se îmbrace cu costume 
asemănătoare cu cele ale macedonenilor şi astfel inducând 
autorităţile în eroare şi să se ea măsuri de represiune contra lor şi 
deci să fie considerați ca rău făcători. După alte versiuni aceştia 
mai spun că pe timpul verei ar fi venit din Bulgaria un număr de vre 
o câteva sute de bulgari din cei ce părăsiseră Cadrilaterul de bună 
voe, vânzând terenurile ce au, iar acum posând drept victime 
aşteaptă să li se retrocedeze pământurile. Faţă de această stare de 
spirite înăsprită am căutat să stabilesc pe cât posibil intențiunile de 
viitor şi resultatul este următorul: 

Coloniştii macedoneni susțin că guvernul deşi ameninţă cu luarea 
pământurilor totuşi până în cele din urmă văzând agitația ce s-a 
produs în ultimul timp va sfârşi prin a renunţa la deposedarea lor de 
pământurile ce li s-au acordat; Treimile rămase încă în suspensie şi 
care se lucrează și acum de bulgari desigur că vor fi luate de la 
aceştia şi vor fi date altor colonişti cari se află neimproprietăriți sau 
cari vor mai sosi ulterior. Dacă guvernul va căuta să-i colonizeze în 
altă regiune ei nu se vor duce sub nici un motiv. 

Dacă însă în adevăr se va lua pământul ce li s-a dat unora dintre 
ei atunci nu numai că nu se va putea executa hotărârea luată, dar 
cu prețul vieței lor vor apăra acel petec de pământ şi nu se ştie 
dacă în această apărare nu vor face uz de armă contra acelora cari 
vor executa deposedarea sau care ar fi cauza acestei deposedări. 

Odată ce se va ajunge la acte de violență ele nu se ştie dacă nu vor 
fi comise şi asupra locuitorilor pe cari îi cred că sunt cauza acestor 
deposedări. 

Rezolutii: 3.X.929. Verificare prin serviciile de siguranță Silistra şi 
Bazargic. Copii se vor da şi D-lor subinspectori M. Frădulescu, 
ataşat pe lângă Comisarul guvernului. /ss/ Indescifrabil 3.X. 929. 
D-lui Popa Sotir pentru a face lucrările /ss/ Indescifrabil 


4712. Brigada de Informațiuni. Referat din 13 Octombie 1929 ” 

În anul 1924, în oraşul Veria din Macedonia grecească, s'a 
început propaganda pentru colonizarea Cadrilaterului cu elemente 
române din Macedonia, propagandă care a fost îmbrăţişată şi 
susținută de macedonenii din țară. Pe la începutul anului 1925, 
avocatul Vasile Muşi, din Bucureşti, a plecat la Salonic, unde a 
tratat cu conducătorii românilor macedoneni asupra condițiunilor de 
plasare în Cadrilater şi apoi revenind în țară, în unire cu profesorul 
Noe Constanti, fostul senator Pineta şi profesorul Petre Marcu, au 
început să facă demersuri la autorități spre a se admite imigrarea 
elementului român din Macedonia. 

Odată imigrarea admisă s'au început transporturile necesare şi în 
dimineaţa zilei de 26 Octombrie 1925 a şi sosit în Constanţa primul 
transport cu colonişti, care a fost separat în două eşaloane, ce s-au 
îndreptat unul spre Bazargic şi altul spre Silistra. Colonizările 
începute, s'au pus în stăpânirea pământului parte din colonişti iar 
alţii din lipsa disponibilităților nu au fost împroprietăriți la timp, 
ceiace a provocat nemulțumirile celor sosiți. Pe măsură ce se iveau 
disponibilități, ele se dedeau celor îndreptăţiţi şi astfel în inerval de 
patru ani de zile, aproape toţi coloniştii au fost satisfăcuți cu 
pământul necesar culturei. 

În această importantă operă a coloniştilor nu s'a ţinut seamă de 
locuințele necesare celor ce veneau, fapt care a provocat 
nemulțumirile şi ale coloniştilor şi a băştinaşilor, - prin aceia că 
primii fiind plasați cu locuința la băştinaşi, nu se mulțumeau cu 
ceiace li se dedea şi pretindeau partea cea mai bună şi mai 
încăpătoare. Această elementară neprevedere a dus de multe ori la 
conflicte regretabile, cari au provocat o serie întreagă de 
neînţelegeri. 

Pe de altă parte, unii dintre conducătorii coloniştilor şi anume 
dintre aceia cari se afla în țară încă înainte de răsboiul balcanic, au 
început să facă agitații printre colonişti, în scop de a-i face agresivi 

față de populația bulgară sau chiar turcă, pentru a o determina să-şi 
vândă averea ce poseda şi a emigra în Bulgaria sau Turcia, ceiace 
în parte le-a şi reuşit. /.../. 

Comisar de Siguranţă /ss/ Indedscifrabil 


48. Al 13-lea congres al organizațiilor dobrogene din 
Bulgaria. 


48/1. Direcțiunea Poliției şi Siguranței Generale 

Notă din 21 Februarie 1930 ” 

În zilele de 8,9 şi 10 XI. 1929, a avut loc la Razgrad al 13-lea 
congres al organizațiilor dobrogene din Bulgaria. Preşedintele 
organizaţiei /.../ observă că /.../ numai propaganda în străinătate nu 
a avut de suferit, din cauză că a fost subvenționată de ministerul de 
Externe bulgar. 

Membrii organizației sunt împărţiţi în două tabere, majoritatea 
pleacă dela principiul că mişcarea dobrogeană fiind naţională, are 
drept scop liberarea Dobrogei, care va avea ca formă de 
guvernământ pe aceia ce va alege populațiunea sa, altă fracțiune, 
numită „de stânga” care e în minoritate şi formată din federalişti şi 
cosmopoliţi ce vor o Dobroge liberă care să facă parte din federaţia 
statelor balcanice. 

Stoianoff mai arată că România a luat toate libertățile politice, 
culturale şi economice bulgarilor dobrogeni şi că s'au adus bande 
de țânțari pentru colonizare. /Macedo-românii erau denumiți 
„țânțari” — n.n. 1...] s'au ţinut mai multe cuvântări de îndemn la unire 
şi jertfă pentru salvarea dobrogenilor, căci puterile străine, vor jefui 
pe bulgari, dar nu le vor putea fura niciodată, conştiinţa că sunt 
bulgari. /.../. 

În afară de discursuri, s'au citit la desbateri şi următoarele 
moțiuni: 

1. Moţiune-apel către opinia publică şi Liga Naţiunilor /Liga 
Naţiunilor a fost înființată de către organizaţia mondială franc- 
masonă. A se vedea volumul despre masonerie — n.n.l, în care se 
arată că România nu respectă tratatele de pace şi a luat toate 
libertățile bulgarilor dobrogeni. Guvernul Maniu nu-şi ține cuvântul 
dat şi nu tranşează echitabil chestiunea minorităţilor ci continuă 
teroarea ce o exercita partidul liberal. Liga Naţiunilor ar trebui să 
intervină spre a stabili ordinea aşa că refugiații dobrogeni să se 
poată întoarce la căminurile lor. 

2. O moţiune-apel către minoritățile asuprite din România, în care 
congresul constată suferințele ce le îndură şi că guvernul Maniu nu 
şi-a ținut promisiunile date la Alba lulia. Congresul salută pe 
intelectualii combativi, admiră stoicismul lor şi îi îndeamnă să-şi 
coordoneze acţiunile lor, împeună cu ale Congresului la Liga 
Naţiunilor. 

3. O moţiune-protest asupra situației din Dobrogea, în care 
congresul constată că guvernul Maniu nu a curmat teroarea şi 
anarhia ce domneau în Dobrogea şi cere Europei civilizate să 
intervie pentru încetarea acestui sistem şi a vandalismelor ce se 
exercită de societatea „Acţiunea Românească” şi „Cultul Patriei”. 

După terminarea  desbaterilor publice ale congresului, 
conducătorii organizaţiei au avut o consfătuire secretă cu delegaţii 
comitetului revoluționar macedonean, veniți la congres, hotărând să 
facă intervenţii comune asidue la Liga Naţiunilor şi să înceapă lupta 
teroristă în Dobrogea, de astă dată fără a cruța coloniştii macedo- 
români. 


49. Alte crime ale comitagiilor în Cadrilater 


49/14. Din ziarul Țara No. 183 din 11. IX. 1930. Articolul: 
„Crimele comitagiilor bulgari. Cum au fost asasinați cei doi 
copii ai coloniştilor din satul Arbagi.Un copil a fost decapitat, 
altul a fost ciopârțit” 

Din cauza stărei de spirit care domneşte în populația românească 
— români din regat ca şi macedoneni -, de teama unor dezordini, 
autorităţile au refuzat autorizația cerută de colonişti pentru 
înmormântarea la Silistra a cadavrelor celor doi copii măcelăriți de 
bulgari la Arabagi. Cadavrele lor au fost readuse şi înmormântate în 
sat. Jalea mamelor este de nedescris. Cei doi copilaşi erau veri. 
Unul din ei era orfan, tatăl său fiind asasinat de un bulgar la 
Guimaia-Bulgaria. /.../. 

130 bulgari, 13 români. lată acum câteva amănunte cum a fost 
executat oribilul asasinat. Satul Arabagi este locuit de 130 bulgari. 
Aci au fost aşezaţi 13 colonişti macedoneni, refugiați din ţinutul 
Giumaia-Bulgaria, unde erau persecutați de bulgari şi zilnic somaţi 
să-şi părăsească locul natal. Din aceşti 13 colonişti o parte au fost 
împroprietăriți, iar restul aşteaptă să li se dea pământ. Pentru 
nevoile lor ei au cerut ocolului silvic să le dea să taie lemne din 
pădurea din apropiere. Acum câteva zile, întro după amiază, cei 
doi copii au fost trimeşi la pădure ca să vază dacă lemnele au fost 

tăiate spre a se trimite căruțele să le încarce. 

Un turc dă copiilor struguri. iar altul pere. Copiii au pornit veseli şi 
zglobii pe şosea. Înainte de a se apropia de pădure au trecut pe la 
via unui turc, care a chemat pe copii şi le-a dat struguri. Copiii 
ciugulind boabele au plecat mai departe. Un alt turc, întâlnindu-i pe 
şosea le-a dat pere şi i-a văzut depărtându-se. În apropierea 
pădurii se aflau şase bulgari din satul Arabagi, din care trei 
comitagii — adică din cei refugiaţi din Cadrilater în Bulgaria, care se 
înapoiază şi fac incursiuni armate. 

Canibalii pândesc. Cum i-au văzut apropiindu-se unul din bulgari, 
s-a repezit la băiatul de 11 ani şi l'a apucat cu o mână de păr şi cu 
celaltă i-a retezat capul cu un cuțit, aşa că îi atârna numai de o 
bucată de piele. Un al doilea cu o baionetă a vrut să lovească pe 
băiatul de 14 ani în gât. Baioneta ricoşând, la rănit la față. Băiatul, 
deşi rănit a rupt-o la fugă. Ceilalţi doi bulgari însă i-au tăiat calea şi 
punând mâna pe el, şi după ce l-au asasinat, au scos cuțitele şi l-au 
ciopârţit, în văzul mai multor bulgari, care lucrau la o cărămidărie 
din apropiere. 

Comitagii fug peste graniță. Complicii lor se duc liniștiți în sat. 
Odată oribila crimă făptuită, cei trei comitagii au fugit peste graniță, 
iar ceilalți trei din satul Arabagi s'au dus liuniştiți acasă, unde şi-au 
schimbat hainele. Din fericire, însă, turcul care dăduse pere 
băeţilor, observase, că atunci când copiii se apropiau de pădure, 
erau în apropiere nişte bulgari. Făcându-se cercetări o fată a putut 
spune că avăzut pe doi săteni care se spălau de sânge. Făcându- 
se percheziţie în casele sătenilor s'au găsit ascunse hainele pătate 
de sânge pe care le purtau în ziua crimei. Cei trei bulgari au fost 
arestaţi. Cercetările continuă. /.../. 

III. POLITICA BULGARILOR FAȚĂ DE 
ROMÂNIA ŞI DE MACEDO-ROMANI. 


1. De unde se vede cum au fost primiţi, în România, 
bulgarii refugiaţi înainte de anul 1830, (şi n'au fost puțini la 
număr) şi cum ne-au mulțumit (nu după mulți ani), cum ne- 
au răsplătit ei pentru că le-am salvat viața, i-am dotat cu de 

toate, au găsit refugiu politic, economic şi moral - mulți 
dintre ei s-au îmbogățit în țara noastră -; li s-a dat tot 
sprijinul spre a-şi organiza lupta pentru crearea statului 
naţional bulgar; i-am ajutat să devină un stat independent - 
cu multe sacrificii umane din partea României. În 
continuare, documentele de arhivă arată care le-a fost 
“recunoştinţa” față de România 


114. Condiţiile aşezării greco-bulgarilor. ” 

/...] “spre a da un sigur adăpost ticăloşilor /sărmanilor - n.n./ 
sârbo-bulgari care astăzi, totodată cu mântuirea lor, cearcă în 
creştinătate pe lângă îndreptarea pierdutei lor stări şi aşezarea unei 
mai statornice soarte decât aceia ce au avut până acum, urmează 
socotința în gios adică: tot streinu lucrătoriu de pământ ce ar veni 
să se statornicească în Moldova, unul ca acest, neputând cu 
asemenea însuşiri atărna de o streină protecţie, se va scrie întru 
osebire şi în curgire de cei întâi tri ani va fi numitul scutit de toată 
darea iar după trecerea acestui termen în 7 ani următori va plăti 
giumătate din capitaţiile /birurile - n.n./ hotărâte pentru ceilalți birnici 
ai țărei; iar după împlinirea a 10 ani socotiți din ziua statornicirei 
sale i se va trece numele în rândul celorlalți dajnici şi va plăti birul 
deopotrivă cu ceilalți de loc; fără nici o havale altă sau adăogire în 
bani, decât va mai da câte 4 parale de leu care se vor pune în cutia 
sătească ce ar fi în mâna aleşilor de a ei purtare de grijă şi iarăşi 
pentru a lor îndemnare când s-ar întâmpla vreunuia din ei scădere 
de vite sau vreo altă nenorocită scăpătare. Pe la locurile unde vor fi 
biserici bejenarii aceştia împreună cu ceilanți lăcuitori vor purta de 
grijă pentru biserici a le ţine în bună stare iar pe unde nu vor fi 
biserici vor fi datori a avea preuţi ca să poarte lor de grijă pentru 
cele sufleteşti pănă când fără prelungire sânt datori a-şi face 
biserici după închipuirea ce vor avea şi a le păzi în cuviincioasă 


1) F.C.R. = Inventar 727 - Carol II - DOSAR 128/1938 — ALBINA 
ROMÂNEASCĂ nr.58, laşi, 31 lulie 1830, p.248-250, extras. 

stare. Acestea fiind datoriile fieştecărei familii către ocârmuirea 
locului, urmează apoi pe acelea de către stăpânii moşii pe care se 
vor aşeza şi datoriile stăpânului moşiei către fieştecare din aceste 
familii bejănărite, adică proprietarul este datoriu de a da fieştecăruia 
lăcuitor a moşiei sale următoarele: 

1) Un loc de casă şi cuviincioasă îngrăditură şi locul grădinei de 
legume în casnica sa trebuință cuprinzând toate aceste patru sute 
stânjeni pătraţi la partea câmpului, iar la partea pădurii şi de munte 
până la 200 stânjeni; asupra acestui loc nu se va lua de la dânşii 
nici o dijmă iar de vor face livezi pe acest loc vor da dijmă; aceste 
aşezări lăcuitoreşti vor fi alăturate una către alta şi la locul însemnat 
de proprietariu. 

2) Proprietarul va rândui locul păşunii cât o falce şi giumătate de 
sătean ce va avea vite cinci însuşi ale sale sau de ar avea mai 
puţine, locul păşunei se va da după analoghia vitelor ce va avea. În 
acest număr de vite lăcuitorul este dator a avea 4 boi de giug sau 
cai de înhămat şi o vacă iar în locul vacii este în voia sa de a ține 
10 oi sau capre. 

3) Una falce şi giumătate iarbă de coasă pentru iernatecul vitelor 
sale; lăcuitorului ce va avea 4 sau 5 vite i se va da un fânaț pentru 
vitele acelea ce va avea. 

4) Se va da fieştecăruia să semene, având vite sau neavând, câte 
una falce şi giumătate pământ pentru arătura lui trebuincioasă. 

5) La moşiile unde vor fi codri, proprietarul va da voie lăcuitorilor a 
lua lemne de foc numai pentru încălzirea caselor lor din lemnele 
căzute la pământ, fără a se atinge de pădure, dumbrăvi sau arături 
cât de puţin iar nefiind căzături se vor învoi cu proprietarul pentru 
păduri. 

6) Lăcuitorii din partea lor sânt datori a da pădurari trebuincioşi de 
la unul până la trei, după întinderea pădurei; aceşti pădurari vor fi 
scutiți de lucru a 24 zile de peste an iar dacă proprietarul ar avea 
trebuință de mai mulți pădurari, atunci pe lângă scutirea zilelor 
boierescului şi alte slujbe a sale va plăti capitatea lor. Cât pentru 
parii şi nuelele spre îngrăditură le aduce de aiurea, ori de a îngrădi 
cu şanţuri. Lăcuitorii ce vor avea mai multe decât acele mai sus 
arătate ori că ar voi să are o mai mare parte din loc peste acel loc 
rânduit, se va învoi prin bună tocmală cu proprietarul şi se va urma 
după învoială. Fieştecare sătean este datoriu a lucra 24 zile într-un 
an proprietarului moşiei ce lăcuieşte. Acest lucru este pentru locul 
aşezării sale, a grădinei casnicii sale trebuinţe şi pentru păşunatul 
vitelor ce sânt pentru hrana familiei sale, pentru iconomia sa, la 

care 4 până la 5 vite sânt îndestule; pentru acest loc nici o dijmă nu 
se va da. ; 

7) Spre înlesnirea lăcuitorilor se împart acele 24 zile a datornicului 
lor lucru în 4 timpuri ale anului, adică: 7 de primăvară, 7 de vară, 7 
de toamnă şi trei de iarnă. Fac ştiut că fieştecare sătean va lucra 
acele 24 zile cu plugul, carul şi vitele sale ce va păşuna pe moşia 
satului şi în lipsă de vite va împlini zilele lucru sloboda sau cu 
mâinile. 

8) O a şasea parte din falce sau 480 stânjeni pătrați arați în moină 
se socotesc, pentru doi boi lucru de o zi, sau în țelină o a opta parte 
din falce sau 360 stânjeni pătrați. 

9) Giumătate falce arătură gată, semănatul şi grăpatul se 
socoteşte o zi pentru doi boi. 

10) Pentru toată semănătura ce ar trebui prăşită la cea întâie 
praşă, a opta parte din falce se va socoti drept o zi iar la a doua 
prăşeală a 5-a parte. 

11) La seceriş fieştecare lăcuitor va secera două clăi fie grâu, 
secară, mălaiu, ovăz sau orz. Claia va fi câte de 30 snopi şi 
fieştecare snop va fi câte de 4 palme împrejur măsurat la legătură; 
acest lucru cu căratul la arie va fi socotit drept o zi iar fără această 
cărătură lăcuitorul va fi dator a secera două clăi şi giumătate. 

12) Culesul şi dezghiocatul de frunze a unui ogor de păpuşoiu în 
măsură fălcească de 30 prăjini sau 1080 stânjeni pătraţi, cu căratul 
la coşierul de pe acea moşie, se va socoti drept o zi. 

13) Cosirea şi clădirea în stog o giumătate de falce iarbă se va 
socoti drept două zile deci acest lucru pentru o întreagă falce iarbă 
este socotit drept 4 zile, cuprinzându-se şi îngrăditul fiecărui stog. 

14) Săteanul întrebuințat la lucru de vie sau ori care altul ar 
economisi pământeşte (afară de acele mai sus zise) va lucra din 
răsărit şi până la apusul soarelui cu răpaos de trei ore pe zi împărțit 
în două răstimpuri vara şi de două ori răpaos în zi de toamnă şi 
iarnă. Se înțelege că la lucrarea acestor 24 zile nu va fi întrebuințat 
săteanul la tăiere de piatră, nici la ectolcație de metaluri precum nici 
la cărătura de lemne mari de pe munți afară numai când ar urma-o 
de bună voie tocmală. 

15) Tot lăcuitorul însurat, având loc de hrană, hotărâm chiar de va 
lăcui sub acelaşi acoperământ cu tatăl său, va fi supus a lucra 
proprietarului datornicele 24 zile. Tot flăcăul neînsurat care ar urma 
a lăcui împreună cu tatăl său va fi scutit de datornicul lucru a zilelor 
în câtă vreme va trăi părintele său. 

16) Un sătean cu carul său îngiugat de 4 boi va putea fi trimis în 

depărtare de 12 ceasuri, socotindu-se câte 2.500 stânjeni 
fieştecare ceas şi se vor scădea 5 zile din acele 24 zile pentru 
mergere şi întoarcere, în socoteală de 6 ceasuri pe zi şi una zi 
pentru încărcat şi descărcat. Săteanul cu îngiugarea de doi boi nu 
va putea fi trimis decât în depărtare de 6 ceasuri şi această 
cărătură cu dusul şi întorsul se va socoti trei zile. Dacă săteanul va 
fi întrebuințat la aşa cărătură în vreme de iarnă, proprietarul îi va da 
fânul trebuincios socotit câte 10 oca de bou pe 24 ceasuri iar când 
ar fi a se trimite mai multă depărtare nu s-ar putea face decât prin o 
de bună voie tocmală. 

17) Zilele lucrului vor fi chibzuite în toate timpurile cu un chip, 
încât pământeasca iconomie atât a proprietarului cât şi a săteanului 
să se facă în vreme cuwviincioasă, 

18) Sătenii vor da de pe locurile de arat şi de cosit hotărâte lor 
numai dijma, din rodul semănăturilor şi a ierbii cosite, care dijmă o 
va şi căra la locul însemnat de proprietari pe aceeaşi moşie precum 
s-au urmat. 

19) Fieştecare lăcuitor cu trăsura sa va fi datoriu peste acele 24 
zile de a tăia şi căra din codrii ce îi va da stăpânul în depărtare 
până la 6 ceasuri numai un car lemne socotit a şasea parte dintr-un 
stânjen cubic (adică din toate părţile câte o palmă domnească) sau 
în locul carului de lemne în aceleaşi depărtări lăcuitorul va căra un 
car cu fân sau cu grăunță sau cu băutură, iar dacă depărtarea va fi 
îndoită, doi lăcuitori vor uni trăsurile lor pentru o singură cărătură 
socotită pentru fieştecare.Cât pentru eziturile spre ținerea moșiilor 
şi a eleşteiurilor, fiindcă slujesc şi pentru adăparea vitelor sătenilor 
şi întru aceasta să-şi găsească adevărate folosințe la iconomiile lor, 
vor fi datori sătenii a face numai dergirile trebuincioase spre ţinerea 
lor în bună stare. Tot agiutoriul ce s-ar da venetecilor sârbo-bulgari 
din partea proprietarilor de moşii pe care se vor statornici fie în boi, 
vaci, cai şi orice altă, trebuie a se preţui în bani chiar în ceasul ce 
se vor da şi veneticii din scris acele pe seama ce vor cuprinde 
acele lor date, vor fi datori a plăti acele sume în curgere de trei ani 
adică pe fieştecare an câte o a treia parte din suma peste tot. lar 
când din întâmplare şi-ar putea plăti pe fieştecare an suma 
analoghisită, atunci în locul plăței va putea lucra pentru acei bani 
proprietarului afară de zilele 24 a moşiei, asemenea cu cazul cu boi 
sau cu sloboda în lipsă de boi, la tot aceia ce proprietarul ar avea 
trebuință şi se vor scădea din datoriile omului, socotindu-se ziua de 
lucru după preţul curgătoriu în anul şi timpul ce se vor lucra.Pe 
lângă acestea se vor lucra şi la obşteasca țarină hotărâtă la 

fieştecare sat spre întâmpinarea lipsei anilor nerodnici. De sine se 
înţelege că strângerea pânei aceştia se cuvine însuşi lăcuitorilor. 
Cu acest aşezământ se vor statornici şi pe locurile mânăstireşti iar 
dacă bulgarii vor voi de a se statornici la târguri vor plăti ca şi 
ceilalţi târgoveţi de acolo. Dar însă dacă aceşti strămutați străini nu 
vor voi sau nu vor afla putință a se statornici în Moldova, pe acest 
pământ, apoi li se dă lor dreptate de a se merge în Valahia sau în 
Basarabia făcând însă cunoscut mai de înainte scopul lor 
deputatului ce se trimite şi nu mai târziu decât până la 15 
iulie. Aşezământul pentru primirea bulgarilor era a fi tălmăcit în 
limba bulgărească şi-l voi sili să arate că numai această alcătuire 
ce este îmbunătățită de către ocârmuire, va fi primită cu adevărat şi 
că în urmă dacă s-ar isca oareşcare giudecăţi şi învoiri între bulgari 
şi între stăpânitorii de pământ, atunce toate alcătuirile ce vor fi 
făcute nu după întocmai noima acestui aşezământ nu se vor primi 
de legiuite de către stăpânire şi de giudecătoriu, toate aceste de 
mai sus n-au atingere decât numai către veneticii bulgari, neavând 
nicicum atârnare către lăcuitorii țărei. Se înțelege de sine că 
dreptăţile proprietăţei nici întru aceste precum nici într-o întâmplare 
nu pot fi jignite, fiind şi rămânând proprietariul slobod a primi sau nu 
asemenea lăcuitori. Iscălit, Catargiu vist (ier) vel logofăt.” 


112. Înştiinţare. 1832, Martie 7/19 Piteşti 7 

“Se dă în cunoştinţă la toți băjenarii bulgari, lăcuitori prin oraşă şi 
târguri a acestui Prințipat, ce uneltesc neguțătorii sau meserii, cu 
prăvălii şi fără prăvălii şi care au venit în Prinţipat nu mai înainte 
decât de la 30 aprilie încoace al anului 1828, că întorcând 
stăpânirea luare aminte asupră-vă pentru multe nevoi ce ați 
încercat în vremea părăsirii caselor voastre, măcar că prin 
exemplurile ei s-a obosit la anul 1830 pentru asidosia băjenarilor 
bulgari se vorbeşte numai pentru muncitorii de pământ a fi apărați 
de dreptele răspunderi către stat, pe vremea şi cu chipul ce se 
hotărăşte prin Organicescul Regulament, iar pentru cei ce vor unelti 
neguțătorii sau meserii şi se vor aşeza prin oraşă sau târguri nu 
pomeneşte nimic, din care pricină şi se putea dregătoriile locale a 
lua patenta cu plată de taxă cuvenită îndeletnicirii fiecăruia, dar 
după o nouă chibzuire a Sfatului Administrativ Extraordinar, prin 


1) Comitetul carantinelor, 1854 Iulie 9/21, Brăila, Colecţia microfilme Bulgaria, 
r.11, c 452 (Narodna biblioteka „Kiril Metodii, FOND nr. 28 Ivan Seliminski) 
Arhivele statului, Piteşti, Fond acărmuirea județului Argeş, pachet V - DOSAR 
6157, fila 128, Martie 9 


113 


jurnalul încheiat la 24 februarie a curgătorului an, s-au hotărât că 
prin curgerea de trei ani socotiți de la punerea în lucru a reformei, 
adică de la 1 iulie a anului 1831 să vă iarte şi pe voi de taxa 
patenţelor după următoarele legiuiri: 

1-i. Câţi veți uneltind neguţătorii sau meserii, cu prăvălii sau fără 
prăvălii, sânteți datori să vă întrupaţi în corporațiile pământeşti. 
După firea negustorii sau a meserii fiecăruia, să cunoaşteţi 
stărostiile acestor corporaţii şi să ia fieştecare din voi patentă 
cuvenită îndeletnicirilor sale pentru care nu va plăti nimic în 
pomenita curgere de trei ani. 

2-lea. Slugile voastre sau calfele, cari pentru neajungerea 
capitalului ori a meşteşugului nu ar fi în stare a învârti sau a unelti 
de sineşi neguțătoria sau meşteşugurile lor, unii ca aceştia 
socotindu-se din orânduiala celor nepuşi la capitaţie vor avea toate 
acele drepturi câte s-au legiuit prin obştitele exemplare pentru 
băjenarii bulgari muncitori de pământ, până când vor veni în stare 
de a primi şi ei patente, potrivit cu paragraful (al) 2-lea ce se 
coprinde mai sus. 

3-lea. Orânduirile locale făcând alegeri de toți asemenea vouă pe 
temeiurile de mai sus arătate şi după o încredințare vrednică pentru 
sosirea fiecăruia din voi în Prinţipat ori în bileturile carantinelor pe 
unde veți fi trecut, de la malul drept al Dunării, sau şi din alte 
dăstoinice dovezi pentru cei ce vor fi trecut până a nu se întocmi 
carantinele, ca aceasta să nu poată amesteca păntre cei veniți din 
nou bulgari şi de acei streini ce vor fi aşăzaţi în această țară mai 
nainte de începerea trecutului război din anul 1828, se va împreuna 
la ale voastre corporaţii şi se va da patente cuvenite fieştecăruia, 
făcându-vă să înțelegeți milostivirea stăpânirii şi că numai 
împuterniciți cu asemenea patente veți putea unelti ale voastre 
neguțătorii sau meşteşuguri, dobândind toate acele drepturi ce au 
negustorii şi meseriaşii pământului, fără a plăti vreo taxă de curgere 
de trei ani socotiți de la 1 iulie a anului 1831. 

4-lea. Dacă, pe alocurea vreunii din ocârmuitorii judeţelor sau din 
starostii corporațiilor, împlinind de la patentari banii taxelor pe 
trimestrurile trecute, vor fi luat şi de la voi, să vi se întoarcă înapoi, 
de vreme ce apărarea de trei ani ce vi s-a dat se socoteşte de la 1 
iulie a anului 1831 epohă în care este începerea împărțirii 
patentelor. lar în condicile ce se vor alcătui pentru patentari, atât 
pentru venitul Visterii în total, cât şi pentru Ocârmuire în parte, să 
se treacă şi numele voastre, însă fără bani, precum să trece şi al 
privilegiaţilor cu intitularea supt aceştia (apăraţi pe o scurgere de 

trei ani). 

Drept aceia primind cu bucurie această părintească milostivire a 
stăpânirii, să vă siliți cu denadinsul întru sporirea negoțului şi 
meşteşugurilor voastre (1832, martie, 7, Secţia | nr.856. 

Rezoluția _Ocârmuirii judetului Argeş: “Secretaru! îndată să 
chieme / în fața - n.n/. Ocârmuirii starostii Corporaţiilor şi ai 
meseriaşilor din oraşul Piteşti ca să li se arate părinteasca 
milostivire a stăpânirii revărsată asupra băjenarilor sârbi, aflându-se 
de-odată față şi aceşti băjenari, cărora pe temeiul acestei porunci 
să li se întoarcă atât banii taxelor ce s-au primit de la dânşii pe trei 
trecute trimestre, cât şi calfelor şi ucenicilor lor ce era trecuți în 
rândul capitaţii plugarilor. Să li se dea şi copie adeverită de 
Ocârmuire după alăturata înştiinţare, ca să o publicarisească în zile 
de târg la toţi deobşte. Şi la aşternerea socotelilor să se scază 
Ocârmuirea cu banii acestora, după duhul poruncii. lar la primirea 
poruncii să se întoarcă raport cinstitei visterii. /ss/ Cătuneanu 1832. 


113. Dlui doctor al judeţului Brăila.” 

*) Comitetul carantinelor, 1854 lulie 9/21, Brăila, Colecţia microfilme 
Bulgaria, r.11, c 452 (Narodna biblioteka „Kiril Metodii, FOND nr. 28 Ivan 
Seliminski). Arhivele statului, Piteşti, Fond acărmuirea județului Argeş, pachet 
V - DOSAR 6157, fila 128, Martie 9 

Este vorba de Ivan G. Seliminski:1797-1867, stabilit definitiv. în 
România, din 1846 şi numit doctor al județului Brăila. În perioada 
1853-1856 organizează detaşamente de voluntari pentru Războiul 
Crimeii - n.n./. “De vreme de pe raportul cu nr. 70 zicese că s-a 
găsit de cuviință că dv. însoțiți pe bejenarii bulgari până la Reni 
spre a le da ajutorul doctoricesc la întâmplare de boală, apoi şi 
comitetul încuviințează această găsire cu cale şi totodată vă pune 
înainte că îndată după întoarcerea dv. să-i raportați despre 
rezultat.” /ss/ N.Gusi, N. Bobescu. 


114. D. Georges Rakovsky 
(Colecţia microfilme Bulgaria, r.9 c.171 (Narodnaia biblioteka „Kiril i Metodii” 
FOND nr.1, G.S.Rakovski) Original, MINISTERUL DE INTRU, Brevet Nr.42, 
1863 Iulie 31/August 12, Bucureşti) 


1) Comitetul carantinelor, 1854 Iulie 9/21, Brăila, Colecţia microfilme Bulgaria, 
r.11, c 452 (Narodna biblioteka „Kiril Metodii, FOND nr. 28 Ivan Seliminski) 
Arhivele statului, Piteşti, Fond acărmuirea judeţului Argeş, pachet V - DOSAR 
6157, fila 128, Martie 9 

Domiciliat în Bucureşti, făcând declaraţiunea prevăzută la & 30 şi 
31 de la cap. II, partea II din Legea presei pentru fondarea unui 
jurnal bulgaro-român intitulat “Viitorul” (“Bâduştnost”) care va 
apărea de două ori pe săptămână aici în capitală sub garanta 
responsabilă a dlui Tache Vasilescu, i s-a dat acest brevet de către 
noi, ministru secretar de stat la Departamentul de Intru, asemănat 
celor prevăzuţi la art. 14 din Regulamentul de aplicare a Legii 
asupra presei." Ministru, Şeful secţiunii 1-a /ss./ Indescifrabil. 


115. 4116 August 1863 Brăila. 

Onor Prefectura județului Brăila ”. 

Domnule prefect, La adresa domniei voastre cu nr. 5486, urmată 
după ordinul domnului ministru de interne sub nr. 14.841 şi aceasta 
după nota celui al județului cu .nr.10.608, subscrisul cu onoare 
răspunde prin aceasta că toţi articolii politici ce se publică în “Albina 
Bulgară”, foaie periodică editată aici în dialectul, sau mai corect, în 
limba bulgară, sânt totdeauna reproduşi după alte ziare streine şi 
locale şi fără comentarii din partea redacțiunii, astfel încât “Albina 
Bulgară”, niciodată nu poate cădea în nici unul din delictele 
prevăzute în Regulamentul Legei de presă, al guvernului local. 
“Albina Bulgară”, domnule prefect, în tot timpul cât va avea fericirea 
de a fi în ospitalitatea acestei frumoase țări, îşi va îndeplini 
conştiincios misiunea ce are de a culege în linişte miere din florile 
sale, fără a împunge niciodată pe nimeni de aici. Pentru acest 
cuvânt, domnule prefect, subscrisul crede că, luând în 
considerațiune argumentele de mai sus îl veți dispensa de 
îndatorirea ce puneţi prin citată domniei voastre Bulgare” şi 
traducţia fidelă în limba română dupe articolii politici ce ea va 
conține. Primiţi, domnule prefect, asigurarea perfectei mele 
consideraţiuni. Al dtră cu respect, Ispas Popescu." 

Rezoluţie: “Să se recomande procurorului." /ss./ Indescifrabil 


2. Altă categorie de spioni 


2/1. Direcțiunea Poliţiei şi Siguranţei Generale. 

Prefecturilor de județe după malul Dunărei, 

cu Constanţa şi Tulcea şi Prefectura Poliției Capitalei 

Sunt informat că un număr de bulgari agitatori din Macedonia 
travestiţi în musicanți sau altfel, caută să treacă pe la noi 


1) Arhivele statului, Brăila, Fond prefectura judeţului Brăila DOSAR 2110/1863, 
fila 13, Original 

îndreptându-se spre Constantinopole unde au intențiuni se provoce 
mişcări şi să useze de explosibile. Această materie se arată că va fi 
ascunsă chiar în instrumentele musicale. Rog privegheați cu multă 
băgare de seamă, şi punând mâna pe vre unul din trenşi arestaţi-l 
şi însciintaţimă imediat. /ss/ Ministru Perekyde. 


2/2. Copie după raportul Prefecturei Poliției Capitale 

No. 13862 din 14 Februarie 1900 (j.Arh.1430/900) 

clasat în Dos, 25/900. ? 

Domnului Ministru de Interne. 

Indivizii Traiciu Svetcof, Anghel Pop, Arsof Voivod şi Cote 
Zamfirof, câte-şi trei membrii în comitetul revoluționar macedonean 
din Bucureşti, acum depuşi provizoriu în penitenciarul Văcăreşti, 
precum şi Ivan Ivanovici, Teodor Gabrovschi, Dumitru Colarof, 
Mihail C. Botcevarof şi Hristu Florea (Svetcof) asociați ai comitetului 
revoluționar macedonean, fiind pericoloşi ordinei şi siguranţei 
generale, prin agitaţiile revoluționare ce fac în Capitală cu onoare 
vă rog să binevoiţi a aproba expulzarea lor din țară, binevoind a 
cunoaşte, Domnule Ministru, că printrun alt raport, vom mai 
interveni şi pentru expulzarea altor indivizi, asociați ai suszisului 
comitet, pe cari îi vom constata că prin existenţa lor în Capitală 
caută a amenința ordinea şi siguranța publică. /.../. 

Prefect /ss/ GI. |. Algiu 


3. Evoluţia naţiunii bulgare 


3/1. Serviciul S. lridenta bulgară. Istoric. ” 

Epoca preromană. Cu două milenii înainte de era creştină se 
pomeneşte de către istoricii şi geografii antichităţii de o expediţie a 
Fenicienilor (istoricul Laetus) în părțile Dunării de jos şi de o 
expediţie a Egiptenilor în chiar regiunea gurilor Dunării. Istoricii 
suedezi afirmă că şi strămoşii Scandinavilor s'au stabilit câtva timp 
pe lângă coastele Mării Negre şi în regiunea Dunării de jos; 
istoriceşte însă este dovedit că aceste popoare, în trecerea lor, au 
găsit statornicite în Dobrogea seminții de origină tracică: Traci, Daci 
(aceştia din urmă cunoscuți în deobşte pe malul drept al Dunării 
sub numele de Geţi), Bessi, Carpi şi alţii, precum şi triburi de 
origină necunoscută ca Tribali, Pigmei, Troglodiţi, etc., aşa că 


1) F.D.P.S.G.- DOSAR 1/1910 
2) Fond Ministerul de Război — Cabinet —- DOSAR 11 

Tracii, cu popoarele înrudite constituiau majoritatea populației din 
Dobrogea antică având ca sâmbure permanent neamul getic. 
Istoricul Herodot ne descrie pe Geţi ca fiind tribul tracic cel mai de 
seamă, cel mai viteaz şi cel mai înclinat spre cele spirituale. 
Pământul Dobrogei a fost de pe atunci supus unei nenumărate 
fluctuațiuni de popoare. În secolul al VII-lea înainte de Christos, 
s'au stabilit pe coasta Mării Negre Grecii din Milet, ispitiți de grânele 
pământului getic şi de peştele Dunării. Ei au întemeiat Histria sau 
Istriopolis, port înfloritor la Marea Neagră (astăzi satul Istria). Cu un 
secol mai târziu, alți Greci din Asia Mică veneau să întemeieze în 
Dobrogea aşezările comerciale: Tomis (Constanţa), Calatis 
(Mangalia), Tirizis (Caliacra), Bizone Sionysopol (Balcic). Grecii au 
debarcat în calitate de negustori şi întemeetori de oraşe-porturi, nu 
cu gândul de cuceriri teritoriale. /../. 

Dar penetrația cea mai bogată în urmări a fost aceia a Sciţilor, 
despre care geograful Strabon spune că au trecut Nistrul şi 
Dunărea (Tyras şi Ister) din partea Sud-Estică a Rusiei de astăzi, 
aşezându-se dincolo de acest fluviu, în Dobrogea. N'a fost o 
invazie trecătoare, ci o pătrundere lentă, treptată, încât la un 
moment dat au format majoritatea populației şi au dat întregei 
regiuni numele de Scytia Mică. Sciţii se aşează în Dobrogea şi pun 
stăpânire pe ea între secolele VI-IV înainte de Christos. Împotriva 
lor întreprind expediții Regele Darius al Persiei şi Filip 1I 
Macedoneanul. 

Acesta din urmă ocupă toată Dobrogea în secolul al IV-lea. /.../. 
Stăpânirea macedoneană este turburată de continuile revolte ale 
Geţilor şi Sciţilor şi Alexandru Macedon a trecut Dunărea, atacând 
pe răsvrătiții dela Vest (Muntenia de astăzi). Lysimach, un alt rege 
al Macedoniei, înfrânge pe Traci şi Geţi, după ce aceştia opuseseră 
o îndelungată rezistență alături de cetăţile greceşti autonome. A 
urmat năvala Celţilor, cari ocupă toată Tracia, inclusiv Dobrogea, 
înlătură stăpânirea macedoneană (anul 280 a. Chr.) şi se aşează 
dealungul Dunării întemeind oraşele  Durostorum (Silistra), 
Arrubium (Măcin), Noviodunum (Isaccea). 

Stăpânirea Celţilor este trecătoare, Geţii şi Tracii îi gonesc, 
reintrând în stăpânirea teritoriului lor. Dar în curând îşi fac apariţia, 
coborând dela Vistula spre Dunăre, Bastarnii, barbari de origină 
germanică, cari ocupă ţinutul dintre Carpaţii moldoveni şi Nistru, 
trec apoi Dunărea, aşezându-se la gurile ei. După lupte 
îndelungate, Traco-geţii şi Sciţii, adică locuitorii băştinaşi sunt 
învinşi. 

Epoca romană. Între timp, puterea crescândă a Romanilor 
sfârşise a se ciocni cu popoarele din nordul Dunării, îndeosebi cu 
Dacii din Dacia propriu zisă şi cu popoarele tracice din Dobrogea, 
Scythia Minor, cum o numeau Romanii. Scythia Minor a fost 
cucerită de Romani în urma unor serii de răsboaie purtate împotriva 
Daco-Geţilor. /.../. După unii istorici, Scythia Minor a fost anexată 
definitiv în anul 46 p. Chr. de către Împăratul Claudius, care a 
instalat garnizoane în toate cetățile. /.../. În secolul II p. Chr. începe 
răspândirea creştinismului şi în Scythia Minor /.../. 

În concluzie: Dobrogea antică a făcut parte succesiv din Tracia, 
Geto-Dacia, Scythia, Macedonia şi din Imperiul roman. /.../. Sciţii, 
iranieni de origină, au găsit în Dobrogea pe la 700 a.Chr. pe Traci, 
a căror prezență aci datează cu mult mai dinainte. În al doilea 
mileniu a. Chr. întreaga Europă Sud-Estică era traco-daco-getică, 
după cum restul Europei Occidentale era celto-germano-traco- 
ilirian. /.../. Pe la 1000 a. Chr., Tracii aveau o civilizație strălucită, 
întreruptă numai de năvala Sciţilor, care aduce o eclipsă trecătoare, 
dar în veacul IV a. Chr. începe renaşterea getică sub auspicii 
celtice /.../. Între timp, puterea Imperiului roman începe să şovăe 
sub loviturile barbarilor dela Nord-Est şi Nord /.../. Lupta durează 
timp de secole. Dobrogea se găseşte iarăşi în calea năvălitorilor 
barbari /,../. 

Barbarii şi epoca bizantină. Primii barbari, care au pătruns în 
Dobrogea pe la Nord la începutul secolului III din era creştină, au 
fost Goţii, un popor de origină germană /.../. Au mai trecut prin 
Dobrogea Carpii, veniți din Moldova (295 p. Chr.) şi Avarii în secolul 
IV /.../. În secolul VI p.Chr., apar în Dobrogea Slavii cari pradă, dar 
nu se aşează definitiv decât în regiunea lacurilor (spre gurile 
Dunării). 

În anul 660 p.Ch r. apar în număr de numai iii goniţi 
aci, luptând contra armatelor imperiale, ei năvălesc în Dobrogea și 
ajung în expedițiuni de pradă până la Varna. O parte din ei rămân 
în jurul Varnei şi mai la Sud în Balcani, ca,federaţi” ai Imperiului. iar 
grosul se retrage în Basarabia, de unde îşi continuă incursiunile în 
Imperiu până ce se aşează definitiv în Peninsula Balcanică 
slavizându-se şi constituind vreme de secole un pericol permanent 
pentru Imperiul Bizantin. Locul lor în Basarabia a fost luat de către 
Unguri. 

Se arată apoi Pecenegii, cari se stabilesc o parte în nordul 
Dobrogei şi gurile Dunării, altă parte dealungul malului drept al 

Dunării. Imperiul îi tolerează şi pe aceştia ca „federaţi” /.../. În 904 p. 
Chr. îşi fac apariția în Dobrogea Cumanii, cari însă sunt bătuţi şi 
împinşi peste Dunăre de armatele Imperiului. Urmează apoi năvala 
Tătarilor, cari se aşează sporadic în Dobrogea. E demn de reţinut 
faptul că în timpul lui lon Asan, Dobrogea era numită Vlahia Albă. 

Principate româneşti. Pe la 1330 a existat în cuprinsul Dobrogei 
un unic principat cuasi independent, condus de prințul Balica — 
roman de origină — cu capitala Carbona (Balcicul de astăzi), fost la 
origină Ducat sub independența Imperiului, apoi aliat cu acesta. 
Bulgarii revendică pe prințul Balica pentru ei. După Balica urmează 
fratele său Dobrotici (1357), care a fost câtva timp stăpânitorul 
litoralului Mării Negre şi al Zagorei şi se intitula: „Arhonic Prinţ” sau 
„Despot. În 1831 Dobrotici murind îi urmează fiul său Ivanco. În 
timpul acestuia Genovezii — profitând de slăbiciunea Imperiului 
Bizantin — pun stăpânire pe căile maritime ale Mări Negre şi pe 
întreaga Dunăre până la Calafat. 

Dobrogea sub Mircea cel Bătrân. Pe când Ivanco stăpânea numai 
împrejurimile Varnei, partea de miază-noapte a ţări lui Dobrotici, 
era în stăpânirea lui Mircea cel Bătrân, Domnul Țării Româneşti. În 
calitate de stăpânitor al acestei provincii, Mircea avea în emblema 
sa pajura bizantină, cum se poate vedea pe chipul său dela Cozia, 
ceiace ar dovedi că el luase Dobrogea şi cu învoirea Imperiului 
Bizantin. Titlul său de stăpânitor apare întâiu la 1837 şi se repetă în 
multe hrisoave până la sfârşitul domniei sale. Mircea se intitula: 

„Eu, cel întru Christos Dumnezeu, bine-credinciosul, bine- 
cinstitorul şi de Christos iubitorul şi singur stăpânitorul, lo Mircea 
Mare Voevod şi Domn, cu mila lui Dumnezeu şi cu darul lui 
Dumnezeu stăpânind şi domnind toată țara Ungrovlahiei şi părțile 
de peste munţi, încă şi spre părţile tătăreşti şi Almaşului şi 
Făgăraşului herțeg şi Banatului dela Severin Domn, şi de 
amândouă părţile de peste toată Dunărea, până la Marea cea Mare 
şi cetății Dârstorului stăpânitor”. În diplomele latinești, titlul sună: 
"Despot al țării lui Dobrotici şi Domn al Dârstorului „. /../. Dela 1388 
şi până la 1390 Silistra căzuse în mâna Turcilor, dar e fost restituită 
lui Mircea în anul 1393. În acelaş an statul bulgar ese desființat şi 
ocupat de Turci, cari ocupă şi Dobrogea pentru prima oară, spre a 
restitui lui Mircea la 1403 şi a o recuceri apoi şi ocupa definitiv la 
1420. 

Dominația turcă. Această dominație durează dela 1420 până la 
14 Noembrie 1878, prin urmare mai bine de patru secole /../. 
Imediat după cucerirea Dobrogei de Turci s'au aşezat peste 

populațiile aflătoare aci, Turci, Tătari şi Țigani. /.../. Sub dominaţia 
otomană, Dobrogea a avut de îndurat consecințele unei 
administrații orientale, care a distrus toată opera civilizatorie. /.../. În 
cursul secolelor XVIII şi XIX, Dobrogea a fost teatrul neîntreruptelor 
răsboaie dintre Ruşi şi Turci şi tru de pradă pentru cetele de 
Cerghezi, Lazi sau de turco-tătari. În urma răsboiului din 1877-1878 
şi a congresului dela Berlin, partea de Nord a Dobrogei trece sub 
stăpânirea României, care ocupă ţinutul în ziua de 14 Noembrie 
1878. În anul 1913 Dobrogea românească este reîntregită cu 
Cadrilaterul, o parte din ţinutul Deliormanului 

Il. Populația Dobrogei sub dominațiunea turcă şi românească. Pe 
lângă Românii băştinaşi, găsiţi de Turci în Dobrogea, au mai venit 
nenumărați români din stânga Dunării sub Mihai Viteazul şi, mai cu 
seamă în timpul domniei fanarioților /../. Ciobanii ardeleni — aşa 
numiții mocani — au trecut secole dearândul cu oile lor, unii pe la 
Chilia în Delta Dunării, alţii /.../ se stabilesc pe malul dobrogean /.../. 
Întrun studiu publicat la Rusciuk_ de P. lankoff în 1897, el 
recunoaşte că până la sfârşitul răsboiului ruso-turc din 1854-56, în 
Silistra nici nu putea fi vorba de element bulgăresc. /.../. kig 

Turco-Tătarii. După bătălia dela Varna (1444) Turcii au venit în 
masse mari, colonizând Bulgaria orientală şi Dobrogea. Tătarii au 
fost aduşi din bugeacul Basarabiei în secolul XVI şi erau organizaţi 
milităreşti. După 1856 s'au stabilit în Dobrogea şi Tătarii din 
Crimeea; ei au schimbat numele târgului Carassu în acel de 
Mediidia. | 

Cazacii Zaporojeni_şi Lipoveni. După ce Ucraina din stânga 
Niprului a fost redată Moscovei, de către Polonia în 1866, Cazacii 
nemulțumiți şi în continuă răsvrătire împotriva nouei stăpâniri au 
fost duşi de Miscoviţi în Sudul Cubanului, dar o parte din ei au 
reuşit să scape şi s'au refugiat în Dobrogea. /.../. 

Germanii. Au apărut pentru prima oară în Dobrogea, în anul 1841, 
venind din Berezina, Leipzig şi din alte colonii basarabene, 
stabilindu-se la Măcin şi Acpunar; câteva familii s'au stabilit în 
Silistra. /.../. Un mare număr de Şvabi cataloici s'au stabilit în 
Tulcea după 1842 şi în comuna Malcoci. /.../. În vara anului 1848 
1...] fondează comuna Atmagea /.../. În 1857 au mai venit familii 
germane din Galiţia şi Germania de Nord. În 1873 — au venit câțiva 
din Rusia, iar între anii 1873-1874 au venit 44 familii germane -— în 
majoritate şvăbeşti. i 

Cerchezii. Veniţi în număr mic în secolul XVIII şi XIX, ei s'au 
stabilit în Alibeichici, Malcoci, Sarapcea, Punar Topolog-cerchez, 

Decebal, Dolufari, Silva-cercheză etc. 

Găgăuţii. Au venit în Dobrogea dela Sud în cursul secolului XVIII, 
aşezându-se în câteva sate de pe țărmul Mării Negre. Origina lor 
este necunoscută. /.../. 

Lazii. De origină musulmană, au venit din Asia Mică în Dobrogea, 
unde se îndeltnicesc cu cultura tutunului înființând satul Lazmahale. 

Grecii. Aceştia sunt stabiliți în porturile maritime. /.../. 

Hircoii sau Jircoii. Aceştia erau considerați de turci ca aborigeni şi 
erau stabiliți în număr mic în Nord-Estul Dobrogei, de origină 
necunoscută. 

Bulgarii s'au stabilit în Dobrogea ca colonişti în cursul secolului 
XIX. O parte din ei au venit dinspre Nord, şi anume din Sudul 
Basarabiei, iar altă parte dela Sud, din Balcani şi din împrejurimile 
Varnei, în preajma anului 1850 şi anii următori /.../. Specialistul 
bulgar Miletici recunoaşte că numeroşi Bulgari au venit din regiunile 
Şumla, Provadia şi Razgrad, în urma răsboiului ruso-turc din 1828 
şi că numeroase aşezări noui din Dobrogea şi din județul Silistra au 
fost întemeiate de aceşti emigranţi. 

În rezumat: Înainte de 1828 elementul bulgar nu s'a arătat în 
Dobrogea decât în mod sporadic şi disparat: câţiva negustori, 
câțiva muncitori. Jumătate cel puțin din actuala populație bulgară a 
provinciei nu s'a constituit decât printr'o înfiltrare neîntreruptă, de 
dată recentă: în mare parte posterioară anexiunii şi mai ales în 
1882. Această infiltrație a fost favorizată de restabilirea ordinei şi 
siguranţei în Dobrogea, de belşugul pământurilor acaparate de 
Bulgari şi de toleranța noastră împinsă până la incurie şi 
neprevedere. 

III. Activitatea bulgară în Dobrogea. 1. Între 1878-1913. /.../. Din 
punct de vedere economic, în momentul anexării Dobrogei, găsim 
această populațiune cu o situaţie predominantă, îndeosebi în 
ceiace priveşte marea proprietate agricolă /.../. Sub raportul 
cultural, elementul bulgar nu s'a manifestat în nici o direcțiune până 
în 1878. Aceasta se datorește pe de o parte asupririi turceşti, iar pe 
de altă parte faptului că populaţia bulgărească avea un caracter 
accentuat rural /.../. Sub raportul religios, Bulgarii s'au găsit tot 
timpul în stare de inferioritate față de celelalte populațiuni din cauza 
caracterului lor închis, nesincer şi invidios. /.../. Abia după anexarea 
Dobrogei la România, datorită preponderenței economice şi 
libertăților largi acordate de statul român, populaţia bulgărească 
începe a se manifesta sub raportul cultural /.../, trezirea conştiinţei 
naționale bulgăreşti, / Statul bulgar a înființat şcoli primare. şi 

secundare bulgăreşti, societăți culturale, biblioteci, cluburi, societăţi 
sportive şi de cruce roşie — în centrul economic şi cultural 
bulgăresc Tulcea — în care a trimis profesori şi învățători şi alți 
intelectuali — n.n. marchează începutul unei acţiuni ofensive, /.../ 
/mergând chiar până la sfidarea autorității de stat /.../. Bulgarii din 
această provincie se simt sprijiniți şi încurajați în acţiunea lor de 
către Statul bulgar — n.n./. se dedau la manifestații violente şi 
provocătoare arborând steagul bulgăresc cu ocaziunea sărbătorilor 
naţionale bulgăreşti şi româneşti, considerându-se Stat în Stat şi 
uitând că sunt cetățeni români. /Sesizându-se de această ofensivă 
împotriva românismului, guvernul român a luat unele măsuri de 
corectare a modului prea indiferent al administrațiilor locale, 
liniştind populaţia bulgară, însă numai până în 1913 n.n. 

2. Între 1913-1916. /.../. După 1890 /bulgarii din Dobrogea — n.n./ 
încep toate presiunile pentru a se intra în posesiunea proprietăților 
turcă-tătare prin amenințare, jafuri şi omoruri /.../. Statul român 
repetă greşeala din 1878 şi recunoaşte bulgarilor din această 
provincie toate drepturile de proprietate asupra terenurilor smulse 
prin jaf şi violență. Prin aceasta se întăreşte econimiceşte 
elementul bulgar în detrimentul elementului tătărăsc şi turcesc în 
special, element loial şi de ordine. /.../. Terenurile luate de Bulgari 
în mod abuziv reprezintă proporția de 90-95% din totalul proprietății 
bulgăreşti din noua Dobroge. După anexarea Dobrogei noui la 
România, centrul de activitate bulgăresc se mută dela Tulcea la 
Bazargic. 

Între 1916-1918 (ocupaţia bulgară). Chiar în momentul isbucnirii 
răsboiului din 1916, populaţia bulgărească din Dobrogea nouă, 
tratată de Statul român cu atâta toleranță, a adoptat o atitudine 
duşmănoasă fățişă, ajutând trupele bulgare în înaintarea lor, 
atacând trupele româneşti din spate şi dedându-se la atrocitățile 
cunoscute asupra soldaţilor români răniți şi prizonieri şi asupra 
populaţiei româneşti rămasă fără apărare. /../. În urma trupelor 
bulgare care înaintau în Dobrogea, populația bulgărească s'a 
constituit în bande, cari au atacat populația de altă origină şi în 
special populația românească omorând şi distrugând din temelie 
sate întregi şi jefuind tot ce aparţinea acestei populaţii, ca: vite, 
alimente, îmbrăcăminte, etc. Dacă populația nebulgărească din 
Dobrogea a fost scăpată de exterminare totală, aceasta se 
datoreşte în mare parte comandamentului german şi în oarecare 
măsură celui turc. După: ocuparea  întregei  Dobroge, 
Comandamentul trupelor bulgare de ocupație a încredințat rolul 

politic şi administrativ societăţii „Dobrogea”, care a început o 
acţiune de teroare, desființând societăți, închizând şcolile şi 
nepermițând să se vorbească altă limbă afară de cea bulgară. 
Chiar în biserică au impus să se slujească numai în limba bulgară. 
În locul şcolilor româneşti sau deschis imediat numai şcoli 
bulgăreşti. 1...]. Populaţia bulgărească iese din acest răsboi întărită 
economiceşte, grație aceloraşi procedee întrebuințate în timpul 
răsboiului din 1877-1878. 


IV. lredenta şi revendicările bulgare după 1918. /Se arată în 
documentele ce urmează = n.n.]. 


4. Scurtă istorie politică a Bulgariei 


4/1. Pagini din istoria politică a Bulgariei. Caracterizarea 

luptelor politice în năzuinţa lor spre normalizare constructivă 

şi însănătoşire morală de Vanghele C. Hriscu - fost ataşat de 
presă la Sofia. Martie 1938. ” 

După aproape cinci secole de sclavie sub turci, sub înrăurirea 
evenimentelor politice de prefacere socială din Occident, pe la 
începutul veacului al XIX-lea, popoarele balcanice încep a se trezi 
din letargia lor, pornind lupta pentru scuturarea jugului asupritor. Pe 
când grecii şi sârbii au păşit direct la revolte armate, poporul bulgar, 
asupra căruia stăpânirea fusese mult mai reală - pus deci în 
condițiuni de inferioritate morală - şi-a mărginit lupta numai în 
cadrul unei independenţe cultural-religioase. /.../. 

În ajunul formării statului bulgar. În Europa evenimentele politice 
se succedau cu multă repeziciune. Turcia “omul bolnav” al Europei, 
devenise terenul unde se încrucişau interesele Occidentului şi mai 
ales ale Angliei, Rusiei şi Austriei. O zguduire internă a Imperiului 
Otoman convenea unora din aceste state. Rusia, prin 
departamentul său aziatic, alimenta cu fonduri mişcarea 
revoluționarilor bulgari. Pe când lupta pentru independența cultural- 
religioasă a fost dusă de unanimitatea conducătorilor poporului 
bulgar, aceea pentru neatârnarea politică i-a împărțit pe aceştia în 
două tabere. Astfel “tinerii” (bonjouriştii noştri, de altădată) grupați 
în majoritatea lor în jurul comitetelor de acţiune în Bucureşti şi 
inspirați de ideile liberale ale tinerilor conducători români, cereau cu 
orice preț revoluția, ca mijloc pentru eliberarea Bulgariei. 
Neincrezători în puterea sentimentului naţional, “bătrânii” sau 


1) F.C.R. - DOSAR 1/1898 


124 


“ciorbagii” (boerii) preconizau pasivitatea, cerând unele reforme mai 
liberale, ce dealtfel erau prevăzute, în bună parte, în noua 
Constituţie a Imperiului Otoman, elaborată de marele vizir Midhod 
Paşa, fost mulți ani guvernator la Rusciuk şi oaspe statornic al 
Bucureştiului. Evenimentele şi-au urmat însă cursul lor. Prin 
sacrificiul Ruso-Român, războiul din 1877 aduse eliberarea 
poporului bulgar. 

Începuturile vieții politice în noul stat bulgar. Consecventă politicii 
sale tradiționale de expansiune înspre Strâmtori, Rusia obținu 
dreptul de ocupațiune în Bulgaria. Toate instituțiile civile şi militare 
au fost ocupate şi conduse de ruşi. /.../. Prințul Dandeicov-Korsacov 
fu însărcinat /.../ de a prezida şi prima Adunare Naţională bulgară 
ce urma să voteze Constituţia şi să aleagă pe viitorul demnitar, el 
însuşi fiind unul din candidaţii cei mai serioşi. 

Această primă Adunare Naţională şi-a deschis şedinţele la 
Târnovo, în ziua de 10 Februarie 1879. În afară de aleşii 
populaţiunii din principatul liber, au participat şi delegaţi de ai 
bulgarilor din Bucureşti, Brăila, Galaţi, Giurgiu şi alte oraşe din 
România. Sub vraja entuziasmului nimeni nu se putea gândi la 
naivitatea sentimentală pe care o prezentau aceste delegațiuni, 
după cum nimeni nu se gândise încă la o viață de partid. 

Ziua de naştere a primelor partide politice. Comisiunea 
parlamentară însărcinată cu elaborarea proiectului de Constituţie 
şi-a prezentat raportul în ziua de 4 Aprilie 1879, dată ce poate fi 
considerată ca ziua de naştere a partidelor bulgare. 

Primele ide politice. În felul acesta s'a ajuns la formarea 
primelor două partide politice în Bulgaria: Partidul Liberal, în frunte 
cu P. Karavelof şi Partidul Conservator, în frunte cu C. Stoilof./.../. 

Primul guvern. După acceptarea definitivă a Constituţiei de la 
Târnovo, prințul Alexandru Batenberg, ales de Adunarea Naţională 
ca Domnitor al Bulgariei, a depus jurământul prevăzut în această 
Constituţie şi semnă decretul pentru numirea primului guvern 
bulgar, în frunte cu N. Burmof. /.../ 

Încep luptele dintre cele două partide. /../. Suspendarea 
Constituției. Încurajat de conservatori, ca şi de prietenii săi intimi, 
prinţul Batenberg dădu în ziua de 27 Aprilie 1881 prima lovitură de 
stat, suspendând Constituţia, dizolvând Parlamentul şi concediind 
guvernul Karavelof. În fruntea noului guvern a fost numit generalul 
rus Ehrenrot, un amic devotat al prinţului. /.../. Karavelof şi partizanii 
săi încercând să se agite în contra Coroanei şi guvernului, se 
produseră în multe locuri răscoale şi turburări. /.../. 

Guvernul Dragan Tzancof. În ziua de 7 Septembrie 1883, după 
eliberarea din închisori a şefilor opoziţiei, Prinţul Batenberg 
încredință formarea guvernului unuia din conducătorii opoziţiei, 
Dragan Tzancof. /.../. i 

Detronarea Prințului Alexandru Batenberg. Nemulțumit de politica 
Prințului Batenberrg, guvernul rus speculează marea influență pe 
care o avea în viața politică a principatului şi asigurându-şi 
complicitatea câtorva ofițeri din garnizoana Sofiei, pune la cale 
detronarea acestuia. /.../. 

Contralovitura lui Stambulof. Ştefan Stambulof era preşedintele 
Camerei. Fiind în provincie şi aflând de cele petrecute la Sofia el 
reacţionează imediat şi ridicând garnizoanele din provincie se 
îndreaptă cu ele asupra Capitalei. Aflând că prințul a debarcat la 
Reni, îi telegrafiază cerându-i a se înapoia în țară spre a-şi relua 
tronul. Stambulof, la rândul său, formează un guvern în frunte cu 
Karavelof, pe care îl însărcinează a conduce țara până la 
consolidarea situației. Câteva zile mai târziu, înapoindu-se în 
Bulgaria, Prinţul Batenberg face toate încercările spre a câştiga 
încrederea Rusiei şi a factorilor politici din țară, dar nereuşind şi 
convingându-se că totul e pierdut, a abdicat, de data aceasta în 
mod formal, lăsând în urma sa o regență compusă din Stambulof, 
locot. colonel Mutcurof şi B. Karavelof. 

Au urmat câteva guverne, după care a fost ales Prinţul Ferdinand 
de Coburg. /.../. Marea Adunare Naţională proclamă în ENA 2 
August 1887 ca Domnitor al Bulgariei pe Prinţul Ferdinand de 
Coburg. /.../. 

Din nou s-au succedat câteva guverne. Războiul Balcanic. Cu 
toate frământările prin care a trecut, până la 1912, Bulgaria făcuse 
un real progres politic şi economic, ajungând la situaţia de a fi 
considerată un important factor în Balcani. Nu vom cerceta în 
amănunțime motivele care au stat la baza declarării războiului 
Balcanic. Trebue reținut însă că ambițiile regelui Ferdinand şi 
uneltirile organizațiunei macedonene au avut un rol important în 
declararea războiului. Ameţiţi de succesele obţinute în contra 
armatei turce insuficient pregătită şi mai ales prost comandată, 
conducătorii politici bulgari cuprinşi de megalomanie ajunsă la 
paroxism, se pierdură în labirintul marilor aspirațiuni şi se angajară 
într'o vrie totală care a provocat războiul interaliat din 1913. Era 
începutul catastrofei. 

Guvernul Marelui Război. Sub apăsarea evenimentelor grave ce 
se precipitau, nemai putând face față situaţiei extrem de grele, 

guvernul Gheşof şi apoi, acel de scurtă durată, al lui Danef, se 
retrag de la conducere, după ce încheie pacea de la Bucureşti, 
făcând loc unui guvern de concentrare națională liberală, sub 
preşedinţia lui V. Radoslavof. Adus la putere de regele Ferdinand, 
guvernul acesta avea misiunea precisă de a pregăti revanşa în 
contra vecinilor, încercând a-şi asigura în acest scop sprijinul 
Austro-Ungariei. Sub inspiraţiile directe ale regelui Ferdinand, 
Radoslavof pregătea în mod inconştient “misiunea” Bulgariei în 
marele războiu. 

Perseverenţa răzbunărei. În manifestul său adresat la 13 August 
1913 trupelor demobilizate, regele Ferdinand spunea: “încolțiți din 
toate părțile, am fost nevoiţi să semnăm tratatul dela Bucureşti. 
Istoviţi şi obosiţi, nu însă şi învinşi, noi va trebui să înfăşurăm 
falnicele noastre steaguri pentru zile mai bune...” lar la 1-14 
Octombrie 1915, la intrarea Bulgariei în marele războiu, regele 
Ferdinand nu uită trecutul şi reamintind ordinul său pentru 
“înfăşurarea  steagurilor”, vesteşte sosirea “zilelor mai bune” şi 
ordonă atacarea Serbiei, “vecina vicleană şi laşă”. 

n marele războiu. Timp de aproape 3 ani, poporul bulgar se 
zbate şi face maximum de sacrificii pentru realizarea idealului său 
naţional: “Bulgaria dela Gurile Dunării la cele patru mări”. Cu cât 
perspectivele realizărei promisiunei lui Radoslavof că “pământul pe 
care a călcat picior bulgar va aparţine Bulgariei” se îndepărtau, iar 
războiul continua, cu atât în sufletul poporului îşi făcea loc mai cu 
temeiu dezamăgirea şi amărăciunea. Felul cum a fost tratată de 
aliaţii săi la Brest-Litovsk şi mai ales la Bucureşti, unde a fost 
stabilit condominiumul în Dobrogea atât de râvnită, a produs în 
sufletul poporului şi armatei bulgare o rană grea. De acum încolo, 
guvernul Radoslavof culegea roadele politicei sale nefaste. Odată 
cu insuccesele pe fronturi se apropia şi catastrofa sufletească. În 
cuprinsul țărei - o pronunțată mizerie economică; cu populația 
înflămânzită, cu armata pe front deprimată, înfometată şi 
neîmbrăcată, soarta războiului era de acum hotărâtă pentru bulgari. 
edi 

Documente istorice. În raportul său din 10 Iunie 1918, adresat 
regelui Ferdinand, generalisimul Jecof, ce fusese rugat de către 
Suveran să verifice moralul trupelor de pe front, acesta spunea: 
"Situaţia este de aşa natură că unităţile de pe front au pierdut orice 
speranțe şi încredere în guvern. Se pare că, profitând de această 
stare de lucruri, elementele extremiste fac cu succes agitațiile 
lor...”, iar ca concluzie generalisimul cere “un guvern de mână tare, 

un guvern solid şi cinstit, un guvern ce ar avea ca deviză Patria şi 
nu Partidul. lată ce-i trebuie țărei.'/Ce ne trebuie şi nouă, astăzi — 
n.n. În ziua de 21 lunie 1918, regele Ferdinand însărcinează cu 
formarea noului guvern pe dl. Malinof dându-i misiunea de a salva 
situația, Bulgaria fiind expusă unor pericole ce amenințau chiar 
existența ei ca stat. 

Pace cu orice preț. În fața acestei perspective atât de grave, la 
Consiliul de Coroană din noaptea de 24 Sept. 1918, cu toată 
opunerea regelui şi a Marelui Comandament, guvernul ia hotărârea 
de a face demersuri neîntârziate pentru încetarea ostilităţilor, chiar 
împotriva asentimentului aliaţilor de până atunci. Evenimentele ce 
au urmat au grăbit deznodământul. În noaptea în care la Sofia se 
ținea Consiliul de Coroană, un grup numeros de soldați fugiți de pe 
front atacă Marele Cartier al Armatei instalat în Chiustendel, 
maltratând pe ofițerii aflaţi acolo. În zilele următoare grupurile 
fugarilor devin tot mai numeroase, se fac chiar încercări de a fi 
organizate în unități compacte cu intențiunea ca sub presiunea lor 
Sofia să fie silită a cere încetarea ostilităților. 

Zorile revoluţiei. Frământările acestea erau prevestitorul revoluției 
ce urma să se declanșeze în curând./.../. 

Republica. Detronarea Regelui Ferdinand. În noaptea de 27 
Septembrie, Stambolinschi se declară de partea răsculaților. şi 
punându-se în fruntea lor proclamă Republica, adresând armatei şi 
poporului o proclamație, în care, între altele, spune: “Azi, 27 
Septembrie 1918, fostul rege Ferdinand, Dinastia şi guvernul 
Malinof sunt înlăturați. Bulgaria a fost proclamată republică”. /.../. 
Republica n'a durat decât 13 zile. În luptele ce au avut loc au căzut 
peste 8000 de oameni. După înfrângerea lor, “republicanii” s'au 
împrăştiat. 

Demobilizarea. În fața situațiunei atât de grave, trimişii guvernului 
Malinof reuşesc, în noaptea de 29 Septembrie să semneze cu 
comandantul francez al frontului dela Salonic armistițiul şi să 
ordone demobilizarea generală. A fost unul din marile merite ale lui 
Malinof, scăpând în felul acesta țara de sângeroase frământări 
interne. 

Abdicarea regelui Ferdinand. /../. Situaţia Regelui Ferdinand 
devine tot mai critică. El se pune sub protecţia unităților germane 
aduse special pentru paza sa şi a Palatului. Aceasta însă nu mai 
poate dura multă vreme. În seara zilei de 3 Octombrie, Malinof fu 
chemat la Palat, unde Regele îi înmânează abdicarea Sa în 
favoarea Principelui Boris. /.../. 

Evacuarea Dobrogei provoacă demisia guvernului Malinof. În ziua 
de 19 Noembrie 1918, comandantul trupelor aliate de ocupație din 
Bulgaria a adresat guvernului Malinof Nota Nr.1188/2, prin care 
cerea ca cele două divizii bulgare aflate încă în Dobrogea, să fie 
retrase neîntârziat pe linia granițelor impuse Bulgariei prin tratatul 
de la Bucureşti din 1913. În fața acestei grave situațiuni, a cărei 
răspundere guvernul nu se încumeta să şi-o asume, Malinof 
răspunde Comandamentului Francez că îi este imposibil să aducă 
la îndeplinire cererea adresată, motivând aceasta prin faptul că 
guvernul D-sale şi-a prezentat demisia. /.../. 

Tratativele de pace de la Neuilly. Conferința păcii şi-a început 
lucrările la 18 lanuarie 1919. Delegații bulgari, în frunte cu primul- 
ministru T.Todorof, au sosit la Neuilly abia în lulie. La 19 
Septembrie au fost invitați la şedinţă spre a lua cunoştinţă de 
clauzele tratatului ce urma să fie semnat. 

Bulgaria îşi recunoaşte greşeala în mod oficial. Cu acest prilej 
primul ministru al Bulgariei a rostit în şedinţă o cuvântare ce poate fi 
socotită ca un important document în istoria statelor balcanice. 
Recunoscând în mod oficial politica greşită urmată până atunci de 
către guvernele țării sale, Todorof spunea: “Dacă poporul bulgar - 
în majoritatea sa - este nevinovat de imensul rău ce a fost comis în 
numele său, Statul bulgar este însă răspunzător. Noi nu am venit 
aici ca să apărăm numai drepturile Bulgariei, noi vrem să 
recunoaştem şi greşelile făcute. Suntem acuzați că în 1913 am 
trădat pe aliaţii noştri şi că în 1915 am trecut de partea Puterilor 
Centrale. Recunoaştem în totul greutatea acestor acuzațiuni.” 
Atitudinea adoptată nu i-a înduioşat pe membrii Conferinţei. /../. 
După multe şi îndelungate pertractări şi conciliabule în jurul 
chestiunei formării guvernului ce ar fi urmat să semneze şi tratatul 
de pace, în ziua de 7 Octombre Regele Boris trece această 
însărcinare partidului Agrarian. /.../. 

Urmă la guvernare Stamboliischi, care fu şi el înlăturat la 9 iunie 
1923, printr-o lovitură de stat a opoziţiei, condusă de profesorul Al. 
Tzancof. 

Un precursor al desființării partidelor. În lucrarea sa “Partide 
politice sau organizaţiuni de breaslă”, ca şi în aceea intitulată 
“Moarte vechilor coterii politice”, Stambolinschi expune pe larg 
vederile sale asupra inutilităţii partidelor, vederi pe cari a încercat 
să le aplice în decursul guvernării sale. EI susţine încontinuu că în 
Bulgaria au drept la viață numai trei grupări politice şi acestea nu ca 
partide politice, ci ca exponente a diferitelor clase sociale. Acestea 

ar fi: 1) Uniunea meseriaşilor şi micilor agricultori. 2) Uniunea 
organizaţiilor profesionale a muncitorilor şi 3) Uniunea organizațiilor 
de breaslă - comercianți, industriaşi, bancheri, avocaţi, medici etc. 

Inutilitatea partidelor. “Toate celelalte organizațiuni politice 
trebuiesc desființate sau oprite prin lege - spune Stamboliischi - 
pentru că ele au degenerat în coterii mărunte cari nu au avut şi nu 
au importanţă politică în viața noastră socială decât atâta timp cât 
s'au folosit de bunăvoința Suveranului de a obține puterea şi a-şi 
continua existența. Această existență nu a folosit nici Suveranului, 
pentru că ele au scăzut prestigiul Coroanei în fața poporului, nici 
țării care a fost pentru politicieni doar obiect de jaf şi acumulare de 
milioane. În ziua de 27 Noembrie 1919, Stambolinschi semnează la 
Neuilly tratatul de pace. 

Reforme fatale. Sprijinit pe încrederea maselor populare el face o 
curbă îndrăzneață în politica externă de până atunci a țării sale, 
căutând în primul rând înţelegere şi colaborare cu statele vecine. 
Pe cât de înțeleaptă a fost intențiunea aceasta la politica externă, 
pe atât de fatală i-a fost dorința de a aplica în interior reformele sale 
îndrăznețe. În acțiunea sa contra partidelor politice, Stambolinschi 
reuşi să reducă la minimum influența acestora în massa poporului. 
Amenintate în existența lor, pierzând speranța de a mai putea veni 
la putere pe calea încrederii poporului, vechile partide recurseră la 
sistemul luptei conspirative. j 

Lovitura de stat din 9 lunie 1923, Formând aşa-zisul “bloc 
național” şi având sprijinul ofițerilor de rezervă, numărul lor se ridica 
la vreo 12.000, precum şi al puternicei organizațiuni macedonene, 
opoziția, condusă de profesorul Al. Tzancof, dădu lovitura de stat 
din noaptea de 9 lunie 1923. Actul acesta provocă o mare turburare 
în massele poporului bulgar şi în multe sate şi târguri se dădură 
lupte sângeroase între agrarieni şi “uzurpatori”, lupte ce s'au soldat 
cu nenumărate jertfe din ambele părți. Stambolinschi şi mulți din 
tovarăşii săi au fost ucişi /.../ alţii au fost trimişi în închisori, iar o altă 
parte a trecut frontiera, în statele vecine şi în special în Jugoslavia, 
de unde au continuat să ducă lupta în contra guvernului Tzancof. În 
zorii zilei de 10 lunie, conspiratorii au putut obține prin amenințări 
semnătura Regelui Boris pe Decretul pentru formarea noului guvern 
din care făceau parte reprezentanţii tutulor partidelor “vechi”./.../. 

Grave tulburări interne. Regruparea aceasta a forțelor politice a 
cuprins doar căpeteniile partidelor. Poporul şi mai ales adepții 
comunismului şi agrarienii au rămas simpli spectatori. Voind să 
şteargă orice urmă de opoziţie, guvernul recurse la acte de teroare. 

închisorile, localurile de poliţie, până şi şcolile, au fost îndesate de 
deţinuţi politici. Măsura aceasta 'a dat însă rezultate contrare celor 
scontate. În toată țara se formează comitete secrete, în scopul de a 
pregăti lupta contra guvernului Tzancof. În multe regiuni apărură 
bande înarmate ce începură lupta de guerilă în contra partizanilor 
guvernului. Atentate, maşini infernale, asasinate politice, 
conspiraţiuni, transformară țara într-un adevărat infern. Adversarii 
guvernului erau foştii comunişti şi agrarierni. Luptele acestea de 
distrugere au ajuns la capătul nebuniei şi cruzimei în luna 
Septembrie 1923. Guvernul susținea că Rusia şi Belgradul 
pregătesc revoluția în Bulgaria. Revolta se produse la începutul 
lunei Septembrie. Ea a cuprins aproape întreaga Bulgarie, fiind mai 
pronunțată în regiunile Bercovița, Ferdinand, Vidin, Nova Zagora 
etc. A curs mult sânge, s'au îndoliat multe cămine. Revoluţia 
aceasta a lăsat în urma sa 25 mii morminte. 

Atentatul de la Catedrala Sfeta Nedelea din Sofia. Cu toate că 
revolta a fost repede şi sângeros înăbuşită, spiritele au rămas tot 
neliniştite. Atentatele continuau şi zilnic erau ucişi pe străzi oameni 
politici, deputaţi, foşti militari. Atmosfera se înfierbânta din nou. În 
ziua de 17 Aprilie 1925 s'a produs groaznicul atentat de la 
catedrala din Sofia. O maşină infernală, aşezată în podul catedralei, 
face explozie şi o transformă în ruine, sub molozul cărora îşi 
găsesc moartea sute de victime nevinovate, între cari şi 37 
generali. i 

Autorii atentatului ştiau că vor veni la biserică membrii guvernului, 
deputații şi însuşi Regele Boris, spre a se închina înaintea 
rămăşițelor unui fruntaş al guvernului, ucis de dânşii cu două zile 
mai înainte. Represiunea şi de data aceasta a fost îngrozitoare. Au 
urmat lungi şi sângeroase lupte şi exterminări reciproce, al căror 
sfârşit nu se putea prevedea. Starea aceasta a durat până în 1927, 
când conducerea guvernului a trecut în mâinile lui Andrei Liapcef. 

Partidele. politice pierd tot mai mult legătura cu poporul. /.../. 
Dezgustat de căderea morală a conducătorilor săi politici, înşelat în 
aşteptările sale şi mânat de instinctul său sănătos, poporul bulgar 
începu să părăsească rândurile partidelor spre a-şi căuta alți 
conducători. În fenomenul acesta de dizlocare în masă a straturilor 
politice, o bună parte din ele îşi căutară salvarea în extremism. 
Tineretul progresiv trecu în rândurile partidului muncii - comunist -, 
iar bătrânii, mai conservatori, în rândul partidului profesorului A. 
Tzancof. 

Spre noui lovituri de stat. Încurajat de aceste succese şi sprijinit 

de anumite cercuri financiare, ca şi de teroriştii macedoneni ai lui 
Vancio Mihailof, profesorul Tzancof şi amicii săi începură să 
pregătească o nouă lovitură de stat. De data aceasta nu pe calea 
loviturei armate, ei nu merg asupra Sofiei. În realizarea planului său 
el convocă congresul partidului său ce trebuia să aibe loc la Sofia, 
în ziua de 20 Maiu 1934, când ar fi urmat să dea jos guvernul, să 
suspende unele legi şi să proclame dictatură. În fața pericolului 
acestei lovituri, ce părea că va fi mai straşnică şi mai sângeroasă 
decât aceea cu câţiva ani în urmă, elementele democratice în cari 
se putură strecura şi comunişti, formară comitete antifasciste “spre 
a rezista pericolului”. 

Pregătirile celor două tabere prevesteau furtuna. Atmosfera 
politică era saturată de electricitate şi toţi aşteptau cu nelinişte 
ciocnirea norilor şi trăsnetul care ar fi anunțat dezlănțuirea 
tulburărilor./.../. În goana lor după fotolii ministeriale, şefii politici 
s'au dedat la scene din cele mai îngrozitoare. Au fost certuri şi chiar 
bătăi între foştii miniştri ca între ultimii hamali din port. Nici un 
sentiment de răspundere socială şi nici o pudoare personală. 
Statul, cu nevoile sale, dispăruse sub valul măruntelor ambiţiuni 
politice. O stare haotică, un cerc vicios din care nu se mai putea eşi 
decât printr'o zguduire puternică. 

Cercul “Zveno”. Înşelaţi în speranţele lor de normalizare a vieții 
politice şi nemulțumiți de teroarea guvernului Tzancof, un însemnat 
număr de ofițeri ce au luat parte la lovitura de stat din 9 lunie 1923, 
în frunte cu fostul ministru, colonel Chimon Gheorghief, formară în 
1927 cercul “Zveno”. Fără a se amesteca în politică, “Zveno” era 
mai mult un cerc de studii “pentru regenerarea vieții politice”. /.../. 
La 14 lunie 1931 “Zveno” adresează poporului bulgar un nou 
manifest. De acum încolo, cercul “Zveno” se intitulează “cerc politic” 
şi are adepți în toate oraşele. Teoreticienii zvenari resping cu 
energie acuzarea că ar fi adoptat ideile fascismului sau ale 
naţional-socialismului. Ei susțin că zvenismul este sudura dintre 
oraşe şi sate, între clasele sociale, chiar şi între partidele politice. 
Faţă de acestea “Zveno” avea intențiuni radicale. /.../. 

Lovitura de stat din 19 Mai 1934. În dorința lor de a evita 
catastrofa în fața căreia se afla din nou Bulgaria, Chimon 
Gheorghief, colonelul Damian Velcef şi conducătorii zvenari 
precipitară evenimentele dând în zorii zilei de 19 Mai lovitura de 
stat. Sub comanda ofițerilor devotați zvenarilor, unităţile garnizoanei 
au blocat şi ocupat principalele instituții oficiale. Totul s'a petrecut 
fără niciun incident. În primele 24, ore de la instalarea sa, guvernul 

procedă la o serie de măsuri energice şi decisive. Astfel a procedat 
la o nouă împărţire administrativă a țării creând în locul celor 22 
judeţe 7 directorate, a restabilit prestigiul statului în toată țara, a luat 
măsuri pentru protecţia economiei naţionale, ca şi o serie întreagă 
de reforme tinzând la refacerea morală şi politică a țării. 

Desființarea organizaţiilor revoluționare macedonene. Între 
primele măsuri luate a fost şi aceea de mare curaj a desființării 
puternicei organizațiuni macedonene care, timp de 50 ani, avusese 
un rol din cele mai importante în politica internă şi externă a 
vecinilor noştri. Merită a fi semnalat aci amănuntul că la dizolvarea 
ei, organele guvernului au putut confisca următorul armament, găsit 
în depozitele organizaţiunei: 11.000 arme model nou, 47 mitraliere, 
637 puşti automate, 3 aruncătoare de mine şi 700.000 cartuşe. 

Desființarea partidelor. Printr'un Decret-lege, guvernul a pus în 
afara legilor toate partidele şi organizațiunile politice existente până 
atunci. În acest moment Bulgaria avea /.../ nu mai puţin ca /.../ 52 
grupări şi partide politice. Până la ce grad ajunsese repulsia 
poporului față de politicianism şi cât pierduseră din autoritatea şi 
influența lor partidele, se vede din faptul că țara a primit cu 
indiferență decretul pentru dizolvarea lor, fără a manifesta nici cea 
mai mică reacțiune sau protest, /.../. În ziua de 22 Ianuarie 1935, 
guvernul este înlăturat şi înlocuit prin acela prezidat de generalul 
Zlatef. /.../. 

Curent republican. Fapt este că sub presiunea ligei “căpitanilor”, 
precum şi a unor factori externi - Belgradul - Chimon Gheorghief şi 
colonelul Damian Velcef nu excludeau eventualitatea proclamării 
republicii. 

O_interventie a ministrului României. Mijlocisem şi asistam la 
întrevederea dintre dl. Vasile Stoica - pe atunci ministru al 
României la Sofia - şi dl. |. Pencef, ideologul “reînnoirei” şi 
colaboratorul cel mai apropiat al primului ministru. Refuzase să facă 
parte din guvern, spre a se ocupa mai liber de organizarea ţărei. 
Venise la Legația României în numele primului ministru, spre a afla 
părerea reprezentantului României asupra evenimentelor Bulgare. 
La un moment dat, dl. Stoica pune următoarea întrebare: 

- Monsieur Pentcheff, est-ce que vous etes dynastique? 

După o clipă de ezitare acesta îi răspunse: 

- Oui, par necessite. E 

La răspunsul acesta al lui Pencef, dl. Stoica îi spuse energic că 
numai instituția monarhică va putea salva Bulgaria dela surprize şi 
complicațiuni adăugând că în cazul unei eventuale încercări de 

schimbare a regimului monarhic, România va avea a-şi spune 
cuvântul. Câteva zile mai târziu, am fost chemat de către fostul 
ministru Boian Smilof, şeful partidului Naţional-liberal, la D-sa 
acasă, care mi-a spus între altele: “Spune-i ministrului dumitale că 
avem motive să-i fim recunoscători. Poate că D-sa nici nu ştie că a 
pus o piatră grea la temelia monarhiei noastre.” lată unde trebuiesc 
căutate adevăratele motive pentru înlăturarea guvernului Chimon 
Gheorghief. 

Schimbarea guvernului Zlatef. Nici guvernul Zlatef n'a putut scăpa 
de tutela “căpitanilor”. Câteva luni mai târziu, la 21 Aprilie 1936, a 
fost înlocuit prin guvernul prezidat de fostul diplomat Toşef. Spre a 
evidenția mentalitatea “căpitanilor” citez un fapt elocvent care 
depăşeşte orice închipuire: Colonelul Crum Celef, membru al 
“conventului”, era ministru de interne în guvernul Zlatef. 
Declarându-se criza de guvern acesta n'a voit cu nici un chip să 
demisioneze. A fost nevoie să fie chemat la Palat şi reţinut acolo cu 
forța, până a doua zi seara, după ce se formase guvernul Toşef. 
/...]. Colonelul Velcef, care fusese expulzat în Jugoslavia, având 
sprijinul câtorva ofițeri superiori iugoslavi, trece, în ziua de 2 
Octombrie, frontiera în mod fraudulos, ajungând în orăşelul Slivnița, 
la 18 km de Sofia. Stabilind legătura cu comandantul Regimentului 
25 Infanterie din localitate, îl convinge să pornească cu regimentul, 
în timpul nopții, spre capitală, să o ocupe, şi să instaleze un nou 
guvern militar. Din cauza unei defecţiuni de ultim moment, 
complotul a eşuat, iar colonelul Velcef, comandantul R.25 | şi mai 
mulți ofițeri superiori au fost arestați chiar la Slivnița. Judecați de 
către Curtea Marţială din Sofia, au fost condamnaţi la moarte, 
pedeapsă comutată apoi de rege în închisoare pe viață. 

O privire asupra trecutului. Din cauza dezbinărilor politice - la 
cădearea guvernului Muşanof Bulgaria era fericită cu 52 partide şi 
grupări politice - sămânța dihoniei ajunsese până acolo încât mulţi 
fii nu vorbeau de ani de zile cu părinţii lor, fraţii cu surorile şi rudele 
între ele. Țăranii, altă dată harnici şi pacinici, a căror grije fusese 
când-va numai prosperitatea materială şi culturală, lăsau acum la o 
parte aceste inițiative, dedându-se cu totul politicei şi trândăviei. 
Mulţi săteni înstăriți şi-au irosit averea numai spre a întreţine 
legături cu partidul şi numeroșii agitatori politici. 

Bacilul corupțiunei şi dezagregărei ajunsese până acolo încât 
nimeni nu se mai gândea la bunul obştesc, iar aşa zisa elită politică 
şi ea era preocupată de calcule meschine personale. Miniştrii şi 
anturajul lor, compus din parveniţii politici şi aventurieri, erau 

corupți. Ei împărțeau serviciile din subordinea lor în perimetri şi 
dispuneau de ele ca de moşiile lor. Funcţionarii statului erau supuşi 
persecuțiilor de tot felul. i 

De teamă a nu fi concediați ei deveneau servili în fața mărimilor 
de tot felul, în dauna intereselor statului şi poporului, aducând în 
felul acesta dezagregarea întregului aparat administrativ./Situaţia 
aceasta este mult asemănătoare cu cea existentă astăzi în 
România — n.n./. Sistemul diurniştilor ajunsese zenitul. În toate 
ministerele şi instituțiile de stat şi comună mişunau diurniştii numiți 
de cluburile politice, primind salarii mari fără a munci. Între aceştia 
erau şi din aceia ce primeau câte 5-6 salarii din diferite locuri. 
Ministrul agrarian Ghicef îşi numise bucătarul într-o înaltă funcţiune 
fictivă la departamentul său. 

După lichidarea politicianismului. Marele folos din lichidarea 
sistemului politic în Bulgaria, în forma şi aspectul în care era până 
la 19 Mai 1934, este atât de evident, în cât nu are nevoie de nici un 
argument. Rezultatele schimbării se simt în toate domeniile vieții 
publice. Bulgaria nu mai este azi arena crimelor şi asasinatelor 
politice. Dela 19 Mai încoace nu a fost înregistrată nici o crimă 
politică; poporul s'a consacrat muncii creatoare şi nu manifestă nici 
un interes față de soarta conducătorilor săi politici de până ieri; nu 
mai există decât ca amintire luptele şi violențele politice ale 
trecutului; sătenii se interesează acum de traiul lor ca şi de 
raţionalizarea muncii agricole; muncitorii de contractele colective; 
funcţionarul este mulțumit că a scăpat de persecuțiile permanente 
şi concedierile provocate de către politicieni; orăşenii sunt mulțumiți 
că pot circula în linişte pe străzi fără a risca să fie atinşi de 
gloanțele ucigătoare ale teroriştilor, meseriaşii şi comercianții că li 
se dă posibilitatea de a forma organizaţiunile lor profesionale 
asigurându-şi viitorul lor şi al copiilor lor. Într-un cuvânt, toate 
breslele şi straturile sociale sunt mulțumite de schimbarea produsă 
şi nici un om cu judecată nu vrea reîntoarcerea acelui trecut ruşinos 
în forma în care era înainte de 19 Mai 1934. 

Aspectul satelor. Satele sunt acum cu totul transformate. După 
aplicarea legii administrative, în dispoziţiile căreia se prevede 
numirea iar nu alegerea primarilor, viața satului a luat un mare 
avânt. Un învățător cu care am stat de vorbă, cu prilejul ultimei 
mele călătorii în Bulgaria, îmi spunea: “Au trebuit să vie vremurile 
noi de acum, ca să ne aducă ordine şi linişte în sat. Eram turbaţi de 
pasiunea politicei. Sub regimurile trecute, satele noastre zăceau în 
întuneric, mizerii şi lipsuri. 

Beam apă murdară şi umblam până în genunchi în noroi. În 
vremea partidelor politice, satele erau terorizate de politicienii locali. 
Eram împărțiți în 18 tabere, cu 18 păreri şi 18 steaguri. Acum satele 
noastre au un singur steag: tricolorul. Satul nostru a ajuns de 
nerecunoscut. 

Avem apă potabilă şi drumuri bune. Toată lumea se interesează 
de problemele culturale şi gospodăreşti. Săteanul îşi vede de 
treaba lui şi nu mai stă prin cârciumile cari erau transformate 
înainte în sucursale ale cluburilor politice, în arene de învrăjbire 
între frați.” 

Nemulţumiţii. Nu sunt mulțumiți numai şefii politici şi sateliții 
acestora, cari făcuseră din politică o profesiune rentabilă pentru 
existența şi viața lor desfrânată, pe seama celor 6 milioane de 
contribuabili, 

În ancheta mea la fața locului, am constatat că cetățeanul bulgar 
preferă fără ezitări noua formă politică, deoarece numai la ea speră 
să-şi asigure mai multă pâine, muncă, viață omenească, 
prosperitate culturală şi economică. 

Bineînţeles că pentru realizarea acestor năzuințe ale sale, 

oporul nu contează în nici un caz pe foştii săi conducători politici. 
nainte de eliberare şi după formarea statului bulgar, poporul avea 
încredere în conducătorii săi şi a luptat alături de ei pentru că ştia 
că îi sunt prieteni şi că au lucrat cu idealism şi sacrificiu pentru 
prosperitatea lui economică şi culturală. 

Oamenii aceştia erau însă cu altă mentalitate şi alte concepțiuni. 
St. Stambulof, Dragan Tzancof, Petco Caravelof, Slavoicof şi alţii 
erau fruntașii renaşterii bulgare - toți aceştia trăiseră tinerețea lor la 

i fî ia, le şi-au putut forma car: l 
precursorilor noştri politici, ca C. A. Rosetti, lon Brătianu etc /Subl. 
n./. - iar nu de calibrul actualilor conducători politici cari au adus 
Bulgariei două catastrofe naţionale, datorii de miliarde, o grozavă 
dezbinare politică şi anarhie. 

Aceasta e în bună parte cheia secretului, care explică şi justifică 
indiferența poporului față de soarta acelora ce s'au dovedit că nu 
au fost în stare să se ridice deasupra intereselor personale sau de 
club şi să conceapă spiritul vremurilor noui. 

Situaţia actuală a guvernului Chioseivanof. În acțiunea sa de 
normalizare a situației politice, Chioseivanof a avut de înfruntat 
greutăți aşa de mari încât a fost nevoit să recurgă în mai multe 
rânduri la remanieri spre a-şi asigura sprijinul vreunuia din 
conducătorii partidelor dizolvate sau simple remanieri pentru 

reînnoirea foştilor. 

În dorința sa de a da țărei o democrație “dirijată”, guvernul a 
admis facerea alegerilor parlamentare. 

Acestea s'au terminat eri, 27 Martie /1938/. 


5. România a fost deseori gazdă sau a constituit teritoriul 
de tranzit al străinilor. Aveam legi prea blânde pentru orice 
nepoftit... Sau, cele care erau mai drastice, nu se aplicau. 


5/1. Notă cifrată din 23 Decembrie 1907. Prefecturilor de 

județe după malul Dunărei, cu Constanța, Tulcea, Prefectura 

Poliției Capitalei. ” A 

Întrebând pe un Român Macedonean cine e acest bulgar, mi-a 
spus că e de mult pe aci, are cu ce trăi şi fumează tutun numai pe 
la cârciume şi e nelipsit de la orice bucurie, nuntă, logodnă pe la 
țărani. lată pentru ce cea mai mare rezistență s-a observat cu 
răscoalele chiar în părţile Băileştiului. De multe ori poşta ne-ar 
putea da pe mână pe aceşti periculoși instigatori şi spioni. 

De aceea e necesar din când în când câte o revizie la toate 
scrisorile suspecte ce ies şi intră în țară prin punctele: Giurgiu, 
Turnu Măgurele, Zimnicea, Constanţa. În fine, sunt multe procedee 
prin care am putea descoperi multe din ițele ce țes inamicii 
neamului şi țărei Româneşti. Subsemnatul, ca unul ce cunosc 
limbile Bulgară, Sârbă, Greacă, Turcă, Franceza şi ca unul ce am 
multe şi foarte multe cunoştinţe, atât aici cât şi în Bulgaria şi Serbia, 
mă ofer a servi Siguranța Statului în această direcțiune. De aceea, 
vă rog domnule Ministru a dispune să fiu numit ca detectiv pe lângă 
Oficiul de Siguranţă al Statului, cu promisiunea de a mă achita cu 
cea mai mare conştiinciozitate posibilă. Binevoiţi vă rog Domnule 
Ministru a primi asigurarea osebitei mele stime şi perfectului meu 
devotament, Tucerea, fost profesor la Liceul Român din Bitolia. 

Bucureşti, 15 Aprilie1907. 


6. Câteva considerente referitoare la unele categorii de 
spioni ce se aflau pe teritoriul României. Obiective urmărite 


6/1. Notă din 15 Aprilie 1907. ? 
Domnule Ministru de Interne, 3 x 
E notoriu şi bine stabilit că țara Românească a fost şi este ținta 


1) F.C.R. - DOSAR 1/1898 
2) F.C.R. - DOSAR 71/1908 

asupra căreia se îndreaptă toate privirile răutăcioase şi invidioase a 
tutulor țărilor orientale, în special cele limitrofe. Şi tocmai Regatul 
Român e acela care a adăpostit şi adăposteşte încă pe cei ce 
numai bine nu i-au dorit, atât lui ca stat cât şi neamului Românesc. 
Puţini din răuvoitorii noştri au putut să fie urmăriți, spionaţi sau 
anihilată acţiunea lor. Toate statele Balcanice limitrofe, precum şi 
Rusia, au oamenii lor aici în țară, cu care ne spionează toate 
mişcările. Unele din ele nu-şi mărginesc acțiunea lor numai a 
spiona, ci şi a răzvrăti pe țăranul român în toate direcţiunile. 
Spionagiile sunt întru câtva legitimate pentru orice țară şi în special 
pentru țările învecinate nouă. 

Dar aceste spionage se pot diferenția, căci altfel ne va spiona 
Germania, Franța etc. Şi cu totul în alt mod vom fi spionaţi de 
Bulgaria, Serbia şi Rusia, țări limitrofe şi interesate direct asupra 
tuturor mişcărilor noastre. Toate țările interesate îşi au spionii lor aci 
la noi, spioni legitimaţi şi care nu sunt decât consulii lor respectivi, 
ataşaţii lor etc. Nu aşa însă şi nu pe această cale oficială suntem 
spionaţi de Bulgari, Ruși, Sârbi şi Greci. Primele trei popoare ar dori 
să ne vadă mereu în plină anarhie şi slabi în toate, ca după urma 
acestor anarhii să poată profita care cum poate. Spionagiul lor e 
vătămător, e incorect, e subversiv. Spionii lor mişună sub diferite 
forme şi bine deghizați, atât prin oraşe cât şi prin sate şi noi cu greu 
îi putem descoperi şi urmări, lipsiţi fiind de o poliţie specială pentru 
spionagiul internațional. 

De multe ori aceşti spioni sunt înarmaţi cu toate formele legale 
cerute de orice administraţie polițienească şi deci e liber a te spiona 
în bună voie, fără a-l putea expulza ori da în judecată. Acestui fel 
de spioni, cel mai adoptat sistem este de a-l anihila ori spiona la 
rândul tău, spre a-i descoperi toată filiera, după care se va urma 
distrugerea sediului de spionaj aci la noi. Deci, nu mai încape 
îndoiala că suntem îndeajuns spionaţi şi în special de către 
Bulgaria şi Serbia, cele mai interesate de orice a văzut spre bine şi 
orice anarhie spre rău suferită din diferite împrejurări sau de ori 
care slăbire sau vânt de distrugere ce s-ar dezlănțui asupra 
Regatului Român, de multe ori având ca cauză chiar spionagiul şi 
investigația spionilor lor. 

1) În armata Bulgară există spioni destul de abili. care cunosc 
bine limba Română şi nu pierd nici o ocazie de a veni deghizați 
fiind însărcinați cu diferite misiuni. Pe aceşti spioni trebuiesce bine 
urmăriţi. 

2) Studenţii Bulgari ce urmează facultăţile noastre, iarăşi 

trebuiesc spionaţi, căci sunt cei mai periculoși. y 

3) Turcii stabiliți în Bulgaria sunt de multe ori întrebuințați ca 
spioni aci la noi de către Bulgari, fiind bine plătiți. Sediul lor este 
Rusciuk, Siştov, Nicopoli, Varna, Burgas. lar azi la noi vin ca 
păzitori, angajaţi de moşieri, şi unii vin chiar ca comercianți de vite. 

4)_Mulţi Greci, chiar stabiliți din copilărie în Bulgaria servesc ca 
spioni bulgarilor, mai ales în Dobrogea. Aceşti spioni de multe ori 
critică şi insultă poporul bulgar, spre a nu fi bănuiţi de autorități. Şi 
această speţă de spioni sunt cei mai periculoşi, căci sunt greu de 
descoperit. 

5) O altă speţă de spioni şi instigatori sunt Bulgarii cârciumari sau 
mulţi cu dare de mână şi fără ocupație, care nu pierd ocazia de a 
ne spiona şi ațâta țăranul Român la răzvrătire. Şi când câte un 
țăran mergând la cârciumă se plânge de boier sau administrație, 
atunci începe individul a-l blama şi a-l încuraja la rezistență şi 
anarhie. Un caz tipic ce s-a întâmplat chiar anul acesta în comuna 
Băileşti şi întrebând pe un Român Macedonean cine e acest bulgar, 
mi-a spus că e de mult pe aci, are cu ce trăi şi fumează tutun numai 
pe la cârciume şi e nelipsit de la orice bucurie, nuntă, logodnă pe la 
țărani. lată pentru ce cea mai mare rezistență s-a observat cu 
răscoalele chiar în părţile Băileştiului. De multe ori poşta ne-ar 
putea da pe mână pe aceşti periculoşi instigatori şi spioni. De 
aceea e necesar din când în când câte o revizie la toate scrisorile 
suspecte ce ies şi intră în țară prin punctele: Giurgiu, Turnu 
Măgurele, Zimnicea, Constanța. În fine, sunt multe procedee prin 
care am putea descoperi multe din ițele ce țes inamicii neamului şi 
țărei Româneşti. Subsemnatul, ca unul ce cunosc limbile Bulgară, 
Sârbă, Greacă, Turcă, Franceză şi ca unul ce am multe şi foarte 
multe cunoştinţe, atât aici cât şi în Bulgaria şi Serbia, mă ofer a 
servi Siguranța Statului în această direcțiune. De aceea, vă rog 
domnule Ministru a dispune să fiu numit ca detectiv pe lângă Oficiul 
de Siguranță al Statului, cu promisiunea de a mă achita cu cea mai 
mare conştiinciozitate posibilă. Binevoiţi vă rog Domnule Ministru a 
primi asigurarea osebitei mele stime şi perfectului meu devotament, 

Tucerea, fost profesor la Liceul Român din Bitolia. 

Bucureşti, 15 Aprilie1907. 


6/2. Marele Stat Major. Secţia II. Biroul 6. nr.230/ Aprilie 1907. 
Confidențial. Către Ministrul de Interne. ” Şi 
În oraşele Brăila, Galaţi şi împrejurimi, observându-se zilnic o 

mulţime de ofițeri şi persoane civile străine, a căror însărcinare nu 
se cunoaşte, cu onoare vă rog să binevoiţi a dispuna ca, pe lângă 
serviciul de stat major al C.3 A., în Galaţi, să fie în permanență 
detaşat un agent secret pentru a supraveghea acele persoane. 

Rezoluţie: "Se va răspunde că din lipsă de personal şi de fonduri 
nu putem satisface această cerere, dar ca să se adreseze, la 
nevoie, Direcţiei Legiunii Generale din Ministerul de Interne, care va 
satisface cererea în limitele posibilului.” /ss/ Manolescu. 


6/3. Şeful Serviciului Siguranţei Generale, |. Panaitescu 

Către ministrul de interne. Spionajul militar bulgar pe linia 

forturilor Focşani-Nămoloasa. 12 Noembrie1907 ” 

1... bulgarii fac pe o scară întinsă spionajul militar în țara noastră 
şi că din această cauză se simte absolută nevoie ca M.St.M, al 
Armatei să înființeze un serviciu de contraspionaj, care să fie bine 
organizat spre a putea demasca cu înlesnire pe spionii care mişună 
în țară. Bulgarii sunt la curent cu tot ceea ce se face şi pune la cale 
în armata şi marina noastră, şi sosesc la timp spre a urmări şi a se 
informa de ceea ce îi interesează. Voi cita în sprijinul acestei 
informațiuni două cazuri, cele mai recente şi anume: a). Când a 
început montarea monitoarelor în şantierul de la Galaţi, bulgarii 
s-au grăbit a trimite spioni care să observe cum şi în ce condițiuni 
se face montarea. b). În ziua când s-au început exerciţiile de 
tragere cu noile tunuri la Dadilov, s-au înființat doi ofițeri bulgari şi 
câțiva subofițeri de artilerie, îmbrăcați civil, care, sub pretext că 
umblă să cumpere fân pentru armată, s-au învârtit prin 
împrejurimile poligonului de tir, părăsind repede terenul şi uitând de 
pretinsa lor misiune de a cumpăra fân de îndată ce au simțit că sunt 
bănuiți, căci pusesem agenți care îi urmăreau pas cu pas”. 


6/4. Copie de pe raportul confidenţial nr. 323 

din 22 Noembrie 1907 al Inspectoratului Comunal 

al Plasei Ivasca județul Tecuci. 2 

La adresa nr. 5172/24 Octombrie 1907, s-a constatat că în jurul 
forturilor din Hanu Conachy se găsesc 2 cârciumi ținute de 2 
bulgari: Țenoff şi Sergheievici. S-a constatat că din vânzarea 
produselor nu şi-ar putea scoate nici cheltuielile. Țenoff are 
abonament pe CFR pe linia Conachy-Galaţi, cu toate că afacerile 
comerțului său nu-i îngăduie asemenea cheltuieli. DI. Mellas, 

cunoscutul spion rus vine foarte des prin Hanul Conachy, unde se 
zice că ar fi având afaceri cu domnii Verona. 


6/5. Memoriu asupra afacerii spionajului din fortul Hanul 
Conachi - căpitan C. Sterea, comandantul Fortului fortificat 
Nămoloasa. 1 decembrie 1907. » 

“Încă din luna martie a anului curent subsemnatul avea bănuieli 
asupra indivizilor Costache Sergheievici, tatăl lui lancu Ştefănescu, 
care ține cantina situată lângă Detaşament în pct. A. În primăvara 
anului curent, hanul d-lui Veron Jean, situat în pct. B, a fost cedat 
lui Țenoff, un bulgar venit din Independenţa. Acesta este om de 
încredere al lui Veron. A deschis o cârciumă, trăieşte foarte 
confortabil față de venitul său, are două nepoate aduse cu scopul 
de a ademeni prin ele pe ofiţerii locali. Acesta adăposteşte şi 
protejează o sumă de bulgari, despre care autorităţile nu ştiu dacă 
au acte în regulă. Acesta are tendința de a-i face pe ofițeri să-i fie 
datori rugându-i a lăsa “să se facă o sumă mai mare”, pe care n-o 
mai cere. Țenoff, foarte inteligent şi mult mai prudent, cunoaşte 
fortificațiile noastre încă de când se construiau. Mi-a vorbit de podul 
mobil de fier de la Lungociu, pod pur strategic, dându-mi detalii de 
construcţii uimitoare asupra fortificațiilor şi podului. Costache 
Sergheievici este însărcinat de d-na Pia Veron şi de Jean Veron a 
vedea de pădurile lor, aşa că veşnic se află sub acest motiv în 
incinta forturilor şi poate şti orice mişcare sau manevre ce se fac pe 
timpul concentrărilor. D-na Pia Veron are moşia şi casele moşiei 
(conacul) arendate d-lor Paul Guirard şi Gargiovani, însă a păstrat 
o viişoară de 2-3 ha, care se află la 30 m. departe de fortul nr.7, 
deşi sunt sigur că i s-a oferit pentru această vie prețuri de arendă 
splendide. Aceasta m-a îndreptățit a crede că este numai un motiv 
ca omul de afaceri, aşa-zisul reprezentant al d-nei Pia Veron, numit 
Mellas, să poată veni mai des în localitate, sub pretextul de a-şi 
vedea de vie şi a o munci. De câte ori a venit în Hanul Conachi, 
numitul Mellas, l-am urmărit cu precauție, însă de la gară s-a dus 
direct la conacul (casa Veron) moşiei. A vorbit bulgăreşte cu 
Sergheievici, care de obicei îl însoțea, cum şi de bulgarul Petcu, 
care are un bordei în pct. D, şi care trece drept păzitorul leşilor de 
porumb. Până azi nu ştiu dacă aceşti indivizi au acte în regulă. 
Şeful gării, |. Ştefănescu, este de origine rus, căsătorit cu 
bulgăroaica Chiraca Ivanovici. Este de 12 ani aici în gară, care l-a 
avut în gazdă pe dl Mellas, omul şi reprezentantul d-nei Pia Veron. 

Acest Mellas mi-a făcut impresia unui om cult, foarte rezervat, 
cunoscând multe limbi şi care dispune de mulți bani. Am remarcat 
la el o tabacheră de argint masiv, lucrată în briliante şi safire, 
încrustate în capac şi cu o inscripție slavă. Acest om caută să-mi 
capete prietenia, ce şi-a exprimat-o prin şeful gării către mine. 
Astăzi, 1 decembrie, a venit în gara Hanu Conachi di Jean Veron, 
care a fost întâmpinat de Țenoff, Sergheievici, Petcu, Marcoff şi alţi 
indivizi ce nu i-am cunoscut. à 

Concluzie. Cred că Jean Veron și Pia Veron, cu omul său Mellas, 
sunt spioni ruşi sau bulgari în țară, introduşi în cea mai înaltă pătură 
socială a noastră, Se zice că d-na Pia Veron are intrare şi la palatul 
Princiar. Că indivizii Țenoff, Sergheievici cu fiii lon, lancu şi Fani, 
precum şi Petcu, Marcoff şi alţii sunt agenții lor în incinta fortului 
Nămoloasa, supraveghind orice mişcare, sistemul de pază şi 
efectivele noastre. Mai cred că |. Ştefănescu şi Țenoff, care au 
abonamente pentru Galaţi, Brăila sunt în legătură cu alți agenţi în 
acele localităţi. 


6/6. Marele Stat Major. Secţia II. Biroul 6. nr. 280 

din 22 lanuarie1908. Copie de pe raportul secret al ataşatului 

militar din Sofia cu nr. 55 din 8 Decembrie 1907. 

Către Ministrul de Război. ” 

Marele număr de ofițeri bulgari cărora li se acordă concedii pentru 
streinătate, mi-a atras atenția din primul an al numiri mele în postul 
de ataşat militar, făcându-mă să ţin o însemnare /evidență - n.n./ de 
aceşti ofițeri, cu scop de a ajunge să-mi pot explica cauza acestor 
concedii numeroase. 

Din însemnările ce am ținut pe ultimii doi ani, rezultă că în cursul 
anului „1906, s-a acordat concediu pentru străinătate la 196 de 
ofițeri, iară în cursul anului curgător la 198 ofiţeri. Dintre aceştia din 
urmă, la 30 de inşi este indicat, în Decretul cu care se aprobă 
concediul, că se trimit peste frontieră în interes de serviciu; la toți 
ceilalți concediul este motivat prin interesele particulare ale 
ofițerului sau cauză de boală. 

„Cunoscând spiritul de economie al ofițerului bulgar, care duce o 
viață sobră peste limitele admise în armatele țărilor civilizate, 
privându-se la tot numai pentru a realiza econonii băneşti, am 
bănuiala că ministerul ajută pe ofițerii dispuşi a trece frontiera sau 
poate chiar îi trimite spre a face recunoașteri sau a aduna ştiri care 
pot interesa studiile statului major bulgar asupra țărilor vecine. 

Sunt încredințat că în Bulgaria nu se nesocoteşte acest mijloc de 
a căpăta informaţiuni: la una din conferințele de la şcoala militară 
asupra datoriei militarului de a se jertfi pentru țară, colonel de stat 
major Dermanceff a spus elevilor că în tinerețea sa a trăit împreună 
cu alţi doi camarazi ai săi, ca lucrător şi vânzător la forturile din jurul 
Bucureştiului; dintr-o altă informație ştiu că ofițerii bulgari 
“emigranți”, între care gen. Radku Dimitrieff au făcut recunoaşterea 
fortificațiilor de la Nămoloasa şi Galaţi, pe când se aflau în serviciul 
armatei ruseşti. 

Anul acesta, 32 de ofițeri bulgari au avut concediu pentru 
România; în plus, un foarte mare număr dintre acei cu concediu 
pentru Rusia sau Austria, au trebuit să treacă prin țară. O cercetare 
la autoritățile noastre de pe fruntarii ar putea să arate dacă aceşti 
ofițeri au intrat în țară cu paşapoarte care indicau numele şi poziția 
lor, care au făcut paşapoarte false, punându-se astfel în pozițiune 
de a ne lămuri asupra cauzei adevărate a acestor vizite 
numeroase” /urmează un tabel cu numele ofițerilor, gradul şi 
unitatea militară - n.n./. Notez că din decretele ce se publică în 
“Voenni Zvestia” constat că la mulți ofițeri bulgari, pe care îi ştiu 
originari din România, li se acordă concedii pentru Francia sau 
Elveţia, pe când altora, ca de pildă It. col. Şalabaşeff din cavalerie, 
care a stat vara aceasta 7-8 zile în comunele din judeţul Vlaşca, 
trecând frontiera cu paşaport fals, li se acordau prin decret 
concediu pentru alte ţări (la lt.col. Şalabaşeff concediul era pentru 
Francia). 

Semnează mr. N. Petala. 

„/..... Cu onoare vă rog domnule ministru să binevoiți a dispune ca 
orice ofițer şi grad inferior străin, imediat de la intrarea în porturile 
sau punctele noastre de frontieră, să fie urmăriți zilnic pe tot timpul 
cât vor sta în țară, făcându-ne şi nouă cunoscut: gradul, numele, 
arma din care face parte, din ce garnizoană vine şi în care localitate 
va petrece concediul”. 

Rezoluţie: Se va răspunde că o supraveghere în sensul 
intervenirii din adresa de față este imposibil de făcut, din cauza 
lipsei de personal. Se va răspunde însă că am dat ordin frontierelor 
ca să ne anunţe de intrarea în țară a oricărui ofițer străin spre a-l 
semnala poliţiei locului unde se va duce. Ar fi bine, însă, ca în ceea 
ce priveşte mai ales pe ofițerii bulgari, să ia domnul ministru de 
război  dispozițiunea ca ataşatul nostru militar la Sofia să ne 
comunice orice aprobare de concediu publicată în Monitorul Oficial 
bulgar ofițerilor bulgari şi, de va fi posibil, semnalmentele, ceea ce 

ne-ar înlesni mult urmărirea şi supravegherea lor. 


6/7. Fortul militar Hanul Konachy. No.12 din 14 Decembre 
1907. Raport confidențial al agentului special Grigore |. 
Rădulescu. Către |. Panaitescu, Şeful Siguranței Generale a 
Statului, relativ la cestiunea străinilor de pe lângă Fortul 
Militar Hanul Konachy. * 

Timpul şederii la fort, deghizat ca sergent plutonier, este de la 5 
decembrie până la 14 decembrie a.c. 

Petru Țenoff. /.../. Este gazda spionilor de mai sus şi a lui Tănase 
Gheorghief, fotograful contabil la moara Foltescu. Cunosc legile 
țării noastre perfect, a structurii armatei pe care o critică în toate 
discuţiile, laudă armata bulgară. La un pahar de vin, împrietenindu- 
mă cu el, mi-a spus că astăvară, a fost vizitat de un frate al lui, 
ofițer în Bulgaria, de un căpitan de stat major din armata bulgară şi 
un magistrat. Au venit la Hanul Conachi însoțiți de un ofițer al 
nostru. Ofiţerul nostru i-a spus că aceştia sunt spioni. Țenoff, 
impacientat, a zis că nu-i adevărat. Ce să spioneze în România, 
când la forturile româneşti drumul trece prin incinta fortului şi chiar 
un simplu om poate trece cu căruța pe lângă cupolele sau uvrajele 
fortului. La noi, în Bulgaria, nu este aşa. Nu-ţi dă voie de la 1 km să 
te apropii de forturi. /.../. Şi-a dorit să-l atragă şi pe căpitanul Sterea 
în puterea lor. 

Fotograful, Tănase _Gheorghief, contabil la moşia d-lui Verona 
Jean, de la Folteşti, jud. Brăila, este un mare specialist în această 
meserie. Sigur că individul este un spion foarte cult, foarte 
periculos. Avea fotografiat fortul Hanul Conachi, cu uvraje şi tunuri. 
Este necesară o percheziție la domiciliul său./ss/ Agent special 
Rădulescu. 

Adnotările căpitanului C. V. Sterea: Adaugă că guardul cl.li! (sit) 
de artilerie Panaitescu, în serviciul R.1 Cetate la Depozitul de 
muniții Focşani, a fost susținut băneşte, protejat şi chiar făcut ofițer, 
prin intervenţia lui Jean Veron. Asupra drumurilor ce trec prin 
forturi, cum vechea cale ferată (terasamentul), trec chiar la 1 m. de 
una din bateriile grupului 7, iar şoseaua noastră de centură trece la 
10 m. de o baterie de obuziere şi serveşte ca drum de trecere la 
Nămoloasa. Şoseaua naţională ce trece prin Hanu Conachi şi 
merge spre Tecuci, prin Ionești, taie Bt. a Il-a din grupul III în două. 
Asupra investigațiilor făcute acum 7-8 luni am adus la cunoștință 
verbal, apoi scris şefilor mei. 

6/8. Direcțiunea Poliției şi Siguranței Generale. Divizia |. 

Comisar special. Raport din 10 Aprilie 1908. ” 

Îmi permit a vă aduce la cunoştinţă faptul că mai la toate muzicile 
regimentelor din Capitală sunt angajați ca gagişti o mulțime de 
bulgari, care servesc puţin timp şi pe urmă se reîntorc în patria lor. 
De asmenea, la noi toate regimentele din țară sunt îngăduiți a-şi 
face negoțul bulgarii bragagii şi grecii plăcintari. Ei pot, ca la un 
moment dat, să constituie un întins focar de spionaj şi în privința lor 
trebuiesc luate măsuri urgente. 


6/9. Raport al comisarului şef al Diviziei 1 din 17 Mai 1908. ? 

Rezultatul cercetărilor făcute în privința streinilor adăpostiţi pe la 
cazărmile din capitală este următoarea: La R.6 Mihai Viteazu, în 
interiorul cazărmii; la B. 6 Vânători şi Compania arsenalului; la B.2 
Vânători, la poartă; la Arsenalul armatei şi închisoarea militară, 
afară; la Cp. de geandarmi pedeştri, în interiorul cazărmii; la R: 41 
Eforie 2 |, la poartă; la Şcoala specială de art. şi geniu, la poartă; la 
R.2 şi 10 art. şi 3 Călăraşi se află o cantină ținută de Gh. 
Panaitescu, în legătură cu bragagiul bulgar Margan Dumitru, de la 
care se aprovizionează cu bragă şi altele, prin mijlocirea a 2 
bulgari. Tot ei furnizează şi la Manutanța Armatei şi Spitalul Militar; 
la cazarma geandarmilor - la aceste unități militare sunt bulgari care 
vând bragă. De asemenea, la podul Malmaison sunt două cantine 
bulgăreşti, cantina din poarta R.1 de geniu este ţinută de un bulgar. 
1... Prin faptul că sunt în contact zilnic cu soldaţii, ei sunt în curent 
cu tot ce se petrece în cazărmi. Mulți din ei fac dese ori călătorii în 
patria lor unde duc, pe lângă obiectele ce li se vând pe nimic, 
probabil, şi diferite informaţiuni, cu care poate sunt însărcinați de 
cei interesaţi. /.../. 


6/10. Direcțiunea Poliției şi Siguranței Generale. Divizia III. 

Brigada V. Notă din 10 Octombre 1908. Agent nr. 41” 

/...] din Sofia a plecat un număr mare de ofițeri în rezervă în 
Macedonia, având sarcina din partea guvernului bulgar de a face o 
propagandă întinsă între poporul bulgar din Macedonia, pentru ca 
să fie pregătit în momentul unui război şi al doilea mi-a spus că 
guvernul ştie toate mişcările armatei României, prin oamenii lor, 
care-i au aci în România, şi care sunt în serviciu în armata română 

şi aceştia sunt muzicanți bulgari, care sunt angajaţi pe la diferite 
regimente. 


6/11. Direcțiunea Poliției şi Siguranţei Generale. Divizia III. 

Brigada V. Notă din 12 Octombrie 1908. Agent nr. 41.” 

E La toate regimentele din țară au fost angajați între 5 şi 15 
bulga gagişti. Mulţi grădinari bulgari şi zarzavagii se întâlnesc cu 
militarii, în scop de spionaj. De asemenea fac şi contrabandă (Gura 
Siretului, Galaţi, Giurgiu etc.). Mulţi bulgari vin în România pe motiv 
de tratament la medicii români (Bucureşti, Galaţi, Giurgiu, 
Medgidia). Mulţi ofițeri bulgari se plimbă prin diferite localități din 
țară, unde iau legătură cu cetățenii de origine bulgară, găgăuză, 
greacă, cu care discută. Cei sosiți duc o vie propagandă în rândul 
bulgarilor din țara noastră, în special a celor de lângă granița 
bulgară şi rusă, în oraşele şi comunele de lângă Dunăre, Siret. 


7. Comitetul bulgăresc din Tulcea, după ținerea unei 
şedinţe cu o parte din cetățenii români de origine bulgară, a 
adresat o plângere prim-ministrului Bulgariei împotriva 
unor măsuri luate de guvernul României pentru stoparea 
extinderii scarlatinei în oraş 


711. Domnului Preşedinte-Ministru Daneff - Sofia. 

Tulcea, 17 Decembre 1908. 2 

Domnule Ministru, Comitetul Bulgăresc din Tulcea, astă zi vine 
prin aceasta, înaintea Domniei Voastre spre a Vă ruga să fiţi aşa de 
buni, spre a lua sub protecţiunea Domniei Voastre averea 
Comitetului Bulgăresc din Tulcea, care este foarte mult amenințată 
din partea Statului şi Regatului Român şi mai cu seamă din partea 
D-lui Prefect Athanasiu şi aceasta din următoarele motive: ştiţi 
foarte precis că în oraşul nostru Tulcea, sunt construite două şcoli 
Bulăresci, în ograda bisericei bulgăresci Sfântul Gheorghe şi în 
care şcoli au frequentat anual câte 1500 copii. Aceste două şcoli au 
fost deschise încă din timpurile Imperiului Otoman, cu toate drep- 
turile pline, şi de la venirea Regatului Român au fost deschise până 
acum 7 ani când pentru regretele întregei națiuni Bulgăresci, fără 
nici un motiv, au fost închise (în acest moment am luat serioase 
măsuri pentru redeschiderea lor) şi au silit întreaga populațiune 
1) F.D.P.S.G. - DOSAR 94/1911 
2) F.D.P.S.G. - DOSAR 94/1911 

(Bulgară) să-şi presinte şi înscrie copii în şcoalele lor (Românesci) 
şi cari pentru cea mai mică lipsă sunt daţi în judecată de autoritatea 
şcolară şi sunt puşi la diferite amenzi, tot de-o dată este interzis a 
vorbi şi limba Bulgărească. Astfel fiind aceste şcoli tot închise, în 
mai multe rânduri autoritățile de aici ne-au făcut diferite propuneri 
spre a le ceda pentru şcoli Româneşti şi noi tot d'auna ne-am ținut 
serioşi la locul nostru respingând propunerile şi până acum, mai cu 
seamă, anul acesta 1908 în 24 Noembrie, Comitetul şcoalei a primit 
două adrese formale una din partea Primarului şi cea altă din 
partea D-lui Prefect în care ne face cunoscut şi ne propune să 
cedăm aceste clădiri de şcoli ca să facă în ele spital pentru boala 
molipsitoare Scarlatina, lucruri ce Comitetul a refuzat categoric, 
încunoştiințând imediat pe DI Prefect formal că aceste clădiri de 
şcoli nici odată şi sub nici un motiv sau formă nu pot fi cedate de 
obşte pentru sus zisa propunere; regretând roagă pe D-l Prefect să 
lase aceste şcoli, Bulgăresci şi averea lor în pace ca să-şi slujească 
locuitori Bulgari, în ele, diferite serate şi diferite adunări pentru 
resolvirea diferitelor interese ale obştei. Dar aceasta n'a fost pentru 
lungă durată căci după câteva zile Comitetul primeşte din nou alte 
adrese tot pentru mai sus zisa propunere prin care D-l Prefect ne 
face mare răspundere, şi ne vorbeşte că Comitetul obştei 
Bulgăresci n'are nici o dreptate ca să deţie aceste construcții 
şcolare închise, şi că o să ia măsuri serioase în contra acestuia 
făcându-ne responsabili pentru tot cea ce se va întâmpla. Astfel 
văzând că autorităţile iau în fieşte care zi măsuri foarte serioase 
pentru ca cu deasila să ocupe aceste construcții ale obştei; ne-am 
decis ca să anunțăm adunarea generală a locuitorilor Bulgari care 
s'a făcut în zioa de 14 Decembre 1908 în localul şcoalelor la care a 
luat parte mai mult de 500 locuitori Bulgari. La începutul 
deschiderei Adunărei s'a cetit aceste două adrese care ne-au fost 
trimise de mai sus zisele persoane şi toată adunarea la auzul 
acestora a început a striga că nu primeşte sub nici un cuvânt şi sub 
nici o formă sau a ceda aceste localuri pentru spital făcându-ne 
cunoscut şi rugând pe D-nii Epitropi să facă cunoscut autorităţilor în 
drept din acest oraş că Adunarea Obştei locuitorilor nu primeşte ca 
să cedeze aceste şcoli pentru spital. Atunci prin majoritate de voturi 
s-a ales pantru persoane cari să se înfăţişeze personal D-lui 
Prefect spre a-i înmâna formal resultatul la adresele lor, votat de 
întreaga adunare formându-se procesul verbal subscris de toți de 
față, cele patru persoane s'au presentat D-lui Prefect care la 
primirea lor le-a spus: Că întreaga obşte se joacă cu autoritățile şi 

totul este de geaba. Autorităţile, vor lua măsuri serioase contra 
noastră şi că nu voeşte a şti de nimic. Ast-fel văzând că totul ce noi 
am stăruit rămâne călcat şi fără nici un sprijin şi ca să nu se calce 
tot ce este Bulgăresc şi din sudoarea Bulgărească, astăzi ne 
înfățişem înaintea Domniei-Voastre şi înaintea tuturor Bulgarilor şi 
înaintea întregei naţiuni Bulgăresci, din împărăția Bulgărească să 
ne protejaţi până cât veţi putea, nu ca supuşi Bulgari dar ca o 
națiune Bulgărească care cu regrete a rămas deslipită de împărăţia 
Bulgară şi care e lăsată, ca uitată de fraţi lor, să amorțească sub 
autorităţi străine şi care este forțată să-şi piardă totul şi mai cu 
seamă limba maternă care pentru noi este ca sfântă. Pentru 
aceasta Vă rugăm să bine voiţi, dacă e posibil să intraţi în 
apropieate tratative cu Regatul Român când veți bine voi a ruga să 
fie atât de bun şi să nu se amestice nici să calce această liniştită 
populațiune Bulgărească. Credem că ați primit adresele primite de 
noi, din partea autorităților locale care vi le-am expediat personal 
(prin o persoană). Comitetul. 


8. Bulgarii din Dobrogea erau organizaţi în diferite cluburi, 
comitete, societăți etc pentru a face o mai eficientă 
propagandă antiromânească, precum şi pentru spionaj, 
sabotaj, diversiune politică, instigare împotriva conducerii 
statului român etc. 


8/1. Direcţiunea Poliției şi Siguranței Generale. 

Brigada Specială de Siguranță Județul Tulcea 

No.120 din 20 Decembrie1908. ” 

Domnului Director al Poliţiei şi Siguranței Generale 

În referire la raportul nostru No.94, în urma cercetărilor făcute 
asupra clubului Bulgar din oraşul Tulcea, comercianților Bulgari, în 
Tulcea, o asociaţie sub denumirea de “Societatea Bulgară” care se 
reorganizează la 9 Aprilie 1895 şi ia numirea de “Societatea 
Bulgărească Unirea din Tulcea”. Sub masca de a da ajutor copiilor 
săraci şi a conlucra la desvoltarea intelectuală a orăşenilor Bulgari, 
scopul acestei asociațiuni nu a fost şi este numai strângerea 
legăturilor populaţiunei Bulgare şi procurarea unui local unde, fără 
teamă de control, să pue la cale cestiunile şoviniste sau să 
aranjeze aşa zisele lor idealuri naționale. 

Afară de statutele acestei societăți, cari nu s'au redactat decât 

numai pentru a da acestei asociaţiuni aparența unei societăţi, clubul 
Bulgar posedă un registru protocol, în care s'a prevăzut scopul 
intim al societăţii, în care se trece toată activitatea societății şi care 
se păstrează în cel mai mare secret. Aproximativ, pe lângă numărul 
de 68 membri fondatori se crede că figurează în clubul Bulgăresc 
înscrişi, peste o sută membri cari frequentează neregulat clubul. 
Această asociațiune este condusă actualmente de un comitet 
compus din cinci membri şi anume: /.../. 

Din informaţiunile ce avem, informațiuni cari par a se adeveri, 
sediul acestei asociaţiuni formează cuartierul general de unde 
pornesc propagandele, instrucţiunile şi după cât se spune aderările 
şi sprijinurile morale şi materiale la lupta naţională a poporului 
Bulgar. Foarte bine păzit, accesul persoanelor străine este riguros 
interzis şi în club nu figurează de cât Bulgarii cei mai înverşunați 
propagatori ai sentimentelor Anti Romăneşti. Originalul statutului ce 
am putut obține tipărit în 1895 în limba Bulgară, s'a înaintat onor 
Prefecturei de județ în raportul nostru No.119 cu rugămintea de a 
binevoi, ca după ce va lua cunoştinţă de cuprinsul lui, să-l înainteze 
Dumneavoastră spre a dispune. Binevoiţi vă rog Domnule Director 
a primi asigurarea distinsei mele considerațiuni. Şeful Brigăzei. 
Rezolutii. 1). Se va cere statutul de la prefectură /ss/ Indescifrabil. 
2). S'a cerut statutul cu ord.4020 din 25 /1l/1909, 


9. Spionaj militar prin infiltrarea unor ofițeri bulgari în 
armata română. Cu toate că Siguranța Generală făcuse 
informări asupra acestora, Parlamentul României îi 
împământeneşte, acordându-le drepturile de cetățean 
român. Redăm câteva documente 


9/1. Direcţiunea Poliţiei şi Siguranţei Generale No. 5132 

S — 9 Martie 1909. Personal-Confidențial. ” 

Dlui Şef al Marelui Stat Major 

Domnule General, Spre satisfacerea cererii, adreselor Dv. No.392 
şi 394/909, am onoare a vă comunica informațiunile ce mi-a fost 
posibil a le culege până acum asupra căpitanului George B. 
Ghenceff din armata bulgară. Numitul oficier mi-a fost semnalat 
încă din vara anului 1907, pe când era locotenent şi când a venit în 
țară prin Giurgiu, spre a-şi petrece concediul în Brăila. Pus atunci în 
supraveghere nu mi s'a semnalat nimic suspect. /.../. La 14 Feb. 

a.c. poliția portului Giurgiu mă avizează din nou despre venirea cpt. 
Ghenceff, îmbrăcat tot civil ca „şi mai înainte având paşaport 
No.7352/908 liberat din Şumia. La intrarea în țară a declarat şefului 
poliţiei că voeşte a se stabili în România la Bucureşti sau Brăila, de 
oare ce a demisionat din armata bulgară fiind nemulțumit de unele 
nedreptăți ce a avut de suferit acolo şi nemai putându-se împăca cu 
viața din Bulgaria unde nu mai are nici o legătură familiară. Şeful 
poliţiei portului Giurgiu mă mai informează în acelaşi timp că în ziua 
de 14 Februarie, înainte de a intra în țară, căpitanul în cestiune a 
fost văzut la Rusciuk, în compania unui colonel Bulgar, cu care a 
convorbit într-un hotel de acolo timp de o oră şi jumătate, eşind 
împreună. /.../. La 2 Martie ora 4.45 p.m. a intrat la Cancelaria 
Cons. de Min. unde s-a interesat de soarta cererii ce a adresat 
Guvernului pentru împământenire. /../. Din cele ce preced, 
rezultând că numitul căpitan este cunoscut foarte bine în cercurile 
noastre ofițereşti şi chiar de di General Averescu, şi că a făcut şi 
cerere de împământenire, am dispus a se înceta măsurile de 
supraveghere ce luasem în contra sa. 
/Semnăturile/ 


9/2. Copie dupe raportul Personal-Confidenţial al Poliției 

Constanța No.14952. August 1909 - n.n.) ” 

Către Prefectură. 

Ordinului Ministerului de Interne N.18662 — S — din 5 August 1909 
privitor pe lordan Denef pe care vi-l înapoiem. Această poliție încă 
n'a cerut nici unei autorităţi a lua măsuri contra lui lordan Denef, 
totuşi el a fost cercetat asupra următoarelor puncte de acuzare:1) 
Amestecul său într-un furt de monezi de nichel negăurite sustrase 
de pe vaporul belgian. Fiind denunțat şi ca revoluţionar, şi ca 
strângător de bani pentru bandele bulgare, i s-a făcut o percheziție 
amănunţită, însă n'am găsit la el nimic compromițător. Că acest 
lordan Denef însă, Siguranța Statului ar putea fi periclitată din alte 
puncte de vedere şi anume: El atrage prin toate mijloacele posibile 
la hotelul lui pe ai săi conaţionali, veniți individuali sau în grupe 
(muncitori). Paşapoartele acestora mai tot d'a una sunt lăsate la el, 
şi ia angajamentul a le scoate bilete de liberă petrecere de la 
Prefectura locală, tot el trimite la regulare paşapoarte la Consulatul 
Bulgar din Capitală, lui i se remite din nou, lordan Danef fiind astfel 
recunoscut atât de autoritatea Română cât şi cea Bulgară, fără a fi 
legitimat în scris când de una când de alta, e recunoscut zic ca 

agent cu agentură în regularea daravelilor Bulgăreşti. La el am 
găsit mai multe paşapoarte pe 'care le anexez aici întrun tablou 
/tabel - n.n. şi ne e declarat indentic după cum am arătat mai sus, 
a se revizui regulamentul pentru liberarea biletelor de liberă 
petrecere, care face pe lordan să fie găsit forțamente şi el în regulă 
cu agentura sa, căci regulamentul autoriză ast fel de operațiuni şi 
bilete roşii, zise de liberă petrecere, constituie prin felul liberărei un 
pericol şi social şi pentru siguranța statului, căci cu acest mod 
orcare poate veni la noi în țară să comită o crimă, fiind chiar 
cunoscut criminal, noi i-am da şi bilet de liberă petrecere, căci nu 
pe el l-am vedea ci pe intermediatorul lordan Denef sau altul. La ce 
mai serveşte cercetările în număr atât de mare prin care ni se 
semnalează criminali de orce soi, dacă autoritatea nu are putinţa de 
a controla pe aceşti indivizi şi ale lor acte individuale? N'ar fi oare 
mai bine ca aceste bilete roşii şi eliberarea lor să facă obiectul unei 
Discuţiuni în sânul Direcţiunei şi Siguranței Generale, căci convinşi 
suntem că s'ar lua măsuri de modificări radicale a actualului sistem 
cât şi contra regulamentului în vigoare. Încă un inconvenient: Mulţi 
din lucrători veniți individuali sau în grupe, după câteva zile de lucru 
la X sau Y în județ, fie pentru maltratare, fie chestia hranei, fie a 
plăței, pleacă şi se reintoarce în țara sa, fără a mai da pe la lordan 
Denef, deţinătorul paşaportului şi a biletului roşu, după cum se 
presintă cazul chiar în specie. Cum a ieşit acel lucrător? Răspunde 
autoritatea de frontieră, dar că a eşit suntem siguri. Oare, dacă 
lordan Denef ar fi de rea credință, n'ar putea abuza de acele 
paşapoarte, foarte în regulă, vizat, cu bilet roşu anexat la el etc. şi 
să-l întrebuințeze întro direcţiune foarte dăunătoare siguranței 
statului? Tot aci credem nimerit a mai releva încă un pericol - este 
următorul: Bulgar, Sârb, Turc sau Grec, etc. etc. este suficient să 
ceară Ministerului de Justiție împământenirea şi eliberarea unui 
certificat care se eliberează de îndată, apoi lepădându-se de 
supuşia naționalităței are drept la paşaport român etc. etc. Încă o 
îngrădire mai mult pentru străini a lucra la adăpost contra ţărei 
noastre fără a putea fi găsiți de cât grație unei împrejurări sau după 
ce a comis fapta. Ce bine ar fi dacă Onor Minister de Justiție să 
trimeată toate cercetările de această natură Prefecturilor 
respective, iar aceasta  poliţiilor pentru a da cele mai pozitive 
informațiuni asupra individului sau individei care se leapădă de 
naționalitatea sa. Credem Domnule Prefect că ne am făcut pe 
deplin datoria arătând toate cele mai sus arătate prin presentul 
raport şi pe care-l încheiem cu asigurare că lordan Denef şi or care 

altul nu vor fi nici o dată deranjaţi întru nimic de subalterni noştri, 
cât timp vor respecta legile, regulamentele şi ordonanțele în vigoare 
şi pe cât timp'şi vor căuta de comerţ în dulcea noastră țară fără a 
se preocupa de paşapoartele şi introducerea streinilor. d) 

Poliţai /ss/ Petru C.Paladi. 


9/3. Deciziunea ministerială din Monitorul Oastei No. 41 

din 29 Septembrie 1909.1.D.No. 2593 din 17 Septembrie a.c. ” 

D. Ghenciu Gheorghe, căpitan demisionat din armata bulgară, se 
primeşte în armata română în arma cavaleriei, pe ziua de 11 
Sept. 1909, cu gradul de căpitan, însumându-se pentru soldă la 
regimentul 5 lalomița şi ataşat cu serviciul la regimentul 1 Roşiori, 
din cauza lipsei de vacanță în arma cavaleriei, deducându-i-se 
timpul petrecut în misiune. 


10. Întrunirile secrete de la club 


10/1. Notă din 18 Septembrie 1909 

D-lui Director al Poliției şi Siguranței Generale ? 

Avem onoare a vă raporta că în ziua de 19 Septembrie a.c. la 
clubul bulgar din localitate a avut loc o adunare la care au luat parte 
21 „membri. Dumitru Atanase Demiroff citind un articol din ziarul 
Universul intitulat „vecini bulgari” spune: Vedeţi D-lor ce scrie? 
atunci cu toții au început a striga jos România, căci nu e dreptul ei a 
ține acest petec de pământ aurit care a aparținut tot d'auna 
bulgariei şi nici de cum României, cu toate că ei susțin, că au 
domnit cu timpuri aci, dar vechile legende dau dovezi foarte 
lămurite cine a pus piciorul şi cine a domnit întâi în această 
provincie. Dumitru Al. Demiroff ține următoarea cuvântare; „Aceşti 
ne ciopliți cari se pretind cei mai mândri din toată Europa, nu au 
temei în această provincie, precum nu au avut nici turcii, nici ruşii şi 
de oare ce vedem că toate aceste publicații se descarcă asupra 
noastră, trebue să trimitem un număr din acest ziar D-lui Malinoff 
spre ştiinţă, căci el susține tot d'auna că românii sunt națiune 
simpatică şi că din tot d'auna caută să fie în deplină armonie cu 
naţiunile streine aflate în Regatul său” /.../. 

Şeful Brigăzei /ss/ Indescifrabil. 

10/2. Direcţiunea Poliţiei şi Siguranței Generale. 

Brigada Specială de Siguranță Tulcea No. 760 

din 23 Septembrie 1909 Personal. Confidenţial ” 

D-lui Director al Poliției şi Siguranței Generale. 

În ziua de 21 Septembrie a.c./.../ la clubul bulgar din localitate a 
avut loc o întrunire /.../ cari au discutat asupra unui articol din ziarul 
“Vecerna Poşta” corespondență primită de direcţia sus zisului ziar 
din Constanţa. Stoiciu Malcef şi Ivan Ivanoff foarte agitați spune că: 
din nou a sosit momentul ca să reînceapă conflictul între România 
şi Bulgaria şi că ar trebui ca comitetul bulgar din Constanţa să fie 
invitat în Tulcea spre a se ţine o conferinţă în secret spre a se lua 
măsuri de a se ține în curent autoritățile bulgare despre tot ce se 
lucrează de autorităţile locale şi în general tot ce se va auzi. 
Totodată să angajeze câţiva agenți plătiți de comitet, cari să 
cutreere prin toate comunele populate de bulgari, Ruşi şi Lipoveni 
pentru a observa toate ne ajunsurile aduse de autoritățile 
Româneşti şi a le transmite comitetelor din Constanţa şi Tulcea. 
Acest comitet va purta denumirea “Slavianca Mâdrost' (Gloria 
Slavă) şi se va susţine din fondurile colectate din ambele județe 
fiind ajutat şi de guvernul bulgar şi va avea ca misiune 
supravegherea populațiunei Bulgară şi Rusă /.../. Ivan Gabunsky 
spune: ei fraţilor, au început şi fraţii noştri Constănţeni să stea cu 
duiumul arestați la poliţie fără a şti pentru ce. Aceasta e prima 
simptomă care se iveşte pentru reinceperea conflictului între 
România şi Bulgaria. Un confrate de la legațiunea noastră din 
Bucureşti, anume Gheroff, mia scris ca să observăm aci cum merg 
autoritățile, aşa că nu va trece mult şi o să avem multe neplăceri 
însă să nu vă fie frică, că acum avem la cine ne plânge, etc. 


11. Serviciul Secret bulgar pentru România 


141/1. Direcţiunea Poliţiei şi Siguranței Generale. 

Notă din 13 mai 1910. ? 

Pe lângă Statul Major General al Armatei Bulgare funcționează un 
biurou Special care se ocupă cu informaţiuni militare în streinătate. 
Acest biurou este împărțit în 4 secțiuni, cu următorii: 

|. Secţiunea pentru România, cu oficei I. Pe lângă aceşti 
oficeri funcţionează în biurou amploiaţi civili şi agenți particulari cari 
însă - adică aceştia din urmă - nu se arată nici odată pe la biurou. 

II. Secţiunea pentru Rusia: 

III. Secţiunea pentru Serbi 

IV. Secţiunea pentru Turcia: /.../. Rezoluţii: 13 Maiu 1910. Care 
dintre aceştia este cunoscut ? /ss/ Indescifrabil. 22 Maiu 1910. Am 
comunicat cele aci cuprinse Dlui min. de Răsboiu, GI. Crăiniceanu 
şi din ordinul Dsale, Dlui GI. Remus Boteanu, şeful Stat Major gl. al 
Armatei, ad interim şi au rămas a studia chestiunea înființării unui 
serviciu secret militaro-civil (adică ofițeri din Stat Major şi personal 
al Dir.Sig. G-le) pentru serviciul de spionagiu şi contraspionagiu 
militar. Director /ss/ Panaitescu. 


12. O reclamaţie 


1211. Domnule Director General /25 mai 1910- n.n. * 

Mai mulţi comersanți, cu respect venim a vă ruga următoarele: 
Prin luna iulie 1909 s-a reclamat la Poliţia din Constanţa pentru 
individul Arghir Mungief, de naţionalitate grec, fiind implicat într'o 
bandă grecească din Macedonia, care regulat primia 
corespondența, însă find denunțat la poliție sa procedat la 
arestarea sa, a stat vreo 16 zile închis, ştim că i sa cerut 
expulzarea, dar ce sa mai făcut nu se ştie, numitul se vede că a 
ştiut cum să se poarte cu funcționarii spre a fi lăsat în pace, ştim 
bine că şi astăzi zace un dosar cu feluritele sale opere prin raftul 
poliției, noastre din Constanţa, vă rugăm Dle Director cereţi Domnia 
Voastră acel dosar şi controlați credem că veți fi siguri că nu sunteți 
aduşi în eroare. Vă rugăm Domnule Director procedați 
Domniavoastră la această anchetă de se poate personal. Vă 
salutăm cu respect. Rezoluţie: 26/5/910. Se va cere Prefecturii de 
Constanţa să se comunice hotărârea justiţiei în privința supusului 
strein Arghir Mungief. 

13. Spionaj militar 


13/1. Direcţiunea Poliției şi Siguranţei Generale. 

Notă din 10 lunie 1910.2 

Sinteză: În trupele de la Babadag se află un rezervist bulgar, 
concentrat (Chiru A. Chircof, subdirector şi secretar al clubului 
bulgar din Tulcea), care deţine schițele şi planul taberei de 
instrucție Babadag, notițe asupra desfăşurării trupelor, instrucția 
lor, ordinele de zi pe tabără asupra mişcărilor şi exerciţiilor militare, 
cu tabelele respective. Sunt mulţi comercianţi bulgari care fac 

spionaj pentru armata bulgară. 


13/2. Prefectura județului Constanţa. Serviciul Administrativ 

Nr. 11681 din 14 lulie 1910. ” nig 

Domnule Ministru, Ca rezultat la ordinul Domniei voastre 
Nr.12267 S, din 1 lunie a.c. am onoare a raporta după cum ne 
asigură D-l polițai al oraşului cu Ocolului urban Constanța, sub 
No.1332, în ziua de 26 Noembre 1909, Arghir Mundgief a fost 
achitat de orice penalitate, nefiind vinovat şi că acest Arghir 
Mundgief, posedă certificatul. Ministerului de justiție sub No. 5652 
din 10 Martie 1908, prin care se vede că a făcut cererea de 
împământenirea lui în țară. Ş 

Prefect /ss/ Indescifrabil. Director /ss/ Indescifrabil. 


13/3. Prin jurnalul No.1182 din 4 August 1910. ja > | 
Consiliul de Miniştri aprobă expulzarea numitului Arghir Mungief, 
supus bulgar. 


14. Spionaj de pe vapoarele de pe Dunăre, în apropierea 
țărmului M. Negre şi din porturi 


14/11. Direcțiunea Poliției şi Siguranței Generale. 

Brigada Galaţi. Notă din 9 Septembre 1910. J i 

Ni se comunică că aproape la fiecare vapor austriac sau ungar 
mişună, de un scurt timp, agenți bulgari, care intră în vorbă cu 
pasagerii din România şi în special cu soldații români, întrebându-i 
de noutăţi de prin armată, cine le sunt comandanții etc. Agenţii 
vorbesc bine româneşte şi spun că sunt dezertori din țară. 


1412. Direcțiunea Poliţiei şi Siguranței Generale. 

Notă din 17 Septembrie 1910. Agent 79” 

Din convorbirea ce am avut cu secretarul Legaţiei bulgare, anume 
Maslaroff, între altele, numitul a declarat că ministrul de externe 
bulgar a dat ordin Consulatului bulgar din Bucureşti, ca să facă tot 
posibilul şi să organizeze un birou secret de spionagiu, ca să poată 
afla în mod pozitiv asupra convenției ce Turchea a făcut cu 
România. Numitul Maslaroff a spus că cu venirea noului consul 
bulgar în Bucuresci vor veni şi 2 agenți bulgari, care vor sta în 
permanenţă în Bucuresci. 

Rezoluţie: S-a raportat d-lui Prim Ministru. — Se va comunica şi 
D-lui Min. de Războiu. 


1413. Direcţiunea Poliției şi Siguranței Generale. 

Notă din 20 Septembrie 1910. Agent 3 ” 

Agentul a aflat de la Consulatul Austro-Ungar că rechemarea 
ministrului plenipotențiar bulgar din Bucureşti, colonelul de stat 
major Hesapcief, este în legătură cu presupusa convenție secretă 
între Turcia şi România. Acestuia i se impută că nu a anunţat la 
timp despre demersurile ce se fac în chestiunea alianței. După cum 
sunt informațiile ce le deţine funcţionarul de la ambasadă, 
observaţiile cele mai mari le-a făcut Anglia Bulgariei de marea 
neglijență a acestui Ministru că trebuia la timp să anunțe. 
Presupusa convenție secretă e socotită ca un fapt dăunător, în 
interesul Triplei Alianțe. 


14/4. Direcțiunea Poliţiei şi Siguranței Generale. 

Brigada Specială de Siguranţă Galaţi. 

Nr. 3/ 59 din 28 Septembre 1910. 2 

]...I.Tot pe aceste vapoare s-au observat bulgari cu nişte ocheane 
puse pe câte un trepied, cu care observă malurile româneşti şi iau 
note într-un carnet. Acei bulgari urcă şi coboară în porturile 
bulgărești. 


15. Atât cetățenii români de origine bulgară din Dobrogea, 
cât şi cetățenii bulgari din România, precum şi conducerea 
a Bulgariei duc o asiduă propagandă antiromânească, 
iredentistă, şovină, în toate ocaziile ce li se ivesc şi prin 
toate mijloacele de care dispun 


15/1. Notă. /Fără dată - n.n./% 

Sinteză: În Bulgaria şcolile româneşti 

Sunt de multă vreme închise, slujbele în bisericile româneşti 
(construite de enoriaşii români) sunt ținute în limba bulgară. Ca o 
contra măsură şi la noi s-au dat ordine de a se proceda ca în 
Bulgaria. 

145/2. Din ziarul “Cambana” No.1058 din 14 Octombre 1910. 

Articolul: Şicanele româno-bulgare. ” 

Relaţiunile dintre România şi Bulgaria se înrăutățesc. Lucrul 
acesta era de aşteptat, deşi nu aşa de curând. Altfel nici nu se 
putea, pentru că politica externă personală a lui Ferdinand Iregele 
Bulgariei - n.n.], a combinat astfel lucrurile, în cât trebuiau negreşit 
să se nască conflicte între vecinii noştri de la nord şi sud. Mai 
rămân sârbii, dar cu aceştia ne putem uşor certa şi nici acuma nu 
sântem bine. Convenţiunea militară turco-română a trezit la noi 
opiniunea publică. De la început s'a căutat să se desmintă 
existența acestei convențiuni, dar nu s'a reuşit, Nici chiar “Preporeț” 
na îndrăznit să se pronunţe categoric. Vrea să zică, această 
convenţie militară, îndreptată în potriva Bulgariei, există într'adevăr. 
Şi dacă e aşa, actele duşmănoase în potriva vecinei noastre de 
nord trebuiau să-şi facă apariţia lor. Primul atac a fost început de 
presă. Ziarele cotidiane au dat semnalul, şi să ştie că cotidianele 
influențează mai mult asupra spiritului public de cât presa de partid. 
În cazul acesta însă, cea dintăi a fost influențată autoritatea şi apoi 
organele ei. S'a scos la iveală afacerea şcoalei române din 
Turtucaia, pe care presa şovinistă de la noi, a exploatat-o cu 
iscusință. S'au descoperit agenţii unei oare care organizaţiuni de 
propagandă pe malul dunărean. S'au amendat cu câte o sută lei 
nişte nenorociţi pescari, cari de-abia îşi pot scoate hrana zilnică. 
Turbăciunea naționalistă a cuprins pe toţi şi nu e de mirare dacă 
vom vedea şcoalele româneşti închise în Bulgaria. Aceasta cere 
presa patriotică, care “montează” opiniunea publică. România 
răspunde cu aceeaşi sălbătăcie. Şi ea a constatat propagandă 
bulgărească şi încă în mijlocul Bucureştilor. Şi acolo şcoala 
bulgărească nu se conforma regulamentelor în vigoare ale țării. Şi 
acolo profesorii bulgari făceau aceleaşi falşificări, ca şi cei români 
din Turtucaia. Ba ceva şi mai mult, acolo bulgarii şi-au permis să 
dea numelor terminaţiunea of, în loc de escu. Şi în Bucureşti, presa 
patriotică imitează pe a noastră şi cere închiderea şcoalei bulgare. 
Lupta gazetărească între România şi Bulgaria a început. “Vecerna- 
Poşta” şi “Adevărul” stau în primele rânduri. După dânsele vine 
artileria grea, administraţia - care'şi varsă veninul asupra 
nefericiţilor lucrători, pe cari în realitate nu-i interesează nimic 
altceva de cât asigurarea existenței zilnice. Până unde vor merge 
lucrurile vom vedea în curând. Dar de o cam dată trebuie să 
constatăm, că ambele guverne se şicanează reciproc şi cred că fac 

politică înaltă. Întradevăr, poate că ele săvârşesc o afacere 
practică, căci îşi prepară teren favorabil, căci vor cere noui credite 
pentru scopuri militare, noui sporiri în bugetul militar, noui fonduri 
nenumărate pentru scopuri patriotice; dar politica aceasta, practică 
pentru ei, este distrugătoare pentru popor. lată că la noi a început 
să se scrie, că ministrul de război ar vrea să ceară un credit 
suplimentar de 50 milioane lei. lar aceasta însemnează că trebuie 
să se facă un nou împrumut. Aceasta mai însemnează că, câţiva 
nesăţioşi iar se vor îmbogăți “prin muncă cinstită” şi atunci va fio 
rațiune pentru care să lase puterea. Pe lângă toate acestea, lupta 
surdă între România şi Bulgaria va continua. lar jertfele ei vor fi 
românii de aici şi bulgarii de acolo, pentru că atâta vreme, cât 
convenția turco-română va atârna asupra Bulgariei ca sabia lui 
Damocles, relațiunile între ambele vecine nu vor fi nici odată sincer 
prietenești. lar această stare de lucruri ne-o serveşte politica 
externă personală a lui Ferdinand. /.../. 
P. Conform, Translator /ss/ Indescifrabil. 


15/3. Brigada Specială de Siguranță Cernavodă 

No. 251 din 20 Octombrie 1910 ” 

Sinteză: Bulgarii închiriază grădini în apropierea podului „Regele 
Carol l”, a forturilor, a unităților militare, a terenurilor de instrucție şi 
poligoanelor. 


15/4. Direcțiunea Poliției şi Siguranței Generale. 

Notă de la agentul din Sofia. 24 Octombre 1910. 2 

Persoanele mai jos notate fac parte din poliția secretă politică 
bulgară, au reşedinţă permanentă în Rusciuk şi sunt întrebuințaţi în 
diferite misiuni în România: 

- I.Taneff — originar din Şiştov; 

- Dumitru Ştoeff — originar din Rakova; 

- Dumitru Deneff — originar din Rusciuk; 

- Kost. Altiparmakoff — originar din Rusciuk; 

- St. Djeicoff — originar din Rusciuk. 

Agentul şi-a luat obligaţia de a-mi comunica semnalmentele lor şi 
de a fi posibil fotografiile, şi cu ce paşapoarte vin în România. 

15/5. Corpul II de Armată. Serv. Stat Major No. 782 din 17.11. 

1910. Confidenţial. Domnului prefect al Poliției Capitalei 9 

Acest comandament a ordonat o anchetă în privința supușilor 
străini ce mişună în cazărmile militare cât şi în exteriorul lor, ca 
vânzători ambulanți de diferite ingrediente şi alimente sau acelora 
ce sunt angajaţi cantinieri. S-a constatat în persoana acelora din 
exteriorul cazarmelor următoarele date ce se pot vedea în raportul 
alăturat /.../ delegat pentru această anchetă şi care ne trimite în 
copie cu rugămintea de a se lua măsurile ce se vor crede cu cale 
pentru îndepărtarea lor fiindcă numai astfel întreaga activitate 
ostăşească poate fi la adăpostul spionagiului intens ce se practică, 
iar stabilimentele ferite de a fi distruse, fiind cunoscut că aceşti 
venetici în cele mai multe rânduri au dat mult de lucru poliției. Cât 
priveşte în contra acelora de prin interiorul cazărmilor, s-au dat 
ordine riguroase în acest sens, iar pentru cei ce posedă contracte, 
a nu li se mai reînoi după expirare sub nici un motiv şi sub nici o 
condiţie fie ea cât de favorabilă, Măsurile luate de dv. vă rugăm cu 
toată insistența să binevoiţi a ni le comunica pentru a fi raportate 
Ministerului de Război. 

(L.S.). Cat. C. II A. GI. de Div. şi GI. adjutant (ss) Indescifrabil. 

Rezoluţie: Se vor lua măsurile cerute şi se va face o 
supraveghere continuă. Prefect (ss) Emil Petrescu. 


45/6. Direcţiunea Poliţiei şi Siguranței Generale. 

Notă din 12 Decembrie 1910 ? 

Sinteză: În toate stațiile de cale ferată sunt bragagii şi bombonari 
bulgari. Toţi fac parte dintrun comitet din Bulgaria, care îi plătesc şi 
toţi au venit cu paşapoarte legale, pentru a nu bate la ochi 
autorităților române. Aceştia sunt subofiteri bulgari care observă, în 
special, dacă în gări s'au făcut rampe de îmbarcare şi debarcare a 
trupelor. 


15/7. Direcţiunea Poliției şi Siguranţei Generale 

Notă din 17 Februarie 1911? 

DI. Şef al brigăzii de siguranță Constanţa, cu ocaziunea ducerei 
sale în oraşul Mangalia a fost informat că în dreptul acelui oraş 
apare pe mare din când în când câte un vapor de răsboi bulgar 
care ar face recunoaşterea poziţiunilor dupe malul românesc. 

Aceste vase au fost văzute din portul oraşului staționând în largul 
mărei, iar când curioşii se adunau pe cheiu să-l observe, imediat 
vaporul îşi lua drumul dispărând în largul mărei. DI căpitan al 
portului precum şi şeful poliției Mangalia au aceleaşi informaţiuni, 
cari urmează să fie constatate, 


15/8. Stat Major General. Biroul VI. Domnului Director al 

Poliției Generale şi Siguranţei. 

Cerere de serviciu No.14 din 17 Maiu 1911.” 

Din informaţiunile primite se pare că serviciul de spionaj bulgar în 
țară la noi este organizat astfel: 1). România ar fi împărțită în 5 
secțiuni: l-a Oltenia, având ca şef pe Maiorul Boiadgef (şi are 3 
posturi fixe). Il-a Muntenia, având ca şef pe Maiorul Hr. Cotzeff (şi 
are 8 posturi fixe). Ill-a Moldova, având ca şef pe Maiorul |. 
Panaitoff (şi are 7 posturi fixe). IV-a Dobrogea, avînd ca şef pe 
Locot. D. Pădure (şi are 4 posturi fixe). V-a Bucureşti, având ca şef 
pe ataşatul militar bulgar (şi are 3 posturi fixe). 2). Reşedinţele 
posturilor fixe sunt: No.1 la Calafat; No.2 la Craiova; No.3 la Tg. Jiu; 
No.4 la Slatina; No.5 la T.Măgurele; No.6 la Giurgiu; No.7 la Piteşti; 
No.8 la Ploieşti; No.9 la Buzău; No.10 la Călăraşi, No.11 la 
Nămoloasa; No.12 la Galaţi, No.13 la Focşani; No.14 la Tecuci; 
No.15 la Bacău; No.16 la Roman; No.17 la laşi; No.18 la Bârlad; 
No. 19 la Cernavodă; No.20 la Ostrov; No.21 la Constanţa; No.22 
la Tulcea; No.23, 24 şi 25 la Bucureşti. Posturile fixe sunt ocupate 
de oameni siguri, câte o dată chiar de ofițeri activi sau de reservă 
care se ocupă cu un comerț oarecare. 3) Alţi ofițeri întrebuințaţi ca 
spioni (agenți ambulanți) mai sunt: /se arată numele a 13 ofițeri, 
regimentele din care fac parte şi localităţile unde funcţionează - 
n.n... Şefii de secţii şi agenții ambulanți stau legătura între 
Statmajorul general şi posturile fixe. Prin ei se dau ordinile, se 
primesc rapoartele şi se fac plățile. 4). Intrarea în țară a ofițerilor 
arătați la No.1 şi 3, nu are loc totdeauna prin acelaşi punct. Câte o 
dată ei intră sub adevăratul nume, alte ori intră sub nume streine. 
Pentru a se putea lua cuvenitele măsuri de contraspionaj este 
necesar să se verifice de urgență informațiunile de mai sus. Este 
dar de tot interesul să cunoaştem: a) Dacă există în realitate toate 
aceste posturi fixe; b). Persoanele care fac parte din ele, ocupațiile 
aparente şi adresele lor în localitățile hotărâte pentru aceste 
posturi. În special se va observa cu cea mai mare atenţiune 
persoanele cari aparțin posturilor No.4, 9,12,14,19, 23, 24 şi 25 şi 

aceia ni se vor comunica imediat. Aceste posturi par a fi însărcinate 
cu distrugeri şi în acest cas trebuie să aibă asupra lor materialul 
necesar (bombe, explosibili, etc.). Cum firul spionajului trebuie să 
treacă prin ataşatul militar bulgar, rus şi poate francez, trebuie 
interceptate relațiunile acestora cu țara lor, cu agenții lor din țara 
noastră şi poate cu persoane aparținând armatei noastre (în special 
de la Marele Stat Major şi Minister). c). Modurile cum posturile fixe 
comunică cu şefii de secțiune; a se observa şi recunoaşte agenții 
de legătură. d). Cu care anume din persoanele aflate în localitate, 
postul fix întreține relaţiuni; a se observa dacă nu se serveşte de 
persoane interpuse. Şeful secţiei Il-a Colonel /ss/ Lupescu. 


15/9. Direcțiunea Poliției şi Siguranței Generale 

No.11779 S - 25 Mai 1911. Strict Confidenţial Personal 

D-lui Subcomisar şef al poliției portului Calafat. ” 

Vă rog să faceți cercetări şi să ne raportați dacă în zilele de la 10- 
15 Maiu a.c. bulgarii au dus la Vidin trei şlepuri încărcate cu muniții 
de răsboiu. Ei le aduceau de la Samovitz şi în ziua de 15 c. cele trei 
şlepuri erau în marginea Dunărei sub Cetate. Să vă interesați ce fel 
de muniţiuni erau în şlepuri şi pentru ce scop erau aduse în Vidin. 
Veţi lua informaţiuni şi de la Dl. Florea Tănase agentul N.F.R. 
Cercetările să le faceți cu cea mai mare discrețiune. 


15/10. Brigada Specială de Siguranță Tulcea 

No, 274 din 12 Iulie 1911. Confidențial ? 

Dlui Director al Direcțiunei Poliției şi Siguranței Generale 

1... Tot agentul nostru având zilele trecute o convorbire cu 
studentul Calcef, acesta printre altele iar fi spus că Bulgarii 
aşteaptă să se mai facă o nouă revoluţie în România şi atuncea vor 
găsi şi ei momentul ca să'şi realizeze scopurile ce urmăresc şi dacă 
nici atunci Românii nu le vor da pace, o să facă chiar ei o revoluție 
aci în Dobrogea mult mai mare ca cea din anul 1907; ia mai spus 
că comunitatea Bulgară din Constanţa lucrează în această privință 
cu de comun acord cu cea din Tulcea, având ca corespondent al lor 
pe un om de încredere /.../. Şeful Brigăzii 


15/11. Direcțiunea Poliţiei şi Siguranței Generale. 
Notă din 4 August 1911. Agent 32. % 
Sinteză: Bulgarii au trimis doi subofițeri, ca lucrători în cariera de 

piatră de lângă Medjidia şi Cerna Vodă, pentru a spiona manevrele 
armatei române, ce se fac în Dobrogea. 


15/12. Direcţiunea Poliţiei şi Siguranței Generale. 

Notă din 24 August 1911. Agentul 65.” 

Bulgarii fac manevre pe marginea Dunării prin exerciţii tactice, 
simulând apărarea în cazul creării unui cap de pod al trupelor 
române, pe teritoriul lor. Pentru aceasta fac un control sever tuturor 
pasagerilor ce vin din Dobrogea, pentru ca printre ei să nu existe 
vre-un ofițer român, venit în scop de recunoaştere şi spionaj privind 
manevrele lor militare. De asemenea se mai fac manevre cu tema: 
“România atacând Bulgaria pe uscat”. 


15/13. Direcţiunea Poliţiei şi Siguranței Generale. 

Notă din 6 Septembrie 1911. 2 

În referire la adresa noastră No'1532/9 Martie 1909 către Marele 
Stat Major se mai comunică: Cpt. Ghenceff lipseşte deseori 
noaptea de acasă - aceasta în ultimele 2 luni — reîntorcându-se 
foarte târziu şi de multe ori având hărţi cu dânsul şi scriind până 
spre ziuă. Comandantul regimentului şi maiorul Lupaşcu îl au în 
ochi de bine, deoarece Ghenceff a reuşit să le câştige încrederea 
prin severitatea îndeplinirii serviciului şi prin linguşire. 


16. Bulgaria se pregăteşte de război, România - nu. Despre 
comitagii. Războiul Balcanic şi Primul Război Mondial 


16/1. Poliția Zimnicea. Nr.470 din 9 Octombrie 1911. 

Către Direcțiunea Poliţiei şi Siguranței Generale ” 

Sinteză: Raportează că odată cu declararea războiului Italo- Turc 
şi ei sau ocupat de aflarea informaţiilor despre mobilizarea. din 
Bulgaria. Cu toate acestea nu s'a luat nici o măsură decât că la 
începutul conflictului s'a pus în vedere rezerviştilor — prin batere de 
tobă - ca întrun caz eventual să fie gata a se prezenta la corpurile 
respective, în cel mult 3 zile. 


16/2. Direcțiunea Poliției şi Siguranței Generale 

Nr. 24514 S din 15 Octombrie 1911. Confidenţial Expres. 
Către şeful Statului Major General al Armatei. ® 

Pe întreaga frontieră bulgară dinspre Turcia sunt mişcate 

nenumărate trupe care zi şi noapte sapă şanţuri şi ridică fortificații. 
De asemenea şi în apropierea granițelor cu România sunt trimise 
trupe care supraveghează mişcările de pe teritoriul nostru prin 
avangarde. 


16/3. Direcţiunea Poliţiei şi Siguranței Generale 
Notă din 27 Octombrie 1911. ” 
Sinteză: Bulgarii au instalat fire telefonice şi telegrafice din 
interiorul Bulgariei (în special Varna) până la frontiera română din 
Dobrogea. 


16/4. Pr. 10 Noiembrie 1911 2 

“D-le Panaitescu, /.../. mi-amintesc perfect că făcând o vânătoare 
oficială pe moşiile din jurul fortificațiilor, la care invitasem pe d-nii 
generali Warthiadi, Zossima, Constantinescu şi pe alți ofițeri de la 
Focşani şi Galaţi, am invitat şi pe d-l Jean Veron, proprietarul unei 
părți din locurile pe care aveam voie de a vâna până atunci şi, care, 
la invitația scrisă ce i-am trimis, mi-a dat o telegramă că “mă 
opreşte de a mai vâna” pe porţiunea D-sale; ba, anunţa şi primăria 
respectivă să trimită pe cineva pe teren, să ne facă proces de vom 
vâna. Nu ştiu în ce legătură ar putea sta acest fapt cu scrisorile ce 
le primisem, dar am rămas surprins, mai ales că d-l Jean Veron nu 
avea nici un motiv de a se plânge sau a se supăra pe mine, şi când 
proiectând o vânătoare oficială, nu numai pe moşia D-sale, îl 
invitasem cu o scrisoare şi pe D-sa, trimițând la Brăila, acasă la 
D-sa un caporal cu invitaţia. Ca știință, vă mai pot comunica că 
medicul Stănculescu Stan, ce-l aveam ca locotenent medic la 
detaşament, şi de care vă comunicasem că era mereu în relații de 
intimitate cu bulgarul ce ținea cârciuma (hanul din dosul gării Hanul 
Conachi), de pe moşia d-lui Jean Veron, a luat în căsătorie legitimă, 
pe una din nepoatele cârciumarului. Poate şi aci să nu fie nici o 
legătură între chestiunea despre care am vorbit cu dumneavoastră, 
atunci când eram la Hanul Conachi şi acum în urmă, însă v-am 
comunicat-o spre ştiinţă, mai ales că acum medicul cpt. 
Stănculescu, care ţine pe nepoata fostului cantinier (cârciumar în 
dosul gării), zis Țenoff, am auzit că este medic la Galaţi, la marină 
sau la Arsenalul marinei, pozitiv nu ştiu. 

Primiţi salutările mele, mr. Sterea, 9 Noembrie 1911”. 

Rezoluţie: “Secret. Se va comunica Marelui Stat Major în referire 


1) F.D.P.S.G. - DOSAR 38/1911 
2) F.D.P.S.G. - DOSAR 113/1907 

la adresa noastră No..., partea privitoare la cpt. medic Stănculescu, 
cu rugămintea de a ne arăta la care anume Corp sau stabiliment al 
marinei face D-sa în prezent serviciul." /ss/ Panaitescu. 


16/5. Poliția Portului Giurgiu No. 3744 

din 11 Decembrie 1911.” 

După declararea războiului ltalo-Turc, bandele bulgare din 
Macedonia au început din nou să se formeze, ajutate pe sub mână 
chiar de guvern, cu toată declarațiunea formală făcută de actualul 
cabinet, că va căuta să paralizeze formarea din Bulgaria a acestor 
bande. În Rusciuc, după cum suntem informați, s'au strâns sume 
importante de bani pentru echiparea acestor voluntari, fiecare 
contribuind cu plăcere, în limitele stării materiale, pentru atingerea 
acestui ideal național /.../ de la regimentele de infanterie s'au dat 20 
arme şi 5 sau 10.000 cartuşe. O parte din aceşti voluntari au trecut 
frontiera sub conducerea unui oarecare Panait, cunoscut şef de 
bandă, de fel din Rusciuk. 

Şeful poliţiei /ss/ Indescifrabil, 


Sinteze: 2 16 Martie 1912. Bulgarii cumpără mulți cai din țara 
noastră, din rasele mai bune, oferind prețurile ce li se cer. 
Cumpărarea se face în special de Petre Stoianof, Jelescu Stoianof, 
Gh. Stancoff. 

13 Mai 1912. Caii sunt cumpăraţi din Dobrogea, din bâlciurile din 
Moldova şi bâlciul Drăgaica din Buzău. 

9 lunie 1912. Ruşii au trimis cai bulgarilor prin România. 

21 lulie 1912. Spre granița din Dobrogea, ofițeri bulgari topografi 
fac ridicări topografice spre România. 


17. Câteva exemple referitoare la modul cum se executa 
spionajul de către bulgarii care erau stabiliți sau veneau 
temporar în țară, sub diferite. motive (concedii, tratamente 
medicale, vizite la rude, zilieri în agricultură, simpli turişti 
etc), sau se angajau temporar în armată (ca gagişti) sau 
executau diferite servicii (bragagii, grădinari, cârciumari 
etc) în apropierea cazărmilor, sau chiar în interiorul lor 
(cantinieri), sau pe lângă fortificațiile militare. Măsuri luate 
de către Siguranța Generală şi Marele Stat Major. 


1) F.D.P.S.G. - DOSAR 145/1911 
2) F.D.P.S.G. - DOSAR 47/1912 

147/1. Secretariatul General al Ministerului de Războiu 

I Fără număr şi datăl ” 

Sinteză: Se cere Siguranței Generale a Statului să fie informat 
dacă străinii ce au acces în cazărmi sau fac negot în apropierea 
cazărmilor se îndeletnicesc şi cu spionajul. Aceştia să fie 
îndepărtați din jurul cazărmilor. Siguranța Generală a notat că s-a 
scris prefecturilor din țară despre această situație. 


1712. Raport. Varna, 16 Martie 1912. /Fără număr — n.n.] 2 

Locotenentul Vinarof (din flotă) este absolvent al cursului de mine 
din Petersburg. Este inventatorul unei mine submarine, sistem 
propriu. În anul 1900 el a dat ideea distrugerii podului de la 
Cernavodă, în caz de război cu România, şi s'a oferit să ducă el la 
îndeplinire această misiune. 


18. Situaţia din Dobrogea 


18/1. Raport confidențial către Dl. |. Panaitescu privitor la 
chestiunile principale din Bulgaria şi chestiunile bulgărești 
din Dobrogea Nr. 15395 bis din 27 Aprilie 1912. 

Agent Nr. 29 din 26 Aprilie1912. % 

Conform ordinilor şi instrucțiunilor verbale ce am primit de la 
D-voastră de a face un voiagiu pe Dunăre şi a mă pune în contact 
cu persoane bine puse din Bulgaria ca ofițeri magistrați aci pipăind 
chestiunile principale ce ar interesa statul nostru am respectul de a 
supune la cunoştinţa D-voastră următoarele: /.../. 

IIl. Chestiuni bulgărești din portul Hârşova. În oraşul Hârşova pe 
lângă casa Hagi Sima Ivanoff condusă de Teodor Conf şi Tony 
Țochef despre care am mai vorbit la timp sa pripăşit un bulgar 
anume Gheorghe Ghenu de fel din Dolna Oreahovitza Bulgaria 
acest bulgar ajutat cu bani de companionii săi mai sus citați a 
închiriat o grădină, cu toate că grădina îi aduce mai mult pierderi, el 
joacă la cărţi şi pierde sume mari. A mai deschis şi o fabrică de 
tricotaje şi împletituri de lână pe numele unui frate de-al său din 
Hârşova, care a decedat acum două luni. Face chefuri întinse 
numai cu şampanie şi delicateţuri. La grădina sa a primit ilegal doi 
bulgari (unul criminal în Bulgaria), care au fost găsiţi cu revolvere 
asupra lor. Gh. Ghenu se învârte printre bogătaşii bulgari din 


1) F.D.P.S.G. - DOSAR 120/1987 
2) F.D.P.S.G.- DOSAR 43/1912 
3) F.D.P.S.G. - DOSAR 49/1912 

Hârşova, unde vin — trecând fără acte frontiera — mulţi bulgari 
suspecți /.../. Familiile bogătaşe bulgare fac tot felul de afaceri 
necinstite, în complicitate — neprobată - cu şeful poliției. S'ar putea 
ca să fie mai mulţi poliţişti corupți de către aceşti bulgari. 


18/2. Direcțiunea Poliției şi Siguranţei Generale. 

Notă din 4 Mai 1912. ” 

Din iniţiativa generalului Ficeff, care era zilele trecute la Rusciuk 
şi ca o impulziune a corpului ofițeresc — în special dela Statul Major 
şi de la ministerul de răsboiu — se formează aci sub preşedinţia 
fratelui generalului Ficeff, care este bibliotecar în ministerul de 
răsboiu, o ligă cu reşedinţe în toată Bulgaria, pentru redeşteptarea 
conştiinţei naţionale. Între punctele imprimate în statute, se spune 
că trebuie să se ia Dobrogea dela români care a fost răpită 
Bulgariei, prin tratatul dela Berlin. Aceasta va fi tema principală a 
agitațiunilor care încep în cursul lunei curente. Cred că presa 
noastră trebue să rămâie calmă şi la nevoe întrun ton care să 
planeze într'o sferă mai înaltă, - cum se cuvine unei colaboratoare 
a Austriei în Balcani — să trateze cu o autoritate părintească şi cu 
mustrare de natură educativă ingratitudinea celor din Bulgaria. 


19. Conflict bisericesc 


19/1. Ziarul “Universul!” din 7 August 1912. Articolul: 

“În Chestia conflictului dela biserica bulgară din Tulcea. 

Am publicat deunăzi ştirea asupra închiderei bisericei bulgărești 
din Tulcea, din ordinul P.S.S. Episcopul Nifon al Dunărei de Jos. 
Ordinul episcopal adresat protoeriei tulcene făcea cunoscut că “față 
de starea de anarchie ce se petrece la biserica Sf. Gheorghe din 
urbea Tulcea a cărei epitropie nesocoteşte ordinele mele foarte 
prudente şi blajine, voind să inaugureze o eră periculoasă ordinei 
ce trebue să domnească în Statul şi biserica română, şi 
considerând că obştea enoriașilor acestei biserici, în cea mai mare 
parte, a primit încetățenirea de români şi ca atare trebue să se 
supună legilor Statului român dispune: 1) Să se depărteze din 
postul de dirijor al corului bisericei Sf. Gheorghe din Tulcea, d. 
Avramoff, care funcționează arbitrar, fără ştirea şi aprobarea 
noastră şi a ministerului de culte, potrivit art. 52 din reg. legii clerului 
mirean”. 

În petiția prin care cei cari protestează împotriva închiderei 


1) F.D.P.S.G. - DOSAR 145/1911 

bisericei bulgare din Tulcea ce o adresează d-lui ministru de culte, 
se spune că “biserica Sf. Gheorghe a fost închisă pe ziua de 30 
lulie a.c. prin ridicarea antimisului şi detaşarea preoților la alte 
biserici”. Enoriaşii acelei biserici mai arată că ordinul episcopal “fu 
încercat a fi pus în executare de Prea cucernicul Protoereu al jud. 
Tulcea, încă în Duminica zilei de 22 Iulie, întrun mod lipsit de 
tactică şi anume: P.C., fără a aduce la cunoştinţa epitropilor 
bisericei ordinul episcopal, dă ordin preotului bisericei să nu mai 
oficieze Sf. Slujbă. Credincioşii aflaţi în biserică, surprinşi de faptul 
că, pe la orele 8 jum. dim., slujba nu începuse încă, au adus 
aceasta la cunoştinţa Onor. minist. cultelor cât şi P.S.S. Episcopului 
Nifon prin telegrame, în acea zi”. Suplicanţii mai spun că în 
Duminica următoare s'a citit ordinul şi s'a întrerupt slujba în fața 
credincioşilor, ceea ce a excitat spiritele, provocând noi proteste 
telegrafice pe lângă cei în drept. Se mai spune că protoiereul din 
Tulcea ar fi chemat poliția în altar, dresând proces-verbal, ceea ce 
a revoltat şi mai mult pe credincioşi cari vedeau în aceasta un act 
de pângărire a altarului bisericesc. Petiţia se termină rugând pe d. 
ministru ca “pentru liniştea şi menţinerea păcei în biserică cât şi 
pentru a înceta această continuă agitare a spiritelor, prin 
suspendarea oficierei Sfintei slujbe în biserică, care ar putea avea 
urmări triste în sânul bisericei noastre, să dispună ca biserica Sf. 
Gheorghe din Tulcea să fie redeschisă şi să se satisfacă cererile 
credincioşilor”. În ziua acestui incident, credincioşii bisericii s'au 
întrunit în localul fostei şcoli bulgare din Tulcea, unde au redactat 
un proces-verbal, înaintând şi ministerului un exemplar. În acest 
proces-verbal se arată că firmanul sultanului Abdul-Medjid, dat în 
1854, când s'a construit biserica, - autoriză construirea bisericei şi 
cere autorităţilor să respecte ordinile date. Se mai vorbeşte în 
procesul-verbal de ordinul din 1894 prin care d. ministru al cultelor 
pune în vedere prefectului şi primarului din Tulcea că biserica se 
consideră particulară şi trebue să fie lăsată să fie condusă de 
comunitatea bulgară din localitate. Un alt ordin, în acelaş sens, a 
fost dat în 1903 de administraţia Casei Bisericei. În 1910 a fost cel 
din urmă comitet legal al bisericei care, în acest an, a predat unei 
comisiuni provizorii, delegată de primărie, toate scriptele cât şi 
cassa bisericei. Această comisie era chemată să aleagă o epitropie 
provizorie care să aducă la îndeplinire următoarele puncte: 1) 
Biserica Sf. Gheorghe să fie a tuturor cetățenilor de origină bulgară 
cari numai ei vor fi alegători la această biserică fără delimitarea 
unei enorii. 2) Sf. Liturghie să se facă în limba slavă. 3) Biserica să 

se întrețină din propriile ei fonduri şi donaţiuni, fără nici o subvenție. 
4) Se va proceda la hirotonisirea tânărului teolog llie T. Lungu. 
Comisiunea, după cum se arată în acelaşi proces-verbal, nu s'a 
ţinut de angajamentul ei. Credincioşii au hotărât, în ziua închiderei 
bisericei, să aleagă un comitet, care să îngrijească de stabilirea 
drepturilor bisericei spre a fi aşa cum au fost înainte de încălcarea 
lor. Ei cer acum: 1) Îndepărtarea preotului Popa Dima pe care-l 
socotesc ca cea dintâi pricină a neliniştei; 2) În altar, la strană şi 
cor, se va oficia în limba slavă: 3) Întreţinerea acestor oficii să 
rămână şi pe viitor în sarcina credincioşilor de origină bulgară. 
Dacă aceste toate nu se vor putea obţine de la autoritățile 
superioare bisericeşti, - atunci enoriaşii bisericei Sf. Gheorghe se 
vor pune la adăpostul unui alt cap bisericesc. Acestea sunt cererile 
pe care comunitatea bulgară din Tulcea le-a făcut d-lui ministru al 
cultelor şi instrucțiunei publice. Chestia stă deocamdată aci. 
Rămâne acum ca autoritățile superioare să ia măsurile pe cari le 
dictează conştiinţa noastră națională şi spiritul de civilizaţie al 
vremei în care trăim, „L.I.” 


19/2. Notă. /Fără emitent şi dată — n.n.| 

Bulgarul Goran Cialicoff stabilit la Tulcea, a făcut o vizită 
ministrului de externe din Sofia căruia i-a spus că românii urmăresc 
românizarea bulgarilor prin diferite măsuri luate, ca: slujbele care se 
ţin în biserica bulgară să fie în limba română, şcolile bulgare sunt 
închise. i 

19/3. Ziarul “Universul” din 9 August 1912. 

Articolul: Chestia bisericească din Tulcea. 

lată adresa înaintată de Episcopia Dunărei de jos d-lui ministru al 
Cultelor în chestia bisericei bulgărești din Tulcea. Domnule 
ministru, Avem onoare a înainta Domniei voastre în copie 
alăturatele cinci (5) acte, privitoare la chestiunea bisericii Sf. 
Gheorghe din oraşul Tulcea, biserică care a fost închisă de mine, 
pentru a se pune capăt desordinei, provocată în timpul din urmă, de 
către aşa zisul comitet bulgar din localitate. Chestiunea bisericii 
bulgare din Tulcea este o chestiune veche şi de mare importanță 
pentru liniştea şi pacea în viitor a statului nostru, în județul Tulcea, 
unde elementul bulgar e destul de numeros, şi apoi, dela soluțiunea 
ce se va da acestei chestiuni, atârnă o întreagă altă stare de lucruri 
îmbucurătoare ori tristă pentru noi. Biserica Sf. Gheorghe din 
Tulcea nu este proprietatea exclusivă a bulgarilor; căci din actele 


168 


de pretinsă posesie, ce mi-au prezentat, şi pe care le-am studiat cu 
deamănuntul, nu reese aceasta, ci din contră, chiar în timpul 
dominaţiunei otomane, în acea biserică se slujea şi se cânta şi 
româneşte şi bulgăreşte; şi aceasta pentru motivul foarte logic, că 
de parohia Sf. Gheorghe din Tulcea, aparțineau atunci, ca şi acum 
şi bulgarii, dar şi foarte mulți români. Astăzi, mai ales, ar fi 
inadmisibil, ca pe teritoriul Regatului nostru, românii, creştini 
ortodoxi să asculte slujba bisericească într'o limbă streină pe care 
ei n'o înțeleg. De când mi s'a încredințat păstoria acestei de 
Dumnezeu păzite Eparhii ca Chiriarh al locului, am fost necontenit 
supărat de pretențiunile bulgarilor din Tulcea; cari când vin în 
contact cu funcționarii statului, ori sunt membri în consiliul popular 
sau județean, susțin că sunt mai români decât românii; pe când în 
realitate, lucrează mână în mână, pe sub ascuns, în contra 
intereselor Statului şi Bisericii noastre; şi totuşi, pentru a nu creia 
dificultăţi politice înaltului guvern român, am lucrat cu multă 
prudență şi răbdare, făcându-le chiar concesiuni. Aşa spre pildă, 
înainte de votarea legii, pentru acordarea drepturilor Dobrogenilor, 
convenisem cu comitetul bulgar a reconstitui în Epitropie, conform 
legii clerului mirean, a le da un preot paroh român şi un preot 
ajutător bulgar; şi păreau că sunt mulțumiți cu această soluțiune, 
adică, de a sluji la biserica bulgară jumătate în bulgăreşte şi 
jumătate în româneşte. De îndată ce bulgarii au obținut în massă 
încetățenirea română şi ne mai având teamă de a fi expulzați, au 
devenit îndrăzneți şi chiar rebeli; căci acum cu orice chip, că după 
cum au alungat cu forța din biserică pe cântărețul român, voesc să 
îndepărteze şi pe parohul român, ambii numiți de mine şi 
recunoscuţi de d-voastră, inaugurând astfel o stare anarhică. Prin 
Biserică, bulgarii întrețineau şcoalele bulgăreşti - gimnaziul şi 
şcoala primară - în care şcoale se făcea propagandă duşmănoasă 
contra noastră; şi care lucru, constatându-se, guvernul român a 
dispus închiderea acestor şcoale şi închise au rămas pentru 
totdeauna. Rămânând acuma biserica singura citadelă, voesc 
printr'însa să-şi continue opera lor. Deşi au obținut încetățenirea, şi 
ca atare ar trebui să se supună întru toate legilor Statului român; 
totuşi ei nesocotind Epitropia, legal constituită, sunt grupaţi într'un 
comitet de acţiune, şi prin acest comitet voesc să alunge 
elementele româneşti din serviciul acelei biserici, spre a nu se şti 
de nimeni, ce se unelteşte de către dânşii. E admisibil, ca cetățeni 
români să formeze comunități conduse de comitete aparte mai ales 
când credinţa lor este chiar credința dominantă în Stat? Aceasta nu 

e cu putință, decât numai în cazul, când aceştia voesc să-şi arate 
fățiş duşmănia contra legilor organice ale Statului. Mai departe, e 
cu putință, ca un cetățean român, care se bucură de plenitudinea 
drepturilor politice, să se sustragă dela legile organice ale Statului? 
Evident că nu. Bulgarii, enoriaşii bisericii Sf. Gheorghe din Tulcea 
sunt români; iar credinţa lor e credința bisericii dominante în Stat. 
Pot ei să nesocotească legile, cari cârmuesc biserica şi Statul? 
Desigur că nu. Numai într'o singură ipoteză s'ar putea, adică: când 
credința lor, ar fi alta decât aceia a Statului, în care ei îşi exercită 
drepturile cetăţeneşti, cum spre pildă este cazul, italienilor catolici 
din Cataloi, al nemților din Malcoci, al lipovenilor din Jurilovca, cari 
deşi sunt cetățeni români, însă profesează o altă confesiune 
deosebită de religiunea dominantă a Statului. Aceştia din urmă, pot 
forma comunități religioase, căci libertatea Cultelor este garantată 
prin Constituţie. Nu putem însă recunoaşte, cetățenilor români 
dreptul de a forma în statul nostru o altă biserică ortodoxă. Astfel 
pusă chestiunea, bulgarii din Tulcea n'au dreptul a forma comunități 
şi comitete aparte; şi deci, trebue să se supună legilor organice ale 
bisericii noastre, căci dacă acest lucru s'ar nesocoti, consecințele ar 
fi neplăcute. Atunci, ar urma ca şi bulgarii cetățeni români, 
împroprietăriți de stat în Dobrogea şi anume în satele: Caranasut. 
Casapchioi, Potur, Giamurile de sus şi de jos, Hamangia, Başchioi, 
Nalbant. Enichioi, Cerna, Beidaud, Frecăţei, Hagilar, etc. să 
reclame aceleaşi drepturi; atunci ar urma ca şi bisericile ruseşti, din 
satele: Țelița, Mahmudia, Chilia Veche, Dunăvăţ, Morughiol Poşta, 
etc. să se emancipeze şi să revendice aceleaşi drepturi. Deci dar, 
dacă s'ar ceda bulgarilor asupra acestui punct, atunci întreaga 
activitate şi jertfele făcute de noi pentru Dobrogea, ar fi zadarnice. 
Pe temeiul motivelor de mai sus, şi văzând spiritul rebel cum şi 
starea de anarhie, ce se doreşte a se inaugura din nou în Tulcea, 
am ordonat protoiereului respectiv, să ridice din biserica Sf. 
Gheorghe, Sf. Autemis, spre a nu se mai putea sluji sfânta liturghie; 
iar pe cei doi preoți să-i ataşeze la bisericile învecinate din acest 
oraş; şi aceasta numai până când epitropia numitei biserici va intra 
în legalitate, va reprimi pe cântărețul român, ce l-au alungat, va ține 
socoteală de dispoziţiunile luate de mine ca Chiriarh, şi de Domnia 
Voastră ca Stat, dispoziţiuni cari au la bază legile şi regulamentele, 
după care se conduce_sf. noastră Biserică ortodoxă autocefală 
română. Acesta fiind modul meu de a vedea şi lucra, ca Chiriarh al 
locului, am onoare a-l aduce la cunoştinţa Domniei Voastre, spre 
cele de cuviință. + NIFON, Episcopul Dunărei de jos. Director Diac, 

G. Tuinea. 


19/4. Situaţia din Imperiul Ottoman şi din Bulgaria. Copie de 

pe raportul agentului trimis în Turcia şi Bulgaria pentru 

informațiuni, de la 3 August până la 12 August 1912" 4 

/...]. Dacă Bulgaria s'ar aventura întrun război contra Turciei, l-ar 
pierde. În primul rând armata turcă e numericeşte mai puternică 
decât a Bulgariei sau chiar a focului a două state contra ei; ținând 
sub arme trei contingente, nu mai poate fi luată prin surprindere. 
Astfel, Bulgaria este puţin posibil s'o atace dacă nu este ajutată de 
Rusia. Aceasta fiind ocupată în Asia şi preocupată în întărirea flotei, 
nu se poate angaja într'un război balcanic. De asemenea, Bulgaria 
trebuie să se asigure de neutralitatea României. Ştie că orice 
întindere a lor spre sud, va avea ca urmare ocuparea de către 
România a Quadrilaterului până la Şumla. Şi le este mare frică 
pentru ca această eventualitate să nu se realizeze. Bulgaria, cu 
toate declarațiile oficiale că a renunţat la Dobrogea, continuă să 
nutrească ideea de a recuceri şi această provincie. Ei socotesc 
drept frontieră naturală între România şi Bulgaria Dunărea. În ziua 
în care frontiera României s'ar muta mai la sud, adică la Şumla, 
această recucerire ar fi chiar imposibilă. Şumla constituie una din 
acele cetăţi inexpugnabile şi totodată o regiune întărită foarte 
puternică din punct de vedere natural şi a aşezării strategice 
naturale. De aceea manevrele bulgarilor la Şumla au loc. Bulgarii 
vor să-şi dea seama dacă o armată românească de invazie ar 
putea să forțeze localitatea şi ce forțe i-ar trebui pentru a rezista 
inamicului. Specialiştii militari bulgari afirmă că Şumla, pentru a fi 
atacată, trebuie să fie înconjurată din toate părţile de o armată de 
cel puţin 150.000 de oameni şi tot ar putea rezista. Manevrele în 
secret de aci, întărirea forturilor, aducerea unui armament puternic 
şi numeros, dovedesc marea bază pe care o pun pe această cetate 
întărită. S'au detaşat 100 de agenţi secreți pentru supravegherea 
străinilor de aci. O alianță între Bulgaria, Grecia şi Serbia pare de 
nerealizat. Dacă .cu Grecia se poate înțelege, cu Serbia nu. 
Aceasta, deoarece Bulgaria şi Serbia au aceleaşi interese în 
Macedonia asupra unor regiuni, unde elementul bulgar este foarte 
puternic, şi pe care bulgarii nu le pot abandona cu nici un chip. 
Deci, numai după o înţelegere prealabilă a celor două state asupra 
Macedoniei, s'ar putea face o alianță a celor două state împotriva 
Turciei. Datorită agitaţiilor războinice, băncile şi-au restrâns 

creditele, declanşând o criză puternică în mai toate afacerile ce ar 
putea duce la urmări foarte grave în activitatea economică. Turcii 
au hotărât să răspundă Bulgariei cu contra măsuri asemănătoare: 
Câţiva spioni au fost surprinşi de un cantonier bulgar când făceau 
pregătiri pentru aruncarea în aer a celui mai mare pod de cale 
ferată ce se află între stațiile Vacarel şi Ichtimal, dincolo de Sofia. 
Dând alarma, necunoscuți, după ce au tras câteva focuri de 
revolver asupra cantonierului au dispărut. Din acea zi toate 
podurile, toate tunelurile şi staţiile de la gările mici sunt păzite de 
pichete de soldaţi care şi-au stabilit corturile în apropiere. 


19/5. Direcţiunea Poliției şi Siguranței Generale 

Notă din 21 August 1912. ” 

Sinteză: Guvernul din Sofia a trimis la Legația din Bucureşti doi 
agenți, cu scopul de a se informa cu tot ce se petrece în România. 
De asemenea s'a întărit supravegherea de-a lungul Dunării, 
detaşându-se la Rusciuk un alt agent. Cei doi agenți de la legaţie 
au racolat un locotenent român de origine bulgară /Păunescu - n.n./ 
dintr-un. regiment din Craiova, care le va furniza date despre 
armată: concentrări, manevre, dotare, pregătiri eventuale de război 
etc. 


98/6. Telegramă. Copie. 24 August 1912. 2 

D-lui Titu Maiorescu, Prim Ministru, Sinaia. 

În urma întrevederii ce am avut eri cu delegația bulgarilor din 
Tulcea sper că se poate considera ca aplanat incidentul. S'a 
convenit următoarele; 1) Slujba să se facă în biserică, jumătate în 
româneşte, jumătate în bulgăreşte. 2) Preotul Popa Dima să fie 
înlocuit cu un altul. 3) Cântăreț al bisericii să nu fie deocamdată nici 
cel recomandat de bulgari, nici cel numit de Episcop, ci un al treilea 
care să fie recomandat de Epitropie şi recunoscut de Episcop. 4) 
Situația corului de asemenea va fi reglementată şi recunoscut de 
Episcop. 5) Toți bulgarii cari nu ştiu româneşte se vor putea 
spovedi în limba bulgară preotului bulgar de la Biserica Sf. 
Gheorghe, deşi n'ar fi enoriaşi ai aceleiaşi biserici. 6) Chestiunea 
dacă biserica are un caracter particular şi trebue deci a fi 
administrată numai de Epitropii bulgari va fi examinată din nou şi 
rezolvată printr'o decizie a Consiliului miniştrilor, conform cu actele 
cele vechi şi cu documentele emanate de la Ministerul Cultelor în 

anii 1894 şi 1905. Biserica va fi deschisă cu solemnitate la 2 
Septembre, iar la serviciul divin va asista şi Ministrul Cultelor şi 
dacă se va putea şi un delegat al Episcopului. 

Scrisă de mine după dictarea D-lui Ministru Arion. /ss/ Panaitescu 


19/7. Direcțiunea Poliţiei şi Siguranței Generale. 

Notă din 24 August 1912.” 

De pe un vapor austriac, un inginer bulgar a făcut măsurători, cu 
luneta, a ostrovului românesc din fața portului Corabia, a oraşului 
Corabia, a satelor Daşova, Selistora şi Gârcovu. 


20. Societăţile bulgare din Tulcea 


20/1. Direcțiunea Poliţiei şi Siguranței Generale. 

Notă din 14 Octombrie 1912. ® 

Bulgarii au 4 societăţi în Tulcea. - : 

1) Epitropia care are două grupe: una oficială şi alta particulară. 
Cea oficială are 2 epitropi. Unul numit de stat, dar recomandat tot 
de bulgari şi altul ales de bulgari. Ei au datoria de a supraveghea 
de afacerile bisericii, ţin socoteala de veniturile bisericii, satisfac 
cerințele bisericii, plătesc leafa personalului bisericesc. Cea 
particulară are 4 persoane, care au grijă de avutul bisericii (biserica, 
două şcoale, case în oraş, prăvălii şi pământuri. Mai toate acestea 
nu sunt trecute în inventar, ci sunt încredințate unor bulgari de 
vază, lată cum se procedează cu aceste avuturi. De exemplu, 
moare X, care lasă prin testament 20 ha pământ pe numele bisericii 
bulgare. Biserica vinde acest pământ lui Y, om de vază din Tulcea. 
Formalităţile se fac oficial şi Epitropia declară că a primit banii 
pentru pământul vândut şi cu asta a scăpat de controlul legii. În 
fond, Y dă o poliţă deschisă (fără dată de scadență). Epitropii 
bisericii, lucrează pământul, iar venitul îl varsă Epitropiei, fără să 
conteze în reducerea sumei ce proprietarul trebuie s-o verse 
bisericii pentru pământul cumpărat. Aşa că în timp de câţiva ani 
venitul acelui pământ va întrece suma costului pământului, dar 
Epitropia, când va crede de cuviință, poate să-i ceară lui Vă să 
achite suma pusă în poliţă şi acesta va achita. La moartea lui Y, 
pământul va fi cumpărat de o altă persoană şi aşa mai departe. o 
parte din venituri se întrebuințează pentru reparaţiile localurilor şi 
întreţinerea lor, iar restul pentru fondurile bisericii. Banii, fondul sunt 

în păstrarea epitropilor, care îşi însuşesc — de multe ori — o parte 
din el, fără să li se ceară cont de lipsa sumelor. Închizându-se 
şcolile, deoarece bulgarii nu au vrut să aplice în şcoli programul 
cerut de Ministerul Cultelor, una a fost transformată în locuința 
preotului, iar alta în club, sală de teatru, sală de repetiție a comunei, 
ceea ce a dus la neputința românilor de a le închiria. . 

2) Clubul: care în prezent ființează sub numele de “Bibliotecă”. 
Acesta dictează asupra situației politice şi economice a bulgarilor 
din localitate. 75 de persoane sunt membri. 

3) “Zadruga” (Amicitia). Are 65 de membri. Scopul oficial este 
acela de a cultiva sentimentul muzical al membrilor (Are şi un cor). 
În realitate însă organizează serate culturale, baluri şi organizarea 
zilei naţionale a Bulgariei. Se mai ocupă şi de Revelion, când se 
strâng foarte mulți bulgari. Numai copii sunt peste 100. Nu vorbesc 
româneşte aci, fiindu-le ruşine de aceasta, Se face o educaţie pur 
naţionalist-bulgărească. 

“Nadejda” (Speranţa), Este formată numai din femei, care au o 
singură şedinţă pe an pentru pregătirea unui bal oficial. La acest bal 
vin oficialitățile române (prefect, primar, polițai etc). Bulgarii le cer 
acestora anumite drepturi pentru comunitate. 


20/2. Brigada de Siguranță Cerna Vodă 

Nr. 1671 din 5 Noembrie 1912. ” 

În oraşele Tulcea şi Babadag există comitete secrete bulgărești, 
formate din bogătaşii bulgari. Au ca scop: apărarea drepturilor 
bulgarilor. Ele ţin o legătură strânsă prin scrisori şi curieri cu 
guvernul bulgar, armata bulgară, raportând tot ce se petrece în 
Dobrogea şi România. 


20/3. Raportul şefului Brigăzii Speciale de Siguranță. Tulcea 
No. 1014 din 25 Noiembrie 1912. Personal - Confidenţial. 2 
Către Directorul Direcţiunei Poliţiei şi Siguranţei Generale 
Bulgarii din Tulcea, de la izbucnirea războiului, au o ură 
neîmpăcată contra a tot ce este român, mai cu seamă contra 
autorităților; şi această ură a crescut şi mai mult, de când s'a zvonit 
că România va cere compensații pentru atitudinea ce a avut față de 
evenimentele externe. Şi înainte aceste ure existau contra 
Românilor, însă nu se manifestau; acum însă, Bulgarii nu se sfiesc 
ca în plin public să şi le arate; ba ceva mai mult, intenționat, caută a 

critica țara, tocmai atunci când pe lângă ei se găsesc şi Români; 
caz analog despre care vorbeşte raportul nostru Nr. 949 din 8 
Noembre 1912 /.../. Clubul acestora, dela începutul războiului, nu 
mai este localul unde veneau şi oameni pentru a petrece şi a ceti 
ziare, câteva ore libere; ci a devenit un birou de informaţiuni şi un 
cerc pentru înfocaţii naționaliști bulgari. Întrun discurs se spunea: 
“De azi înainte nimeni nu va mai îndrăzni să vorbească contra 
poporului Bulgar, ci să fie mândru acela care astăzi este Bulgar /.../ 
să fie cu toţii gata ca să dea, în caz de nevoie, ajutor, căci nu e 
nimic mai sfânt şi mai nobil decât a putea să-ți jertfeşti viața pentru 
patria ta /.../. Printre discuţiile lor s-a auzit şi faptul că în cazul unui 
eventual război între România şi Bulgaria, aceştia din urmă vor face 
o revoluție şi vor da ajutor armatei Bulgare şi aceasta pentru că - 
spun ei — noi Bulgarii, în cazul unui război între România şi 
Bulgaria, chiar dacă am păstra cea mai mare linişte şi ne-am 
supune legilor ţării, totuşi vom fi persecutați, chinuiți şi amărâţi, 
chiar de geandarmii rurali şi Poliţie; şi vor fi puşi în întâia linie de 
luptă ca carne pentru gloanțe. Or dacă toate acestea le ştim, de ce 
nu am muri mai bine cu toți, cu arma în mână, luptând contra 
Românilor, care întotdeauna au căutat să ne facă rău, dând astfel 
ajutor fraților noştri de dincolo. Aceasta este una din idei ce o 
nutreşte cea mai mare parte din Bulgarii dobrogeni.” De asemenea, 
unii din țăranii bulgari, meseriaşii şi comercianții fără capital, doresc 
să plece în Bulgaria, să ocupe pământurile părăsite de turci şi cele 
cucerite de bulgari. Tinerii — indiferent de avere - vor să plece 
crezând că în Bulgaria nu mai sunt tineri — murind în război - şi 
astfel vor găsi partide bune pentru a se căsători. Mulţi din bulgarii 
bogaţi vor să emigreze pentru faptul că comisiunea pentru 
acordarea drepturilor i-a respins. Din comuna Kogălniceanu, doi 
bogătaşi au spus: “Noi bulgarii din acest sat am trăit în cea mai 
bună armonie cu conlocuitorii noştri români. Am făcut armata cu 
dragoste în România şi ne-am supus cu sfințenie legilor țării. Ne- 
am măritat fiicele după flăcăi Români şi flăcăii după fete Românce. 
Am plătit dările regulat către stat şi am căutat cu toţi ca să ne 
învăţăm copiii limba românească, a țărei unde s-au născut. 

Odată însă cu venirea Comisiunei pentru acordarea drepturilor, 
am văzut că noi suntem consideraţi tot ca străini, deşi născuți şi 
crescuți în țara Românească. Am prezentat mulți din noi acte mai 
bune ca ale conlocuitorilor noştri Români şi totuşi am fost respinşi şi 
chiar acei cărora li s-a dat drepturi, deşi cea mai mare parte bogați, 
care ar fi trebuit să voteze la Colegiile | de Cameră şi Senat, totuşi 

au fost trecuţi la Colegiul III, indirect. Această nedreptate ne-a făcut 
să ne punem pe gânduri şi am căutat chiar noi singuri să ne 
separăm de Români nemai permițând fiilor şi fiicelor noastre să se 
căsătorească cu fete sau flăcă Români. 

Persecuţia a tot ce este bulgăresc a ajuns şi în armată, unde mulți 
din tinerii noştri Bulgari deşi mai deştepţi uneori ca mulţi Români nu 
pot obține un grad, pe simplul motiv ce-l credem, că este Bulgar. 
Acestea toate ne fac ca să plecăm din țara asta în care ne-am 
născut şi am crescut, deşi avem averi frumoase, şi să ne ducem 
acolo unde ni se recunosc şi nouă drepturile.” În ceea ce priveşte 
sentimentele țăranilor Bulgari față de țara noastră, mai cu seamă în 
actuala situaţie externă, sunt la fel ca şi ale orăşenilor şi discută şi 
ei cu aprindere victoriile armatelor bulgăreşti şi par foarte indignați 
şi ei, ba chiar revoltați pentru faptul că România cere ca 
compensații Rusciukul, Varna şi Silistra. În comuna Hagilor — 
populație numai cu Bulgari — s'a observat o adevărată ură contra 
Românilor. De moment tac din gură, de frica jandarmilor. “Dar să 
ferească Dumnezeu de un războiu, că toți aceştia pe care îi vezi 
tăcuți şi supuşi, se vor forma în bande contra Românilor”. Un alt 
bulgar spunea: “eu unul sunt de acum bătrân şi nu mai pot lupta; 
celorlalți însă, nu le trebue decât o noapte pentru a trece granița în 
Bulgaria, iar cei care nu vor avea timpul, munții acoperiţi cu păduri 
dese, din împrejurimile Babadagului sunt destul de mari, pentru a 
ascunde în ele câteva bande de Bulgari”. La Babadag un bogătaş 
bulgar a spus că stau rău, pentru că Bulgarii nu au un cuib al lor, 
unde să se poată aduna şi discuta chestiuni naţionale ; aveau de 
gând să facă unul, dar din cauza conflictului bisericesc din Tulcea, 
au renunțat la această idee pe moment. De o cam dată, bulgarii de 
acolo se adună şi discută sau la cârciumarul Georgi Cristu sau la 
comerciantul Ivan Panef. 


20/4. Direcțiunea Poliţiei şi Siguranței Generale. 

Notă din 9 lanuarie 1913. Agent 86 ” 

Legaţiunea austro-ungară din Bucureşti a trimis M.E. din Viena 
următoarea informaţiune: În guvernul român sânt neînțelegeri 
relativ la regularea graniței bulgaro-română. Dintre membrii 
guvernului sânt cari nu se mulțumesc cu informația dlui Tache 
Ionescu, adusă din Londra şi aceşti membri sânt de părere ca prin 
forța armelor trebue să se caute satisfacerea dorinței României. Dl. 
Tache Ionescu, Titu Maiorescu sânt contra acestei propuneri, caută 

o soluţie paşnică. S'a svonit că aceşti doi miniştri au amenințat 
Cabinetul cu retragerea lor dacă opiniunea miniştrilor războinici nu 
se va schimba. Tot această înştiinţare spune că Rusia face mari 
sforțări pentru câştigarea României şi despărțirea ei dela tripla 
alianță. 

20/5. Contra sentință nr. 362 din 23 Februarie 1913 

a Tribunalului Tulcea ” N 

Iprivitoare la scandalul Bisericii Bulgare - n.n./ Bulgarii, făcând 
Apel, au câştigat Apelul. 


20/6. Brigada de Siguranță Tulcea No. 633 din 12 Mai 1913.2 

Curtea de Apel din Galaţi, la 8 Mai 1913, în procesul intentat de 
P.P.S. Episcopul Dunării de Jos şi Protoereul Județului contra 
bulgarilor care au provocat scandalul în chestiunea Bisericii Bulgare 
din Tulcea, a pronunțat achitarea inculpaţilor, putând ţine slujba în 
limba bulgară. Totuşi, corul, pentru a funcţiona va trebui să aibă 
autorizaţia Episcopului Dunării de Jos. 


21. Alţi spioni bulgari 


21/1. Brigada Specială de Siguranță Tulcea 

No. 736 din 8 lunie 1913.% 

Agentul nostru de la mişcarea bulgară, ne raportează că 1... 
Guvernul Bulgar, a fost înştințat despre sosirea, prin Dobrogea, a 
mai multor Corpuri de trupă şi că ar fi cerut Clubului Bulgar, din 
localitate, ca să'i comunice: câte regimente au sosit anul acesta în 
Dobrogea; din ce armă sunt; ce anume Regimente; de unde au 
venit; unde se instalează; pe unde se fac exerciţiile; pe unde au 
trecut Dunărea în Dobrogea; cât timp vor sta pe aci şi dacă trupele 
fac marșuri prin diferite localităţi, din Dobrogea, pentru a cunoaşte 
poziţiile locurilor. Şeful Brigăzei /ss/ Indescifrabil 


21/2. Copie după Indicatorul de care se servesc spionii 

bulgari cuprinzând chestiunile asupra cărora ei trebue să 

caute informațiuni 25 lunie 1913. 

Generalităţi [ A 

Formațiunile din timp de pace şi răsboiu. Armamentul existent la 
corpuri, magazii şi depozit. Muniţiunile de artilerie şi de infanterie ce 

există în magazii, depozite, arsenal şi pirotecnie. Cantităţile de 
pulbere ce se fabrică în țară sau se aduc din străinătate. Materialul 
existent, comande făcute. Sosirea oricărui fel de material. Calitățile 
şi defectele materialului. 

Comandamentul 

Comandamentul armatei (toate gradele dela general la maior 
inclusiv şi toţi ofițerii de statmajor), valoarea lui; vârsta, sănătatea, 
puterea fizică, cultura generală şi militară, valoarea intelectuală şi 
morală, tăria de caracter. Are fond? Cunoaşte bine regulamentele? 
Le aplică în spiritul lor? Este sau nu iubit de inferiori? Are 
încrederea ofițerilor şi trupei? Are ascendent asupra subalternilor 
sau acopere neştiința şi incapacitatea cu mojicii? Călăreşte bine? 
Cunoaşte conducerea celor trei arme? Joacă cărți? Are datorii? 
Duce lipsă de bani? Este cinstit? Educaţia ca om şi ca soldat? 
Camaraderia între ofițeri. Camaraderia între arme. Ofițerii iubesc 
dinastia? Există un ataşament fidel al ofițerilor față de familia 
Regală? Există mai mult spirit de armă sau de corp? Spiritul de 
disciplină? Spiritul de datorie? Ofițerii fac politică? Au tendințe 
socialiste şi republicane? Propaganda ar prinde? 

Instrucția 

Instrucția armatei se face în vederea răsboiului sau în vederea 
paradei? Metodele de instrucție ce se întrebuințează. 

a) Infanteria. Infanteria merge bine? Disciplina în marş. Cum se 
comportă încălțămintea? Roade picioarele oamenilor? Se ajustează 
pe picior? Este solidă? Ține la apă? Infanteria face exerciții de 
tragere? Câte cartuşe a tras în cursul anului? Trage bine? Ce 
trageri a făcut în cursul anului? A făcut trageri de luptă? Ce 
rezultate a dobândit? Exercită serviciul în campanie? Face exerciții 
în teren variat sau pe câmpul de exercițiu? Face lupte de noapte? 
Cunoaşte lupta cu baioneta? În luptă se răspândeşte repede şi în 
linişte? Ştie să se folosească de teren? Ştie să întrebuințeze lopata 
în defensivă şi ofensivă? Trupa are iniţiativă? Ofițerii şi gradaţii se 
amestec mult? Liniştea în conducere? Disciplina focului este bună? 
Infanteria întrebuințează telefoane în luptă? Serviciul semnalizărei. 
Legăturile se stabilesc repede? Cum? Serviciul patrulărei. 
Vizibilitatea uni-formei în luptă? 

b) Cavaleria. 

Caii sunt buni? Câţi de escadron? Cum încalecă trupa? Cavaleria 
merge bine? Se rănesc mulţi cai? Din cauza harnaşamentului sau 
din cauza neglijenței oamenilor? Ofițerii şi trupa încalecă mult? 
Ofițerii încalecă în afara orelor de serviciu? Trupa face exerciţii cu 

carabina, revolverul, sabia şi lancea? Exerciţiile de tragere cu 
carabina se fac serios sau de mântuială? Exerciţiile în escadron, 
divizion etc. se fac bine cu unitate şi precizie? Se păstrează 
ansamblu în mişcări? Se păstrează legăturile între diferitele unități? 
Ofițerii ştiu să citească bine hărţile? Dar subofiţerii? Ofițerii ştiu să 
execute recunoaşterile şi să raporteze la timp? Dar subofiţerii? 
Rapoartele ofițerilor şi subofițerilor sosesc la timp sau cu întârziere? 
Telegrafia şi telefonia la cavalerie. Cum şarjează cavaleria? 
Şarjează numai pe cavalerie sau şi pe infanterie? Lupta cavaleriei 
pe jos, Ştie să tragă? Lupta ei cu focuri dă impresiunea unei lupte 
de infanterie sau se cunoaşte îndată că este o luptă de cavalerie? 
Vizibilitatea cavaleriei când luptă pe jos. 

c) Artileria. > 

Caii sunt buni? Câţi de baterie? les totdeauna toate tunurile şi 
chesoanele la instrucțja la câmp? Câţi cai se atelează la chesoane? 
Ofițerii şi trupa încalecă bine? Se rănesc mulți cai? Exerciţiile la tun 
se fac solid sau în mod mecanic? Aparatul de ochire aflat la tunuri 
este bine cunoscut? Ofițerii cunosc materialul? Ofițerii conduc bine 
bateria în teren variat? Pantele se ridică cu înlesnire? Cum intră 
artileria în poziție? Cum trage de obicei artileria, descoperită sau 
acoperită? Regularea tragerei ține mult? Ce exerciții de tragere s'au 
executat în cursul anului? Câte munițiuni s'au consumat de baterie 
la fiecare tragere? Ce rezultate s'au dobândit la fiecare tragere? 
Cum s'au comportat munițiunile? Este legătură între acțiunea 
focului şi acțiunea tactică? Artileria păstrează legătura materială şi 
morală cu celelalte arme? Sau lucrează mai mult pe propria ei 
socoteală fără a ține seamă de acordul întregului?Telefonia. 
Semnalizarea. Legăturile stabilite. În caz de mobilizare artileria va fi 
mobilizată cu cai mari? Sau se va recurge şi la cei mici? În 
asemenea caz ce se va înhăma cu ei? Tunuri? Chesoane? Sau 
alte trăsuri? 

d) Trupe tecnice. 

La fel cu infanteria, adăogându-se câteva chestiuni speciale. 

e) Flota. 

Instrucția la tunuri, cupole, torpile, arme. Manevrele vaselor, 
viteza mişcărilor, înțelegerea între vase. Semnalele lor. Apărarea 
pe Dunăre. Apărarea pe mare. Sistemul de baraje, locul şi poziția 
lor. Clasificări de vase şi maşini. Manevrele anuale făcute de flotă, 
pe Dunăre şi Mare. Flota lucrează de comun cu armata de uscat? 
Capacitatea ofițerilor. Spiritul ofițerilor. Valoarea lor. Valoarea 
trupei. Valoarea vaselor şi a materialului marinei fluviale şi de mare. 


179 


Manevrele 

Organizarea manevrelor. Terenul manevrelor. Tema. Aducerea 
trupelor. Executarea manevrelor. Modul conducerei partidelor. A 
detaşamentelor, armelor şi serviciilor. Pregătirea şefilor. Valoarea 
lor. Spiritul lor ofensiv. Siguranța, hotărârea şi energia cu care 
conduc acţiunile. Calmul şi sângele rece în timpul acţiunei şi mai cu 
seamă în momentele de criză. Valoarea Statului-Major. Activitatea 
lui. Ajutorul pe care îl dă comandamentului. Critica exerciţiilor şi 
manevrelor, făcută de diferiţi şefi. 

Cazarmarea 

Starea cazarmelor. Sunt îndestulătoare pentru trupele puse în 
ele? Are fiecare soldat patul lui? Lavoarele. Apa. Căldura. Lumina. 
Cum sunt grajdurile? Câţi cai pot încăpea? Manej închis există? 
Câte reprize pot face călărie pe zi? Câţi oameni într'o repriză? 
Magaziele pentru echipament sunt bune? Se păstrează bine 
echipamentul? Magazie de mobilizare există? Cum se păstrează 
echipamentul în ele? Pe categorii de efecte sau pe oamenii 
mobilizabili? Magaziele de munițiuni ale corpurilor sunt bune? Se 
conservă bine munițiunile în ele? Există muniţiunile pe efectivul de 
mobilizare? Dacă nu, atunci dela care depozit ar trebui aduse? 
Depozitele regionale. Ce conţin? Remizele corpurilor de trupă sunt 
bune? Câte trăsuri are corpul? Există toate trăsurile necesare 
corpului de mobilizare? 

Comunicaţiuni 

Căi de comunicaţiuni: ferate, şosele şi fluviale. Numărul loco- 
motivelor, categoria lor. Numărul vagoanelor de cls.1,2,3, de marfă 
mari şi mici, vagoane deschise. Descripţia detaliată a stațiunilor. 
Cheurile ce există în fiecare staţie. Lungimea lor. Rampe mobile. 
Se pot îmbarca oameni, cai trăsuri şi tunuri? Câte vagoane se pot 
încărca de odată? Liniile de garaj existente în fiecare staţie. 
Numărul şi lungimea lor. Aprovizionamentele cu cărbuni, lemne şi 
apă din fiecare staţie. Câţi funcţionari sunt în fiecare staţie? 
Soliditatea podurilor. Permit trecerea trenurilor militare ce pot avea 
până la 50 vagoane? Trenurile militare au sau nu împedicare la 
curbe şi rampe? Profile. Unde sunt puncte uşor de distrus? Mijloace 
de a executa distrugerea. Şoselele şi drumurile sunt bune? Sunt 
împietrite? Lărgimea lor. Marginele. Plantaţiuni. Pante şi rampe. 
Podurile: situaţia terenului pe care este podul (dominarea 
malurilor). Drumurile ce duc la poduri? Ce lungime are podul? Ce 
lărgime are? Este de lemn, piatră sau fier? Cum s'ar putea 
distruge? Îmbunătăţirile aduse căilor ferate, şoselelor, gărilor, 

cheurilor, depozitelor, podurilor. Râurile, dominarea malurilor. 
Vadurile existente, situaţia terenului înconjurător. Direcţia Vadului. 
Lungimea vadului. Adâncimea lui maximă. Natura fundului. Unde 
se găseşte apă de băut? Cum se scoate? Unde se găseşte apă 
pentru adăpat caii? Resursele localităței în diferite feluri de furaje. u 

Spiritul națiunei. Patriotismul națiunei. Spiritul militar al națiunei. 
Instrucția militară în şcoli. Felul şi rezultatele dobândite. Ideile şi 
progresele socialismului la oraşe. Sindicalismul. Socialismul la sate. 
Socialismul agrar. Principile_anarhice prind? Sunt teoretice sau cu 
tendințe de fapt? Anti-militarismul ar prinde? Ar putea fi propagat şi 
cum? Gazetele, spiritul lor. Personalul ce întrebuințează. Români 
sau străini? Prin bani se poate face un curent favorabil în anumite 
scopuri? 


21/3. Direcţiunea Poliţiei şi Siguranţei Generale Secţiune 
Poliţiei Generale şi de Frontieră nr. 22220 - S - 19 Iulie 1913. 
Telegramă cifrată. Dlui şef al Brigăzii de Siguranță Cerna- 
Vodă. ? 

Poliţia oraşului Silistra raportează că a fost informată că acum 
câteva zile trei indivizi din satul Golibina Ceatalgea, ținutul Silistra, 
având cu ei dinamită au trecut în România cu intenţiune de a 
săvârşi un atentat la Podul Cerna-Vodă. Vă atrag serioasă 
atenţiunea asupra importanței acestei informaţiuni şi vă rog să luați 
cele mai serioase măsuri pentru paza podului şi aflarea indivizilor 
dacă vor veni în localitate. 


21/4. Notă din 7 Octombre 1913 Agent 40.2 i 

Dr. Gabrovscky, care a făcut parte din comisia silistrenilor ce sa 
prezentat M.S.Regelui, a spus că după ce M.S. Regele a citit 
memoriul privitor la şcolile bulgare din Cadrilater şi la foştii 
funcționari publici, M.S.Regele le-a promis că chestiunea şcolară va 
fi rezolvată în sensul vederilor lor, iar chestiunea funcționarilor mai 
trebuie studiată şi va fi în parte satisfăcută. M.S.Regele a rămas 
foarte mulțumit de modul de prezentare a comisiei şi mai ales când 
a văzut țăranii vorbind româneşte. Comisiunea este foarte 
satisfăcută de modul cum au fost primiți de M.S.R. şi de 
promisiunile date. 


1) F.D.P.S.G. - DOSAR 164/1908 
2) F.D.P.S.G. - DOSAR 239/1913 

21/5. Brigada 1. Notă din 14 Noiembrie 1913. Agent 40 ” 

Aseară a sosit în Capitală Dr. Teodor Gabrovschy din Silistra, 
descinzând la Hotelul Regina. Convorbind cu numitul mi-a spus că 
autorităţile române persecută foarte rău pe bulgari, silindu-i să-şi 
părăsească averile şi să plece, însă s-a constituit un Comitet pentru 
apărarea intereselor bulgare. Spune că deşi guvernul român le-a 
luat şcolile, guvernul bulgar şi-a luat angajamentul de a le da bani 
pentru a înființa alte şcoli suportând şi toate cheltuielile. Gabrovschi 
spune că câţiva foşti deputaţi au fost la Sofia şi a aranjat cu 
guvernul bulgar, obligându-se tot d'odată ca să se semnaleze şi ce 
persecuții din partea Românilor contra bulgarilor la Sofia — iar 
guvernul bulgar i-a consiliat că nici unul să nu părăsească avutul 
său că totul va aranja guvernul bulgar. Gabrovsci se duce azi să se 
întâlnească cu di Radoff având nişte afaceri de regulat. 


22. Diverse note de informații 


22/1. Direcțiunea Poliţiei şi Siguranței Generale. 

Notele diferiților agenți. 2 

Sinteză: În țară au intrat foarte mulți bulgari pentru a face 
propagandă printre bulgarii de aici, pe care-i agită contra grecilor şi 
sârbilor spunând că aceştia au omorât numeroşi prizonieri bulgari 
şi împotriva românilor, spunând că Bulgaria se va alia cu Turcia şi 
îşi va recâştiga Cadrilaterul. Agitaţia cea mai mare o fac comitetele 
macedonene cu concursul partidelor şi guvernului bulgar. Se mai 
spune că în Bulgaria va avea loc o revoluţie socialistă. 


22/2. Notă. /Fără emitent şi dată — n.n.| % 

Studentul bulgar Conoff spune că în Bulgaria se ştie orice 
mişcare din țară. Arătându-mă sceptic față de cele spuse, Conoff a 
spus că sunt o mulțime de agenţi cari strâng relaţii şi le înmânează 
unui sanovric care aproape în fiecare săptămână vine la Bucureşti 
special pentru a primi rapoartele agenţilor. 


23. Regele Bulgariei declară război Serbiei şi Greciei. 
Situaţia din Bulgaria 


23/1. Notă Confidenţială din 14 Noiembrie 1913. ® 
Dintr'o convorbire ce am avut cu Ivan Abraşu fost deputat bulgar, 


1) F.D.P.S.G. - DOSAR 239/1913 
2) F.D.P.S.G.- DOSAR 75/1913 
3) F.D.P.S.G. - DOSAR 89/1911 
4) F.D.P.S.G. - DOSAR 40/1913 

şi avocat rămas în Turtucaia, ca român de origină, asupra stărei 
politice din Bulgaria, mi a comunicat următoarele: “Regele 
Bulgariei, fără a mai aştepta decisia Sobraniei la 17 Iulie a.c. din 
propria sa iniţiativă s-a înțeles cu generalul Savof, a declarat răsbel 
contra Sârbilor şi Grecilor, fără a mai aştepta cel puțin hotărîrea 
Consiliului de Miniştri, care convocase Sobrania spre a se 
pronunţa. În expusa zi de 17 Iulie pe la ora 3 p.m. Ghenadie i-a 
spus secretarului Regelui, Capraşecov: “dacă nu veţi proclama 
răsbelul se va tăvăli capete de Regi şi secretari pe strade”. A trimis 
în aceeaşi zi pe deputatul Nacu Şucalată, să se ducă să-i spună lui 
Danef, că dacă va pleca la Petersburg, va fi omorit chiar pe pragul 
casei sale; aşa că seara s'a declarat răsbelul, împedicându-se 
astfel ducerea lui Danef la Petersburg, hotărită în Consiliul de 
miniştri pe a doua zi. Partidul Gheşovist, Danevist, Radicali, 
Democraţi Socialişti şi Țărănesc s'au întrunit conducând lupta pe 
față contra Regelui, susținut de partidul Radoslavist, Stambulist 
(Ghenadief) şi Toncevist. Radoslaf şi Toncef au fost condamnați de 
tribunalul popular special la câte 3 ani închisoare, dar au fost 
grațiați de Rege. Ghenadief va fi judecat şi el în cursul acestei luni 
Noembrie. Generalul Savof e de acord cu guvernul actual. 
Generalul Ivanof contra Regelui cu Covacef şi Vazof. Ivanof printr'o 
scrisoare deschisă prin presă a declarat că Regele cu Savof e 
vinovat de actuala stare de lucruri şi de nenorocirea Bulgariei." 
Şeful Poliţiei Port Turtucaia Comisar cl. | /ss/ Indescifrabil. 


23/2. Direcțiunea Poliţiei şi Siguranței Generale 

Informațiuni, 24 Aprilie 1914. ” 

Ceiace este caracteristic în situația actuală a Bulgariei e 
atmosfera de enervare înfierbântată care bântue spiritele, care le 
înfrigurează, le revoltă în aşa chip, încât e cu neputinţă chiar pentru 
conducătorii acestei țări să nu fie târâți de curent şi atraşi într-un 
spirit de aventură, la faptele periculoase şi reprobabile împotriva 
vecinilor, În discuţiunile ce au, oamenii politici ca primul ministru dr. 
Radoslavof, fostul ministru Lapceff, deputatul şi fostul ministru de 
externe Ghenadieff, şeful socialiştilor Sacâzoff, şeful agrarienilor 
Draghieff, Stămbulinschi, etc, nu se sfiesc ca chiar față de 
reprezentanţii presei să-şi arate ura ce nutresc contra ţărei 
româneşti. Astfel dr. Radoslavoff declara într-un cerc de prieteni şi 
ziarişti: “Nu ştiu dacă au făcut bine românii pentru viitorul lor, 
aliindu-se cu grecii şi mărindu-i în dauna noastră /.../ *. DI. Liapceff: 


1) F.D.P.S.G. - DOSAR 53/1914 


183 


“De am şti că vom deveni ruşi şi tot ne vom răzbuna. Să se 
gândească bine România, având la Sud o gubernie rusească şi la 
Nord o împărăție duşmană.” În intervievurile ce am publicat în ziarul 
Universul expresiunile de felul acesta au fost îndulcite. Dl. 
Ghenadieff nu s-a sfiit să declare, dealtfel nici n-a voit să continue 
întrevederea ce a avut cu un ziarist român: că România a comis o 
laşitate atacându-i pe bulgari şi această atitudine, bulgarii vor şti s-o 
pedepsească când va veni vremea. Sacâzoff, Stambulinschi şi alții 
s-au exprimat: “Bulgaria mare „se va creia împotriva dorinței 
României. La cea dintâi ocazie o vom ataca fără milă, vom arde 
satele şi oraşele ca să rămână de pomină ura Bulgariei. Peste tot 
insulte şi ură la adresa României şi a Greciei. Sârbii, spun ei, sunt 
nişte laşi, grecii nişte mişei, trebue pedepsiţi cu toţii. Întreaga 
Bulgarie e un vulcan de ură, gata să isbucnească, să verse sânge 
pentru a-şi potoli lava incadescentă a patimei şi a răsbunărei." În 
Macedonia sârbească, bulgarii în unire cu albanezii şi cu turcii au 
organizat puternice bande albano-bulgăreşti cari vor căuta să 
hărțuie nordul Epirului, păstrând vechea stare de lucruri. Numai cu 
modul acesta speră bulgarii, având în acelaşi timp şi concursul 
Austriei, Italiei şi poate şi al Rusiei, să producă o nouă încurcătură 
în Balcani, care să dea putinţa Marilor Puteri să revizuiască tratatul 
din Bucureşti./.../. Siguranța cu care Radoslavoff afirmă că tratatul 
dela Bucureşti se va revizui, are la bază nu numai promisiunile unor 
mari Puteri, ci şi alianța Bulgariei cu Turcia ce se confirmă şi prin 
faptul că toate comandele de arme ale Bulgariei, cari vin din 
Austria, se transportă pe linia Dedeagaci, Adrianopole, Mustafa - 
Paşa - Bulgaria, Afară de aceasta tunurile ce le-au putut scăpa 
bulgarii din Adrianopole şi mai ales tunurile de cetate au fost 
transportate spre Nordul Bulgariei într-o destinaţie necunoscută. Un 
tânăr ofițer, anume Blaje Cristof din artilerie, într-o discuţiune 
spunea că bulgarii fac mari pregătiri pentru întărirea cetăței Şumia. 
Statul major bulgar are de gând să facă din Şumla o cetate de 
mâna întâi, căci numai aşa se vor putea apăra contra unui atac al 
românilor. Toate tunurile de asediu dela Cetalagea şi Adrianopole 
au fost transportate parte la Sofia, parte la Şumla şi prin cetăţile 
dunărene. Şumla prin poziția ei strategică ar ține pe loc mult timp 
armata română, în cazul când Dunărea ar fi apărată şi trecera ei cu 
greu de făcut./.../. Aproape toți oamenii politici bulgari cu tot tonul 
înjurios întrebuințat în contra Romăniei, spun că momentan ei nu se 
gândesc decât la Macedonia. În schimb însă în părțile Cadrilaterului 
bulgăresc mai ales la Rusciuk şi la Varna, unde s-au refugiat cei 

mai mulți dintre intelectualii dela Dobrici şi Silistra se pregăteşte o 
vie campanie culturală, pentru a nu amorţi conştiinţa naţională la 
fraţii subjugaţi de Romănia. În acest scop societatea centrală 
“Dobrogea”, cu filialele ei la Rusciuk şi Varna, strânge fonduri 
pentru tipărirea de cărți, pentru acordarea de bursă la tinerii fără 
mijloace care trebue să-şi facă liceul în Bulgaria liberă. De 
asemenea ajutorarea preoților şi a corpului didactic bulgar din 
Cadrilaterul nostru se va face prin aceste societăţi culturale. De 
altfel se pare că s-au prevăzut fonduri şi la ministerul de instrucţie 
bulgar pentru consolidarea acestor societăți în fruntea cărora 
lucrează deputaţii Gakeff şi Babageanoff. Scopul societăței 
Dobrogea şi al filialelor sale este întreţinerea curentului iredentist în 
Cadrilaterul nostru. Se va organiza în oraşele Dobrici şi Silistra 
comitete secrete, se vor distribui pe ascuns broşuri incendiare şi 
patriotice, cari au ca țintă întreținerea conştiinţei naţionale la 
bulgarii supuşi români. Oricine dintre bulgari /care - n.n./ va îndrăsni 
să trimită pe fii lor la şcoala română, va fi persecutat pe toată linia, 
iar cei cari se vor face instrumente ale ad-ţiei române vor fi urmăriți 
şi condamnaţi la moarte de către comitetul secret revoluționar. 
Elevii de liceu originari din Cadrilater vor primi instrucţiuni dela 
Rusciuk - cei mai mulți frecventează cursurile liceului din oraş - ca 
să facă o vie propagandă printre compatrioţii lor pentru a întreține 
spiritul de ură împotriva noastră. Broşurile vor fi trimise prin ei sau 
prin alte persoane. Institutorii şi preoții din Cadrilater vor persista să 
refuze a deveni funcţionari români, fiind plătiţi de guvernul bulgar 
prin societatea Dobrogea, rămânând cu modul acesta apostolii 
iredentismului bulgar în Cadrilaterul românesc. La Rusciuk se ţin 
şedinţe săptămânale ale soc. Dobrogea, în care se ia act de 
activitatea membrilor şi de starea compatrioților din Cadrilaterul 
României. Afară de cele arătate mai sus, au intențiunea să formeze 
o echipă permanentă, care sub forma de cerşetori, de negustori, 
etc. să treacă prin granițele mai puţin păzite ale Dobrogei noastre, 
pentru a introduce armele şi cărțile patriotice trimise de comitetul 
din Rusciuk. Chiar se vor trimite câte 5-6 oameni înarmaţi, la fie 
care încercare de trecerea graniței ca să surprindă o patrulă mică 
de a noastră deschizând foc împotriva ei. Pe când se va produce 
această diversiune, emisarii să poată trece granița - dându-se 
acestei întâmplări caracterul unui incident de frontieră. Se spune că 
propaganda să se facă mai mult cu ajutorul damelor. Ele să fie 
însărcinate ca emisari pentru transportarea diferitelor obiecte mai 
compromițătoare, broşuri, bani pentru scopuri revoluționare, etc. 

Ceiace dă un caracter şi mai acut lucrurilor, provine din 
împrejurarea că linia Rusciuk-Provadia-Varna şi mai ales cetatea 
Şumia - sunt zilnic întărite şi zilnic se fac exerciţii de tir. Cele mai 
straşnice organizaţii revoluționare sunt la Strumiţa şi la Struga 
(granița albaneză lângă Ohrida). Aici sunt adevărate lagăre, gata la 
orice moment să năvălească pe teritoriul sârbesc. Graţie incuriei 
ad-ţiei sârbe, bulgarii au reuşit chiar după isgonirea turcilor. să-şi 
menție vechile lor organizaţii revoluţionare, recurgând la mici trucuri 
- s-au prefăcut că devin sârbi, aşa că bisericile cu veniturile lor au 
rămas eforiilor bulgăreşti. Se ştie că propaganda bulgărească din 
Macedonia era întreținută din veniturile bisericilor şi cu ajutorul nu 
tocmai mare al Exarhului din Constantinopole. Având biserica în 
mână şi reuşind mulți dintre chiar revoluționarii bulgari să intre în 
ad-ţia sârbă, iredentismul bulgar se menţine ca şi în trecut, Aşa se 
explică cum toți şefii de bandă bulgari au stat mai multă vreme la 
Bitolia, fără ca poliția sârbă să bănuiască măcar acest lucru. 
Deunăzi la Strumița s-a dat o mare luptă între revoluționarii şi 
grănicerii sârbi. Două bande de comitagii au reuşit să treacă în 
noua Serbie spre Uskub, cu toate desmințirile presei din Belgrad. 


24. Spionaj...spionaj...spionaj... Câteva documente 
referitoare la spionajul Bulgariei în ţara noastră, a cărui 
preferință o formau fortificațiile, podul de la Cernavodă, 
cazărmile, armata etc. Pregătiri de război 


24/1. Notă, /Fără emitent, număr şi dată — n.n.| 

Hărţi sustrase de la M.St.M. ” 

Într-o scrisoare ce era expediată din oficiul poştal Odobeşti, pe 
adresa''G. Hesapcieff, str. Parensov nr. 51 Sofia”, s-au găsit “hărți, 
părți din harta M.St.M, Hărțile purtau pe ele adnotaţiuni scrise cu 
creionul în limba bulgară, făcute de un cunoscător în ale artei 
militare şi topografiei /.../. Pe lângă adnotaţiuni se mai observă 
multe însemnări de cifre privitoare la distanțele dintre comune, la 
lungimea drumurilor, plus o mulțime de semne convenţionale şi 
topografice. Din cercetările ce am făcut până acum în această 
afacere rezultă următoarele: 

1. Hărțile nu sunt luate din comerț, ci sunt sustrase de la vreunul 
din corpurile de trupă din țară. Aceasta rezultă din modul cum sunt 
însemnate fiecare din ele, care mod este cel uzitat în birourile 

militare. În adevăr, fiecare corp de trupă sau birou militar, care 
posedă harta M.St.M., o are formată din mai multe mici hărți ca cele 
în chestiune, clasificate pe serii şi coloane, notate pe marginea de 
sus a fiecărei porțiuni de hartă, după un catalog anume, care 
serveşte pentru a cere - de la cel care o păstrează - anume regiuni 
sau judeţe. 

II. Concluzia logică ar fi că spionajul acesta s-a făcut pentru 
interesul armatei bulgare. Dat fiind însă, că regiunea reprezentată 
de hărţile în chestiune este situată dincolo de linia fortificată 
Focşani-Nămoloasa (Putna-Bacău), regiune care cade în afara 
zonei intereselor bulgăreşti, nu este exclusă posibilitatea ca acest 
spionaj să fie făcut de bulgari pe contul ruşilor. Este posibil ca ruşii 
să se folosească de ofițerii bulgari, acestora fiindu-le mult mai uşor 
de a se strecura neobservaţi în țară, amestecându-se travestiţi între 
muncitorii şi zarzavagii bulgari, precum şi între covrigarii şi bragagii, 
care staționează la porţile tuturor cazărmilor şi stabilimentelor 
noastre militare. Nu se pune o trupă în marş fără ca covrigarii şi 
bragagiii bulgari să n-o urmărească pas cu pas şi Dumnezeu ştie 
câți din ei n-ar fi ofițeri travestiţi. Ofițerilor ruşi le-ar fi foarte greu să 
se introducă în țară peste tot locul, căci ar fi repede descoperiţi, ei 
neputându-se travesti decât în iconari sau jugănari, care ştiu însă 
că sunt suspectați întotdeauna de autorități şi, apoi chiar dacă n-ar 
fi descoperiţi, totuşi mare treabă n-ar putea face neavând 
posibilitatea de a se introduce pe lângă stabilimentele militare şi de 
a însoți trupele în marșuri, exerciții şi manevre. , 

III. Cel care a făcut adnotările cu creionul în bulgăreşte pe hărţile 
aci alăturate era desigur un ofițer care a străbătut întreaga regiune 
descrisă în acele hărți. Dacă adnotările în chestiune sunt privitoare 
la planul de moblizare al țării, atunci, sau planurile relative la 
mobilizare au fost divulgate sau unul din acei care îl cunoaşte a 
ajutat pe ofițerul bulgar în chestiune să-l fixeze pe hărți. În ipoteza 
că spionajul a fost făcut pentru ruşi, este posibil ca adnotările din 
hărţi să fie relative la etapele probabile ale unei armate în marş, 
care ar veni din nord-estul Moldovei, spre linia fortificată. Rămân a 
se examina hărțile la M.St.M. al Armatei, spre a se trage 
adevăratele concluziuni din adnotările ce ele conţin.” 


24/2. Telegramă cifrată No.5088. Oficiul Turtucaia. 
Primită la 8 Septembrie 1914. ” 
Suntem informaţi că regimentele de infanterie 2 şi 5 au părăsit 

garnizoana şi au plecat pentru întărirea detaşamentelor din 
apropierea graniței româneşti. Poliţai /ss/ Zahiu 


2413. Brigada Specială de Siguranță Tulcea 

No.1255 din 11 Septembrie 1914.” 

Agentul nostru de la mişcarea bulgară, ne raportează că, în ziua 
de 9 ale corentei, stând de vorbă cu Bulgarul Ştefan Stanef din 
localitate, acesta, printre altele, i-a spus că, zilele acestea Bulgaria 
trebue să ocupe Macedonia, în care scop se fac mari pregătiri 
militare, atât în spre granița macedoneană, cât şi în spre granița 
română, pentru a se respinge un eventual atac al României, atunci 
când Bulgaria va ocupa Macedonia. Cu aceasta - spunea Stanef - 
Bulgaria nu va turbura câtuşi de puţin pacea în Balcani. Acţiunea va 
fi întreprinsă cu consimțământul câtorva mari puteri, printre cari şi 
Anglia, care este cea mai importantă. Mai departe, venind vorba 
despre intrarea României în acţiune, Stanef a spus agentului nostru 
că, în ce priveşte ocuparea provinciilor locuite de Români, România 
a scăpat trenul şi de azi înainte nu va căuta să deschidă cel puţin o 
ast fel de discuţie, de oare ce a observat că Rusia se joacă cum 
vrea cu ea şi caută numai s'o încurce în Transilvania şi de acolo să- 
şi tragă trupele spre Galiţia şi ast fel să rămână România cal de 
bătae. Chiar: dacă întrun caz fericit, România va putea ocupa 
Transilvania pentru moment, aceasta, la încheerea păcei, nu numai 
că nu va primi nimic, dar va pierde pe lângă cadrilater şi Moldova şi 
gurile Dunărei, cari sunt de mult urmărite de Ruși, /.../. Rusia, de alt 
fel, caută să pună mâna şi pe Dardanele, însă planul acesta i-a fost 
mirosit de Anglia, care, pentru a paraliza o acțiune în această 
direcţie din partea Rusiei, va căuta să creeze o Bulgarie mare. 
România nu va putea face nici o mişcare, de oare ce imediat 
Bulgaria, cu toate asigurările ce a dat guvernului Român, va năvăli 
şi ocupa întreaga Dobroge. /.../. llie Grecof a mai adăogat că, are 
informațiuni că România nu va mai întreprinde nici o acţiune de 
oare ce oamenii mari din Bucureşti au văzut în cele din urmă că 
politica pe care o urmează M.S. Regele Carol - neutralitatea - este 
cât se poate de bună şi folositoare țărei. La acestea a răspuns 
Vasile Gospodin care a spus că, ori ce s'ar întâmpla, cadrilaterul se 
va înapoia Bulgariei. A mai venit în acest cerc şi bulgarul Slave 
Ineciteț - n.n.], care a spus că, de astă zi înainte, se ştie de toată 
lumea că România a scăpat trenul cu Transilvania şi a înghiţit un 
hap mare din partea Rusiei, care a căutat s'o tragă pe sfoară. /.../. 

Şeful Brigăzei, /ss/ Indescifrabil. 


2414. Brigada |. Notă din 5 Noiembrie 1914. Agent 12” 

În cercul macedo-român face senzație cum a scăpat şi nu a fost 
izgonit din Silistra cunoscutul înfocat naționalist bulgar „Dr. 
Gabrovschy, care în urma ocupării Cadrilaterului de către România 
a devenit mai naţionalist şi în special în urma înființărei societăţii 
naţionale la Sofia “Dobrogea”, care societate are ca scop apărarea 
intereselor naţionale bulgare în Cadrilater, a devenit membru 
Comitetului acestei societăţi înfocate naționale bulgare /.../. 


2415. Brigada Silistra. Copie după nota agentului I.A. 

din 8 lanuarie 1915 aflată în dos. 294 a V. Notă.” n 

Bulgarii din localitate, prin Dnii Dr. Gabrovski, 1.V.Miticof şi Petre 
Bacalof caută prin toate mijloacele de a ademeni pe evrei care au 
copii la şcoala română să-i ia din şcoli şi să-i trimită la şcolile 
bulgare. Astfel de propuneri s-au făcut lui Buhu Alhalel care are la 
liceul român un băiat, refuzând DI Alhalel a fost amenințat de Petre 
Bacalof de oarece el a fost plutonier în armata bulgară. Asemenea 
ameninţări s-au mai făcut şi altor evrei. S-a comunicat Dlui Prefect. 
Şeful Brigăzii de Siguranţă /ss/ C. Stroian. 


2416. Brigada Specială de Siguranţă Silistra 

Nr. 628 din 23 Aprilie 1915.” 

Către Direcţiunea Poliţiei şi Siguranţei Generale. 4 

Cu această ocazie raportăm că sentimentele Dlui Gabrovschi 
sunt acele ale unui şovinist bulgar; el nu face un secret față de 
români că este patriot bulgar frecventează zilnic cafeneaua bulgară 
- focarul şovinismului bulgar - este în relațiuni intime cu toți fruntaşi 
bulgari şi numai în ceia ce priveşte practicarea științei medicale se 
arată internaţional. /.../.P.Şeful Bg. de Sig. /ss/ N. Georgescu. 


2417. Notă din 14 August 1915. % altă Hg 

Locot. comandor Simion Vinaroff s'a oferit din proprie iniţiativă, 
sub cea mai mare discreție, de a ne da, la cerere, toată situația 
strategică a portului Varna de astăzi, sub răspunderea că în caz de 
nu va da în mod pozitiv şi just toate cele ce se vor cere lui, să fie 

oprit de a mai intra în țara noastră. 


2418. Ministerul de Interne. Secretar General 

No. 1818, 22/12 din 23 Decembrie 1915.” 

D-lui General Comandant al Corpului de Grăniceri. 

Domnule General, Suntem informați că pescarii din serviciul 
Direcţiunei Pescăriei Statului, cari au permisiunea de a pluti pe 
Dunăre pentru a pescui şi aranja instrumentele de prins peşte, fac 
spionaj, aducând şi ducând în Bulgaria corespondențe, în schimbul 
unor sume de bani. Aceşti pescari nu sunt împiedicaţi în misiunea 
lor de către organele de pază a frontierei fiind că grănicerii îi cunosc 
că sunt salariaţi ai statului şi că au permisiunea specială de a pluti 
pe Dunăre. Am onoare rugându-vă să bine voiţi a dispune să fie 
îndeaproape supravegheați pentru a vedea dacă cele arătate mai 
sus sunt adevărate./.../. 


2419. Direcţiunea Poliţiei şi Siguranței Generale 

Nr. 1840. /Fără datăl. Strict-Secret ? 

Către Polițaiul oraşului Călăraşi. 

Unele vapoare ruseşti care vin pe Dunăre dinspre Rusia, au la 
remorcă şlepuri în care s'ar afla contrabandă de arme şi munițiuni 
ge, al şi pe care Rusia le-ar expedia în Bulgaria şi anume la 

listra. 

24/10.Direcțiunea Poliției şi Siguranței Generale /Fără datăl. % 

Vasele ruseşti au marinari militari, îmbrăcați civili. Transportă 
şlepuri încărcate spre Bulgaria şi Serbia (vaporul “Serghei”, 
“Leuba”, “Belgrad”). t 


25. Bulgaria se pregăteşte de război, România - nu. 
Despre comitagii, Războiul Balcanic şi Primul Război 
Mondial 


25/1. Direcţiunea Poliţiei şi Siguranţei Generale * 

Se înaintează şefului M. St. M. câte o hartă cu forticațiile făcute în 
jurul oraşului Vidin. Acestea sunt goale, dar în stare foarte bună. 
Cele dela Smârdan, Novoselko şi Belgradcic sunt în reparație. 

25/2. Telegramă cifrată din 25 lanuarie 1916. 

Către Directorul Siguranței Generale ” 

“Prefectura Durostor, cu ord. Nr. 25/21.1.1916 ne informează că 
în comunele din apropierea capetelor de pod Turtucaia şi Silistra 
s'ar găsi numiții apostoli (câte 2 curieri numiţi “apostoli” însărcinați 
să ducă în Bulgaria orice informaţii privitoare la lucrările din partea 
noastră şi mişcările de trupe). Pentru fiecare drum apostolii ar primi 
câte 50 lei de la autorităţile din Bulgaria, ori care ar fi însemnătatea 
informaţiunilor aduse. Ei ar trece frontiera în mod fraudulos, 
întotdeauna însoțiți de un câine, pe care l-ar ţine legat noaptea de 
un picior al lor pentru a le da alarma. Ar fi înarmaţi cu câte un 
revolver de campanie, sistem german pe care îl poartă sub 
subțioară, prins de o curea care ţine la capătul de opus, sub 
cealaltă subțioară o cartuşieră cu câte 175-200 cartuşe de revolver) 
care ar face spionaj în favoarea Bulgariei şi care ar avea legătură 
cu bandele revoluționare organizate în Cadrilater, având menirea 
de a arunca în aer, la un moment unele lucrări şi a împiedica 
mobilizarea trupelor noastre, în care scop s'ar fi adus cantităţi 
însemnate de dinamită /.../. “ 


25/3. Direcțiunea Poliției şi Siguranței Generale 

Biuroul Secretariatului Nr. 7086/S din 30 lanuarie 1916? 

D-lui şef al Brigăzii de Siguranță Bazargic. 

Suntem informaţi că la frontiera Dobrogei, dinspre Bulgaria se află 
organizat un intens serviciu de spionaj pentru Bulgaria, prin ajutorul 
populațiunei bulgare din țara noastră. În oraşul Dv. chiar este un 
comitet căruia mai mulți funcționari de pe la Primăriile şi Percepţiile 
Comunelor de la frontieră din spre Bulgaria le comunică tot ce află 
asupra organizaţiunei armatei noastre şi lucrărilor ce se fac pentru 
apărarea țărei în acea parte./.../ sunt /.../, toți de naționalitate 
Bulgari. Vă rog a face minuţioase cercetări asupra celor arătate mai 
sus, comunicându-ne rezultatul. 


26. Dublul spion (bulgar şi rus), care a reuşit să nu fie 
arestat niciodată în România 


26/1. Direcţiunea Poliţiei şi Siguranței Generale. Brigada 1 
Notă din 8 februarie 1916. Agent nr.13 % 
“George Mellas, destul de cunoscut direcțiunei, are strânse 

legături cu Contele de Roma şi cu mama acestuia, cu care are 
afaceri de cereale. Eri, după masă, între orele 6 - 7 p. m. în holul 
hotelului “Athenee Palace” s-a întreținut mult timp cu d-na contesă 
de Roma”. 


26/2. Brigada Silistra. Copie după nota agentului |. H. 

din 20 Februare 1916. ? 

DI Inspector şcolar Arghirescu împreună cu DI. Mrejero, revizor 
şcolar a spus Dlor. Dr. Gabrovschi şi Panof, secretarul comitetului 
şcolar bulgar, că Ministerul Instrucţiunei, n-a acordat autorizație 
pentru şcolile secundare, că elevii vor trebui să urmeze în liceul ce 
se va deschide până la 15 Martie a.c. în localul din strada Otet 
Paisi. S-a comunicat Dlui Prefect.” şeful Bg.de Sig. /ss/ C.Stroia. 


27. Ministerului de Război i se solicită a lua măsuri de 
siguranță şi pază pentru securitatea podului de la Cerna 
Vodă, raportrându-se, totodată, neregulile constatate 


27/1. Direcțiunea Poliţiei şi Siguranței Generale. 

Brigada Specială de Siguranță Cerna-Vodă No.780 

din 24 Februarie 1916. 2 

Domnule Director, Am onoare a vă raporta că în ziua de 20 crt. 
am făcut o razie prin împrejurimile forturilor şi lucrărilor militare, 
care se fac în punctele: Movile, Bogdaproste, Dermengiu, Moş- 
Ajun, Facria, Azizia, Mircea-Vodă, Ivrinez şi Cochirleni, situate în 
vecinătatea oraşului Cerna-Vodă, constatând următoarele: 

1.- Între staţiunile Saligni şi Mircea-Vodă, pe linia ferată, am 
întâlnit pe individul Pantelidi Marcu, pe care întrebându-l asupra 
identităţei sale şi văzând că se contrazice în declarațiile făcute, l'am 
expediat la Brigadă. În urmă, cercetându-l am stabilit că este de fel 
din Tulcea, neprezentat la concentrare şi evadat din Închisoarea 
Militară Constanţa, unde se găsea în executarea unei pedepse de 4 
luni pentru lovirea superiorului. Cu adresa N.643 din 22 crt. l'am 
înaintat închisoarei Militare, prin Brigada de Siguranță Constanţa. 

2.- La carierele de piatră de pe teritoriul comunei Facria, care se 
exploatează de D-l P. Gheorghiu, am găsit un număr de aproape 
70 străini, cărora cercetându-le actele, am stabilit că parte din ei 
aveau documentele de călătorie expirate, iar parte nu aveau de loc. 
Au fost daţi judecății ca contravenienți la Legea Străinilor şi înaintați 

Jud. Ocol. Medgidia, cu rapoartele No.775, 776 şi 777 din 23 crt. 
Tot odată am fost informat că jandarmii de la posturile respective 
nu fac nici un fel de control asupra acestor străini. Faţă de 
importanța lucrărilor militare discrete, care se fac prin vecinătatea 
acestor cariere, pline cu străini, se impune un control mai riguros 
din partea jandarmilor. 

3.- Traversând pe alocurea prin mijlocul lucrărilor, care sunt în 
curs de executare nu am fost oprit de nici un militar, pentru a fi 
întrebat asupra identităţii mele; iar în apropierea fortului Movile, 
trecând pe zona oprită, m'am apropiat la o distanță foarte mică de 
fort, fără să fiu oprit de santinele; în care timp reuşind a sta de 
vorbă cu Caporalul şef de post, am obținut de la acesta 
următoarele informaţiuni militare discrete: 

Că fortul Movile este prevăzut cu 6 susțineri, având 4 tiruri, că se 
aşteaptă să sosească în curând tunuri de calibru mare, care se vor 
monta la fiecare fort, câte 3 de fiecare, că în prezent armamentul 
nu este complect şi că paza fiecărui fort se face de către 5 soldați şi 
un caporal - şef de post. În urmă, după cererea mea Caporalul mi-a 
indicat drumul cel mai scurt spre Cerna-Vodă, în care timp l-am 
tratat cu o ţigară, despărțindu-mă în mod prietenos de dânsul, fără 
a fi întrebat cine sunt şi ce rost am prin partea locului. Este imperios 
cerută o pază militară mai strictă, prin jurul forturilor şi lucrărilor 
militare, care se fac în partea locului. Aducându-vă la cunoştinţa 
Dvs, cele de mai sus, vă rog, Domnule Director, să binevoiți a 
dispoza. Şeful Brigăzii de Siguranţă, 

Comisar special /ss/ Indescifrabil. 

Rezolutii: 26.11.916. Va fi întrebat dacă a aplicat D-lui Gheorghiu 
art. 6 din Legea Contr. Streinilor /ss/ Indescifrabil. Adresă D-lui 
Insp. gl. al Jand. Rurale să pedepsească pe şeful post. de jand. 
respectiv. Se va comunica M.S.major al Armatei de urgență. /ss/ 
Indescifrabil. 


2712. Direcțiunea Poliţiei şi Siguranţei Generale Brigada 1 

Notă din 26 februarie 1916. Agent 13 ” 

“G. Mellas, cunoscut direcţiunei, se interesa ieri la Athenee 
Palace despre un oare care Spalingher, supus elveţian din Geneva, 
administratorul unei mari societăți de hoteluri, care trebuia să 
sosească în localitate şi apoi să plece pentru afaceri în Rusia. 
Mellas era întovărăşit de dl Soutzo, din Calea Griviței 7." 

2713. Direcțiunea Poliției şi Siguranţei Generale 

Notă-Secret din 6 lulie 1916. ” 

Ministrul Radeff a ridicat dela Banca Marmorosch o sumă de vreo 
10 000 lei, din care i-a dat chiar la legaţie lui Gabrovsky o 
însemnată sumă 


28. Rapoarte ale brigăzilor şi polițiilor de siguranță 


28/1.Brigada Specială de Siguranţă Silistra No.1107/1 August 

1916. Către Direcțiunea Poliției şi Siguranței Generale 2 

La ordinul telegrafic No. 65874 S./1916 făcând cercetări la 
frontieră asupra celor raportate de sub-brigada Turtucaia, relativ la 
bande de comitagii, organizate, nu să poate preciza, circulă însă 
svonul că aceste bande puse sub comanda unor oameni, 
cunoscând bine pozițiile Deliormanului (județul Caliacra şi Bazargic) 
vor coopera în caz eventual de război cu trupele regulate, aceasta 
mai mult pentru a produce efecte morale asupra populațiunei de 
aci, cu deosebire musulmană, Că astfel de bande s'ar afla în satul 
Mungilar, nu s'a putut stabili exact. În Mungilar se află o companie 
din reg.19 infanterie. În ce priveşte pe Gheorghe Marin Neicof şi 
Radi Ivan Neicof, avem onoare a vă raporta: ambii au locuit în 
comuna Cadichioi, acest județ, fiind ţinuţi în supraveghere în tot 
timpul cât au locuit. Din aceste supravegheri rezultă că numiții fac 
propagandă antiromânească; primul, Gheorghe Marin Neicof a fost 
expulzat în anul 1914 (prevăzut actualmente în buletinul de 
urmărire No. 48 din 1 Decembrie 1914), iar al doilea, Radi Juan 
Neicof, sub. Lt. de rezervă fiind repartizat la Reg. 2 Vâlcea, în luna 
Sept. 1915, a trecut frontiera în mod fraudulos, luând cu sine şi 
uniforma română, iar după informaţiile făcute în urmă, ar rezulta că 
s'ar fi înrolat în Reg. 5 inf. Rusciuk /.../. Cunoaşte limbile română, 
turcă şi bulgară. 

Şeful Brigadei de Siguranţă. /ss/ Indescifrabil. 


28/2. Telegramă cifrată No. 73589 din 14 August 1916. 
Ministrul de Interne către prefectul județului Argeş. ? 
Sinteză: Se dă ordin de arestare a câtorva bragagii bulgari, 

bănuiți a fi spioni. 

28/3. Direcţiunea Poliţiei şi Siguranţei Generale No.74076 - S 

din 16 August 1916. Strict-Confidențial. © 

D-lui General, şef al M.St.M. al Armatei. 

În ziua de 12 August au plecat din Silistra doctorii Teodor 
Gabrovsky zis Gabrof şi Simion Minef spre Dorohoi unde sunt 
mobilizați. Avem onoare a dispune arestarea lor. 

Director /ss/ Indescifrabil. Şef de birou /ss/ Indescifrabil. 


28/4. Direcţiunea Poliției şi Siguranței Generale. 

Poliția Specială a Gărei Feteşti. No. 369 din 31 August 1916. 2 

Domnule Director, Am onoare a raporta că în Cernavodă, în 
apropierea cazărmei Regimentului 39 infanterie, s'a instalat o 
tabără de străini, bulgari, germani, etc. Rog binevoiţi a dispune de 
urgență mutarea acestei tabere într'o altă localitate, binevoind a 
cunoaşte că nefiind deajuns supravegheați, siguranța podului e 
periclitată. 

Şeful Poliţiei Feteşti, Subcomisar cl.] /ss/ G. Dobrescu. 


28/5. Direcţiunea Poliţiei şi Siguranţei Generale. 

Biuroul Secretariatului No. 77185/7 Septembrie 1916. Secret ” 

Către Marele Cartier General al Armatei. 

Din alăturata copie de pe telegrama adresată D-lui Deputat Julian 
Vrăbiescu, de către Ad-torul moşiei sale din comuna Celari 
(Romanați) - telegrama care a fost oprită de cenzură, - precum şi 
din alăturata telegramă No. 1227 a Prefectului de Vlaşca, pare a 
rezulta că o agitaţiune bine întreținută şi meşteşugit făcută are loc 
la sate în regiunea Dunărei, unde populațiunea este în mare parte 
de origină bulgară, agitațiune care are de scop provocare de 
dificultăți în interior, dacă nu chiar de răscoale. Aceste agitațiuni 
sunt întreținute de duşmanii noştri şi în special de bulgari şi fac 
parte dintr-un întreg sistem preconizat de ei, şi pe care a avut 
onoarea a-l aduce la cunoştinţa Marelui Stat Major al Armatei, în 
timp de pace, şi care văd că acum pare a începe să se pună în 
execuţie. În legătură cu aceasta amintesc manifestele aruncate de 
aeroplanele bulgare în primele zile ale luptei din Dobrogea. 
Vigilența organelor administrative şi a jandarmeriei la sate, - organe 
locale care ajută Siguranța Statului în asemenea împrejurări - 
trebuesc la rândul lor să fie de aproape controlate şi din acest punct 


1) F.D.P.S.G. - DOSAR 239/1913 
2) F.D.P.S.G. - DOSAR 239/1913 
3) F.D.P.S.G. - DOSAR 239/1913 

de vedere socotesc că este de mare nevoie, dacă nu chiar 
indispensabil, ca comandanții companiilor de jandarmi trimişi ca 
pretori de armatele de operațiuni să fie înapoiaţi la locurile lor, 
pentru ca cunoscând bine oamenii şi localităţile şi pe jandarmi, pot 
să asigure în mod mult mai eficace ordinea şi să controleze 
activitatea jandarmeriei, de cât actualii comandanți, cari sunt ofițeri 
de rezervă şi străini de localitate şi de serviciu în mare parte; 
aceştia ar putea să aducă mai reale foloase la pretură. 


29. Alţi spioni asupra cărora Siguranţa Statului informa 
oportun organele de decizie. Situaţia aromânilor din 
Bulgaria 


29/1. Direcțiunea Poliţiei şi Siguranței Generale 

Nr 11490 S din 23 lunie 1917. 

Către Marele Cartier General. Biuroul Informaţiilor. ” 

În referire la adresa Dv. No.14585 din 14 iunie a.c., am onoare a 
vă comunica următoarele: Raiciu Gradinaroff de origine bulgar, de 
profesie comerciant, domiciliat în Tulcea este cunoscut la Direcția 
Siguranței Generale ca un înfocat naționalist bulgar în casa căruia 
aveau loc dese consfătuiri la care luau parte fruntaşii bulgari din 
localitate. A fost notat ca suspect la jud. Tulcea şi arestat la 
decretarea mobilizării. Cercetat de DI Deputat Leonte Moldoveanu, 
delegat al Ministerului de Război, D-sa a fost de părere că nu este 
loc să fie trimis în judeactă şi deci urmează să fie pus în libertat 
dacă este cetățean român, sau internat, dacă este supus străin. În 
acest sens s-a dat la timp ordin Prefecturii de Tulcea. Mai târziu DI 
Preşedinte de Tribunal Macris, însărcinat cu cercetarea suspecților 
din jud. Constanţa, Tulcea şi Covurlui, găsindu-l în arestul din 
Galaţi, unde fusese evacuat, l-a cercetat şi constatând că face 
parte din elementele armatei a hotărât să fie trimis corpului din care 
face parte. Această poziţie s-a executat de judecătorul de instrucție 
de pe lângă Tribunalul Covurlui, în urma ordinului primit de la 
Comisiunea de Informaţii şi Cercetării din Ministerul de Justiție şi 
Război. Când mi s-a comunicat această dispozițiune, am răspuns 
comisiunei cu adresa No. 2916 S din 7 Martie a.c. că acest individ 
fiind declarat ca suspect, cred că nu ar fi interesul Siguranţei 
Statului şi al Apărării țărei, să facă parte din elementele armatei 
noastre. Directorul Siguranţei Generale. 


1) F.D.P.S.G. - DOSAR 5/1909 

29/2. Direcţiunea Poliţiei şi Siguranței Generale. 

Notă din 4 Feb.1919.” 

Dintr'o scrisoare primită din Sofia extragem următoarele: Macedo- 
românii sunt foarte rău tratați şi persecutați de bulgari şi în ultimul 
timp li s'a pus în vedere să părăsească teritoriul bulgar în termen 
de 7 zile. Numai în urma intervenirei către autoritățile militare 
italiene au fost îngăduiţi să mai stea până la noi ordine. Foametea 
în Bulgaria a atins culmea din care pricini sunt temeri de o 
apropiată revoluție generală. Guvernul bulgar a arestat pe toţi capii 
şi şefii de bandă macedo-bulgare pentru motivul că făceau 
propagandă, sprijinind ideea că Macedonia bulgară să fie 
autonomă independentă fără vre-o legătură cu Bulgaria. Aa 3 
Propaganda bolşevică în Bulgaria ia proportțiuni din zi în zi mai mari 
şi prinde cu uşurinţă în rândurile populației. 


29/3. Preşedinţia Adunării Deputaţilor 

No. 3825 din 18 lunie 1921.2 

Deputat N.Georgescu-Tulcea f -A 

Comunică D-lui Ministru al Domeniilor că în timpul ocupației 
bulgare din Dobrogea le-au fost luate vite țăranilor, astfel: Din jud. 
Tulcea s'au ridicat 103.599 vite mari şi 279.160 vite mici; din jud. 
Constanţa s'au luat 120.810 vite mari şi 658.771 vite mici Il 
Aceste date sunt luate de la Ministerul de Finanţe după hotăririle 
Comisiunilor de despăgubiri, care au fost aşa de sgărcite în 
aprecieri şi evaluări. Se întreabă: Dacă D-l Ministru al Domeniilor 
intenţionează să excludă de la repartiția acestor vite tocmai județele 
din care au fost ridicate aceste vite şi care au fost crud încercate de 
răsboi. 


30. Bulgarii cer revizuirea Tratatului de pace de la Neuilly 


30/1. Din „Izvestia”, 30 Ianuarie 1939. Cererile revizioniste ale 

Bulgariei. Praga, 29 lanuarie 1939 (TASS).” 

leri Kiosseivanof — prim ministru şi ministru de Externe al 
Bulgariei — vorbind în Parlament, a cerut revizuirea frontierelor 
fixate de tratatele de pace postbelice şi restituirea teritoriilor 
pierdute /.../ cere, în primul rând, restituirea Dobrogei Il Bulgaria 
pretinde şi restituirea regiunilor anexate de Grecia. Conform 


1) F.D.G.P. - DOSAR 22/1918 
2) F.P.C.M. - DOSAR 35/1921 
3) F.M.I. - DOSAR 207/1940 


197 


tratatului de pace dela Neuilly, din luna Noembrie 1919, Bulgaria a 
cedat Jugoslaviei o parte din Macedonia, din care făcea parte şi 
districtul Țaribrod. Grecia a anexat litoralul Mării Egee inclusiv 
portul Dedcagaci, care aparținuseră Bulgariei, iar România a luat 
Dobrogea /.../. Pe teritoriul Dobrogei se găseşte şi marele port 
Constanţa. 


31. Starea de spirit 


31/1. Raport al Prefectului Județului Tulcea 

Nr 35 din 12 Februarie 1940. Personal-Confidenţial ” 

Către Ministrul de Interne. 

la. B) Populaţia bulgară, aşezată aici de mai multe generații şi în 
special cea dela sate o considerăm că se află la sfârşitul procesului 
de asimilare, vorbind toți perfect româneşte, în mare parte 
amestecată prin căsătorii cu români de sânge şi pe punctul de a-şi 
pierde chiar limba lor bulgară. O mare greşeală pe care o socotesc 
eu că au făcut-o întotdeauna autoritățile noastre, aici ca şi în 
Basarabia, este că deşi această populație minoritară înțelege şi se 
socoteşte drept român, noi, la fiecare ocazie, am căutat din diferite 
motive să le reamintim că sunt bulgari şi nu români şi din această 
cauză poate că procesul de asimilare al lor nu a fost complet 
încheiat. Se găseşte câte odată un funcționar mic, venit în sat şi fie 
că nu are alte argumente cu care să-l convingă, fie că el singur nu 
este destul de bine pregătit şi de conştient în rolul pe care îl are în 
procesul de asimilare, la fiecare ocazie caută să spună, că eşti 
bulgar încăpățânat şi aşa mai departe, lucru care jicneşte de multe 
ori, şi-l face să se mai gândească că are şi altă posibilitate decât 
aceea de a fi român. În toate aceste sate bulgărești pe care am 
căutat să le vizitez şi să stau de vorbă cu ei, am ajuns la 
convingerea că luați cu binişorul şi tratându-i româneşte ca pe 
români, în curând îi vom putea avea complet asimilați. 


31/2. Ținutul Mării. Serviciul Cabinet. Contidenţial 

Nr. 815 din 12 August 1940. 2 

Domnului Ministru de Interne. 

La adresa M.I. Nr.287/1940, Confidenţială, se raportează starea 
de spirit a populaţiei din Ținutul Marea: 

Bulgarii. Ultimele evenimente care au dus la cedarea Basarabiei 


1) F.M.I. - DOSAR 207/1940 
2) F.M.I. - DOSAR 873/1940 

şi Bucovinei de Nord, au produs în sînul acestei minorităţi o 
recrudescență a sentimentelor naționaliste-iredentiste, care deşi nu 
s'au manifestat prin acte ostile, era totuşi vizibilă. Vechea speranță 
a cercurilor bulgare în sprijinul Rusiei pentru realizarea idealurilor 
naţionale era socotită ajunsă aproape de realizare. În Cadrilater 
populația era pregătită să întîmpine armatele bulgare cu alimente şi 
flori. Propaganda iredentistă stînjenită mult de supravegherea 
intensă a organelor de polţie bulgară pare însă a continua dela om 
la om sub forma discuţiunilor favorabile Bulgariei. Centrele de 
acţiune iredentiste se găsesc în special la oraş printre intelectualii 
bulgari care caută să mențină treaz sentimentul naţional al tuturor 
celorlalți, S'au înregistrat cazuri de îndemn către populație de a nu 
se prezenta la unitățile militare unde sunt chemați. Unele abuzuri 
săvirşite de trupele române au produs o impresie defavorabilă nu 
numai în rîndurile populaţiei bulgare, dar chiar în cercurile 
româneşti. Am semnalat la timp aceste abuzuri care trebue să 
înceteze mai ales în regiunile cu populație minoritară. 


31/3. Ținutul Marea. Prefectura județului Durostor. 

Cabinet Nr.139 din 16 August 1940. ° 

Domnului Ministru de Interne 

La ordinul Dvs, telegrafic Nr.834 din 11/VIII/1940; Am onoare a vă 
raporta următoarele: Între 12 şi 16 August 1940, în diferite puncte 
ale acestui județ, ca: Sargilar Arbagilar, Cadichioi, Rahman, Aşiclar, 
Dogrular, Ciler şi Sarsânlar s'au dat atacuri de către comitagii; 
Atacul din 14/15 August dat în comuna Rahman Aşiclar a fost în 
deosebi de îndrăsneţ, violent, crud şi sălbatec, cu schingiuiri şi 
torturi. Executanţi aproximativ 60 comitagii. S'a soldat cu 1 mort şi 6 
răniţi, toți macedoneni. Atacul din 15/16 August dat în comuna 
Sarsânlar s'a soldat cu împuşcarea mortală a doi capi de bandă 
vestiți, bulgari veniți de peste frontieră, Ivan Gospodinof şi Anghel 
lvanof şi cu rănirea şefului secţiei de jandarmi şi a sergentului major 
ce-l însoțea. Comitagii bulgari lucrează tipic după terorismul 
maghiar, Se propune înarmarea populației române dela sate; 
aducerea de trupe în diferite zone de frontieră; posturile de 
jandarmi de pe frontieră să fie întărite cu 550-600 jandarmi; 
desconcentrarea coloniştilor să se facă mai devreme decât a 
celorlalți militari; să se înapoieze rechizițiile luate dela colonişti. 


1) F.M..- DOSAR 901/1940 

32. Schimb de populaţie 


32/1. Raportul prefectului județului Tulcea 

Nr.10574 din 29 August 1940 ” 

Către Ministrul de Interne. 

1... se observă mare îngrijorare în rândul populației bulgare, care 
are teamă de schimbul de populație, căutând cu toții să-şi facă acte 
cu care să facă dovada că sunt de origine etnică română. 


32/2. M.St.M. Secţia II-a. Biroul 2 

Nr. 223389 din 20 Ianuarie 1941 2 

Trimite M.A.I.Cabinet, următoarea notă informativă: 

Sinteză: Comuniştii români țin legătura cu cei bulgari prin 
trecerea clandestină cu bărcile peste Dunăre. La noi vin bulgarii, iar 
la ei se duc românii. 


32/3. M.A.I. D.Adm.S. nr. 10321 din 14 Iulie 1941. 

Strict-Confidenţial. Către prefecți. % 

Comisiunea mixtă pentru schimbul de populații cu Bulgaria, 
Delegaţiunea română ne face cunoscut, prin adresa nr.2475/1941, 
că în curând se va proceda, probabil, la schimbul facultativ de 
populaţie cu Bulgaria, conform Tratatului din 7 Septembrie 1940, 
intervenit între guvernele român şi bulgar. În vederea acestui 
schimb, numita comisie mixtă, cere ca serviciile pendinte de acest 
Departament, să întocmească tablouri /tabele — n.n./ de funcționarii 
ştiuți sau bănuiţi a fi de origine bulgară, indiferent dacă sunt 
proveniţi din Cadrilaterul cedat sau din celelalte părți ale ţării, atât 
din administrația centrală a ministerului, cât şi din serviciile 
exterioare. Tablourile vor cuprinde şi membrii familiilor lor şi se va 
arăta pentru fiecare funcţionar: locul de naştere, domiciliul actual, 
precum şi averea imobiliară pe care o posedă. Pentru a nu alarma 
pe cei vizaţi, culegerea datelor estre bine să se facă cu discreţie 
1...]. Semnează ministrul Ionescu şi director Dornescu 


32/4. Sinteză: Secţia C.I. Minoritarii. Secret. 
Situația internă pe timpul dela 8-14 Octombrie 1944. ® 
La Legația Bulgară din Capitală, funcţionează o comisiune pentru 


1) F.M.I. - DOSAR 873/1940 
2) F.M.I. - DOSAR 418/1941 
3) F.M.I. - DOSAR 468/1941 
4) F.C.R. DIVERSE - DOSAR 17/1944 

recrutarea tinerilor bulgari, sub supravegherea directă a unui ofiţer 
sovietic şi a unor comunişti bulgari. Numărul celor care se prezintă 
la recrutare este foarte mic. Preotul Vladimir Mihailof, parohul 
Bisericii Bulgare din Capitală, a primit dispozițiuni dela Comitetul de 
Conducere al Comunității Bulgare, ordinul să interzică accesul 
emigranților ruşi şi elementelor reacționare în biserica bulgară. 
Totodată i s'a atras atenţiunea că — dacă nu va respecta acest 
ordin — Comitetul bulgar va desființa biserica, iar averea ei va fi 
transmisă organizației comuniste bulgare din Capitală. 

OTOMANII 
1. Scurt istoric 


4/4. În timpul lui Soliman Magnificul (1520-1566), Imperiul 
Otoman se întindea pe trei continente, de la Buda până la fluviul 
Eufrat, din Munții Atlas până în Caucaz şi Iran (20 de popoare şi 15 
religii). Imperiului îi erau subordonate: Cartagina, Memfis, Tyr, 
Ninive, Alexandria, Ierusalimul, Smyrna, Damasc, Atena, Sparta, 
Filipopoli, Adrianopol, Troia, Medina, Meca etc. (toate marile oraşe 
ale antichităţii). Numai Roma şi Syracuza erau în afara orbitei sale. 
Sultanul le stăpânea din palatul său de pe malurile Bosforului. Avea 
o armată bine instruită, perfect disciplinată şi rezerve suficiente 
pentru ducerea unor campanii de anvergură. Putea astfel acapara 
uşor noi teritorii şi să intervină în conflictele care sfâşiau mari 
porțiuni din Europa, Africa de Nord şi Asia. Totuşi, efortul său militar 
era canalizat în direcţia Europei Centrale. În 1541 ocupă Buda, 
Belgradul; Timişoara şi Buda devin paşalâcuri turceşti. Cu toată 
această urgie, când aproape întreaga Peninsulă Balcanică şi o 
mare parte a teritoriului Ungariei sunt transformate în paşalâcuri 
turceşti, țările Române - aflate la nord de Dunăre - reuşesc, prin 
rezistență armată şi iscusință diplomatică, să-şi păstreze o largă 
autonomie internă, să-şi conserve instituţiile de stat. 

Sunt nevoiți totuşi să recunoască suzeranitatea otomană şi să 
cedeze unele teritorii (Giurgiu, Turnu, Brăila, Dobrogea, Tighina 
etc.). Chilia şi Cetatea Albă au fost încorporate în 1484. În urma 
transformării unei părți din Ungaria în paşalâc turcesc, Transilvania 
reuşeşte să evite transformarea, proclamându-se “principat 
autonom”, care recunoştea, de asemenea, suzeranitatea otomană. 
Încă din vremea lui Mircea cel Bătrân, Imperiul Otoman încheie 
tratate cu acesta care prevedeau obligaţia Porții de a respecta 
organizarea țării şi a nu se amesteca în treburile sale interne şi 
chiar angajamentul de a apăra țara împotriva atacurilor străine. 

După moartea lui Soliman Magnificul (1566), imperiul intră într-o 
perioadă de stagnare, apoi începe să cedeze în fața Europei 
Apusene şi Centrale (criză economică, dezordini în Anatolia, 
insuccese în războiul cu Imperiul German, momentul Călugăreni 
etc.). Prin tratatul de pace de la Karlowitz (1699), Imperiul Otoman 


1) Direcția Arhivelor Statului din Republica Socialistă România. Poporul 
român şi lupta de eliberare a popoarelor din Balcani — Bucureşti 1986 

pierde numeroase teritorii-cheie pentru poziţiile sale, strategice şi 
politice în Europa: Ungaria, Transilvania şi ţinutul Bacska (dintre 
Tisa şi Dunăre). Deşi Banatul Timişoarei rămâne în posesia turcilor, 
pentru securitatea granițelor habsburgice sunt distruse fortificațiile 
de la Lugoj, Caransebeş, Lipova, Cenad şi Becicherek. 

Prin pacea de la Karlowitz se pune, pentru prima dată, problema 
moştenirii Imperiului Otoman, fapt cunoscut în istorie sub numele 
de “Problema orientală”. Tot cu această ocazie se recunoaşte 
“principiul dreptului de intervenţie”, ceea ce va permite ulterior 
imixtiunea puterilor europene în afacerile interne ale Imperiului 
Otoman. Această “Problemă orientală” se desfăşoară în continuare 
în timp şi spaţiu, căpătând diferite aspecte în întreaga evoluție 
politică, economică, socială şi teritorială (de la Marea Baltică până 
la Marea Mediterană şi Istanbul), Cu toată această situație benefică 
pentru marile state - Franţa, Austria, Anglia, Rusia -, pentru țările 
române începe o perioadă de grave repercusiuni asupra evoluției 
istorice (viața politică, economică, socială şi morală). 

Prin victoria otomană din 1711 asupra Rusiei şi Moldovei, Poarta 
instaurează regimul fanariot (1711 în Moldova şi 1716 în țara 
Românească). În timpul domniei fanariote, puterea militară a țărilor 
române scade puternic, reducându-se la garda domnească şi la 
mici unități destinate menţinerii ordinii interne. Exploatarea 
economică atinge proporţii fantastice, care duc la secătuirea întregii 
avuţii româneşti şi la diminuarea (chiar stagnarea) ritmului de 
dezvoltare economică a Moldovei şi Țării Româneşti; mulți domni 
fanarioți folosesc resursele româneşti în propriile lor interese, legate 
de redobândirea independenţei Greciei. Cu drept cuvânt se poate 
spune că epoca fanariotă reprezintă cea mai mare aservire 
economică, politică şi morală intereselor personale ale acestor 
domnitori, pentru a le asigura tot mai multe venituri. 

Corupţia înspăimântătoare “macină măduva morală” a întregii 
populaţii. Această plagă se va întinde asupra spiritului sănătos al 
întregului teritoriu. Pe de altă parte aroganța habsburgilor, 
tendinţele lor anexioniste, desele conflicte de frontieră, ocuparea 
Olteniei (1718-1739), a Bucovinei (1755), aduc mari suferințe 
populației româneşti. În urma tratatului de la Kuciuk Kainargi dintre 
Marile Puteri (1774), Austria, simulând prietenia față de otomani, 
reuşeşte să le smulgă consimțământul pentru a anexa nordul 
Moldovei, pe motiv că are nevoie de o fâşie de teritoriu care să facă 
legătura între Galiţia (luată de la polonezi în 1772) şi Transilvania. 

Cu prilejul fixării noii granițe, habsburgii vor anexa în plus: 

Suceava, Putna, Rădăuţi şi alte părți din norul Moldovei, ce vor 
primi denumirea de Bucovina. Astfel, spre fârşitul secolului al 
XVIII-lea trei provincii româneşti: Transilvania, Banatul şi Bucovina 
făceau parte din Imperiul Habsburgic. Dobroiea şi oraşele-cetăți 
Giurgiu, Turnu, Brăila, Chilia, Cetatea Albă Tighina etc. - cu 
hinterlandul respectiv - erau încorporate Imperiilui Otoman, iar țara 
Românească şi Moldova, principate autonome recunoşteau 
suzeranitatea Porții. Teritoriile care formau Iugoslavia erau incluse 
în Imperiul Otoman şi cel Habsburgic, iar o mae fâşie de pe țărmul 
Adriaticei - în componența Republicii Veneţi, în timp ce toate 
teritoriile greceşti, albaneze şi bulgărești făcea! parte integrantă din 
Imperiul Otoman. 

În principatele române, care se bucurau de irdependenţă internă, 
industria manufacturieră s-a dezvoltat pe cipitalul particular şi 
domnesc. Este vorba de manufacturile de pstav, de sticlă, de 
paste făinoase, confecționarea lumânărilor, ipografii (R.Vâlcea, 
Buzău, laşi, Rădăuţi etc.), a construcţiilor de vase (Galaţi etc.). 
Această autonomie internă era prevăzută între Imperiul Otoman şi 
principatele române, pe baza unor capitulații ahidname), care se 
prezentau sub forma unor diplome sau hrisoave de privilegii. 

Pe baza acestor acte era garantată cintinuitatea statală, 
integritatea, autoconducerea potrivit legilor aubhtone. Deşi partea 
otomană a încălcat deseori aceste înțelegeri, mai ales prin 
înlocuirea unor domni pământeni cu domni fanaioți, totuşi structura 
şi organizarea proprie a statelor româneşti s-a țăstrat; administrația 
otomană nu s-a extins niciodată la nord de Dunăre, de asemenea 
nici musulmanii nu s-au stabilit în Valahia, Mokova şi Transilvania. 
De un statut semiautonom se bucurau Psninsula Halcidică, 
regiunea Suli din Albania, grupuri de sag din Macedonia, 
majoritatea insulelor, comunităţile a numeroaseaşezări aromâneşti. 
Ei apar ca agricultori, crescători de animab, soldați (voinici), 
negustori, ieniceri etc. Conduşi de şefi propri, întreprinzători, au 
prezentat un factor de stabilitate, siguranță şi iniiativă economică. 

Cei ce se ocupau cu creşterea vitelor, erau namazi şi ulterior s-au 
aşezat în zona Vidinului. Regiunile în care obmanii recunoşteau 
privilegiile comunităţilor valahe erau: Ipek, Prisina, Prizrun, Niksie, 
Smeirevo, Vidin, Krusevac, Sijenska, Epir, Tesalia, Bosnia, 
Herţegovina, Muntenegru, Pind, zone din Bosnia. Peninsula 
Balcanică prezenta o compoziție etnică de o varietate fără 
precedent în lume. Pe lângă infiltrări reciproce, mai ales în Albania 
şi Macedonia, erau chiar şi sate amestecate: savi, greci, aromâni, 

albanezi, turci.La oraşe acest amestec era mai pregnant. 

Peninsula Balcanică era la acea vreme un corp intermediar între 
Europa şi Asia. Grecii, armenii, evreii şi mai ales aromânii, adică 
naţiile care erau angrenate în comerțul balcanic, au contribuit la 
această compoziţie etnică deosebit de variată şi relaţii strânse cu 
lumea din afara Balcanilor, Europa Centrală, Italia, Polonia, Rusia, 
întregul Orient Apropiat, Egiptul, Magrebul. Păstori, călăuze, 
cărăuşi, deținători de hanuri pe arterele principale ale Peninsulei 
Balcanice, negustori ambulanți, cămătari - unii ajunşi mari zarafi în 
Imperiul Otoman şi mari bancheri la Budapesta, Viena, Leipzig, 
Veneţia, Triest etc.; aceştia erau aromânii, pe care-i găsim masiv în 
Epir, Tessalia (Marea Valahie), Etolia (Valahia Mică), Dalmația, 
regiunea Prizren, în Munţii Balcani şi chiar în Peloponez. În secolul 
al XVIII-lea, mai ales Mescopolea, era un puternic centru cultural, 
comercial şi industrial aromânesc. O întinsă rețea de drumuri spre 
porturile Adriaticei, ale Mării Egee spre Istanbul - capitala Imperiului 
- ca şi spre nord - posesiunile habsburgice - plecau din Mesopole, 
Aromânii aveau aptitudini deosebite pentru comerț. 

Dusan Popovic scrie că de la Smederevo (capitala Serbiei înainte 
de 1459, când a fost încorporată Imperiului Otoman) până la 
Istanbul nu era han să nu fie ținut de un macedonean (aromân). În 
scopul înțelegerii aromânilor cu ceilalți balcanici - mai ales pentru 
tranzacții comerciale - apare la Veneţia, în 1770, Dicţionarul 
(vocabularul) lui Teodor Anastasie Cavalioti, în trei limbi: aromân- 
greco-alban. Greaca era limba cultă a protipendadei balcanice, iar 
albaneza era folosită de feudalii şi negustorii albanezi, care, 
convertiți majoritatea la mahomedanism, aveau o situație 
privilegiată în imperiu. 

În 1813, Mihail Boiagi scrie un manual de conversaţie în zece 
limbi, la loc de frunte găsindu-se cele două dialecte, dacoromân şi 
aromân. În 1821, fiind admis de cenzura habsburgică, apare 
Pentaglosarul lui Nicolae lanovici (elina, greaca, româna, germana, 
maghiara), moment de mare ascensiune a burgheziei aromâne din 
Imperiul Habsburgic. De asemenea, menţionăm că la curtea lui Ali- 
Paşa Tepelina, de la lanina, se vorbea curent aromâna, iar 
Pazvantoglu din Vidin s-a înțeles în româneşte cu ofițerul din 
armata austriacă, Henig, venit să-l viziteze. 

Făcând un bilanț al stăpânirii otomane în Balcani, până la sfârşitul 
secolului al XVIII-lea, trebuie arătat caracterul tolerant al acestei 
stăpâniri, în pofida unei treceri forțate la islamism, otomanii au 
respectat tradiţiile localnicilor şi credința, spre deosebire de spanioli 

(creştini) care au exterminat o parte din mauri şi evrei, iar restul au 
fost expulzați; de masacrele făcute în Franţa - în “noaptea Sfântului 
Bartolomeu” -; diferite excese în timpul războiului de 30 de ani şi să 
amintim cum habsburgii (creştinii) au tras cu tunul în bisericile 
ortodoxe din Transilvania (spre exemplu mânăstirea Sâmbăta, 
ctitoria lui Constantin Brâncoveanu). Se cuvine a menţiona că 
dintre toți balcanicii, bulgarii au beneficiat cel mai mult de pe urma 
ospitalităţii româneşti. Renaşterea bulgară (epoca formării națiunii 
bulgare) - între 1762 şi 1878 (constituirea Principatului autonom 
bulgar) - a fost impulsionată cu precădere de emigrația stabilită în 
Principatele Române. Bulgarii găseau azil la noi în țară şi se 
bucurau de toate libertățile, cu toate că Poarta a cerut de 
nenumărate ori extrădarea unora. Bineînţeles că intervențiilor 
otomane nu li s-a dat curs. România autonomă a fost pentru 
poporul bulgar “un azil liber şi inviolabil, iar casa săteanului român a 
fost deschisă bulgarului cu cea mai mare ospitalitate”: în România 
apăreau ziare, se editau manifeste, cărți şi broşuri bulgărești, 
funcționau diferite comitete revoluționare cu ramificații în sudul 
Dunării. De asemenea funcționau societăți culturale, tipografii, şcoli, 
edituri, trupe de teatru, iar pe temelia “Societăţii cultural-ştiințifice 
din Brăila” (1869) avea să ia ființă, după crearea Principatului 
autonom (1878) Academia bulgară de ştiinţe, 

România a jucat pentru emigrația bulgară o a doua patrie. Astfel, 
bulgarii nefiind ajutaţi nici de scepticii sârbi (teama acestora pentru 
a se angaja într-un război decisiv cu otomanii) şi nici de 
conservatorismul țarist (care nu agrea acțiunile revoluționarilor 
bulgari, făcute spontan şi fără asentimentul Petersburgului) au găsit 
tot sprijinul în țara şi guvernele noastre. În ziarul “Svoboda” din 
12.12.1869 se scria: “Trăim într-o țară pe care o putem numi a 
doua Elveţie. România, conform Constituţiei sale liberale, permite 
tuturor naționalităților, fără deosebire, să se dezvolte liber, să se 
întărească şi să progreseze, să se dedice comerțului şi să exercite 
orice muncă, fără nici un fel de oprelişte; pe scurt, România este 
țara care a înscris ca deviză cuvintele: libertate şi cultură. 

Noi, bulgarii, de asemenea, avem deplina libertate ca 
naționalitatea noastră să înflorească, să ne îmbogățim literatura, să 
ne apărăm entitatea etnică şi răspicat să ni se audă vocea în toate 
problemele majore ce ne privesc."/Aceasta au declarat-o, în vorbe, 
atunci, dar mai târziu, bulgarii au „uitat” toleranța şi ajutorul ce li s-a 
dat în România, devenind duşmani înverşunaţi ai ţării noastre, aşa 
cum s-a văzut la capitolul „Cadrilaterul — n.n./, N. lorga arăta că în 

timpul evului mediu, ca şi în epoca modernă, în toată evoluția lor, 
românii şi bulgarii aveau fond şi tendințe comune, aceeaşi religie 
ortodoxă, aceeaşi artă populară, numeroase obiceiuri comune. 
Corifeii renaşterii bulgare pe sol românesc şi-au scris majoritatea 
operelor, iar din Bucureşti, Brăila, Galaţi, Craiova, Giurgiu au dirijat 
întreaga mişcare din sudul Dunării, pregătind înlăturarea dominaţiei 
otomane şi crearea statului național. 

Presa română (“Timpul”, “Românul”, “Telegraful român”, “Gazeta 
de Transilvania”, “Albina”, “Vocea Prahovei” etc.) a descris cu lux 
de amănunte eroismul de care au dat dovadă bulgarii, arătându-şi 
întreaga simpatie pentru aceştia şi cerând înlăturarea dominației 
otomane. În plus, guvernul român a acordat ajutor material tuturor 
celor care au reuşit să se salveze la nord de Dunăre, cu toate 
dovezile de neutralitate prezentate Porții. Cu asentimentul 
guvernului român, în jurul Ploieştiului a fost instruită legiunea 
bulgară (detaşamentul de voluntari) sub conducerea generalului 
maior rus Stoletov, care apoi a participat la lupte, constituind 
avantgarda strategică de sub comanda generalului rus Gurko. 

50 000 de militari români au trecut Dunărea în Bulgaria, 
înfrângându-i pe otomani. Populaţia bulgară din cetățile Vidin şi 
Belogradcic a făcut o primire entuziastă armatei române 
“aruncându-i flori şi cununi pe tot parcursul”. Istoricul bulgar Hristina 
Mihova arăta: “Sângele vărsat de ostaşii români (circa 10 000 de 
morți, răniţi şi dispăruţi) la Griviţa, Rahova şi Smârdan a cimentat 
unitatea şi legăturile prieteneşti dintre popoarele bulgar şi român în 
lupta împotriva dominației otomane”. Fără a anunța Poarta 
(Bulgaria încă era vasală), România numeşte reprezentanți 
diplomatici şi consulari la Sofia şi Rusciuk, ceea ce-l face pe prințul 
Bulgariei, Alexandru Battenberg, să declare: “Bulgaria nu va uita 
niciodată că, în momentele grele, fiii ei au găsit în România 
ospitalitatea cea mai frățească şi eforturile poporului bulgar pentru 
libertate şi progres au fost totdeauna privite cu o nobilă simpatie de 
către români”. /Vorbe... vorbe şi iarăşi vorbe — n.n.l. 

În 1885, România a salutat alipirea Rumeliei Orientale cu 
Principatul autonom bulgar (articol editorial în “Românul”); se 
menţine neutră în conflictul sârbo-bulgar (1885), trimite ambulanțe 
în ambele tabere şi depune eforturi pentru a se încheia pacea de la 
Bucureşti (1886), pe baza statuquo-ului; de asemenea se pronunță 
favorabil la vestea proclamării independenţei Bulgariei (1908). La 
începutul sec. al XX-lea, statele balcanice, pe plan politic, se aflau 
în continuă frământare, determinată de necesitatea desăvârşirii 

unificării lor, prin eliberarea de teritorii ce încă se mai aflau sub 
stăpânire otomană. De asemenea aceste state căutau să-şi 
acapareze fiecare teritorii de la vecin, această rivalitate luând forme 
deosebit de ascuţite. lată numai câteva din evenimentele petrecute 
în această perioadă scurtă (numai 12 ani): Lovitura de stat din 
Serbia (1903) care-i schimbă cursul politicii externe orientând-o 
spre blocul franco-rus; răscoala din Macedonia (1903); relaţiile 
încordate româno-bulgare; rivalitatea acerbă dintre Bulgaria, Serbia 
şi Grecia, fiecare căutând să obțină o parte cât mai mare din 
Macedonia; inexistența unor relații diplomatice normale între Atena 
şi Bucureşti (1905-1911); revoluția turcă din 1908; proclamarea 
independenței Bulgariei (1908); lovitura dată balcanicilor (în special 
Serbiei, Muntenegrului şi Imperiului Otoman) de către curtea de la 
Viena, prin anexarea Bosniei şi Herțegovinei (1908); răscoala 
cretană (1908); revoluția din Grecia (1909); mişcarea de regenerare 
naţională albaneză tot mai puternică; implicaţiile pe plan balcanic 
ale războiului italo-otoman (1911-1912). 

Dacă la toate acestea adăugăm amestecul când brutal când 
rafinat al Marilor Puteri, cu scopul de a spori contradicţiile statelor 
balcanice pentru a le aduce sieşi cât mai mari profituri economice şi 
politice, tabloul situaţiei generale din Balcani este aproape complet. 
Proclamarea - pe timpul răscoalei din Macedonia - a Republicii de 
la Kruşevo şi Strangea (cu o populație majoritară aromână), a dus 
la o încordare maximă cu statele vecine Macedoniei: Bulgaria, 
Serbia şi Grecia. România, în acest conglomerat de conflicte, nu 
putea sta deoparte, mai ales că avea în atenția sa situația românilor 
macedoneni, frați de sânge din Peninsula Balcanică, pe care-i 
sprijinea. Acest fapt - în ciuda întâlnirii de la Abbazzia (1901) dintre 
regele Carol al României şi regele George al Greciei - irita Atena şi 
Patriarhia de la Constantinopol. 

Înrăutăţirea relaţiilor României cu Grecia a atins apogeul în 1905, 
imediat ce sultanul a iscălit iradeaua acordând drepturi elementului 
aromân. Aceste disensiuni politice au dus la denunțarea de către 
Guvernul român a convenției de comerț semnată între cele două 
state în 1900, ceea ce a atras după sine ruperea relațiilor 
diplomatice (1905-1911). Bulgaria, mizând pe faptul că era situată 
în centrul Peninsulei Balcanice şi că zdrobise din punct de vedere 
militar Serbia în campania din 1885, urmărea în primul rând 
anexarea Macedoniei, Traciei şi proclamarea independenței. 

Regele Ferdinand al Bulgariei duce o politică duplicitară 
cochetând când cu blocul Puterilor Centrale când cu Rusia, 

aducând la conducere când guverne filo-germane când ruso-file, 
pentru a putea primi sprijin, mai ales la anexarea Macedoniei, 
provincie nu numai bogată, dar şi aşezată strategic, care ar fi 
deschis Bulgariei drumul la M. Egee. De aceea nu tolera ca 
Bucureştiul să-i sprijine pe aromânii din Peninsula Balcanică şi mai 
ales pe cei din Macedonia. Semnarea convenției militare ruso- 
bulgare din 1902 a neliniştit profund diplomația română, deoarece 
era ast-fel aşezată între doi parteneri militari, deloc binevoitori față 
de România. În această conjunctură era firesc ca România să-şi 
îndrepte atenția spre Austro-Ungaria, cu care avea şi un tratat în 
acest sens. Totuşi, ca de obicei, perfida Vienă nu-i sare imediat în 
ajutor, socotind că este mai bine să aştepte să vadă cum vor 
evolua evenimentele şi funcție de acestea să ia o hotărâre. 

Nu se grăbea, deoarece ar fi fost necesar să decidă între două 
aspecte - în antiteză: 1). Dacă o ajuta ar fi abătut atenția opiniei 
publice de la Transilvania, Bucovina şi Banat. 2). Susținerea însă a 
unui stat bulgar, ce va deveni puternic (prin această anexare), ar fi 
stopat pretențiile României. Unii dintre diplomații habsburgici, 
printre care marchizul Pallavicini, înclinau spre soluția a doua, 
argumentând că după moartea regelui Carol vor avea loc mari 
schimbări în politica externă românească. lată însă că s-a ivit 
revoluția turcă (1908), care a suscitat interesele vecinilor balcanici. 
În primă instanță Bulgaria s-a gândit să-şi proclame independența 
de stat, Grecia să anexeze Creta, în plus să obțină fiecare o parte 
cât mai mare din Macedonia sau din alte regiuni europene aflate 
sub jurisdicția Porții, lucru la care aspirau şi Serbia şi Muntenegrul. 

În plus, Viena se gândea să anexeze Bosnia şi Herţegovina. Noul 
regim otoman, intimidat în permanență de Marile Puteri, hărțuit de 
vecinii balcanici, a fost nevoit să accepte independența Bulgariei (în 
schimbul a 125 milioane franci), cât şi anexarea Bosniei şi 
Herțegovinei de către habsburgi. Bulgaria, în urma obținerii 
independenţei, îşi activează politica externă, vizând în primul rând 
încorporarea Macedoniei şi Traciei. Din împrumuturile contractate 
în străinătate, între anii 1908-1911, 80 % le foloseşte în scopuri 
militare. Situaţia pe plan extern a României, în această conjuctură, 
era destul de îngrijorătoare. 

În 1902, sultanul iritat de activitatea propagandistică a albanezilor 
stabiliţi la noi, le cere extrădarea, În 1903, Guvernul român urmărea 
îngrijorat răscoala macedoneană, mai ales că populația aromână 
era supusă persecuțiilor turceşti. Parlamentul român, în şedinţa sa 
din 9 decembrie 1903 a hotărât să ajute financiar persoanele 

sinistrate (350 lei de persoană); ajutorul nu s-a limitat numai la 
aromâni, creându-se, de asemenea, un fond de 600 000 lei pentru 
construirea de biserici şi şcoli româneşti în Turcia europeană. |. |. 
C. Brătianu, în calitate de ministru de externe, preciza poziţia 
României: “Noi dorim să întreţinem relaţiunile cele mai cordiale cu 
statele vecine, să punem de acord interesele respective, întrucât 
vom şti, apărând pe ale noastre, să respectăm legitimile drepturi ale 
amicilor noştri.” în legătură cu problemele urmărite de statul român 
în Macedonia, el declara: “Voim să ajutăm dezvoltarea culturală a 
unui neam cu care ne găsim în legături de simțăminte şi de origine, 
dorim ca întreaga populaţie creştină din Imperiul Otoman să aibă 
condiții civilizate de viață şi relații paşnice cu întregul Orient al 
Europei. 

După insistențe din partea României, Guvernul otoman a 
promulgat la 19 Mai 1905 iradeaua prin care recunoştea şi se 
permitea constituirea de comunități aromâne în cadrul imperiului. 
Dacă relațiile române cu Imperiul Otoman şi Muntenegrul erau 
bune în anii 1910-1911, cu Serbia “o desăvârşită frăţie, comunitate 
de idei şi tradiții”, cu Grecia se restabilesc relațiile diplomatice, în 
schimb cu Bulgaria ele se înrăutățesc, mai ales în urma izbucnirii 
conflictului armat dintre Italia şi Turcia (1911). Tulburările din Creta 
şi din Albania de nord, războiul italo-turc, tratativele din culise dintre 
Bulgaria, Serbia, Grecia şi Muntenegru, determină Guvernul român 
să facă unele cheltuieli suplimentare pentru înarmare şi-l numeşte 
pe generalul Alexandru Averescu, şef al Marelui Stat Major, 
pregătindu-se astfel să facă față unor evenimente care amenințau 
să izbucnească în perimetrul sud-est european. 

În 1912 s-a creat Antanta Balcanică între statele balcanice - 
Serbia, Bulgaria, Grecia, Muntenegru - care duce la declanşarea 
primului război balcanic. În octombrie 1912, Imperiul Otoman este 
atacat, înainte ca Rusia să-şi desăvârşească pregătirea militară 
care ar fi determinat-o să se amestece în acest conflict. În şase 
săptămâni, trupele aliate balcanice au eliberat cea mai mare parte 
a Peninsulei Balcanice, ajungând la periferiile Constantinopolului. 
După bătălia de la Ceatalagea, Marile Puteri hotărăsc să debarce 
trupe la Constantinopol pretextând că fac securitatea cetățenilor, 
însă motivul adevărat este că nu le con-venea ca acest mare oraş 
ce domina două continente să fie ocupat de aceştia. Poarta 
consimte şi balcanicii nu pătrund în oraş. 

Imediat, la Londra, încep tratatele de pace (16 Decembrie 1912). 
Tratativele dau prea puţine rezultate, deoarece existau numeroase 

puncte divergente între Marile Puteri şi înseşi statele balcanice 
aliate. În această nouă conjunctură, România intervine pe lânga 
Marile Puteri, cerând o rectificare de frontieră în Dobrogea, după ce 
tratativele directe cu bulgarii au eşuat. Marile Puteri sunt de acord, 
inclusiv Rusia, care-i sprijinea pe bulgari, deoarece prin aceasta, 
România putea fi atrasă de partea Antantei. Conferinţa admite 
cererea României să i se atribuie Silistra, cu un teritoriu de 3 km în 
jurul său. Guvernul român urma să-i despăgubească pe supuşii 
bulgari care voiau să părăsească oraşul. Bulgarilor li se cerea să nu 
construiască fortificaţii de-a lungul frontierei şi să acorde autonomie 
şcolilor şi bisericilor valahilor din viitoarele posesiuni bulgare. 

La 4/17 ianuarie 1913, Consiliul de conducere al Societăţii de 
cultură macedo-române a hotărât trimiterea de delegați în capitalele 
țărilor europene spre a susţine cauza macedo-românilor. Pacea de 
la Londra (30 mai 1913) pune capăt primului război balcanic, dar 
creează mari disensiuni între statele balcanice - Bulgaria şi Serbia. 
Prima dorea revendicări teritoriale asupra Macedoniei, iar cea de-a 
doua, să i se dea ieşire la M. Adriatică. Cu toate eforturile 
diplomatice depuse de Rusia pe lângă Bulgaria, de a-şi diminua 
pretențiile şi să nu desființeze alianța balcanică, regele Ferdinand al 
Bulgariei şi generalii bulgari, contând pe sprijinul Austro-Ungariei şi 
Germaniei, atacă trupele sârbe şi greceşti, fără a le declara în 
prealabil război. Muntenegru, urmat ulterior de România declară 
război Bulgariei, iar trupele otomane ocupă Adrianopolul. Bulgaria 
pierde războiul şi la 10 august 1913, la Bucureşti, este semnat 
tratatul de pace între Serbia, Grecia, Muntenegru, România de o 
parte şi Bulgaria de cealaltă parte; cel dintre Bulgaria şi Turcia este 
încheiat la 29 septembrie 1913, la Constantinopol. Simultan cu 
încheierea tratatului de pace de la Bucureşti se încheie şi un pact 
secret între statele învingătoare, care se angajau să-şi garanteze 
reciproc teritoriile alipite. Profitând de prezența delegaților la tratatul 
de pace de la Bucureşti, Guvernul român a încheiat cu Bulgaria, 
Serbia şi Grecia învoieli privind autonomia şcolilor şi bisericile 
aromânilor aflate pe teritoriul celor trei state. 


2. Raport diplomatic către Sultan, privitor la situaţia 
politică a Principatelor Unite (1864) 


211. Confidenţial. Londra, 28 aprilie 1864 ” 


1) Colecţia microfilme Turcia, r.47 c.58-60 (Dis. Işleri Bakanligi Arşivi — 
Istanbul, f.c.), originalul în limba franceză 

Alteță, Lordul Russel a confirmat, în cursul întrevederii pe care 
am avut-o cu el a doua zi după ultimul curier, tot ce-mi spusese în 
seara când am cinat la el şi pe care le-am adus la cunoştinţa Alteţei 
voastre prin raportul nr.1815/75, referitor la reuniunea Conferinţei 
de la Constantinopol, destinată problemei mănăstirilor închinate 
aflate în Moldova-Valahia; iar prin depeşa mea telegrafică cu nr. 
1819/23 ale acestei luni am comunicat Alteţei voastre alte câteva 
detalii ale acestei comunicaţii, privind aceeaşi chestiune. Domnia 
sa, mi-a vorbit apoi despre intrigile care, aşa cum i s-a spus, se pun 
la cale acum, în scopul de a provoca o insurecție în Bulgaria şi pe 
care francezii le atribuie ruşilor, în timp ce aceştia din urmă acuză 
Franţa de ele, întrebându-se care este părerea mea asupra acestei 
chestiuni. 

l-am răspuns că este desigur pe sub mână uneltirile 
revoluționare, atât în Bulgaria cât şi în celelalte părți slave ale 
Turciei europene, dar că trebuie tinut seamă că comitetul 
revoluționar al tinerei ii rând instituit, îşi ediul | 
Bucureşti și că înființează acolo ziarele de propagandă în limba 
bulgară /subl.n./ şi că din nenorocire, Franţa şi nu Rusia este aceea 
care protejează astăzi pe principele Cuza. Am adăugat că în 
calitate de principe, Cuza, contând pe prestanța sa, s-a hotărât să 
facă din Moldo-Valahia căminul tuturor revoluționarilor din Europa, 
este de temut că Rusia se va prevala de această stare de lucruri 
pentru a încerca, sub pretextul propriei sale apărări, să invadeze 
principatele aşa după cum se vorbeşte în jurnale şi că politica 
Franţei care îl ține pe principele Cuza sub protecția sa, să nu aibă 
ca rezultat a ne pune în penibila necesitate de a ne lansa într-un 
nou război împotriva Rusiei, numai pentru a apăra un vasal neloial 
şi care de la numirea sa nu a făcut altceva decât să înfrunte 
autoritatea suzerană. 

Lordul Russel mi-a răspuns că noi nu trebuie să ne războim cu 
Rusia, dar că dacă este necesar ca această putere să intre cu 
trupele în principate, Turcia va trebui să intre acolo în acelaşi timp, 
la fel şi Austria şi că asta va fi o chestiune între vecini, Nu am 
scăpat ocazia de a atrage atenția Domniei sale că dacă vreodată ar 
deveni necesară o ocupație militară a celor două principate, numai 
puterea suzerană este aceea care trebuie să-şi ia această sarcină 
şi că, în orice caz, dacă o ocupaţie mixtă este considerată ca 
preferabilă, va trebui ca cel puţin Sublima Poartă să aibă întâietate, 
iar participarea Austriei şi Rusiei să se facă cu titlul de cooperare 
auxiliară şi accesorie. Primiţi, vă rog, Alteță, asigurările foarte înaltei 

mele considerațiuni, G. Musurus. Alteţei sale, Ali Paşa, ministru al 
afacerilor externe al Majestății Sale imperiale, Sultanul”. 


3. Referitor la recunoaşterea oficială, de către Înalta 
Poartă, a naționalități române din Macedonia 


3/1. Şedinţa din 11 Maiu 1905. 

Preşedintele Camerei deputaților 

D-lor deputaţi, când acum câteva zile s'a făcut în Camera italiană 
o manifestaţie de simpatie pentru românii din Macedonia, d- 
voastre, îndată ce aţi aflat de aceasta, ați fost coprinşi de un 
sentiment de recunoscință şi aţi manifestat dorința ca să se 
exprime Camerei italiene mulțumirile Camerei române./.../ 

Deputat |.I.C.Brătianu: /.../.Am fost fericit azi constatând că 
jurnalele turcesci publică o iradea a M. S. Sultanului, prin care se 
recunoasce drepturile românilor din Imperiu, de a avea muktari şi 
de a avea comunități. /.../. Paşi succesivi s'au făcut în această 
cestiune. De unde se nega la început chiar existența unei 
naționalități românesci în Macedonia, rând pe rând cabinetele 
puterilor mari, în mod oficial, au recunoscut şi existenţa şi dreptul ei 
de a reclama o vieață complect egală cu a celoralți creştini din 
Imperiu. Dupe aceea a venit numirea de către Poartă a unui 
representant român în comisiunea de reforme şi prin urmare 
recunoascerea formală a naționalităței române. /.../. Oricari ar fi 
aparențele şi şovăirile momentului, oricari ar fi orbirile la cari 
pasiunea unor interese nelegitime şi rău înțelese pot expune 
organele eclesiastice grcesci şi cari le împiedică de a'şi da încă 
seamă de adevăratul punct de vedere din care ar trebui să 
privească cestiunea română, eu nu desnădăjduesc că vor ajunge 
chiar acele organe ale patriarchatului să se convingă de politica 
greşită ce o urmăresc. /.../. 

Deputat Mihail Cantacuzino: /.../. D-lor, încă de câteva zile țara 
întreagă ştia întradevăr că a isbucnit un conflict grav între Statul 
român şi Imperiul otoman. /.../. Acum, d-lor, suntem informaţi că în 
adevăr acest conflict s'ar fi aplanat şi încă întrun mod care ar da 
cea mai strălucită mulțumire aspirațiunilor neamului nostru. /.../. 

Deputat General |. Lahovari, ministrul afacerilor străine: D-lor 
deputați, conflictul care s'a ivit între noi şi Imperiul otoman, este 
drept a o recunoasce că nu a fost provocat printrun act al 
guvernului imperial însuşi. El s'a născut din neobservare. Daţi'mi 
voe să fac o expunere complectă a incidentului pentru că până 

astăzi am fost cu toţii în reservă şi am menținut o discrețiune 
deplină. Aşa dar trebue să amintesc că în lanina, unde anul trecut 
am instalat un consulat şi unde avem şcoli române, autorisate de 
guvernul otoman, s'a găsit un Valiu, guvernatorul Vilaetului, care a 
văzut cu ochi răi instalațiunea consulatului nostru şi a şcoalei 
române; el s'a pus în contradicțiune cu ordinele date chiar de 
Sublima Poartă. 

Dânsul nu a voit să recunoască calitatea revisorilor noştri şcolari, 
deşi aceştia aveau scrisori de recunoascere iscălite de Marele Vizir 
şi de către ministrul de instrucție publică otoman. Mai mult încă, 
profitând de un incident întâmplat în zilele de Paşti, întrun sat 
român vecin de Ianina, relativ la citirea în limba română a Sfintei 
Leturghii, cerută de români şi la care se opuneau grecii, Valiul a 
mers până a aresta pe revisorii noştri şcolari, sub pretext de 
instigaţiuni, atunci când dânşii nici nu fuseseră un moment în acel 
sat! Faţă de această violență comisă asupra persoanelor numite de 
guvernul român cu autorisaţiunea legală a Sublimei Porţi, neapărat 
am protestat şi Valiul a primit ordine de la Sublima Poartă, de a'i 
pune în libertate, după cum cerusem noi. Valiul a refusat şi dupe ce 
a primit un alt ordin, de astă-dată imperial, spre a pune pe arestați 
în libertate, dânsu' l-a executat întrun mod cu totul straniu. A 
expulsat dupe teritoriul Imperiului pe aceşti revisori, debarcându'i la 
Brindisi! Conflictul atunci a luat un caracter de o gravitate 
excepțională şi am fost nevoiţi să depunem notă scrisă în mânile 
ministrului afacerilor străine otoman, cerând o satisfacțiune 
complectă; nota avea un caracter de exigență politică neapărată. 
Simte d-lor, oricine, că faptul întâmplat la Ianina atingea adânc 
interesele Statului român, căci lovea în prestigiul acțiunei noastre 
față de populaţiunea de acelaşi neam, acţiune pe care o exersăm 
cu autorisaţiunea Sublimei Porţi. 

Când această autorisaţiune era violată de un înalt funcționar 
otoman, chiar demnitatea Statului român era atinsă! Acum, d-lor, că 
satisfacțiunea complectă ne-a fost dată, să'mi permiteţi să nu spun 
până la ce grad acut ajunsese conflictul la un moment dat./.../. 
Valiul a primit ordin imperial, ca în ziua de 10 Maiu să meargă la 
consulatul român din Ianina, să dea consulatului nostru explicațiuni 
asupra faptului întâmplat şi să ceară uitarea incidentului. Revisorii 
noştri şcolari vor fi repatriați şi reintegrați la Ianina, unde vor 
funcţiona exercitându-şi misiunea. /.../. 

S. Imperială Sultanul, /.../ a dat o lradea imperială care a fost 
comunicată în mod oficial, ieri în ziua de 10 Maiu guvernului român. 

Prin această lradea, cerințele guvernului român, urmărite de 25 ani, 
au fost realisate. Naţionalitatea română este recunoscută în mod 
definitiv, cu toate drepturile civile, pe picior de egalitate cu toate 
naționalităţile creştine din Imperiul otoman! Din această 
recunoascere decurge pentru românii macedoneni dreptul legal de 
a usa de limba lor în biserici, de a avea şcoli române, de a se 
constitui în comunități, alegând muktari (primari), de a avea 
represintanți în consiliurile de administrație ale Vilaetelor, de a numi 
revisori în şcolile pe cari le au, astfel toate drepturile la viață 
naţională le sunt acum sancţionate, prin înalta lradea imperială!/.../, 
Să-mi daţi voie, d-lor, ca să constat că acest strălucit resultat a fost 
dobândit şi| datorim încordărei tutulor forțelor națiunei române. 
Aduc omagiile mele presei de toate nuanțele, care a sciut a păstra 
tăcerea şi a nu turbura negocierile noastre prin polemici şi 
destăinuiri inoportune! /.../. Mă asociez la mulțumirile mele pe 
oposiţie, care şi de astă dată, când marile interese naţionale sunt în 
joc, a arătat că românii sunt uniţi şi merg mână în: mână, 

